EI Tariq, Maroc 


Pii mâna pe el! L-am prins! 

Afi prins pe dracu’! replică îndârjit Kilmer, în sinea lui, 
pe când ambala jeepul în susul pantei. N-avea de gând să-i 
lase să pună mâna pe el, când ajunsese atât de departe. 

Un glonț şuieră pe lângă urechea lui şi sparse parbrizul. 

Prea aproape. Câştigau teren. 

Apăsă pe frână şi încetini. 

La o cotitură, după ce dădu colțul, se încordă, apoi sări 
în șanțul plin cu noroi şi nisip de pe marginea drumului. 

Hristoase, ce durere! 

Ignor-o. 

Se rostogoli, repezindu-se apoi în tufişuri, de unde privi 
cum jeepul îşi continua drumul, îndepărtându-se de unul 
singur, pentru a coti apoi spre margine. Cu un dram de noroc, 
aveau să creadă că glonţul îl nimerise, fără a mai încerca să 
se gândească de ce jeepul părea scăpat de sub control. 

lar acum, să aştepte camionul care-l urmărea. 

Nu avu mult de aşteptat. Nissan-ul apăru la curbă, vuind. 
În cabină erau doi oameni. În bena deschisă de la spate, încă 
trei. Cel din dreapta benei ținea în mâini o puşcă. Ochea din 
nou spre jeep. 


Să se mai apropie puţin... 
Ajunseră în dreptul lui. 
Acum! 
leşi din tufiş şi aruncă grenada pe cure o scosese din 

rucsac. 

Luă contact cu solul în acecnşi clipă În cure grenada 
lovi maşina şi explodă. O a doun explozie zgudui pământul, 
când rezervorul de benzină al canonului Sări în acr, 

Ridică încet capul. Din camion mm rùmåsese doar o 
ruină înnegrită, în flăcări; o coloană de fum se înălța spre 
cer. 

lar fumul acela avea să se vadă de la mile întregi 
depărtare. 

Mişcă! 

Sări în picioare şi o luă la fugă spre păduricea de pe 
culmea colinei. 

Avu nevoie de cinci minute ca să ajungă până acolo. 
Când năvăli în poiana unde era ascuns elicopterul, auzi du- 
duitul autovehiculelor din spatele lui. La vederea lui Kilmer, 
Donavan porni motorul. 

= Dă-i drumu”! strigă Kilmer, sărind pe locul de lângă 
el. Nu te apropia de drum înainte s-o iei spre sud. S-ar putea 
să te-ulepi c-un glonţ în rezervor. 

— După explozie, am crezut c-ai rezolvat problema asta. 

Donavan decolă. 

— Grenadă? 

Kilmer dădu din cap. 

— Dar de astă dată s-ar putea să fie mai mult decât un 
singur camion. Primul lucru pe care-l vor face, la vederea 
fumului, va fi să verifice seiful, apoi vor chema toţi oamenii 
din incintă. 

— Înţeleg... 

Când văzu coloana de camioane de pe drum, Donavan 
fluieră. 

— Auzi, n-ai nici optzeci de ani încă, şi eşti la fel de 
sănătos ca oricare dintre caii tăi. În zilele noastre, ţi-au mai 
rămas destui ani de trăit. 

— Adevărat... Făcu o pauză. Da’ niciunul dintre ei nu 
poate fi mai bun decât oricare din ultimii opt. Frankie e o 
fată cu totul deosebită, iar tu m-ai făcut să simt ca şi cum ar 
fi şi a mea. 

— Este. Ştii bine asta. Apoi, Grace se încruntă. Azi eşti 
foarte serios. S-a-ntâmplat ceva? 

Charlie clătină din cap. 

— M-am cam speriat puțintel când a făcut Frankie săritura 
aia. M-a făcut să-ncep să-mi număr binecuvântările. Îmi 
aminteam cum mergeau lucrurile înainte s-apari tu aici, în 
ziua aia, acum opt ani. Eram un burlac bătrân şi arțăgos, cu 
o fermă de cai care se ducea drept la dracu”. Iar tu ai schimbat 
totul în viața mea. 

— Mda, te-am convins să mă angajezi, m-am mutat 
aici şi ţi-am adus pe cap un bebeluş de şase luni. Care mai 
avea şi colici. Mare noroc am avut că nu m-ai dat afară 
din prima lună. 

— Am fost tentat, să ştii. Am avut nevoie de două luni ca 
să mă hotărăsc: chiar dacă pe tine te zburam de-aici, pe 
Frankie tot aş fi ținut-o. 

— Poţi să visezi cât vrei. 

— Mi-ar fi fost destul de greu, replică el, cu o licărire în 
ochii lui albaştri. Desigur, aş fi putut încerca să-ți găsesc un 
tip care să te mai potolească. Da” n-am văzut un cal pe care 
să nu-l poți cuminţi, încă. Foarte ciudat. 

— Nu-ncepe. De când a văzut Frankie filmul ăla cu 
șuşotitul la cai, crede că... Şi nu fac decât să le vorbesc nor- 
mal, ce mama dracului. Nu-i nimic nefiresc în asta. 

— Iar ei înțeleg. Charlie îşi ridică o mână. Nu te acuz că 
ai fi vreun Doctor Doolitie. Doar că niciodată n-am mai 
întâlnit pe cineva ca tine. 

- Iubesc caii. Poate că şi ei simt, şi răspund. Nimic mai 
simplu. 

— La tine nu e nimic simplu. Eşti dură ca oţelul cu toți şi 
toate, în afară de Frankie. O iubeşti la nebunie pe fata asta. 
Și totuşi, o laşi să-și asume nişte riscuri pe care cele mai 
mult mame iubitoare nu le-ar permite nici în ruptul capului! 

— Cele mai multe mame iubitoare n-au avut în viaţa lor 
experienţele prin care am trecut eu în copilărie. Dacă tatăl 
meu nu lua măsuri ca să se asigure că pot supraviețui, nici 
măcar la treişpe ani n-aş fi ajuns. Crezi cù vreau s-0-nfăşor 
pe Frankie în vată şi să n-o las niciodată să mai facă şi ea 
câte un pas greşit? Omul din greşeli învaţă, şi devine mai 
puternic. Am s-o iubesc şi am s-o apăr în singurul mod despre 
care ştiu că merge: învățând-o să se apere singură. 

- Cred că n-ai vrea să-mi spui unde-ui copilărit, nu? 

Ti-am mai spus că mi-am petrecut toate verile la ferma 
de cai a bunicului meu, în Australia. 
lar restul anului unde ţi-l petreceai? 

Când îi văzu fața devenind tristă, Charlie ridică din 
umeri. 

- Nici nu credeam altceva. Da”, de obicei, nu vorbeşti 
despre nimic ce s-a întâmplat înaintea zilei ăleia când ai 
apărut la mine-n prag. Credeam că acum mi s-a ivit şi mie o 
şansă. 

— Nu că n-aş... Da-i mai bine să nu ştii nimic despre... 
Grace clătină din cap. Nu că n-aş avea încredere în tine, 
Charlie. 

— Ştiu. Sunt doar curios de ce e nevoie să ai încredere-n 
mine ca să-mi spui ce te face să-ți fie frică. 

— Ştii tu cine mă face să-mi ticăie inima. 

Charlie chicoti. 

— Mda... Frankie. Cred că atâta-i destul pentru oricine. 

Se întoarse, pornind spre hambar. 


— Dacă vreau să vin şi eu cu voi la pizza, n-ar strica să 
mă duc să-mi văd de treburi acum. Robert şi cu mine o să 
jucăm o partidă de şah, după ce v-aducem înapoi la fermă. 
De data asta, am să-l bat. La judo şi la alte arte marţiale se 
pricepe mult mai bine decât la jocuri. Neobişnuit om, Ro- 
bert ăsta... Aruncă o privire spre ea, peste umăr. Şi nu-i la 
fel de neobişnuit c-a apărut în oraş şi a deschis studioul ăla 
de arte marţiale doar la câteva luni după ce veniseşi tu? 

— Nu neapărat. În oraşul ăsta nu exista niciun centru de 
arte marțiale. Avea vad bun, şi atâta tot. 

Charlie dădu din cap. 

— Cred că totul depinde de cum o priveşti. Ne vedem 
diseară. 

În timp ce pornea spre hambar, Grace îl urmări cu 
privirea. În pofida vârstei lui înaintate, avea pasul încă vioi, 
iar trupul său vânjos părea la fel de puternic ca acela al unui 
bărbat mult mai tânăr. Grace nu se gândea niciodată la Charlie 
ca la un bătrân şi o tulbura să-l audă vorbind despre asta. 
Înainte, niciodată nu-l! mai auzise vorbind despre bătrânețe 
sau moarte. Întotdeauna, trăia în prezent..., iar în ultima 
vreme, prezentul era foarte fericit, pentru toți. 

Privirea i se îndreptă spre colinele din jurul fermei. Soarele 
după-amiezii târzii închidea nuanţa verde a brazilor din 
pădurile ce se întindeau peste priveliştea de o linişte aproape 
adormitoare a zilei fierbinți de august. Prima oară când venise 
la mica fermă de cai a lui Charlie, cu opt ani în urmă, liniştea 
fusese aceea care o atrăsese într-acolo. Vopseaua de pe pereții 
acareturilor şi de pe garduri era veche şi cojită, iar casa părea 
lăsată în paragină de ani de zile, dar acea senzaţie de pace 
atemporală se simţea în tot locul. Dumnezeule mare, câtă 
nevoie mai avusese de un asemenea loc! 

— Mamă. 

Întorcându-se, o văzu pe Frankie care venea grăbită 
spre ea. 


— E totul pata? 

— Mhm, răspunse fetița, luând-o de mână. Am stat de vorbă 
cu Darling, în timp ce-l băpam în grajd. Iam spus ce băiat 
bun a fost şi că mă aştept ca şi miine să fie lu fel. 

— Serios? 

Frankic oftă. 

— Da” cred c-o să mă arunce oricum. Probabil că azi am 
avut noroc. 

Grace zâmbi. 

— Poate că şi mâine 0 să ul noroc 

Îi strânse mai tare mâna într-a ei. hsuse, cât o mai iubea! 
Acela era unul dintre momentele perfecte din viaţa ei. 
Indiferent ce avea să-i aducă ziua de mâine, cea de azi era 
strălucitoare ca o monedă nouă. 

Facem o-ntrecere până acasă? 
Hai! 

Frankie se smulse din mâna ei şi se repezi ca © săgeată 
de-a latul curții. 

S-o las să câştige? Ce rău ar fi dacă... 

Grace o luă la fugă cu toată viteza. Avea să doară. 
Trebuia să fie cinstită cu Frankie şi să n-o lase niciodată 
să-i pună la îndoială acea cinste. Într-o bună zi, Frankie 
urma s-o lase în urmă, iar atunci triumful avea să fie cu 
atât mai dulce pentru ea... 


— Vine ploaia. 

Grace îşi înălță capul spre cerul întunecat al nopții. Ea şi 
Robert Blockman se opriseră afară, în parcare, ca să-i aştepte 
pe Charlie şi Frankie, care-și terminau partida de biliard în 
salonul de jocuri, vecin cu pizzeria. O simt că se-apropie. 

— Meteorologul spune că în următoarele două zile o să fie 
foarte cald. 

Robert se rezemă de portiera SUV-lui. 

— De obicei, luna august e uscată. 

— În noaptea asta o să plouă, repetă ea. 

— Ştiu, chicoti el. Cui îi pasă ce spune meteorologul? Tu 
poţi să simţi cum va fi vremea. Tu şi caii tăi. Probabil că şi ei 
sunt speriați. 

— Nu sunt speriată. Îmi place ploaia. O privea pe Frankie 
cum îşi pregătea tacul, prin vitrina salonului. Şi lui Frankie îi 
place. Uneori, mergem împreună să călărim prin ploaie. 

— N-aş putea zice să şi mie. Eu-s ca o pisică. Îmi place să 
stau la căldurică, în casă, când plouă afară. 

Grace zâmbi. Robert semăna mai mult cu un urs decât cu 
o pisică. Avea spre cincizeci de ani, şi era înalt şi masiv, cu păr 
negru, tuns scurt, şi trăsături neregulate, printre care apărea 
un nas cocoşat, care-i fusese rupt cândva, în trecut. Ea îi spunca 
mereu că semăna mai mult cu un luptător decât cu un instruc- 
tor de arte marţiale. 

~ A, cred c-ai putea scăpa cu viață dintr-o ploicică. 
Săptămâna asta cum ţi-a mers, Robert? Vreun client nou? 

— Au venit vreo doi. S-ar putea să-i fi văzut şi tu, azi 
după-amiază când ai venit la studio. Tocmai terminam formele 
de înscriere. Doi băieți ai unui şofer de camion care crede c-ar 
trebui să ajungă la fel de duri ca el. Se strâmbă. N-ar avea prea 
multe de învăţat. Pe tatăl lor poţi să-l pui la podea şi cu o 
mână legată la spate. Ce naiba, cred că nici Frankie n-ar avea 
probleme cu el. N-are pic de fineţe. Uneori, mă-ntreb de ce nu 
trag oblonu” şi nu mă mut undeva unde să scap de toţi bădăranii 
şi bârfitoarele astea de orăşel de provincie. 

— Credeam că-ţi place în Tallanville. 

— Îmi place... de cele mai multe ori. Mă atrage stilul 
ăsta molcom de viaţă. Doar că, din când în când, mă mai 
satur Şi eu. 

Privirea i se îndreptă spre Frankie. 

— De ce n-o aduci mâine, ca să le-arate băieților ăia câteva 
mişcări? 

— De ce-aş aduce-o... Privindu-i chipul, ochii i se în gustară. 
Ce s-a întâmplat, Robert? 

— Nimic. 

— Robert. 

Robert ridică din umeri. 

— Doar că l-am auzit pe boul ăla mormăindu-le băieților 
ceva, când ai plecat tu. Chiar şi după opt ani în oraşul ăsta, tot 
mai bârfesc despre tine și Frankie. 

— ŞI? 

= Şi nu-mi place. 

Frankie e un copil nelegitim şi, chiar şi în zilele noastre, 
se va păsi întotdeuna cineva care să vrea ca toți să trăiască 
după principiile lui. Mai ales, într-un orășel ca ăsta. l-am 
explicat toate astea lui Frankie, şi înțelege. 

Ei bine, cu nu înţeleg, și-mi vine să pocnesc pe cineva. 
Grace zâmbi. 

Şi mie. Totuşi copiii sunt mult mai deschişi decât părinții 

lor, iar Frankie n-ar face un rău nimănui. Decât pentru mine. 

Pun pariu că şi ea ar vrea să cârpească pe cineva. 

A şi făcut-o şi-a trebuit să am o discuţie cu ea. Clătină 
din cap. Aşa că n-ai s-o pui pe Frankie să-l bată pe niciunul 
dintre clienţii tăi, doar ca să te simţi tu mai bine. 

— Și tu? Tu n-ai vrea să te simţi mai bine? 

— Faptul de a ceda în fața ignoranței şi a intoleranţei unora 
nu mă vu face să mă simt mai bine. ŞI i-ar putea crea dificultăți 
lui Charlie. El sare întotdeauna în apărarea cuiva, şi nu mai e 
tânăr. N-am să risc să i se întâmple ceva. 

— Poate să-şi poarte şi singur de grijă. E un păsăroi bătrân 
Și dur. 

— Nu va fi nevoie să-și poarte de grijă — cel puţin, nu în 
legătură cu mine şi Frankie, A făcut prea multe pentru noi ca 


să-l răsplătim cu așa ceva, 
— Sunteţi aproape chit. Şi voi ați făcut multe pentru el. 

Grace clătină din cap. 

— M-a primit în casă şi i-a dăruit lui Frankie un cămin. Eu 
n-am făcut altceva decât să pun osv’ la treabă, pentru ca ferma 
lui să meargă mereu în profit. Iar pe-asta aş fi făcut-o oricum. 

— Nu cred că regretă ceva. 

Un moment, Grace nu spuse nimic. 

— Şi tu? 

Robert înălță din sprâncene. 

— Eu, ce? 

— Te afli aici de opt ani. Singur ai spus că ai momente 
când simţi că te-ai săturat de viaţa de provincie. 

— Aş avea momente în care m-aş sătura chiar şi de viața la 
Paris sau la New York. Oricine are nemulțumirile lui. 

— Eu nu le am. 

— Da, dar tu o ai pe Frankie. Cobori privirea spre ea. La 
fel şi noi. Niciodată n-am regretat că am fost trimis aici, ca să 
vă port de grijă. Pentru noi, toți, ăsta e esențialul. Numai 
Frankie contează, nu-i aşa? 

Frankie tocmai îşi ridica tacul, cu fața radiind de bucurie 
şi o lucire veselă apăru în ochii ei negri, în timp ce vorbea cu 
Charlie. 

— Da, răspunse încet Grace. Numai Frankie contează. 


— Ce-ai zice să te duc eu cu maşina până acasă, Charlie? 
propuse Robert, deschizându-i portiera. Te văd niţel cam 
cherchelit. 

— Sunt în limita legii. Am băut doar două pahare. N-am 
nevoie de un țâşti-bâşti tinerel ca tine să-mi facă pe şoferul. 

— Un ţâşti-bâşti? Mă flatezi. Sunt prea aproape de marele 
cinci-zero ca să mă simt bine. Haide, zâmbi el. Oi fi băut tu 
doar două pahare, da’ când te-ai sculat de la masă, te cam 
ctătinai. Lasă-mă să te duc eu. 

— Camioneta mea știe drmul spre casă, făcu o mutră lungă 
Charlie, la fel ca bătrânul Dobbin. Pomi motorul. Dacă-ţi luam 

ultima partidă, poate te-aș fi lăsat să mă duci acasă în stil mare, 
da” dreptul ăsta mi-l rezerv pentru viitoarea ocazie. Zâmbi. 
De data asta, am fost cât pe ce. Săptămâna viitoare, te dobor. 

— Să ai grijă, doar. 

— Întotdeauna am grijă. În ultima vreme, am ajuns să am 
tot mai mult de pierdut. 

Înclină capul într-o parte, ascultând, 

— Ce se-aude, tună? 

— Nu m-ar mira. Grace mi-a spus că-n noaptea asta o să 
plouă. De unde dracu” știe? 

Charlic ridică din umeri, 

- Mi-a spus odată că-i pe sfert o CherOKece. O fi având ea 
ceva în gene... 

Îi facu cu mâna, în timp ce scoatea maşina din parcare, în 
marşarier. 

Robert ezită, uitându-se lung după el. Charlie părea să 
şofeze normal, iar până la fermă avea de mers numai pe 
drumuri lăturalnice. Când se făcea ora să fi ajuns acasă, avea 
să-i dea un telefon, doar ca să fie cu cugetul împăcat. Se întoarse 
şi porni spre propriul său SUV. 

Fusese o scară plăcută și avea sufletul plin de mulțumire. 
Chiar dacă n-ar fi făcut parte din datoria lui, oricum i-ar fi 
plăcut serile acelea petrecute cu Grace, Frankie şi Charlie. 
Deveniseră pentru el apropiaţi ca o adevărată familie, singura 
pe care o avusese vreodată. Când îşi primise însărcinarea, nicio 
clipă nu visase că avea să dureze atât de mult, iar acum avea 
să fie dezamăgit când misiunea urma să se sfârșească. 

Dacă urma să se sfârșească vreodată, se gândi el, abătut. I 
se spusese că Grace Archer era prea importantă pentru ei ca 
să-şi permită să-i rişte siguranța. Faptul că-l ținuseră opt ani 
acolo, în orăşelul ăla prăpădit, nu făcea decât să sublinieze 
acest lucru, 

Nu că şi-ar fi asumat vreodată un asemenea risc, chiar 
dacă agenţia l-ar fi considerat dispensabil. Grace devenise o 

misiune personală pentru el. O plăcea, fir-ar să fie. Era 
inteligentă şi puternică, şi niciodată nu lăsa nimic să-i stea în 
cale, când îşi propunea să atingă vreun scop. Mai era şi o femeie 
a naibii de atrăgătoare. Se mira că se simţea atras de ea. Lui îi 
plăcuseră dintotdeauna femeile drăgălaşe şi bondoace, iar 
prima lui nevastă se înscrisese perfect în această categorie. Pe 
când Grace nu avea nimic drăgălaș sau bondoc. Era înaltă, 
zveltă şi grațioasă, cu un păr castaniu, scurt şi cârlionțat, care-i 
încadra faţa, ochi mari ca două alune, buze pline şi o structură 
osoasă elegantă şi discretă, era mai atrăgătoare decât dacă ar 
fi fost drăguță în sens convenţional. Şi totuşi, încrederea ei în 
sine, forța ei calmă şi inteligenţa ei aveau ceva care-l punea pe 
Jăratic. Existaseră momente când fusese nevoit să facă eforturi 
mari pentru a se stăpâni, dar ea era atât de total absorbită de 
fiica ei şi de viaţa pe care o fâurise pentru ele două la ferma lui 
Charlie, încât se îndoia că observase vreodată. 

Sau poate văzuse, şi preferase să ignore ceea ce vedea. 
Robert ştia că-i plăcea să-i fie prietenă, şi, probabil, nu voia să 
pericliteze relaţia lor pentru una mai puțin calmă, mai 
trecătoare. Dumnezeu ştie cât de schimbătoare şi violentă 
fusese viața ei, înainte de a veni acolo. Când îi citise dosarul, 
îi fusese aproape imposibil s-o recunoască în acea femeie pe 
Grace, aşa cum o cunoştea el. Mă rog, poate cu excepția 
faptului că nu-i era deloc greu să-l doboare, în timpul 
antrenamentelor. Era putemică și abilă, şi ataca direct la 
jugulară. Cine putea şti? N-ar fi fost exclus ca tocmai acea 
undă de pericol să fie motivul pentru care o găsea atât de 
interesantă. 

Ajunse la SUV şi acţionă telecomanda pentru a debloca 
portiera. Charlie urma să fie acasă în douăzeci de minute. Avea 
să-l mai lase cinci minute, cât să intre în casă, apoi urma să-l 
sune şi... 

Pe scaunul maşinii îl aştepta un plic mare, cafeniu. 


Robert încremeni. 

— Rahat. 

Ştia sigur că încuiase SUV-ul. 

Aruncă o privire în jur, prin parcare. Nimic suspect. Dar 
cel care-i pusese plicul pe scaun avusese toată seara la 
dispoziție s-o facă. 

Luă încet plicul, îl deschise şi scoase conținutul. 

O fotografie cu doi cai albi, din profil, 

Amândoi caii aveau ochii albaştri. 


— Mamă, pot să intru? Frankie stătea în uşa dormitorului 
lui Grace. Nu pot să adorm. 

Sigur. Ridicându-se în capul oaselor, Grace bătu cu 
palma pe locul de lângă ea. Ce problemă ui? Te doar burta? 
Ti-am spus că nu mănânci și ultima bucată de pizza. 

Nu, răspunse Frankie, ghemuindu-se sub pătură. Mă 
simţeam doar singură. 

Grace o cuprinse cu braţul. 

-= Atunci, mă bucur că ai venit. E dureros să fii singură. 

Mda. Un moment, Frankie tăcu. Şi mă gândeam că poate 
Și tu te simţi singură, câteodată. 

— Când nu eşti tu pe-aproape. 

— Nu, vreau să zic, cum e cu toate chestiile alea cu 
dragostea şi căsătoria şi altele, pe care le văd la televizor? 
Nu-ţi stau în drum? 

— Tu n-ai putea niciodată să-mi stai în drum, chicoti Grace, 
Şi-ţi dau cuvântul meu că nu-mi lipseşte nimic din „toate 
chestiile alea“. Sunt prea ocupată. 

— Sigur? 

— Sigur. Îi atinse tâmpla cu buzele. Atâta mi-e de ajuns, 
puiule. Viaţa de care am parte cu tine şi cu Charlie mă face să 
fiu foarte, foarte fericită. 

— Şi pe mine, răspunse Frankie, căscând. Voiam doar să-ţi 
spun că nu m-aş supăra dacă te-ai hotări să... 

— Culcă-te. Mâine trebuie să îmblânzesc un mânz de 
doi ani. 

— OK, şi se cuibări şi mai aproape. Iar am auzit muzica. 

Am să mă scol mai devreme şi voi încerca s-o cânt la pian. 

— Ceva nou? 

Căscă iar. 

— Mhm... Acum e doar ca o şoaptă, dar o să se-audă 
mai tare, 

— Când vei fi gata, mi-ar face mare plăcere s-o aud. 

— Mhm... dar e numai o şoaptă... 

Adormise. 

Cu mișcări atente, Grace îşi schimbă poziţia, astfel încât 
să se rezeme mai comod pe pernă. Ar fi trebuit s-o trimită 
înapoi în patul ei, dar n-avea s-o facă. Frankie era atât de 
independentă, încât rareori mai venea la ea să se răsfeţe, şi îi 
va face plăcere să doarmă acolo. Nimic nu era mai înduioşător 
decât prezența caldă şi moale a unui copil drag. 

Iar Dumnezeu ştia că nu exista copil mai iubit decât acela 
din braţele ei. 

Era ciudat că Frankie începuse să-şi facă griji în legătură 
cu singurătatea lui Grace. Sau, poate, nu tocmai atât de ciudat. 
Frankie era o fată precoce şi extrem de sensibilă. Grace spera 
că o convinsese că viața aceea de la fermă era de ajuns pentru 
ea. Îi spusese adevărul. Era atât de ocupată, încât în existența 
ei nu mai era loc pentru a se gândi la sex sau la orice alt gen de 

relaţie intimă. Chiar dacă o relaţie nu ridica vreo problemă, 
n-avea de gând să se lase atrasă în acel vârtej de senzualitate 
care fusese cât pe ce s-o distrugă. Când o concepuse pe Frankie, 
fusese complet afundată într-o obsesie fizică din cauza căreia 
uitase tot ceea ce-ar fi trebuit să ţină minte. Nu se putea să se 
mai întâmple vreodată aşa ceva. Îi era datoare lui Frankie să-şi 
păstreze mintea limpede. 
Ploaia bătea în fereastră, iar sunetul ritmic al stropilor nu 
făcea decât să accentueze starea de visare care o învăluia. Ar 


fi vrut să continue așa la nesfârşit. Dracu’ să-l ia pe calul pe 
care trebuia să-l îmblânzească a doua zi. Avea să zacă acolo în 
dormitor, cu Frankie, şi să savureze momentul. 


— Ce naiba mai e şi asta? întrebă Robert, când prinse 
legătura cu Les North, la Washington. Cai? Țara asta e plină 
de ei, dar nimeni n-a găsit vreodată de cuviință să-mi forțeze 
mașina şi să-mi pună o poză cu cai po scaun. 

— Cu ochi albaştri? 

— Amândoi. Ce vrea să... 

= Du-te la fermă, Blockman. Uită-te și vezi dacă totul e-n 
ordine. 

— Şi s-o trezesc? Abia le-am văzut, pe ca și pe fată, în 
seara asla. Sunt în regulă. S-ar putea să fic doar vreo farsă. 
Nu-s cel mai popular om din oraşul ăsta. Nu sunt un Botezător 
sudist şi n-am nimic de-a face cu caii, cu hrănirea sau cu 
îngrijirea lor. Asta garantează că voi rămâne pentru cei de aici 
un străin. 

- Nu e nicio glumă. Şi nici nu e fapta vreunuia dintre 
vecinii tăi de-acolo. Du-te imediat la fermă. Încearcă să n-o 
sperii, dar ai grijă ca locul să fie bine păzit. 

- Am să-l sun pe Charlie pe celular şi-am să mă asigur că 
totul e-n regulă. Robert tăcu un moment. E treabă serioasă, 
nu-i aşa? Ai de gând să-mi spui şi mie de ce eşti aşa de 
îngrijorat? 

— Pe bune că-i serioasă. S-ar putea să se fi întâmplat tocmai 
lucrul pentru care atâţia ani ai stat parcat la ușa ei. Du-te acolo 
Şi câştigă-ţi salariul, 

— Am plecat, replică Robert şi închise. 

North apăsă pe butonul de deconectare şi rămase pe 
gânduri. 

Un avertisment? Probabil. Şi dacă era un avertisment, 
cine-l trimisese? 

Kilmer. 

Mormăi printre dinţi o înjurătură. Să iasă din nou Kilmer 
la suprafață, după atâţia ani, era varianta cea mai dezastruoasă 
de scenariu. Avuseseră o înțelegere, fir-ar să fie. Nu putea să 
apară acum și să declanșeze haosul. Dacă survenea vreo 
problemă, Blockman putea s-o rezolve. 

Poate că nu era chiar atât de gravă situaţia. Poate că nu se 
afla în Tallanville. Poate că numai angajase pe cineva să lase 
acolo fotografia. 

Şi poate că porcii zburau. Chiar dacă acel avertisment nu 
fusese adus personal, nu era el omul care să lase pe altcineva 
să se ocupe de o situaţie periculoasă care o privea pe Grace 
Archer. 

Nu avea încotro decât să-l sune pe Bill Crane, superiorul 
său, şi să-i spună că, după toate probabilitățile, Kilmer revenise 
în scenă. La naiba, Crane era unul dintre noii copii-minune 
care fuseseră recrutați după 11 septembrie. North era gata să 
parieze că Bill Crane nici măcar nu ştia despre existenţa lui 
Kilmer. 

Ei bine, avea să afle. North n-avea de gând să se frigă 
singur cu cartoful ăla fierbinte. Să-l trezească acum din somn 
pe copilul-minune şi să-l ajute să înțeleagă ce poate face cu 
Kilmer. 

Formă repede numărul și aşteptă, cu o satisfacţie 
răutăcioasă, ca țârâitul telefonului să-l trezească pe Crane. 

ak camionetei lui Charlie se zdruncinau pe 
scândurile dezghiocate ale vechiului pod de peste râu. De când 
tot voia să dreagă lemnele alea... 

Aproape ajunsese acasă. 

Charlie deschise radioul, în timp ce începea un cântec cu 
Reba McEntire. Întotdeauna îi plăcuse. Drăguţă cucoană. O 
voce plăcută. Poate că muzica country nu era la fel de 
pretențioasă ca piesele pe care le compunea Frankie, dar îl 
făcea să se simtă comod. Nu avea niciun motiv de a nu-i plăcea 
ambele genuri. 

Ploaia răpăia cu putere pe parbriz, şi dădu drumul 
şterpătourelor la viteză maximă. Numai ploaia-i mai lipsea 
acum, pe lângă că era afumat. Naşpa bătrânețea. Două pahare, 
şi poftim — cra mangă! Cândva, îşi băgase sub masă toți amicii 
de băutură și încă mai rămânea cu mintea destul de limpede 
ca să... 

Telefonul celular începu să sune, şi avu nevoie de un minut 
ca să şi-l scoată din buzunar. Robert. Clătină din cap, zâmbind, 
în timp ce apăsa pe butonul de răspuns. 

— Sunt bine. Aproape-am ajuns acasă şi-am să-ți 
mulțumesc dacă nu mă mai tratezi ca pe un... 

Pe drum, drept în fața lui, era ceva. 
Lumină! 

Grace încă nu dormea, când îi sună telefonul celular, pe 
noptieră. 

Charlie? Nu-i auzise camioneta şi uneori, dacă bea prea 
mult, stătea cu Robert. 

— Mamă? murmură somnoroasă Frankie. 

— Şşt, fetițo, e-n regulă. Întinse mâna peste fiica ei şi luă 
telefonul. Charlie? 

- leşi afară de-acolo, Grace. 

Robert. 

Se ridică brusc în capul oaselor. 

— Ce s-a întâmplat? 

— Nu ştiu. Şi n-am nici timp să-ți explic. North mi-a spus 
să vin la tine, şi sunt pe drum. Dar s-ar putea să ajung prea 
târziu. leşi din casă imediat. 

— Şi Charlie? 

Robert tăcu un moment. 

— Era în drum spre casă. Acum câteva minute-am vorbit 
cu el. Deodată, legătura s-a întrerupt. Cred că s-a întâmplat 
ceva. 

— Ce? Atunci, trebuie să-l caut... 

— Am să-l caut eu. Tu ia-o pe Frankie şi plecați de-acolo. 

— Ce s-a întâmplat? întrebă şi Frankie, ridicându-se în 
şezut. Charlie e bine? 

O, Doamne, spera din tot sufletul că da, dar trebuia să 
aibă încredere în Robert. Şi să aibă grijă şi de Frankie... 

— Găseşte-l neapărat, Robert. lar dacă mă pui s-o scot 
degeaba pe Frankie din casă, pe furtuna asta, să ştii c-am să te 
strâng de gât. 

— Sper că e degeaba. Ţinem legătura. Robert închise. 

— Charlie? şopti Frankie. 

— Nu ştiu, puişor, răspunse Grace, aruncând pătura 
într-o parte. Du-te-n camera ta şi ia-ţi tenişii. Nu aprinde 

lumina şi nu te îmbrăca. O să luăm un poncho de ploaie, 
din antreul de jos. 

— De ce să... 

— Frankie, lasă întrebările. N-avem timp. Ai doar 
încredere-n mine şi fă ce-ţi spun cu, OK? 

Frankie ezită. 

— OK. Sări din pat şi fugi din camerà. Vin imediat. 

Binecuvântată să fie. Majoritatea copiilor treziţi brusc din 
somn în toiul nopții ar fi fost prea speriaţi ca să mai lege măcar 
două vorbe. 

Grace se duse la debara şi-şi luă rucsacul de pe raftul de 
sus, Împachetase acel rucsac cu opt ani în urmă, reînnoindu-i 
periodic conţinutul. Spera ca hainele pe care le pusese pentru 
Frankie să se mai potrivească încă... 

Tocmai desfăcea cutia încuiată pe care o pusese în rucsac, 
când Frankie intră în fugă. 

Bravo, ai terminat foarte repede. Du-te la geam și vezi 
dacă mai plouă la fel de tare. 

În timp ce Frankie traversa camera spre fereastră, Grace 
scoase pistolul şi pumnalul. Le vârt repede, împreună cu hârtiile 
pe care le pusese în cutie cu opt ani în urmă, în buzunarul din 
față al rucsacului, unde să le aibă oricând la îndemână. 

— Parcă a mai slăbit puţin ploaia. Frankie se uita pe 
fereastră. Dar e aşa de întuneric, că nu văd mai nimic... A, uite 
pe cineva cu o lanternă, care vine prin curte. Crezi c-o fi 
Charlie? 

Nu era Charlie. Charlie îşi cunoştea ferma ca-n palmă, şi 
n-ar fi avut nevoie de lanternă. 

— Hai, puiule. O luă de braţ şi o trase după ea pe scară. 
leşim pe uşa de la bucătărie. Să nu faci niciun zgomot. 

Un sunet de metal pe metal la uşa din faţă. Inhală scurt. 
Ea însăşi forțase prea multe încuietori ia viața ei ca să nu 
recunoască acel sunet. 

Schimbase broaştele şubrede ale lui Charlie când venise 
acolo, dar un expert n-ar fi avut nevoie de mult timp ca să le 
vină de hac chiar şi celor noi. Iar dacă nu puteau forța ușa, 
aveau să găsească altă cale. 

— Afară, şopti ea şi o împinse pe Frankie spre bucătărie. 

Frankie fugi prin hoi şi deschise uşa bucătăriei. Întoarse 
capul spre Grace, privind-o cu ochi mari. 

— Sunt hoți? şopti ea. 

Grace dădu din cap, în timp ce lua un poncho de ploaie 
pentru Frankie din cârligele aflaie în debaraua de haine; i-l 
aruncă, apoi luă încă unul şi pentru sine. 

— Şi s-ar putea să fie mai mulți. Ia-o spre padoc, şi de-acolo 
către pădurile din partea cealaltă. Dacă nu vin imediat în urma 
ta, să nu mă aştepţi. Am să te-ajung eu, mai târziu. 

Frankie clătina din cap. 

— Să n-aud o vorbă, i-o luă înainte Grace. Ce te-am învățat 
eu întotdeauna? Trebuie să-ţi porți ţie de grijă, înainte de a 
avea grijă şi de alții. Şi-acum fă ce ţi-am spus. 

Fetița încă mai ezita. 

Hristoase— Grace auzi scârțâitul uşii de la intrare, care se 
deschidea. 

— Fugi! 

Frankie o luă la goană, repezindu-se ca o săgeată prin 
curte, până în padoc. Grace o privi o secundă, aşteptând. 
Aproape întotdeauna era şi un om care supraveghea spatele. 

Nu avu mult de aşteptat. Un individ înalt apăru de după 
colțul casei, alergând după Frankie. 

Nu cu pistolul. Nu trebuia să-i atragă într-acolo pe ceilalți 
din casă. 4 

Să fugă. Ploaia şi tunetele aveau să acopere sunetul paşilor. 

ÎI ajunse din urmă când omul tocmai intra în pădure. 

Pesemne o auzise respirând. Se răsuci în loc, cu pistolul 
în mână. 

Grace se repezi, amorțindu-i dintr-o lovitură cu latul 
palmei încheietura mâinii cu pistolul. În clipa următoare, 
pumnalul ei îi reteză individului jugulara. Nu-l privi cum cădea 
la pământ. Se întoarse, căutând cu privirea prin întuneric. 

-- Frankie? 

Auzi un suspin înăbuşit. Frankie stătea ghemuită la 
rădăcina unui copac, nu departe. 

— E OK, fetiţo. Acum nu-ţi mai poate face nimic. Se lăsă 
în genunchi lângă ea. Dar trebuie să plecăm. Să fugim cât mai 
repede. Mai sunt şi alții. 

Mâna lui Frankie se întinse spre ponchoul lui Grace, 
atingând o dâră întunecată. 

Sânge... Eşti plină... de sânge... 

- Da. Voia să te atace. Pe amândouă ne-ar fi atacat. A 
trebuit să-l opresc. 

Sânge... 

Frankie... 

Încremeni, când auzi un strigăt dinspre padoc. Ridi- 
cându-se, o trase pe Frankie după ea. 

— Am să-ţi explic mai târziu. Vin. Acum fă ce spun eu şi 
fugi. Hai! 

O trase aproape cu forța spre adâncul pădurii. După câţiva 
pași, Frankie o luă şi ea la fugă, împleticindu-se împreună cu 
ea prin tulişuri. 

Unde să se ascundă? De-a lungul anilor, căutase şi 
planificase o mulțime de ascunzători prin pădurile acelea. Nu-i 
mai rămânea decât să aleagă una. 

Nu putea conta pe Frankie ca putând să țină multă vreme 
ritmul. Era mică, şi aproape în stare de şoc. Trebuia să găsească 
un loc unde să se ascundă, cât mai aproape. Robert era pe 
drum. 

Sau, cel puţin, să găsească un mod de a o ascunde pe 
Frankie. Odată ce vedea câţi veneau după ele, putea să se decidă 
dacă era în stare să se descurce singură sau nu. 

Prepeleacul. 

Charlie avea un prepeleac de vânătoare într-un copac, nu 
departe de acolo. Nu-l mai folosise de ani de zile, susținând 
că nu se mai putea urca în afurisitul acela de copac. 

Ei bine, ea putea să se caţăre. lar Frankie era agilă ca o 
maimuță. 

— În prepeleac, gâfâi ea. Du-te la prepeleac, Frankie. 
Ascunde-te acolo. 

— Fără tine nu. 

— Vin şi eu. 

Frankie o privi încruntată. 

— Acum. 

— Bine, acum. 

O luă de mână şi se repezi prin desişuri. Frunzele ude 
o plesneau peste față, iar tenişii i se afundau în noroi la 
fiecare pas. 

Ascultă. Se auzeau venind? 


Da, dar nu-şi dădea seama unde anume erau. 
Lanteme. 


Hristoase! 

Prepeleacul era chiar în față. Grăbi goana şi ajunse la 
copac. 

— Sus, şopti ea, împingând-o pe Frankie. 

Fetița ajunsese pe la jumătatea copacului, când Grace porni 
şi ea. O clipă mai târziu, Frankie ajunse pe creanga groasă 
care susținea platforma. 

În câteva secunde, Grace o ajunse din urmă şi o culcă pe 
scândurile ude. 

— Tăcere. Într-o vânătoare ca asta, nimeni nu se-aşteaptă 
să fii aici, deasupra. Toţi sunt atenţi drept înainte şi în jur. 

Ploaia răpăia cu zgomot pe prelata de camuflaj. Scotea 
un sunet diferit de cel al picăturilor de apă pe frunze, îşi dădu 
ea seama. Le-ar fi dat de gol imediat. Smuci prelata în jos. 


29 


Spera că spusese adevărul în legătură cu neprivitul în sus. 
Aşa se întâmpla de obicei, dar cine putea şti câtă experiență 
avea comandantul acelei echipe anume? 

— Capul jos, repetă ea. 

O simţea pe Frankie cum tremura de frică, alături. 

Lua-i-ar dracu’. Dracu” să-i iu şi urză-i-ar focu” iadului. 

O trase pe Frankie și mai aproape, în timp ce scotea pistolul 
din buzunarul ponchoului. 

Oamenii se strigau unii pe alții, în timp ce căutau prin 
tufișuri. Nu se temeau că crau auziţi. Grace şi Frankie erau 
prăzile, ființele vânate. Ascultă. Cel puţin trei glasuri diferite. 
Dacă nu crau mai mulți, atunci n-aveau să fie nişte ţinte 
imposibile. Cunoştea bine pădurile acelea, pe când ei nu mai 
fuseseră acolo niciodată, şi nu s-ar fi aşteptat... 

Dar n-o putea părăsi pe Frankie. 

lar unul dintre oameni ajunsese acum chiar sub copacul 
cu prepeleacul lor. 

Îşi tinu respiraţia. Mâna ei acoperi gura lui Frankie. 

Lumina lanternei mătura noroiul, căutând urme de paşi. 

Îndreptă pistolul spre capul lui. Se afla în cealaltă parte a 
copacului, dar dacă făcea doar câţiva paşi spre stânga, ar fi 
văzut locul unde se cățăraseră... 

O explozie zgudui pământul. 

— Ce naiba! 

Omul de sub ea se răsuci în direcţia fermei. 

— Ce dracu” a mai fost şi... 

— Maşina. Cred că maşina a fost, Kersoff. Un altul venise 
în fugă, oprindu-se lângă cel de sub copac. Am văzut o lumină, 
şi pe urmă nişte flăcări, pe drumul unde ne-am lăsat maşina. 
O fi fost rezervorul de benzină. 

— Curva dracu’! Cum a ieşit din pădurile astea? 

— Şi pe Jennet cum l-a omorât? Ne-ai prevenit că nu va fi 
uşor. N-o să-i placă deloc... 

— Gura. Kersoff se întoarse şi porni spre padoc. Dacă ne-a 
aruncat în aer maşina, nu poate fi prea departe. Probabil acum 
încearcă să ajungă la maşina ei. Putem să blocăm drumul şi 
s-o aşteptăm. Locke! Unde eşti? L-ai văzut pe Locke? 

— De vreo două minute nu l-am mai văzut. Să mă uit... 

— Nu, trebuie să ajungem la drum. Mişcă. 

Un moment mai târziu, sunetul paşilor lor se pierdu printre 
copaci. 

Frankie întoarse capul, pentru a-şi elibera gura de sub mâna 
lui Grace. Mama ei şi-o retrase, şoptind însă: 

— Încă n-am scăpat. Nu ştim unde e al treilea om, fetiţo. 

Tăcu, ascultând. 

Niciun sunet, doar stropii de ploaie lovind frunzele. 

lar dacă nu le găseau la fermă, puteau să se întoarcă şi să 
înceapă iar să caute prin pădure. 

— Eu cobor să arunc o privire prin jur. Tu stai aici şi nu te 
mişti până nu mă întorc la tine. 

Frankie scutură vehement din cap. 

— Ba da, insistă ferm Grace. N-ai cum să mă ajuţi. Ai 
putea chiar să mă încurci. Şi acum, stai aici şi niciun sunet, 
repetă ea, pornind în jos pe trunchiul copacului. N-am să 
întârzii mult. 

Auzi un suspin înăbușit, dar Frankie nu încercă s-o urmeze, 
îşi dădu ea seama cu uşurare. 

Porni încet prin desişuri. 

Cât mai silențios posibil, îşi spuse ea înverşunată, în timp 
ce dădea la o parte crengile umede, iar noroiul îi sugea pantofii. 
Dar dacă acel Locke o auzea, ar fi trebuit să-l poată auzi şi ea 
pe el. 

Se opri. Ascultă. Porni mai departe. 

Peste două minute, îl văzu. 

Un individ scund, căzut la pământ, pe jumătate ascuns 
sub un tufiş. Avea ochii deschişi, iar ploaia îi cădea pe chipul 
schimonosit într-un rictus de moarte. 

Locke? 

Nu putea decât să-i ghicească identitatea. Cine-l doborâse, 
şi cine distrusese maşina, n-avea cum să deducă. 

Sau poate că da. 

Robert îi promisese că venea după ele. 

Aşa că nu-i rămânea decât să prolite de ocazia pe care 
le-o acorda el și s-o ducă pe Frankie de la fermă. 

Unde? 

Baker's Horse Farm era la cinci mile distanță. Putea să 
meargă prin pădure până ajungea în apropierea fermei, iar acolo 
să iasă pe drum. Se putea ascunde la Baker până reușea să ia 
legătura cu Robert. 

Se întoarse și o luă la fugă înapoi spre prepeleac. 


Zări maşina care ardea pe drum, în timp ce ea şi Frankie 
alergau printre copaci. Nici urmă de ticăloşii care veniseră 
cu en. 

= Mamă... Respirația lui Frankie era sacadată, într-o serie 
de pâthieli. De ce? 

De ce-i fusese viaţa întoarsă cu Asu în jos? De ce fusese 
silită să vadă cum mama ei ucidea o altă ființă omenească? 
De ce cra vânată ca un animal? 

— Am să vorbesc mai târziu cu tine... nu pot... îmi pare 
rău, puiule... Voi încerca să îndrept totul. 

Ajunseseră la cotitura drumului care nu putea fi văzută 
de la fermă. Grace se uită în ambele direcţii. Nimeni. 

— Vino. Pe drum, putem merge mai repede. Trebuie să ne 
grăbim şi... 

Dintr-odată, două faruri se repeziră spre ele. 

Grace îşi duse mâna la pistol, împingând-o pe Frankie 
spre marginea drumului. Se luă după ea, trântindu-se pe burtă, 
şi ridică pistolul, în timp ce încerca să vadă dincolo de lumina 
farurilor, ca să poată ochi. 

Maşina încetinea, apoi opri. 

— E-n regulă, Grace. 

Incremeni. Nu putea să-l vadă pe şofer, dar aşa să-i ajute 
Dumnezeu, cunoștea glasul acela. 

Kilmer. 

— Hai, sus. O să am eu grijă de-acum să fiți în siguranță. 

Închise ochii. Revino-ţi din şoc. Întotdeauna ştiuse că avea 
să sosească şi clipa asta. 

— O să ai pe dracu’. 

Când deschise ochii, îl văzu îngenunchind lângă ea. 
Farurile îl luminau din spate, aşa că nu i se distingea decât 
silueta. Dar Grace nu avea nevoie să-l vadă; îi ştia fiecare 
linie a trupului, fiecare trăsătură a feței. 

— Tu eşti de vină. Toate astea sunt din vina ta, nu? 

— Urcaţi în maşină. Trebuie să vă duc de-aici. Se întoarse 
spre Frankie. Bună, Frankie. Eu sunt Jake Kilmer. Am venit 
să vă ajut, şi-ţi promit că atâta timp cât sunt eu aici, nimeni 
n-o să vă facă niciun rău. 

Frankie se strânse şi mai aproape de Grace. Kilmer întoarse 
iar capul spre ea: 

— Ai de gând s-o laşi să zacă acolo-n noroi, sau mă laşi să 
am grijă de ea? Nu eu sunt cel care vă pune în pericol. 

Într-adevăr, nu era el. Nu reprezenta pericolul imediat. 
Dar era mai periculos decât... 

Kilmer se ridică. 

— Mă întorc la maşină. Am să aştept două minute, apoi 
plec. Hotărăşte-te. 

Avea s-o facă. Kilmer se ţinea întotdeauna de cuvânt. 
Acesta era unul dintre lucrurile care o atrăsese la... 

Se aşeza la volan. 

Două minute, 

Ia o hotărâre. 

Se ridică în picioare. 

— Vino, Frankie. Urcă-te în spate. N-o să ne facă nimic. 

Îl cunoşti”? întrebă fetiţa, în şoaptă. 
Da, îl cunosc. O luă de mână şi porni cu ea spre maşină. 
ÎI cunosc de foarte multă vreme. 


— E o pătură pe banchetă, Frankie, spuse Kilmer, în timp 
ce apăsa pe accelerator. Scoate-ţi ponchoul şi înveleşte-te. 

— Aşa să fac? 

Frankie o privea pe Grace, care se aşezase pe bancheta 
din spate lângă ea. 

Grace dădu din cap. 

Eşti udă leoarcă. Luă pătura şi o înveli cu ca. Trebuie să 
te usuci, iubito. 

Apoi se întoarse spre Kilmer. 

Dune în oraş şi lasă-ne la un motel. 

În oraş am să vă duc eu, răspunse el, aruncându-i o 
privire, dar nu-s sigur care motel o să vă primească. Arătaţi de 
parcă ați ti stat o lună îngropate de o alunecare de teren. 

Atunci, poţi să-mi găseşti tu o cameră, înainte să pleci, 
replică Grace, scoțându-şi telefonul. Pentru altceva n-am 
nevoie de tine. 

ÎI suni pe Robert Blockman? 

N-aveu timp să se întrebe de unde ştia despre Robert. 

-- Trebuie să mă asigur că n-a pățit nimic. Era la fermă, şi 
nu ştiu ce fel de... 

— Nu era la fermă. 

ÎI privi. 

— De unde... Apoi, se întrerupse singură, înțelegând. Tu ai 
aruncat în aer maşina aia. 

— Era cel mai simplu mod de a-i îndepărta de tine. Nu se 
prea pricepeau la ale pădurilor, dar nu puteam fi sigur că 
n-aveau să dea peste voi. Pe unul l-am lichidat în pădure, însă 
nu mai aveam timp să-i iau prin surprindere şi pe ceilalți doi, 
când tu şi Frankie erati atât de aproape. Aşa că i-am atras înapoi 
la fermă. 

— Atunci, va trebui să-l anunţ pe Robert că încă mai sunt 
acolo. Tocmai venea spre... Se opri din nou, când îl văzu pe 
Kilmer clătinând din cap. S-a întâmplat ceva cu Robert? 

— Din câte ştiu eu, nu. Dar am rezolvat problema de la 
fermă, înainte de a veni după voi. 

Am rezolvat problema... De-atâtea ori îl auzise pe Kilmer 
rostind aceste cuvinte... 

— Eşti sigur? 

— Ştii că întotdeauna sunt sigur, zâmbi el, Nu ai de ce să-ţi 
faci griji pentru câinele tău de pază. 

— Ba da. 

Formă numărul lui Robert. 

— Dacă n-a ajuns la fermă, ar fi trebuit să mă sune. Voia 
să-l caute pe Charlie. 

Prinse mesageria vocală a lui Robert. Închise fâră să-i lase 
niciun mesaj. 

— Nu răspunde. Se întoarse spre Kilmer. La dracu”, 
spune-mi ce se întâmplă! 

— Mai târziu. 

Kilmer aruncă o privire spre Frankie, care stătea aplecată, 
ştergându-se pe cap. 

— Cred că i-a fost de-ajuns pentru o singură noapte. Mai 
bine să n-o îngrijorăm şi mai mult decât e deja. 

Ridicând capul, fetița îl privi încruntată. 

— Ce prostie. Cum să nu-mi fac griji pentru Charlie? Şi 
mama e îngrijorată. 

Kilmer clipi din ochi. - 

— Scuză-mă dacă te-am tratat nerespectuos. E clar că nu 
mi-am dat seama cu cine aveam de-a face. Făcu o pauză. Şi eu 
sunt îngrijorat pentru prietenul vostru Charlie. Ştiu că probabil 
eşti speriată și nedumerită, şi cred c-am s-o las pe mama ta să 
discute problema cu tine. E greu să-i deserii cuiva o imagine 
clară, dacă nu are şi nişte informații de fond. Îi aruncă o privire 
lui Grace. Le are? 

=- Nu. 

= Nici nu mă aşteptam. 

Se uită grav la Frankie. 

— Nu mă îndoiesc că mama ta va rectifica această omisiune 
de îndată ce va putea. Şi vei avea încredere în ca, aşa că vei şti 
că acela e adevărul. OK? 

Vorbea cu Frankie ca şi cum ar fi fost adultă, îşi spuse 
Grace. Era modul cel mai potrivit de a se purta cu ea. Dar, în 
fond, Kilmer se pricepea foarte bine la oameni. 

Frankie dădea încet din cap. 

- OK. 

Se ghemui pe banchetă, învelindu-se din nou cu pătura. 
Era palidă lu față, iar mâna cu care-şi strângea pătura pe trup 
tremura. Trecuse printr-un coşmar în noaptea aceea, iar Grace 
îşi dorea cu disperare s-o ia în braţe, s-o legene. Nu acum. Nu 
înainte de n se convinge că ajunseseră într-un loc sigur. 
Autocontrolul lui Frankie se mai ținea doar de un fir de păr. 
La cea mai mică atingere, putea să cedeze. 

~ Deşteuptă fată. Kilmer o privea pe Grace în oglindă. O 
să facă față. 

— De unde ştii? N-o cunoşti deloc. 

Grace îşi încrucişă braţele pe piept. Ciudat că-i era atât de 
frig în noaptea aceea fierbinte de august. Înainte nu avusese 
frisoane, dar acum, că şocul de adrenalină trecea, tremura la 
fel de tare ca Frankie. 

— Dă drumul la căldură. 

— E pornită, răspunse Kilmer. Ai s-o simți curând. Mă 
aşteptam să ai reacția obişnuită. Relaxează-te, doar, şi ai 
răbdare până... Rahat! Frânele scrâşniră, când trase pe dreapta, 
lângă râu. Staţi aici. 

Sări din maşină şi o luă la goană în josul pantei, spre malul 
râului. 

— Mi s-a părut că am zărit o camionetă acolo jos, în apă. 
Stai în maşină, cum ţi-am spus. N-o lăsa pe Frankie singură. 


36 


Frankie, însă, coborâse deja. Grace o prinse înainte de a 
apuca să-l urmeze pe Kilmer în josul povârnişului. 

— Nu, Frankie, trebuie să stăm aici. 

— Charlie are o camionetă! strigă Frankie, zbătându-se să 
scape. S-ar putea să fie el. Trebuie să-l ajutăm. E în apă! 

— Kilmer ne va spune dacă-l putem ajuta cu ceva. 

Chinuită de frustrare, Grace își lăsă privirea s-o urmărească 
pe alui Frankie. Apa râului ajungea până la geamurile cabinei, 
iar prin ploaie nu mai putea să distingă aproape nimic. S-ar fi 
putut să nu fie camioneta lui Charlie. 

Pe naiba, cine altcineva ar fi putut să mai circule pe drumul 
acela? Grace voia să coboare, să se ducă acolo — dar nu avea 
cum s-o lase pe Frankie să vină cu ea, dacă aceea era camioneta 
lui Charlie. 

— Mai bine să stăm aici. Dacă Charlie e acolo, Kilmer o 
să-l ajute să iasă. 

— E un străin. Nici măcar nu-ți place de el. Se vede. 

— Dar e foarte bun în situaţii de urgență. Dacă eu aş fi în 
camioneta aia, Kilmer aş vrea să vină să mă salveze, nu altul. 

— Ăsta-i adevărul? 

— E adevărul. Şi acum, bai să mergem mai aproape ca să 
vedem dacă nu putem să... 

Kilmer urca din nou malul, aducând pe încă cineva cu el, 
aproape în braţe. 

Grace încremeni o clipă, cu inima tresărindu-i de speranță. 
Charlie? 

— Charlie! Frankie o şi luase la fugă spre ei. Mi-a fost aşa 
de frică! Ce... 

— Uşurel, Frankie. 

Era Robert, nu Charlie, ajutat de Kilmer să urce pe mal. 
Şiroia de apă şi-şi târa piciorul stâng. 
— Ai grijă, panta asta noroioasă alunecă. 
Fetița se opri, derapând. 


— Robert? Credeam că e... 

— Nu. Robert o privi pe Grace în ochi. Dumnezeule, îmi 
pare aşa de rău. Am sărit în apă și am reuşit să-l scot din cabină, 
dar după ce l-am tras pe mal, am văzut că era... Ridică din 
umeri neputincios. Îmi pare rău, Grace. 

— Nu! Nu-mi spune asta. 

O luă la fugă pe lângă el, în josul pantei. 

Nu Chariie. 

Se înşelase. 

Nu Charlie. 

Zăcea pe mal. Complet nemișcat. 

Prea nemişcat. 

Grace căzu în genunchi, lângă el. 

Nu te da bătută. Uneori, victimele înecului mai pot fi re- 
animate... 

Îi căută pulsul. 

Nimic. 

Sc aplecă peste el, să-i facă respirație gură la gură. 

— N-are niciun rost, Grace. Kilmer venise lângă ea. 
S-a dus. 

— Gura. Înecaţii pot fi... 

— Nu s-a înecat. Uită-te mai bine. 

Cum să se uite mai bine, când nici nu putea să vadă prin 
lacrimile care-i umpleau ochii, şiroindu-i pe obraji. 

— Era... era în... râu... 

— Uită-te mai de aproape. 

Se şterse la ochi cu dosul mâinii. Și văzu gaura din tâmpla 
lui Charlie. 

Sfâşiată de durere, se îndoi de mijloc. 

— Nu, Nu-i adevărat. Nu Charlie. Nu e drept. Era... 

— $ş... Kilmer îngenunchease și el lângă ea. Știu, îi spuse, 
luând-o în braţe. Doamne, cât aş vrea să... 

— Dă-mi drumul, încercă Grace să se smulgă. N-ai de unde 
să ştii. Nu l-ai cunoscut niciodată. 

— Ştiu ce simți. Şi eu simt, fir-ar să fie. Totuşi, se ridică în 
picioare. Dar ştiu că nu poți să mă crezi, acum, recunoscu el, 
privind-o. Am să te las în pace cu el, câteva minute, după care 
însă ar fi mai bine să te întorci la maşină. Frankie e destul de 
tulburată. L-am lăsat pe Blockman cu ea, dar are nevoie de 
tine. 

Nu-i mai aşteptă răspunsul, pornind în sus pe povârniş. 

Da, Frankie avea nevoie de ea. Frankie îl iubea pe Charlie. 
Frankie n-ar fi înțeles moartea cuiva drag. 

Nici Grace nu înţelegea. Nu moartea acestui om drag. 

Întinse mâna şi dădu uşor la o parte părul ud de pe fruntea 
lui Charlie. Întotdeauna îşi îngrijea cu multă atenţie părul. 
Adeseori îl tachinase că se pieptăna atât de mult... 

Ochii i se umpleau iar de lacrimi. Încearcă să te stăpâneşti. 
Frankie avea nevoie de ea. 

Iisuse, Charlie... 

Cin Grace deschise portiera maşinii, Frankie se smulse 
din braţele lui Robert, repezindu-se spre ea. Lacrimile îi şiroiau 
pe obraji. 
| = Nu m-au lăsat să mă duc! Spune-le că trebuie să merg 
(Y să-l văd pe Charlie. 
— Nu, fetiţo. Grace o strânse la piept, îngropându-şi fața 
| în părul ei. Nu-l poți vedea pe Charlie chiar acum. 
j Şi nici altă dată... Dar cum să rostească aceste cuvinte? 
= Plângi. 
| Retrăgându-se, Frankie îi privi fața. Întinse o mână 
nesigură, ca s-o atingă pe obraz. 
i — De ce? 
Grace trase acr în piept, tremurător. 

— Ik de ce plângi? 

— Fiindcă mi-e frică şi n-au vrut să mă lase să mă duc jos 
la... 

— lar eu plâng fiindcă m-au lăsat să mă duc jos la Charlie, 
Cuprinse obrajii lui Frankie în căuşurile palmelor. Şi am ştiut 
că trebuia să-ți spun ceva îngrozitor. 

— Îngrozitor, repetă Frankie, în şoaptă. Despre Charlie? 

— Nu mai €, puiule. 

Vocea i se frânse, silind-o să se oprească. Zi până la capăt. 
Încercă din nou. 

— Charlie n-o să mai fie cu noi. 

— E mort. Vrei să spui că a murit. 
Dădu din cap, cu o mişcare smucită. 

— Asta vreau să spun. 

Frankie o privi lung, nevenindu-i să creadă. 

— E adevărat, Frankie. 

— Nu. Fetiţa îşi îngropă fața la pieptul ei, cu tot trupul 
zguduit de suspine. Nu, nu, nu... 

— Urcă-te în maşină cu ea, îi spuse Kilmer, deschizând 
portiera de lângă volan. Vă duc la motelul ăla şi vă instalez. 

— Poate-ar fi trebuit să-i spun eu, Grace, remarcă Robert, 
în timp ce le făcea loc pe banchetă. Dar m-am gândit că ai 
prefera s-o faci tu. 

— Ai avut dreptate. 

Grace se aşeză, cuprinzând-o şi mai strâns pe Frankie în 
braţe. Începu s-o legene înainte şi-napoi, cu o compasiune 
chinuitoare. 

— Era datoria mea. Şşt, fetiţo, ştiu că nimic din toate astea 
nu are sens pentru tine, şi că te doare. Te doare... Dar eu sunt 
aici, şi-o să-ți treacă. Îți dau cuvântul meu că o să-ţi treacă. 

— Charlie... 

Las-o doar să plângă, şi să sperăm că lacrimile îi vor aduce 
puțină uşurare. Altceva nu ştia ce să facă. Dumnezeule, se 
simţea complet neputincioasă. 

Şi îndurerată. Lumea părea plină de durere. 

Durere pentru Frankie, durere pentru ea însăşi. Durere şi 
regret că viața lui Charlie se sfârşise atât de brutal. 

— Îmi pare rău. Frankie ridicase privirea spre ea, cu 
lacrimile încă şiroindu-i pe obraji. Şi pe tine te doare. Ți-e 
mai greu din cauza mea? 

Iisuse, cine s-ar fi putut aştepta ca Frankie să se gândească 
la altcineva, în asemenea momente? Grace clătină din cap. 

— Nu, mi-e mai uşor. O suferință împărtăşită şi altcuiva e 
întotdeauna mai uşor de suportat. Rezemă din nou capul lui 

Frankie pe umărul ei. O s-o scoatem la capăt împreună. Aşa 
cum facem noi de fiecare dată. 

— La Holiday Inn merge? întrebă Kilmer, întorcând maşina 
și pornind din nou pe drum. 

— Da, nu contează. 

— Aţi putea sta la mine, propuse Robert. 

Grace clătină din cap. 

— Mulţumesc, poate altă dată, refuză ea, rezemându-se de 
spătar. În noaptea asta nu. 

— Te temi că apartamentul meu s-ar putea să nu fie... O 
privi pe Frankie. Ai dreptate. Am să iau camera de alături. 

- Am cu grijă, Blockman, spuse Kilmer. 

Robert clătină din cap. 

Tu n-ai să te-apropii de ea mai mult de-atât. Cel puțin, 
până mă interesez la Washington. 

Ridicând din umeri, Kilmer nu mai insistă. 

Dar Grace ştia că nu l-ar fi lăsat pe Robert să-l împiedice 
să facă tot ce voia. Pur şi simplu, ocolea obstacolul şi se strecura 
pe altă cale. Kilmer nu se lăsa niciodată. 

= E OK, Grace. Kilmer o privea în oglinda retrovizoare. 
N-am să-ţi fac greutăți. 

= Fii sigur că n-ai să-mi faci, replică ea, strângând-o şi 
mai tare pe Frankie cu braţul. Un singur lucru vreau să te întreb 
acum. Pe Frankie o pândeşte vreun pericol imediat? 

Clăuină din cap. 

~ Avem la dispoziție câteva zile. 

Grace răsuflă ușurată. Dacă Kilmer spunea că era în 
siguranță, însemna că era în siguranță. 

— Bine. Dar nu pleci nicăieri până nu vorbesc cu tine. 

Kilmer dădu din cap. 

— De acord. Apoi o privi pe Frankie. După ce o ajuţi s-o 
scoată la capăt. 

Da, după ce-o ajuta să scape cu bine din noaptea aceea de 
groază, avea să se ocupe şi de el. 

* 

Mâinile lui Kilmer se strânseră pe volan, în timp ce-l privea 

pe Blockman cum le conducea pe Grace şi Frankie în holul 
motelului. 

Hristoase, cât mai voia să se ducă şi el cu ele! 

Nu conta ce voia el. Ar fi fost cea mai proastă mişcare cu 
putință s-o înghesuie pe Grace acum, când o chinuiau durerea 
şi neliniştea. Mai bine să se împace cu gândul morţii lui Charlie, 
înainte de a o stresa el şi mai mult. 

Formă numărul lui Donavan. 

— Vreo veste? 

— Alta decât că oamenii lui Marvot se agită bâzâind ca 
nişte bărzăuni gata să înțepe? Nu. Pe-acolo cum e? 

— De rahat. Dar Grace şi Frankie sunt încă OK. Făcu o 
pauză. Băieţii lui Kersoff au găsit-o. Lucrează strict pe bani, 
deci cred că mai am o zi, două, până să vină altcineva după ea. 
Dar au să vină. Trebuie să existe vreo scurgere. 

— Mi-ai spus că Compania i-a îngropat dosarele. 

— Dacă le caută destui, riscul unei vânzări de informaţii 
creşte astronomic. Tăcu un moment. Trebuie s-o scot de-aici. 
N-o să fie uşor. 

— Cred că şi ea ar vrea să plee. 

— Nu cu mine. Cu mine, niciodată. Dar dacă nu vrea să 
asculte de glasul rațiunii, n-o să aibă de ales. 

— Grace e deşteaptă. N-o să pună fetiţa în pericol. 

— Da, dar ce cale va alege ca s-o salveze? se întrebă Kilmer, 
cu privirea spre intrarea pe unde dispăruse Grace. În ochii ei, 
după fiecare uşă se ascunde câte un tigru. lar eu sunt tigrul 
care a sfâşiat-o data trecută. Ţine-mă la curent. 

Închise telefonul. Ar fi trebuit să se cazeze şi el, şi să apuce 
câteva ore de somn. Blockman era cu ea, şi ar fi trebuit să fie 
în siguranță. Îi făcuse impresia unui om eficient, şi se vedea 
Clar că ținea la Grace şi Frankie. 

În mă-sa. Avea să stea acolo, de veghe. Își făcuse un 
obicei din a avea încredere numai în propriii lui oameni, 
iar Blockman era un om al Companiei. Putea să-l cheme 
pe Cam Dillon, singurul dintre oamenii lui pe care-l adusese 
în oraş, dar plănuise să-l trimită la fermă, ca să vadă ce se 
întâmpla acolo. Probabil Compania avea să trimită o echipă 
care să facă ordine şi curățenie — dar, în caz contrar, avea 
să se ocupe de asta Dillon. 

Nu, urma să stea acolo personal, ca să se asigure că Grace 
şi Frankie erau în siguranță. 

Cam cra şi timpul să se achite şi el de datorie, îşi spuse, 
înverşunat. 


Încet, Grace închise aproape complet uşa dintre camere, 
lăsând-o doar crăpată, ca s-o audă pe Frankie dacă se trezea. 

— A adormit? se interesă Robert. 

Dădu din cap, obosită. 

— Mă aşteptam să dureze mai mult. Probabil a adormit 
fiindcă nu mai suporta să stea trează. Ca să evadeze. Șchiopătai. 
Ce-ţi face piciorul, şi-a mai revenit? 

Robert confirmă. 

— Mi l-am sucit când încercam să-l scot pe Charlie din 
camionetă. 

Grace tresări. 

— Ce-ai făcut în legătură cu el? L-ai sunat pe şerif? 

— Nu, am chemat nişte băieţi de-ai noştri de la 
Birmingham să se ocupe de el, ca şi de morţii pe care i-aţi 
lăsat la fermă tu şi Kilmer. Probabil că la ora asta e curat 
lună pe-acolo. Cei de la Washington au găsit că aşa e cel 
mai bine. 

— Nu-mi pasă ce-o să se întâmple cu cadavrele acelor 
nemernici. Probabil că unul dintre ei l-a omorât pe Charlie. 
Dar ţin foarte mult la soarta rămășițelor lui pământeşti. De 

ce l-au inclus şi pe Charlie în operaţiunea de curăţenie? 
Pentru că nu vor să afle nimeni că a fost asasinat? Ștergere 
şi acoperire? Mâinile i se încleştară. Charlie n-o să dispară 
aşa, ca şi cum nici n-ar fi fost. Toată viaţa şi-a trăit-o în 
comunitatea asta. Avea prieteni aici. Ar fi vrut să vină să-şi 
ia rămas-bun de la el. 

— Stai liniştită, că n-o să dispară. Versiunea oficială va fi 
că s-a înecat în râu, iar CIA va furniza martori credibili care 
vor declara că i-au văzut trupul — fără rana de glonţ. Pe urmă, 
o să trecem rapid la aplicarea instrucțiunilor din testamentul 
lui. A vrut să fie incinerat, iar cenuşa să-i fie împrăştiată pe 
colinele proprietăţii lui. Îi vom îndeplini dorința, apoi vom 
oficia o slujbă de comemorare. 

— Ce comod pentru CIA. De unde ştii că a vrut să fie 
incinerat? 

— Pentru Dumnezeu, Grace. Şi mie îmi plăcea bătrânul. 
Nu te-aş minți. 

— De unde ştii că aşa scria în testament? întrebă Grace 
din nou. 

— Fiindcă i-am fost martor când şi l-a schimbat, acum trei 
ani, răspunse ursuz Robert. Avea încredere în mine, chiar dacă 
tu nu ai. Vrei să-l sun pe avocatul lui? 

Se vedea clar că Robert suferea, iar Grace îşi aminti pentru 
prima dată că Charlie îi fusese şi lui prieten. Clătină din cap. 

— Nu, şi te rog să mă ierți. Dar tu lucrezi pentru Companie, 
şi se ştia că ăia de-acolo aranjează întotdeauna lucrurile aşa 
cum e mai convenabil pentru ei. 

— De data asta, nu. Oricum, mi-a cerut să mă ocup de 
aranjamentele lui şi să fac tot ce pot pentru ca ţie şi lui Frankie 
să vă fie cât mai uşor. 

— Cu asta, n-ai ce să faci. Lacrimile îi înțepau din nou 
ochii. L-a ucis, Robert. N-avea niciun amestec în toate astea. 
Le stătea doar în drum, şi de-aia l-au omorât. Ăsta nu-i un 
motiv pentru ca un om să moară. 


~ Nu e... Robert făcu o clipă. Şi acum ce-ai să faci, Grace? 

— Nu ştiu. E prea devreme. Întotdeauna mi-am făcut planuri 
pentru scenarii diferite, dar niciodată nu m-am aşteptat ca lui 
Charlie să i se întâmple aşa ceva. Sau poate mi-am blocat 
gândul, fiindcă n-aş fi suportat ideea să fiu răspunzătoare de 
moartea lui. 

— Nu eşti răspunzătoare. 

— Nu sunt pe dracu'. 

— Fiindcă era proprietarul fermei unde lucrai? Nu puteai 
să trăieşti în vid. Trebuia ca şi viaţa ta să atingă pe cineva. Iar 
în cazul ăsta, l-a atins şi l-a îmbogăţit pe Charlie mai mult 
decât crezi. Probabil că aceşti ultimi au fost cei mai fericiţi 
din viaţa lui. 

Grace clătină din cap. 

~ Grace, ascultă-mă, că ştiu ce spun. Făcu o pauză. Ferma 
de cai i-a lăsat-o lui Frankie, iar pe tine te-a numit custode. 

Grace deveni rigidă. 

— Ce spui? 

— Murea după fetița asta. Şi după tine. N-avea nicio rudă 
apropiată, iar voi i-aţi devenit ca o adevărată familie. 

—Of, ... Lacrimile care-i forfotiseră în ochi îi curgeau acum 
pe obraji. Şi noi l-am iubit, Robert. Ce naiba o să ne facem, 
fără el? 

— Ceea ce-i spui mereu lui Frankie după câte o căzătură. 
Sus şi hai din nou pe cal. Zâmbi vag. Iar când o să-ţi mai vii în 
fire, mă vei uri pentru că-ţi spun un lucru pe care-l ştia: oricum. 

Grace clătină din cap. 

— Am minţile vraişte, în clipa asta. Sunt recunoscătoare 
pentru orice ajutor primesc. 

— Mai pot face și altceva pentru tine? 

Încercă să gândească. 

— Mâine-dimineață, să mă aştepte o maşină închiriată. Pe 
a mea am lăsat-o la fermă. 

— Te duc eu oriunde vrei să mergi. 

— Tu adu-mi doar maşina aia, şi atât, zâmbi ea, fără chef. 
Nu-ţi face griji, n-am să fug chiar acum. Kilmer mi-a spus că 
mai am puțin timp la dispoziţie. 

— Bine. Un moment, Robert nu spuse nimic. Fiindcă 
adineauri, când am telefonat la Washington, Les North mi-a 
spus că-l aduce aici pe superiorul lui, Bill Crane, ca să discute 
cu tine. Se uită la ceasul de mână. Acum e trei şi patruzeci 
dimineața. Ar trebui să fie aici pe la amiază. 

— Nu. 

— Poţi să-i spui lui asta. Eu n-am niciun cuvânt de zis. 
Stau foarte jos, pe stâlpul totemului. 

— Să discute cu Kilmer. 

— Sunt sigur că arde de nerăbdare s-o facă şi pe asta. Când 
am pomenit numele lui Kilmer, North s-a înviorat pe loc. N-ai 
vrea să-mi explici şi mie în ce fel e el implicat în toată povestea? 
Zău că m-am săturat s-o tot fac pe bodyguardul fără să ştiu de 
cine te păzesc. Principiul „nevoii de a şti“ e o gogoaşă. 

Grace îşi masă tâmpla. 

— Nu acum. 

— Dar de Kilmer nu te simți amenințată? 

Ba da, se simțea amenințată. În clipa când îl văzuse din 
nou, toate instinctele începuseră să-i vibreze ca nişte alarme 
de incendiu. 

— Nu, nu mi-e frică de el. Nu era tocmai răspunsul direct 
la întrebarea lui Robert, dar mai mult nu-şi permitea să 
recunoască. Unde e? 

Robert ridică din umeri. 

— După ce ne-a lăsat la intrarea în motel, cred c-a plecat. 
lăcu o pauză. Când i-am spus lui North că Kilmer îi lichidase 
pe nenorociţii ăia de la fermă, a zis că nu se miră. Este Kilmer 
chiar atât de bun, Grace? 

— Da. Se întoarse spre uşa dintre camere, deschizând-o 
încet. E foarte, foarte bun. Noapte bună, Robert. 


47 


* 


Câteva momente mai târziu, Grace o privea pe Frankie. 
Încă mai dormea, slavă Domnului. Avea fața umflată de plâns, 
iar buclele ciufulite îi zăceau pe pernă ca o claie mătăsoasă. 
Fusese prea epuizată şi îndurerată ca să-i mai pună întrebări 
lui Grace, în timp ce o culca, dar avea s-o facă dimineaţa, 
imediat ce se trezea din somn. 

lar Grace trebuia să fie gata să-i răspundă. 

Se aşeză în fotoliul de lângă pat. Nu era pregătită. Dar, în 
fond, prepătită n-avea să fie niciodată, Trebuia să se decidă ce 
fapte să spună şi ce să lase pentru altă ocazie, când Frankie 
avea să [ic mai capabilă să le accepte. 

O aştepta o noapte lungă. 


De-aici, va trebui să închiriem o maşină. M-am îngrijit 
deja, îi spuse Les North lui Crane, în timp ce trecea prin 
terminalul ucroportului din Birmingham. Tallanville nu are 
servicii aeriene. E doar un orăşel sudist, un punct pe hartă. 
De-usta am cârmit-o pe Grace Archer încoace, acum opt ani. 

[:i bine, e clar că cineva a găsit acest punct, replică 
posomorât Crane. De ce n-am fost informat despre situația 
asta? 

— După ce Congresul s-a spălat pe mâini, predecesorul 
dumitale, Jim Foster, spera ca totul să treacă de la sine. Marvot 
avea în buzunar câțiva senatori, şi mai manipulase şi nişte 
lobby-işti ca să convingă şi mai mulți membri ai Camerei să 
se ia de noi, spuse North, când ieşiră din terminal, 
îndreptându-se spre parcarea cu maşini de închiriat. Foster nu 
prea era omul iniţiativelor. Fără nicio expresie, adăugă: Sunt 
sigur că n-ai fi lăsat-o niciodată de izbelişte. 

— Pe bune că n-aș fi lăsat-o. Aş fi forțat nota şi dădeam 
totul la iveală. Tare le mai place să dea vina pe agenție, când 
încurcă ei borcanele, Asta-i singura cale să ne ferim fundurile 
de politicienii ăştia. 

Se aşeză pe locul din dreapta al Buick-ului pe care i-l 
indicase North. 

— Eu sunt adept ferm al Legii lui Murphy. Dacă lași o 
situaţie nerezolvată, sigur o să se întâmple ceva. 

Îşi deschise servieta şi scoase dosarul pe care-i ceruse 
asistentului său să-l scoată din arhive. 

— Archer ar fi trebuit să fie silită să lucreze cu noi, fără să 
i se dea posibilitatea de a ieşi din combinaţie. 

— Uşor de spus. Iar acum asta vrei să facem? 

— O amenințăm că-i retragem protecţia. 

— Şi pierdem orice speranță de a mai avea parte de ajutorul 
ei. Pierduse deja enorm, şi era destul de revoltată. 

— E uluitor cum poate să se risipească orice revoltă, când 
le pui viața în joc. 

Ce canalie, îşi spuse North. 

— Trebuie să-ţi reamintesc că a lucrat cu noi, Crane? 

— Conform dosarului ei, există unele îndoieli în privința 
asta. Tatăl ei a fost agent dublu, iar ea lucra mână-n mână cu 
el, spuse Crane, începând să parcurgă dosarul. Născută la Los 
Angeles, California, fiică a lui Jean Danket şi Martin Stiller. 
Mama a murit când fata avea trei ani, iar tatăl ei şi-a scos 
rădăcinile din pământ şi s-a dus în Europa, luând-o cu el. S-a 
amestecat prin mai multe acțiuni criminale, ajungând cu 
mâinile foarte murdare. A călătorit prin Europa şi Africa, făcând 
trafic de arme şi orice alte bişnițării pe care mai putea să pună 
mâna. Clătină din cap. Lua fata cu el oriunde se ducea, mare 
minune că a ajuns la maturitate. La un moment dat, erau în 
Rwanda, şi au tras în ea nişte rebeli, de s-a crezut că murise. 
Asistenta de la Crucea Roşie care a găsit-o a încercat s-o ia de 
lângă taică-său, dar Grace a refuzat şi, cu prima ocazie, a fugit. 

North dădu din cap. 

— Martin Stiller ştia să farmece pe toată lumea şi e clar că 
a iubit-o şi i-a fost un tată foarte bun. Sarcastic, adăugă: Nu 

destul de bun ca să renunţe la ea şi s-o trimită să stea cu bunicul 
ei după mamă, la Melbourne, Australia. Îşi petrecea verile cu 
el, la ferma lui de cai, dar în fiecare toamnă Stiller venea s-o ia 
şi s-o ducă înapoi în cine ştie ce văgăună unde se nimerea să 
trăiască atunci. 

— Şi-n atenţia noastră cum a intrat? 

— A venit la noi să ne ofere niște informaţii despre Hussein. 
A reieşit că erau adevărate, şi l-am folosit în următorii câţiva 
ani. Bănuiam că juca pe două fronturi, dar n-am putut-o dovedi, 
aşa că eram doar foarte atenţi la ce fel de informaţii îi dădeam. 

— Şi femeia? 

- Pe vremea aia, era încă o puştoaică. Omul de legătură 
cu Murtin Stiller era agentul Rader, care a spus că fiica lui 
Stiller era o persoană destul de simpatică. Urma nişte cursuri 
prin corespondență şi era destul de inteligentă ca să fie 
acceptată la Sorbonna. 

Crane continua să răsfoiască dosarul. 

Nu are antecedente penale. Am acceptat-o să facă 
instrucţie, ca agentă, la douăzeci şi trei de ani. Ridică privirea. 
Cu un trecut ca al ei, de ce mama dracului a fost angajată? 

Justificarea a fost pe principiul cazului special. Vorbea 
fluent opt limbi, era inteligentă, echilibrată psihic şi părea să 
dea dovadă de sentimente patriotice sincere. De asemenea, 
avea o calificare profesională bună care ne era foarte necesară 
în acea perioadă. Se pricepea uluitor de bine la cai, de pe 
vremea când îşi făcuse vacantele la bunicu-său. Aveam nevoie 
de ea pentru o anumită misiune şi ne-am gândit că, dacă nu 
ieşea bine, puteam să ne debarasăm de ea mai târziu. Tăcu un 
moment. Și a ieşit bine. La instrucţia inițială, notele ei au fost 
printre cele mai mari date vreodată. Dar, pentru misiunea aia, 
trebuia să se maturizeze rapid. Aşa că am trimis-o la Kilmer. 

— Asistentul meu n-a putut găsi niciun dosar al acestui 
Kilmer, se încruntă Crane. Totuşi, am dat peste un bătrân 
ramolit de la sediu care auzise de el. Era ceva foarte vag. 


Un bătrân ramolit? Iisuse, North n-avea decât cincizeci 
de ani şi doar câteva fire albe, dar probabil că şi el era un 
bătrân ramolit pentru Crane, care n-avea nici patruzeci de ani 
şi era bronzat și spilcuit ca un tenisman profesionist. Încercă 
să-și ascundă iritarea. 

— Kilmer a fost un om foarte preţios pentru CIA, şi tot ce 
făcea el era top-secret. Unele dintre misiunile lui ar fi tost 
considerate discutabile de către administraţie, iar Foster a decis 
că, dacă nu există nicio documentaţie despre el, nu vor avea 
loc nici scurgeri de informaţii. Oamenii care trebuiau să ştie 
ştiau cine era şi cum putea fi el contactat. 

— Dar e absurd. Foster trebuie să fi fost un idiot. Nici nu e 
de mirare că agenţia a trecut printr-un asemenea haos, înainte 
de reorganizare. Un asemenea mod de operare poate provoca 
o zăpăceală de mari proporții. 

— Eu cred că am reuşit să menţinem zăpăceala la mini- 
mum. Şi adăugă: Nici Kilmer nu o s-o sfârşească bine. 

— Cine-i Kilmer ăsta, dom'le? Agentul care auzise de el 
vorbea ca despre o nenorocită de legendă vie. 

— Legendă vie? repetă North, în timp ce scotea maşina 
din parcare. Mda, cred că asta ar fi cea mai bună descriere. 

— Legendele sunt basme. Mie vorbește-mi clar. 

North ridică din umeri. 

— Am să-ți spun tot ce ştiu. S-a născut la München, în 
Germania. Tatăl lui era colonel în armata americană, iar mama, 
traducătoare. Părinţii lui au divorţat când el avea zece ani, iar 
tatăl a primit custodia copilului. Credea în principiile unei 
educații cu mână de fier, şi l-a crescut pe Kilmer în spiritul 
ăsta. S-a înscris la West Point şi a învăţat bine, dar în anul trei 
s-a lăsat. Era un starteg strălucit, iar profesorii i-au regretat 
plecarea. O vreme, a călătorit prin lume şi, oriunde-ar fi fost, 
sfârşea invariabil în câte o unitate de gherilă, de un fel sau 
altul. Până la urmă, şi-a format propria unitate militară, care 

îndeplinea diverse misiuni speciale, pe bază de contract. Şi-a 
câştigat o reputaţie foarte bună. După câțiva ani de când şi-a 
constituit echipa, l-am angajat pentru un număr de misiuni 
delicate și am constatat că era de o valoare inestimabilă. 

— Până la cazul Marvot, 

North dădu din cap. 

— Da, până la cazul Marvot. 


— Trezeşte-te, puişor, o scutură uşor Grace pe Frankie. E 
vremea să facem ochi. 

—E prea devreme, mormăi somnoroasă Frankie. Încă zece 
minute, mamă. O să-mi fac... Ochii i se deschiseră brusc. 
Charlie! Apoi, o podidiră lacrimile. Charlie... 

Grace dădu din cap. 

— Aşa e. Şi niciuna dintre noi nu mai poate face nimic ca 
să schimbăm lucrurile, continuă, ştergându-se şi ea la ochi. 
Cât aş mai vrea să putem... Dar trebuie să mergem înainte, 
Frankie. Dădu pătura la o parte. Hai, du-te să te speli şi să-ți 
perii dinții. Am în rucsac un schimb de haine pentru tine. 
Trebuie să ne vedem de drum. 

Frankie o privi cu uimire. 

— Unde mergem? 

— Ne întoarcem la fermă. Acum e aproape zece. Trebuie 
să le dăm animalelor mâncare şi apă. Charlie n-ar fi vrut să le 
lăsăm să sufere, nu-i aşa? 

Fetița dădu din cap. 

— Uitasem de ele. 

— Charlie n-ar uita. Trebuie să facem ceea ce-ar fi vrut el. 
O sărută pe nas. Ştiu că vrei să-mi pui tot felul de întrebări, să 
stăm de vorbă, și o s-o facem. Dar, mai întâi, avem de făcut 
unele treburi. 

Frankie dădu din cap. 

— Treburi. Draga mea. 

Porni spre baie, cu mişcări care începeau să fie destul de 
hotărâte. 


— N-am să întârzii mult, mamă. 

— Ştiu că n-ai să întârzii. O să mâncăm o muffin jos, la 
cafenea, şi pe urmă plecăm. 

Uşa se trânti în urma lui Frankie, iar Grace respiră uşurată. 
Până acum, toate bune. Dacă ar putea-o ţine pe Frankie ocupată, 
fie şi dacă asta nu-i alina durerea, măcar o împiedica să-şi 
aducă aminte chiar în fiecare clipă. Era acelaşi remediu pe 
care ar fi trebuit să-l folosească şi ea. Dar fără doar şi poate că 
va fi ocupată tot timpul. Era absorbită din nou în acea oroare 
de unde crezuse că scăpase cu nouă ani în urmă. Numai că 
nici ea nu crezuse cu adevărat că oroarea luase sfârșit. Altfel, 
în tot acest timp, de ce s-ar fi pregătit, împachetându-şi 
rucsacul, familiarizându-se cu pădurile din jur? Ştiuse că nu 
se terminase nici pe departe. 

Se aşeză în fotoliu, aşteptând-o pe Frankie să iasă din baie. 


— E... altfel. Ochii lui Frankie stăteau aţintiţi spre grajd. 
Mă tot aştept să-l văd pe Charlie ieşind din hambar sau din 
grajd şi tachinându-mă că iar m-am sculat târziu. 

— Şi eu, răspunse Grace, coborând din maşină. Dar n-o să 
mai apară, fetiţo. Aşa că nu ne rămâne decât să ne obişnuim. 
Ce-ar fi să te duci şi să te-apuci de treburi? Eu trebuie să intru 
în casă, ca să rezolv câteva probleme. 

Privirea lui Frankie se îndreptă spre faţa ei. 

— Ce probleme? Ceva în legătură cu Charlie? 

— Parţial. Trebuie să-i adun la un loc toate hârtiile 
importante şi să le trimit avocaților. 

— Şi altceva? 

— Să împachetez hainele noastre. 

Fetiţa tăcu un moment. 

— Aşa e. N-o să mai putem sta aici. Era casa lui Charlie. O 
să-mi fie dor de ea. 

— Ne vom întoarce. Și Charlie ar vrea să ne întoarcem. 
Frankie clătina din cap, neîncrezătoare. 

— Frankie, ascultă-mă. Pentru un timp, lucrurile au să se 
schimbe, dar îți promit că n-ai să pierzi ferma asta, şi nici 
animalele. Mă crezi? 

Fetița încuviință. 

-- Tu niciodată nu mă minți, spuse ea, pornind spre grajd. 
Trebuie să mă duc să văd ce face Darling. E deştept, dar nici 
el n-o să înțeleagă. 

Nici el. Frankie nu înțelegea, dar avea încredere în Grace 
că putea să lc rezolve pe toate. Nu putea s-o dezamăgească. 

— Într-o oră vin Şi eu, şi vom începe să scoatem caii la aer. 

Ridicând mâna în semn că înțelesese, Frankie dispăru în 
grajd. 

Grace mai rămase un moment cu privirea pe urmele ei, 
înainte să pornească spre treptele de la intrare. Își dăduse 
cuvântul să termine într-o oră şi era hotărâtă să fie punctuală. 
Timpul abia îi ajungea, dar nu voia ca Frankie să rămână 
singură mai mult timp decât era strict necesar. 

— Grace. 

Se crispă, apoi se întoarse spre Kilmer, care venea pe drum, 
spre casă. 

— Nu vreau să vii aici. 

— Dar ai nevoie de mine. 

— Am pe dracu’. 

— Atunci, Frankie are nevoie de mine, insistă el, ajungând 
pe verandă. Tu poți fi cât de independentă vrei, însă pe Frankie 
n-ai s-o pui în pericol. 

— Nu mă-nvăţa tu pe mine cum să am grijă de fiica mea. 

Pumnii 1 se încleştară strâns, pe lângă trup. Hristoase, era 
neschimbat — şi la înfăţişare, şi la fire. Acum trebuia să aibă 
spre patruzeci de ani, dar timpul fusese binevoitor cu el. Înalt, 

zvelt — înşelător de zvelt, Grace ştia, căci nimeni nu cunoştea 

mai bine decât ea forţa şi bărbăţia ce se ascundeau sub acea 
supleţe. Însă chipul lui era tot acela pe care-l găsise atât de 
fascinant şi cu nouă ani în urmă. Nu avea trăsături cu adevărat 
frumoase. Ochii-i era prea adânciţi în cap, pomeţii înalţi, buzele 
subțiri, strânse. Dar ceca ce o cucerise întotdeauna era expresia 
lui. Sau... lipsa oricărei expresii. Avea pe faţă o linişte, o 
precauţie, o reţinere care o incitaseră din prima clipă când îl 
văzuse. 

— Nu mi-aş permite, zâmbi el. Mai ales când ţi-a reuşit o 
treabă excelentă. E o fată minunată, Grace. 

— Da, așa e. 

— Nu fac decât să-ți sugerez să profiţi de ajutorul meu ca 
s-o scoţi din situația asta imposibilă. În fond, ai tot dreptul 
să-mi pretinzi câteva lucruri. 

— Nu e în nicio situație imposibilă din care să n-o pot 
scoate şi singură. Iar de la tine n-am nicio pretenţie. Nu vreau 


să te implici în viaţa ei. 

— Atunci, va trebui să insist. 

Glasul îi era blând, dar prin el răzbătea o undă de duritate 
tăioasă. 


— V-am lăsat în pace cât am putut de mult timp, fiindcă 
aşa era mai prudent pentru amândouă. Dar situația s-a 
schimbat. Trebuie să intervin. 

— Insistă cât pofteşti. N-ai niciun drept să... 

— Sunt tatăl ei. Asta-mi dă o droaie de drepturi. 

Cuvintele lui o izbiră ca o palmă pe obraz. 

— N-ai de unde să ştii sigur. Şi voi depune mărturie în 
once tribunal că nu eşti tatăl ei. 

— ADN-ul, Grace. Magia ADN-ului. Ochii i se îngustară, 
privind-o drept în față. Corespunde şi timpul. Nu cred că ai fi 
fost capabilă să-ți iei un alt amant şi să rămâi însărcinată, în 
perioada atât de scurtă dintre momentul când m-ai părăsit şi 
naşterea ei. 


— Nu ai s-o iei de lângă mine. 
— Nici nu urmăream asta. Făcu o pauză. Ascultă, îţi promit 
că nu voi încerca să ţi-o iau. Nici măcar n-am să-i spun că-s 
tatăl ei. Nu vreau decât să mă asigur că nu vă paşte niciun 
pericol. 

— Du-te dracului. Grace se răsuci pe călcâie şi deschise 
uşa din față. N-avem nevoie de tine. Îi avem pe Robert şi CIA, 
ca să ne protejeze. 

— Şi vă vor proteja atâta vreme cât le veți fi de folos. Dar 
în curând te vei dovedi o povară pe capul lor. 

— De ce? 

~ Fiindcă eu am terminat-o cu ei. Făcu un gest nervos. 
Ascultă, important este că Marvot a dat drumul câinilor din 
lanţ. A pus o recompensă de cinci milioane de dolari pe capul 
tău. Şi trei milioane pentru Frankie. 

— Ce...? şopti ea. 

— Vie sau moartă — pentru Frankie. Pe tine te preferă vie, 
fiindcă i-ai putea fi valoroasă, dar de Frankie puţin îi pasă. 

Grace clătină din cap, refuzând să creadă. 

— Nu se poate. 

— Ba se poate. Știi foarte bine că te-a căutat tot timpul, de 
la raid. Dar, când eu am revenit în scenă, devenind o ameninţare 
pentru el, s-a hotărât să forţeze nota. A lansat vestea acum o 
lună, și toți vântorii de recompense şi bandiții de două parale 
din Europa și din SUA se dau peste cap să te găsească. Kersoff, 
probabil, c-a plătit pe cineva de la CIA şi a luat jackpotul. 
Donavan a aflat de la unul dintre oamenii lui că Kersoff avusese 
noroc și era în drum spre tine. Buzele i se strânseră. lar em am 
hotărât că era vremea să văd cum stau lucrurile în Tallanville. 

— Trei milioane de dolari pentru Frankie... Oroarea situaţiei 
era copleșitoare. O fetiță... 

— Ştii bine că pentru Marvot asta n-ar avea nici cea mai 
mică importanță. N-ai stat pe tuşă chiar atât de mult timp. 

— Am stat destul, murmură ea, cutremurându-se. De ce? 

— Am furat de la el un lucru la care ţinea foarte mult. Ştia 
că era doar o mişcare de deschidere şi a vrut să mă pedepsească. 
Îl cunoşti pe Marvot. Crede în curăţenia exemplară. Mafia 
nu-l are la mână cu nimic. 

— Frankie... 

— Ştiu că-i o mizerie. Nu m-am aşteptat să te găsească, şi 
nici pe ea, spuse el, dur. Compania ar fi trebuit să vă protejeze. 
Şi au încurcat-o. 

— Iar tu n-ai nicio vină, comentă ea, sarcastic. 

-N-am spus asta. Îmi asum toată vinovăția. Nu fac decât 
să-ți explic motivele pentru care am crezut că n-avea să vă 
afecteze cu nimic. M-am înşelat, iar acum trebuie să-mi îndrept 
greşeala. 

— Pe-asta spune-i-o lui Charlie. Greșeala aia să te văd 
cum ţi-o corectezi, Kilmer. 

— Nu pot. Tăcu o clipă. Dar viețile voastre pot să le apăr, 
dacă mă laşi. Îi înfruntă privirea. Şi ştii că sunt omul cu care 
aveţi cele mai mari şanse să fiți în siguranță, Grace. Oi fi 
crezând tu că-s un ticălos, dar nimeni nu se pricepe mai bine 
decât mine la treburile astea. 

Clătinând din cap, Grace deschise uşa. 

— Să nu te sperii dacă în casă dai de Dillon, o preveni 
Kilmer. 

Grace încremeni. 

— Dillon? 

— Nu l-ai cunoscut niciodată pe Cam Dillon, dar e foarte 
eficient. L-am trimis să pună o fotografie cu „Perechea“ în 
maşina lui Blockman, în timp ce eu mă grăbeam încoace. 

— De ce? Ce-s dulcegăriile astea? Nu era mai simplu ca 
Dillon ăsta să-i vorbească direct? 

— Nu, n-avea timp, şi ştiam că Blockman urma să-l 
contacteze pe North când vedea că i-a umblat cineva în maşină. 

Ordinele primite de la sediu sunt mai rapide decât explicațiile 
lungi şi tărăgănate. Oricum, Dillon supraveghează casa asta 
de-aseară, şi când v-am văzut luând-o în direcția asta, i-am 
spus să-nceapă să vă facă bagajele. 

— Ce spui? 

- N-ai prea mult timp şi nu vrei să ţi-l consumi cu 
fleacuri. l-am spus să vă împacheteze lucrurile, că trebuie 
să ici documentele lui Charlie şi orice alte suveniruri. Dillon 
n-are cum să ştie ce preţuieşti şi ce nu. Cred că de-acum 
aproape a terminat. Dacă vrei să mai facă şi altceva, să-i 
spui. Făcu o pauză. Nu face decât să execute ordinele, 
Grace. la-l uşurel. Apoi, se întoarse. Azi-dimineaţă, l-am 
sunat pe vecinul tău, Rusty Baker, şi am aranjat să trimită 
doi arpaţi de la ferma lui ca să aibă grijă de caii voştri şi 
să menţină curat pe-aici cât veţi lipsi. Vor începe treaba de 
mâine. 

Grace dădu să deschidă gura pentru a-i răspunde, dar 
Kilmer se îndepărta deja de ca. 

Aruncă o privire în urmă. 

Recunoaşte că şi tu ai fi făcut la fel. Asta o s-o bucure 
cel mai mult pe Frankie, acum când ştie că trebuie să plece 
de-aici. 

La fel ar fi făcut şi Grace, era formula la care se gândea 
întruna, de când devenise conştientă că nu mai puteau rămâne 
acolo. Kilmer nu făcuse decât să i-o ia înainte. 

= Poate, 

Kilmer zâmbi vag. 

— O ştii foarte bine. Am să mai stau pe-aici, şi vorbesc 
cu tine mai târziu. Gândeşte-te ce e mai bine pentru Frankie. 
Trei miloane de dolari înseamnă o avere, iar pe lumea asta 
umblă o droaie de nemernici flămânzi după bani. Ai nevoie 
de mine, Grace. 

Şi porni spre padoc. 

Nu avea nevoie de el, îşi spuse Grace, în timp ce intra în 
casă. Nu-l dorea în viaţa ei. În trecut, nu-i adusese decât 
necazuri, iar acum provocase încă o tragedie. CIA avea s-o 
mute în alt loc şi s-o apere. Îi erau datori în stil mare, şi nu l-ar 
fi lăsat pe Marvot s-o ucidă. 

Trei milioane de dolari. 

Dar, dacă la Langley exista o scurgere de informații, care-i 
îndrumase încoace pe acei vânător de recompense, cine putea 
spune că n-avea să se mai repete? 

Dacă North afla că se producea o scurgere, avea s-0 astupe. 
Grace trebuia să... 

— Sunteţi domnişoara Archer? Un bărbat înalt şi blond 
cobora scara spre ea. Eu sunt Cam Dillon. Mă bucur să vă 
cunosc. Am împachetat haine cât mai multe şi variate pentru 
dumneavoastră şi fetiţă. Valizele sunt în cameră. Îi zâmbi. 
Totuşi, fetiţei n-am ştiut dacă să-i pun în bagaje ursuleţul sau 
colecţia Star Wars. Sau pe amândouă. Jucăriile favorite ale 
copiilor se schimbă de la un an la altul. Nici eu nu reuşesc să-l 
văd prea des pe fiul meu, şi rămân mereu în urmă cu 
preferinţele lui. 

~ Ai un fiu? 

Dillon dădu din cap. 

— Da, dar sunt divorţat. Nevastă-mea are custodia asupra 
lui Bobby. Se uită în jur, prin living. E frumos aici. Intim... Și 
pariez că fiicei dumneavoastră îi place să se ocupe de cai. 

— Într-adevăr. Grace porni pe scară. Am să termin de 
împachetat lucrurile ei. Îi place ursulețul, dar nu va avea 
nevoie de el. Atâta vreme cât are clapele şi cărțile, n-o să-i 
lipească nimic. 

— Pot să-l înghesui şi pe el undeva. Clapele sunt deja în 
cutie, alături de valize. Altceva ce mai pot s-aduc din vreo altă 
cameră? 

— Nu, asta-i treaba mea. Kilmer nu trebuia să te 


amestece. 

— V-am venit în ajutor cu plăcere. Apoi, zâmbetul i se 
şterse de pe buze. Am văzut fotografia bătrânului, pe pian. 
Îmi pare rău că n-am ajuns aici la timp. Kilmer era turbat 
de furie. Pare să fi fost un moșuleț simpatic. 

— A fost mai mult decât simptic, spuse Grace, făcând 
un efort să-şi controleze vocea. Şi acum, dacă nu te superi, 
eu am diverse treburi de făcut. Trebuie să mă întorc la 
fiica mea. 

— Sigur că da. Eu sunt afară, pe verandă, dacă mai 
aveţi nevoie de mine. Strigaţi-mă doar. 

— Nu e nevoie să rămâi. 

— Ba da, domnişoară, e nevoie. Ordinele lui Kilmer. 
Porni spre uşă. lar asta-nseamnă că rămân, orice-ar fi. 

Buzele ei se răsfrânseră. 

— Se pare că nivelul de disciplină e acelaşi ca pe vremea 
când lucram şi eu cu el. 

Dillon se strâmbă. 

— E-al dracu” de rău, da’ merită. Deschise uşa să iasă. 
Când terminaţi, am să vă duc valizele la maşină. 

Te simţi bine, când ştii că eşti cu cei mai buni. 

Aşa se simţise şi ea când lucrase cu Kilmer. Era dur, 
chinuitor de meticulos şi le pretindea celor din subordinea 
lui să-şi pună în valoare toate aptitudinile şi talentele, până 
la ultima fărâmă. Şi totuşi, când termina instrucția, echipa 
lui strălucea ca o salbă de diamante. Puteai oricând să 
contezi pe bărbatul sau pe femeia de lângă tine. Şi puteai 
oricând să contezi pe Kilmer că-i scotea pe toți la liman. 
Niciodată nu-i dezamăgea. 

Decât în ultima misiune de la El Tariq. 

Nu te gândi la asta. Grace învățase ceva în noaptea 
aceea, şi mersese înainte. Nu-i fusese uşor. În continuare, 
ani de zile, avusese momente de furie în care nu-şi dorea 
nimic mai mult decât să-l ucidă pe ticălosul ăla de Marvot. 
Şi totuşi, fusese nevoită să lase totul în urmă, când aflase 
că era însărcinată cu Frankie. La început, nu-şi putuse 
pune în pericol copilul încă nenăscut, iar după de Frankie 
venise pe lume îi fusese chiar imposibil. Sperase ca, de-a 
lungul timpului, să poată uita şi să trăiască o viață normală. 
Dar acest lucru nu se întâmpla. Kilmer venise, aducând cu 
el Și trecutul. 

Şi avea să se dezlănţuie infernul. 


Eu să sar peste barieră, mamă, spuse Frankie, în timp 
ce-l călărea pe Darling înapoi spre locul unde Grace îşi înşeua 
iapa. Pot? 

Grace se uită cu atenţie la faţa ei, 

— De ce? 

— Aşa vreau eu. OK? 

Dădu din cap. 

— Dacă aşa vrei... Dar să ai grijă. 

— N-o să mă arunce. Frankie îl întoarse pe Darling şi porni 
în jurul arenci. Mă întorc imediat, şi pe urmă îl ducem în grajd. 

Un ultim rămas-bun pentru cal? Nu, Grace bănuia că era 
mai mult decât atât. Frankie voia să fie stăpână pe ceva, pe 
orice, în acea viață care-i fusese întoarsă cu susu-n jos. Grace 
putea să înțeleagă acest sentiment. Şi ea avea aceeaşi stare de 
dezrădăcinare. Numai că pe ea n-ar fi ajutat-o un salt cu 
armăsarul peste un obstacol. 

— Hai, Darling, inurmură ea. Dă-i ceea ce-şi doreşte. 

De astă dată, nu se mai simţi nicio ezitare. Darling zbură 
peste barieră, la mare înălțime, părând foarte mulțumit de sine 
însuşi. 

— Bravo, băiatule. 

O privi pe Frankie cum se întorcea spre ea. De data asta, 
pe fața ei nu se mai vedea nici urmă de bucurie sau exultare. 
Doar satisfacţie şi hotărâre. 

— Foarte bine, Frankie. 

Fata ridică din umeri. 

— Darling a sărit, nu eu. Eu n-am făcut decât să mă ţin 
în şa. 

— ŞI te-ai ţinut foarte bine. 

Frankie îl întoarse pe Darling spre grajd. 

— Care dintre îmblânzitorii de la ferma lui Baker îl va 
călări pe Darling? 

— Tu pe care l-ai vrea? 

— Fata aia de la Viena e destul de bună. Maria cred c-o 
cheamă. Am văzut-o călărind la o demonstraţie din Compton, 
şi se purta frumos cu caii. 

— Atunci, aşa va fi, Maria va avea grijă de Darling. Am să 
mă ocup eu de asta. Adăugă cu blândeţe: Dar e numai pentru 
un timp, Frankie. Ai să te întorci. 

— Mda... Fetiţa privea drept înainte. Însă nu va mai fi la 
fel, nu-i aşa? Charlie n-o să mai fie aici. Şi nu ştiu dac-am să 
pot vreodată să... N-am să mai pot vedea ferma la fel. Îi voi 
vedea pe... oamenii ăia. 

Grace simţi cum o ardea furia pe dinăuntru. Hristoase, în 
noaptea trecută lui Frankie îi fusese luat atât de mult... Grace 
se chinuise din răsputeri să-i dăruiască o copilărie fericită, iar 
acum aceasta îi era întinată. 

— Atunci, va trebui să uiţi de ei şi să te gândești numai la 
Charlie. Aşa ar vrea şi el să faci. Va fi darul tău pentru el. 

Frankie clătină din cap, a îndoială. 

— Am să-ncerc, mamă. 

Apoi descălecă şi porni spre grajd, ducându-l pe Darling 
de dârlogi. 

— S-ar putea să se întâmple din nou, nu-i aşa? de-asta vrei 
să fugim. 

Ce să-i răspundă? 

Adevărul. N-o putea minți pe Frankie. Întotdeauna fusese 
sinceră cu ea şi nu voia ca această încredere să se piardă. 

— Da, s-ar putea să se mai întâmple. 
Oprindu-se, Frankie se întoarse cu fața spre ea. 

— De ce? 

Grace ştiuse că avea să vină și acest moment, iar acum, că 
sosise, se simțea aproape ușurată. 

— Cu mult timp în urmă, am lucrat pentru o agenţiea | 
guvernului, iar un criminal foarte periculos şi puternic s-a 
înfuriat pe mine. Am făcut un lucru pe care el nu voia să-l fac, 
Şi de-atunci a trebuit să mă ascund, ca să nu mă omoare. 

— E ca-n filme, remarcă Frankie. 

— Nu ca-n alea pe care ai tu voie să le vezi. 

Încercă să zâmbească. 

— Mereu i-am spus lui Charlie să nu te lase să te uiţi la 
filme de aventuri. 

— Poliţia sau altcineva nu poate să-l împiedice să-ți 
facă rău? 

— Încearcă. Sunt unele probleme. E un om foarte im- 
portant. 

— Nu înțeleg. 

Cum ar fi putut? se întrebă Grace. Mituirile, aranjamentele 
şi corupția nu intrau în domeniul ei de înțelegere. 

— Uneori, nici eu nu înţeleg. Dar esențialul e că trebuie să 
fugim. 

— Dar n-ai făcut nimic rău, se încruntă Frankie. Nu putem 
să ne luptăm cu ei? 

Trei milioane de dolari pe capul lui Frankie. 

— Nu, nu se poate. Dar voi încerca să găsesc o soluție ca 
să nu mai fie nevoie să fugim şi altă dată. 

Clătină din cap. 

— Îmi pare rău că s-a întâmplat aşa, Frankie. Aş vrea să fi 
putut opri totul. 

Frankie se întoarse. 

— Charlie ar fi vrut să lupţi. Şi el a luptat, în al Doilea 
Război Mondial, şi a spus că, dacă nu-i opreau pe naziștii ăia, 
ne-ar fi ocupat țara. Chiar şi aici, în Alabama, ar fi ajuns. 

Grace o privi cum îl ducea pe Darling în grajd. Suportase 
toate dezvăluirile atât de bine pe cât se aşteptase ea. Probabil 
că nici nu i se păreau foarte reale, după cum o dovedea remarca 
aceea despre filme. Dar moartea lui Charlie era cât se putea 
de reală; teroarea pe care o simțise în noaptea trecută era şi ea 
reală. Cu timpul, avea să accepte realitatea povestirii pe care 
i-o spusese Grace. Descălecă şi porni după Frankie. 

— Grace. Robert venea spre ea. Îți iau eu calul în primire. 
Au venit North şi Crane. Sunt în maşină, lângă padoc. Vor 
să-ți vorbească. 

— Nu vreau să vorbesc cu... 

Se întrerupse. N-avea încotro. Trebuia să le vorbească. 
Avea nevoie de ajutor ca să-şi găsească o altă ascunzătoare, şi 
protecţie pentru Frankie. Îi aruncă lui Robert căpăstrul calului. 

— O să te-ajute Frankie. Stai cu ea până mă întorc. 

Robert dădu din cap şi duse calul în grajd. 

Grace aruncă o privire spre Buick-ul albastru de lângă 
padoc. Din maşină nu mai coborâse nimeni altcineva. O 
aşteptau să vină la ei. O manevră psihologică? Dacă asta era, 
nu mirosea a bine. 

Porni prin padoc, spre Buick. 


— Pe dracu’! Grace deschise portiera mașinii și coborî. 
Sunteţi nebuni dacă vă închipiți c-am să vă las să vă folosiți 
de mine sau de Frankie pentru jocurile voastre. 

— Veţi fi în deplină siguranţă, îi spuse Crane. Vom avea 
grijă să fiţi cât mai bine protejate. Nu trebuie decât să-l atragem 
pe Marvot afară din bârlogul lui, iar tu ai putea să fii momeala. 

— Şi s-o pun pe Frankie într-un pericol şi mai mare? Nici 
nu mă gândesc. Găsiţi-ne un loc unde să ne ascundem până 
când Marvot uită de noi. 

Crane clătină din cap. 

— Din păcate, nu vă mai putem finanța protecția. La urma 
urmei, v-am dat opt ani. 

— lar tatăl meu v-a dat viaţa lui. 

— Nu ştiu nimic de asta. A fost înainte să vin cu la agenție. 
Sarcina mea e să pun capăt acestei afaceri, şi mă aştept să mă 
ajuţi. 

— Lăsându-te să ne legi de copac ca pe nişte capre momeală 
pentru un tigru. 

— Sau poate să joci un rol mai activ. Înţeleg că ai fi în 
stare să... 

— să te bag în mă-ta. 

Crane se înroşi la față. 

— Te rog să mă înţelegi. Cooperează, sau rămâi singură. 
Ai mers destul pe gratis. Diseară, mă întorc la Washington şi 
aştept răspunsul tău. 

Grace se întoarse spre North. 

— Dumneata văd că nu scoţi o vorbă. Crane vorbeşte din 
partea amândurora? 

North ridică din umeri. 

-E superiorul meu, domnişoară Archer. 

— Ăsta-i singurul vostru răspuns? Trânti portiera maşinii. 
Atunci, luați-o din loc de pe ferma asta. Ăsta-i răspunsul meu. 
Şi pomi cu paşi mari spre padoc. 

— Ai fost dur cu ea, remarcă North. Nu poate fi forțată, 
şefule. 

— Oricine poate fi forțat, răspunse Crane. Nu e nevoie 
decât să apeşi pe butoanele potrivite. Are un copil de protejat, 
şi până la urmă o să cedeze. Porneşte maşina. Hai să ne 
întoarcem în oraș. Vreau să ne vadă cum plecăm. Finalitatea 
gestului are s-o sperie. 

-Nu fi aşa de sigur. North aruncă o privire după Grace, în 
timp ce pornea maşina. Grace se uita drept înainte, iar limbajul 
trupului ei spunea că era furioasă şi sfidătoare. Nu arunca nici 
măcar o privire în urmă. Nu pare deloc speriată. 

Birocrat împuţit. 

Nu încăpea nicio îndoială că voise s-o sperie. Cum 
îndrăznea să se folosească de siguranţa lui Frankie ca să 
negocieze pentru a-şi atinge scopul? Îi venea să-l strângă de 
gât. Nu, ar fi fost prea uşor pentru el. Să-l fiarbă în oală seacă... 

— Înţeleg că n-a mers bine. Robert stătea în fața grajdului. 
Crane ăsta e cam împuţit. 

— Mai bine dă-le un telefon şi spune-le să vină şi să te ia, 
replică ea scurt. Le-am spus să dispară de la fermă. 

— Am venit cu maşina mea. Nu voiam să mă apropii de 
Crane mai mult decât era nevoie. Buzele i se arcuiră. N-a avut 
nicio obiecție. Nu-i place să aibă de-a face cu noi, peonii. 

— Nu ţine legătura cu specia umană. Voia să ne folosească 
drept momeli, pe mine şi pe Frankie. Şi pe Frankie! 

-= Rahat... se încruntă Robert. Martor mi-e Dumnezeu, 
Grace, că n-am ştiut nimic despre asta. Cred c-ar fi trebuit să 
bănuiesc ceva, când l-a adus North în combinaţie. Dar North 
nu-i un băiat rău. Nu m-aş fi aşteptat să meargă şi el pe ideea... 

— Ei bine, a mers, îl întrerupse Grace. Și probabil că şi 
misiunea ta s-a încheiat. Fă-mi o favoare şi ia-ţi rămas-bun de 
la Frankie, înainte să pleci. A suferit destule pierderi şi fără să 
mai dispari şi tu fără o vorbă. 

— N-aş face asta. Şi nici nu sunt de acord cu ideea lui 
Crane de a vă lăsa fără protecţie. Ar trebui să mă cunoşti destul 
de bine, de-acum. Ţin la voi. 

În timp ce-l privea, o parte din furie i se mai risipi. Era 
Robert, prietenul ei. N-avea nicio vină pentru deciziile lui 
Crane. 

— Ştiu. Dar eşti agent și trebuie să îndeplineşti ordinele. 
Mi-e greu să uit asta. 

— Atunci, străduieşte-te. Și acum, cu ce vă mai pot ajuta? 

— Nu ştiu. Va trebui să mă gândesc. Frankie unde-i? 

— Tot în grajd, cu Kilmer. 

Grace încremeni. 

— Ce...? 

— A intrat în grajd imediat ce ai plecat tu şi a spus că are el 
grijă de cal. Robert făcu o mutră lungă. Eu am protestat, aşa 
simbolic, da’ ştii că, de fapt, nu prea le am eu pe-astea cu caii. 
Ştiam că Frankie va fi în siguranţă cu el, iar Kilmer părea să 
ştie ce face. 

Grace dădu din cap. 

— Da, se pricepe la cai. 

Totuşi, nu voia ca Frankie să aibă de-a face prea mult cu 
el, fir-ar să fie... Ştia cât de charismatic putea fi ticălosul şi nu 
dorea s-o influenţeze pe Frankie. 

Robert îi studia expresia. 

— Mi s-a părut OK. E-n siguranţă, nu? Azi-dimineaţă l-am 
sunat pe un amic de la Washington şi l-am verificat pe Kilmer. 
N-are cine ştie ce la dosar, dar Stolz mi-a spus c-a auzit zvonuri 
că pe vremuri Kilmer era un om prețuit de agenție. 

Grace îi aruncă o privire. 

— Pe vremuri? 

— A rupt relaţiile cu CIA acum opt ani. 

— Ce? 

— Nu ştiai? 

— Nu, n-am mai vrut să ştiu nimic despre el, decât că ieşise 
din viața mea. A avut grijă CIA de asta. Mi-au dat o nouă 
identitate, şi pe tine. 

Se uită cu dor spre uşa grajdului. Voia să intre acolo în 
fugă, dar trebuia să se mai calmeze înainte de a apărea din nou 
în fața lui Frankie. Încă mai era furioasă pe Crane şi nu voia 
ca Frankie să-i simtă imboldul de a o smulge de lângă Kilmer. 
Avea să rămână cu Robert până se mai calma. 

— Kilmer ce face acum? 

— Eu de un’ să ştiu? Îl cunoşti destul de bine — ghiceşte. 
Ce ştie să facă? 

Orice voia. Niciodată nu cunoscuse pe cineva mai capabil 
să manipuleze circumstanțele, astfel încât să iasă pe placul 
lui. Era un comandant înnăscut, iar oamenii lui îi purtau o 
loialitate fanatică. 

— Pe vremea când l-am cunoscut, conducea o echipă 
specială de comando a CIA. Se specializase în raiduri de gherilă 
şi operaţiuni complexe. CIA îl trimitea când situația devenea 
prea dificilă pentru echipele de comando obişnuite. 

Robert fluieră încet. 

— Impresionant. 

Da, la fel îşi spusese şi ea, prima oară când îl cunoscuse 
pe Kilmer. Avea un stil calm, dezinvolt, discret, iar prezența 
lui domina fără niciun efort. 

— Ocazional, North îi trimitea câte un agent pe care voia 
să-l călească. 

— Şi aşa te-a trimis şi pe tine? 

— Aşa m-a trimis şi pe mine. 

~ Cum a fost? 

— Îmbătător, ca şi cum aş fi băut un whisky sec. Și 
înspăimântător de parcă aş fi mers pe sârmă peste Marele 
Canion. Ştia precis tot ce făcea şi ne trăgea după el. Aveam 
doar douăzeci şi trei de ani, iar el părea uriaş. Mă orbea aproape 
la fel ca pe restul echipei, când eram prin preajma lui. 

— Dar ţi-a trecut. 

— A, mi-a trecut, ba bine că nu... Nu putea să mai aştepte. 
Trebuia s-o ia pe Frankie de lângă Kilmer. Mă duc s-o iau pe 
Frankie, spuse ea, pornind spre uşa grajdului. Tu stai aici, eu 
am s-o aduc la tine ca să vă luaţi rămas-bun. 

— Nu te grăbi aşa. Vor fi nevoiți să mă smulgă cu forța de 
lângă voi două. 

— Ai o slujbă, Robert. Nu ţi-o poţi risca. Înţeleg. Peste 
umăr, adăugă cu amărăciune: Când nu-s furioasă ca toți dracii. 

Imediat ce intră în grajd, auzi vocea lui Frankie. 

— Darling e, de fapt, favoritul meu. Mi se pare nedrept să 
am favoriţi, dar Charlie mi l-a dat pe Darling mie, iar mama 
spune că unii cai au o putere specială de înțelegere. 

— Sunt sigur că are dreptate, răspunse Kilmer. Stie multe 
despre cai. Cu siguranță, Darling e foarte arătos. 

— [mi plac caii palomino. Darling îmi aminteşte de Trig- 
ger, calul lui Roy Rogers. Ştii că Trigger ştia cincizeci de 
trucuri? 

~ Nu. Am auzit şi eu că era deştept, dar asta mi se pare 
uluitor. 

Grace ajunsese destul de aproape pentru a-i vedea pe 
Kilmer şi Frankie în boxa lui Darling. Fetiţa se uita la Kilmer 
cu o expresie animată, iar el îi zâmbea. Mare minune că reuşise 
s-o smulgă din depresie, fie şi doar pentru câteva momente. 

— Frankie. 

Aruncând o privire spre Grace, Frankie dădu din cap. 

— Tocmai terminam, mamă. A trebuit să-l ajut pe domnul 
Kilmer. Nu ştia unde erau toate lucrurile. 

— Spune-mi Jake, i se adresă el fetiţei. După ce răscolim 
împreună prin bălegar, nu mai are rost să ne formalizăm. 

Frankie zâmbi. 

— Da, cred că nu. 

— Robert te aşteaptă, Frankie, îi spuse Grace. Ar dori să vă 
luaţi rămas-bun. 

Fetiţei îi căzu faţa. 

— Da, aşa c... Trebuie să ne despărțim de Robert. La asta 
nu m-am gândit. 

— Şi el e la fel de trist ca şi tine, Frankie. Oricum, nu ne 
despărţim pentru totdeauna. Prietenii buni rămân prieteni. 

— Mda, aşa cred... Îşi şterse mâinile de prosopul pus pe 
uşița boxei. Doar că toată lumea pare să... plece... 

Fără să mai aştepte răspunsul, o luă la goană pe culoar, 
spre uşă. 

Grace rămase cu privirea după ea. 

— Fir-ar al dracului să fie... 

— Nu ţi-l repartizează din nou pe Blockman? se interesă 
Kilmer. Poţi să-l ceri? 

— Nu. 

Ochii lui se îngustară. 

— De ce? 

Grace nu scoase niciun cuvânt. 

— De ce nu poți? 

— Fiindcă i-am trimis pe North şi Crane la dracu”. 

— Interesant. Stătea perfect nemişcat, dar Grace simţea 
furtuna care mocnea sub aparențele calme. Şi pot să te întreb 
Şi eu de ce? 

— Crane a vrut să se joace de-a ulii şi porumbeii cu mine 
şi Frankie, ca preț pentru a ne proteja în continuare. L-am 
băgat în mă-sa. 

După un moment de tăcere, Kilmer spuse: 

— Cred că ar trebui să-i fac o vizită lui Crane cu prima 
ocazie. Apoi adăugă: Deşi prostia lui ar putea acționa în 
avantajul meu, dacă te îndreaptă spre mine. Aşa e? 

— Nu. 

— Mai spune-mi o dată, după ce vei avea timp să te gândeşti 
la toate consecințele. Se întoarse, pornind spre uşă. II las pe 
Dillon aici, să stea de veghe şi să vadă de cai, până 
mâine-dimineață, când vin oamenii lui Baker să ia ferma în 
primire. Voi vă întoarceți la motel? 

— Numai pentru noaptea asta. 

Îi mai dădu lui Darling o ultimă palmă uşoară pe crupă, 
apoi îl urmă pe Kilmer spre ușă. 

- După aia, am plecat. Imediat ce-mi pun la punct un plan, 
mă duc la bancă şi-mi scot banii. Spuneai că am la dispoziţie 
două zile. Mai e valabil termenul? 

— Din câte ştiu eu, da. Donavan stă cu degetul pe pulsul 
lui Marvot, la El Tariq, şi mă ţine la curent. Făcu o pauză. Eu 
am deja un plan gata făcut, Grace. Şi mai am şi o echipă bună 
care să vă apere. 

— Robert a spus că nu mai lucrezi pentru CIA, 

— Ştii că jumătate din oamenii mei nu erau din CIA nici 
chiar pe vremea când lucrai și tu cu mine. Nu mi-a fost greu 
să-i înlocuiesc pe agenţii guvernamentali. Şi mulți dintre ei au 
preferat să rămână cu mine. 

ÎI putea crede. Kilmer inspira loialitate fără să facă nici 
cel mai mic efort. 

— Ca să ce? 

Kilmer ridică din umeri. 

— Ca să îndeplinim misiunile pentru care suntem angajaţi. 
Pe lumea asta se găseşte oricând de lucru pentru o maşinărie 
militară bine unsă. Am făcut de toate, de la salvarea unor 
directori petrolişti răpiți, în Columbia, până la debarasarea 
forțelor americane din Afganistan de trăgătorii terorişti. De 
când am plecat din CIA, nu s-au schimbat prea multe. 

— Și atunci, de ce-ai plecat? 

Îi înfruntă privirea aspră. 

— Din acelaşi motiv ca şi tine. S-a împuţit acolo brânza. 

— Şi n-ai vrut să-i mai ajuţi. 

— N-am de gând să mă Justific, spuse el încet. Am făcut 
ceea ce aveam de făcut. De miracole nu-s în stare. Am avut de 
ales. 

— Şi ai ales prost, comentă ea, mutându-şi privirea. L-ar fi 
putut costa viaţa pe tatăl meu. 

— Nu l-a costat, deşi exista şi posibilitatea asta. A trebuit 
să mă mișc repede, ca să-i salvez pe alți patru oameni din 
echipa mea pe care trebuise să-i lăsăm la El Tariq în noaptea 
aia. Tatăl tău era la Tanger. N-aş fi avut timp să ajung la el 
înainte că Marvot să-i poată întinde o cursă. 


ye 


— Şi nu m-ai lăsat nici pe mine să mă duc la el. Pumnii i se 
strânseră, lângă trup. M-ai lovit în cap şi m-ai închis în pivnița 
aia nenorocită. Nu ţi-am cerut ajutorul. N-aveam nevoie de 
tine. Aș fi putut ajunge la tatăl meu de una singură. 

— Jar acolo te-ar fi aşteptat Marvot. I-am trimis tatălui tău 
un avertisment, doar pentru eventualitatea că mă înșelam. N-a 
plecat din Tanger. Asta nu-ţi spune nimic? 

— Poate că n-a primit avertismentul. 

Kilmer clătină din cap. 

— L-a primit, dar nu avea nevoie de niciun avertisment. 
Ştia ce se întâmplase la El Tariq. 

— Ba nu ştia. El era cel care le spusese agenților CIA despre 
Marvot, din capul locului. Mi-a obţinut misiunea de la El Tariq. 
N-a avut nicio vină că cineva i-a vândut pontul lui Marvot. 

— Ți-am mai spus şi atunci. Tatăl tău i-a vândut pontul, 
Grace. 

— Nu-i adevărat, minți. N-ar fi făcut asta. Ştia că eram şi 
eu acolo. Mă iubea. 

Kilmer nu-i răspunse. 

~ Mă iubea, repetă ea. 

— Poate a crezut că putea să te scoată de-acolo înainte să 
ne cadă ceru-n cap. Dar sfârşitul misiunii se apropia prea 
repede... Ridică din umeri. Am mai vorbit despre asta, şi nici 
atunci nu m-ai crezut. N-ai să crezi nici acum. Aşa că hai să 
lăsăm totul în urmă şi să ne ocupăm de ceea ce se întâmplă 
acum. Ai nevoie de mine ca s-o protejez pe Frankie, iar eu am 
mijloacele şi dispoziţia s-o fac. Lasă-mă să te ajut. 

Grace încercă să-şi controleze mânia şi sentimentul de 
trădare pe care i le redeşteptaseră acele amintiri. Scutură din 
cap, cu mişcări smucite. 

~ Pot s-o protejez şi singură. Se uită prin curtea grajdurilor, 
spre Frankie şi Robert. Trebuie să mă duc acolo. Slavă 
Domnului că Frankie nu arată prea necăjită. 

— E foarte apropiată de el? 

Grace porni prin curte. 

— Da. 

— Şi tu? 

Îi aruncă o privire peste umăr. 

— Ce spui? 

— Te-ai culcat cu el? 

Grace se opri. 

— Nu te priveşte. 

— Ştiu. Oricum, nu pare să conteze. 

Tonul lui era liniştit, dar încărcat cu toată intensitatea pe 
care şi-o amintea atât de bine. 

O, Doamne, iar trupul ei reacționa, răspundea, ca şi cum 
de la momentele lor de intimitate ar fi trecut doar o noapte, nu 
nouă ani de zile. 

Nu! 

— N-o să conteze ce simt eu, Grace, continuă el. Dacă te 
hotărăşti să-mi încredințezi mie rezolvarea problemei, vei 
rămâne complet stăpână pe situația ta personală. 

Cu el, nu fusese niciodată stăpână pe situaţie — pe niciun 
fel de situație. Era de ajuns s-o atingă, că se şi topea. Atracția 
sexuală o zăpăcise şi o speriase. La început, crezuse că era 
doar adorarea eroului, dar în săptămânile următoare devenise 
ca un drog, scăpând complet de sub control. 

Nu putea fi acelaşi sentiment. Acum era mai bătrână şi 
avea toate motivele să nu mai simtă la adresa lui decât furie şi 
înverşunare. 

În zâmbetul lui se simţea o mică undă de tristețe. 

— Nici pentru tine nu pare să se fi schimbat nimic, nu-i 
aşa? Să nu te simţi prost. Hormonii n-au nimic de-a face cu 
gândirea logică la rece. Se întoarse să plece. La noapte, voi fi 
în apropierea motelului. I-am dat lui Blockman o carte de vizită 
cu numărul meu de mobil, ca să ţi-o dea. Dacă ai nevoie de 
mine, sună-mă. 

Şi porni spre drum. 

Grace se bucura că plecase. Schimbul de replici o zguduise 
şi nu voia să mai aibă de-a face cu el, pentru un timp. Crezuse 
că reuşise să-l scoată din viaţa ei, dar era clar că asta nu se 
aplica şi instinctelor fizice. 

Putea să-i facă faţă. Poate că aventura lor se sfârșise prea 
brusc pentru ca să se poată încheia complet şi firesc. Unele 
urme de emoție, rămase vii, erau fireşti, probabil, într-o 
asemenea situație. Poate că daia viitoare când îl vedea n-avea 
să mai simtă niciun fel de tensiune sexuală. Trebuia să ţină 
minte cine era el şi ce făcuse, şi totul avea să revină la normal. 

Normal? 

Ce era normal într-o lume ca asta, unde nişte oameni buni 
ca Charlie puteau fi ucişi fără niciun motiv? 


— Îmi place de domnul Kilmer, spuse Frankie, în timp ce 
se instala în pat, în aceeaşi seară. De Jake, vreau să zic. Mi-a 
spus că pot să-i zic Jake. Cred că e cool. Da? ţie nu-ți place de 
el, nu-i aşa? 

— Mi-a plăcut, cândva, răspunse evaziv Grace. De ce-l 
găseşti cool? 

— Ascultă. Cei mai mulți oameni nu-i ascultă cu adevărat 
pe copii. Dar el mă ascultă. Căscă. Şi mai cred şi că e deştept. 
Nu vorbeşte prea mult, dar e destul de... E deştept, mamă? 

— Foarte deştept. 

— Şi ai lucrat cu el când erai superspioană? 

— N-am fost supemimic. Îmi făceam doar meseria. O sărută 
pe frunte. Te simţi mai bine, puişor? 

— Nu ştiu. Când eram în hambar, iar am început să plâng. 

— E normal. Crezi că ţi-ai revenit, şi pe urmă se întâmplă 
ceva şi iar izbucneşti în plâns. 

— Şi tu la fel? 


— Şi eu. Dar important e că azi am făcut ce-ar fi vrut Charlie 
să facem. Şi că ne amintim cu drag de el în fiecare zi. Putem 
face asta, nu-i aşa? | 

— Sigur că da, răspunse Frankie, apropiindu-şi degetele | 
de genele lui Grace pentru a le atinge uşor ca fulgul. Ai ochii 
umezi. Dintr-odată, îşi îngropă faţa între sânii lui Grace. Mă 
doare când te doare. Ce pot să fac? 

Cu un nod cât pumnul în gât, Grace o strânse la piept. l 

— Să mă iubeşti. Şi te voi iubi şi eu pe tine. Asta vindecă 
aproape orice. O culcă la loc pe pernă. Şi acum, dormi. 

— Totul o să fie bine, nu-i aşa? întrebă în şoaptă Frankie. 
N-o să se mai întâmple nimic rău, da? 

Grace dădu din cap. 

— N-o să ţi se mai întâmple nimic. Îţi promit că voi avea 
grijă de tine. 

— Şi de tine, insistă fetiţa. 

— Şi de mine. O înveli mai bine cu pătura. Trebuie să am 
grijă de mine, ca să pot avea grijă şi de tine. Aşa e învoiala. 
Noapte bună, puiule. i 

— Noapte bună, mamă. | 

Grace stinse lumina de pe noptieră şi dădu la o parte | 
cearşaful de pe patul alăturat. Se îndoia că ar fi putut adormi, 

dar voia ca Frankie să aibă pe cineva cu ea în cameră, dacă se | 
trezea în timpul nopții. Fiica ei trecuse în ultimele câteva zile | 
prin destule momente de spaimă şi nesiguranţă ca să-i ajungă | 
pe toată viața. 

Frankie adormise deja. I se auzea respiraţia adâncă şi 
regulată. 

Grace se duse la fereastră şi îşi cobori privirea spre parcarea 
aflată cu două niveluri mai jos. Ce se aştepta să vadă? O forță 
a poliţiei de elită invadând orăşelul? Poate. Marvot îşi putea 
permite o forță de elită, dacă avea de unde să plătească şi 
recompensa pe care o pusese pe capetele lor. 

Dar nicio forță angajată de el n-avea să fie vreodată la fel 
de bună ca echipa lui Kilmer. 

Mâna i se încleştă pe draperie. Faptul că un asemenea 
gând n-o şoca deloc demonstra că îl avusese în minte aproape 
tot timpul. Oricât ar fi vrut să-i respingă oferta de ajutor, 
ideea îi tot revenea în minte. Kilmer era singurul care putea 
s-o ajute pe Frankie în măsura în care nimeni altcineva nu 
putea nici să se gândească măcar. Dacă Grace continua lupta 
pe cont propriu, ar fi însemnat să fie pe fugă tot timpul, şi de 
un milion de ori mai vulnerabilă. Trecuse în revistă zeci de 
ascunzători posibile, dar nicăieri n-ar fi fost la fel de în 
siguranță ca sub aripa lui Kilmer. 

Frankie murmura ceva în somn. Visa. 

Şi dacă visul devenea coşmar? Grace îi promisese că avea 
să fie în siguranță. Avea oare dreptul să-l refuze pe Kilmer, 
când acesta putea să-i garanteze lui Frankie viața? 

Da, fir-ar să fie, Grace era inteligentă şi capabilă, şi n-avea 
chef de amestecul... 

Pe mă-sa. Conta, în primul rând, de ce avea nevoie Frankie, 
nu ce chefuri avea Grace. Foarte bine — las” să-şi pună Kilmer 
fundul la treabă, apărând-o pe Frankie. Fata merita tot ce puteau 
ei să-i ofere. 

Îşi luă telefonul celular şi formă numărul lui Kilmer, 
citindu-l de pe cartea de vizită pe care i-o dăduse Robert. 
Imediat ce-l auzi răspunzând, spuse: 

— N-am încotro, fir-aş a dracu’. Trebuie să fie în siguranță. 

— Fii mai clară. 

— Răspunsul este da. Dar o vom face în termenii mei, iar 
dacă nu-mi place cum te ocupi de ceva, contramandez totul. 
Ne-am înțeles? 

— Ne-am înţeles. Mă pun în mişcare. Să fie gata de plecare 
la cinci dimineața. 

— Să nu dai buzna aici ca un tăvălug. Nu vreau să se sperie. 

— Am s-o înconjor cu tot confortul familiar de care sunt în 
stare. Dar factorul de decizie vei rămâne tu. Tu eşti centrul 
vieţii ei. Tu ești cea care va trebui s-o ajute să aibă încredere 
în ceea ce facem. 

— Ai făcut deja unele tatonări, comentă ea sarcastic. Te 
găseşte cool. 

Kilmer tăcu un moment. 

— Serios? 

— E un copil şi nu te cunoaşte. 

— Sunt de-a dreptul dezumflat. Făcu o pauză. E extra- 
ordinară, Grace. Ai făcut o treabă remarcabilă. 

— M-am străduit. E cu totul deosebită. Pe un ton mai aspru, 
adăugă: Şi n-o săi se întâmple nimic. Aşa că n-ar strica să faci 
o treabă cât mai bună, atât la nivel de planificare, cât şi de 
execuţie. 

Şi închise. 

Gata. O făcuse. 

Se întoarse la patul lui Frankie şi o privi. O frumuseţe de 
fată. În timp ce dormea, încă mai avea acea vulnerabilitate 
luminoasă a unui copil mult mai mic. 

— Am pornit la drum, puiule, îi şopti ea. Nu e ceea ce-mi 
dorisem, dar cred că e cel mai bine pentru tine. Iisuse, sper să 
fie cel mai bine pentru tine. 

Ga întrebă Kilmer, când Grace deschise uga. 

Grace dădu din cap. 

— Frankie e în baie. Vine imediat. 

— Cum suportă? 

— Bine. E foarte rezistentă. l-am spus că trebuie să 
găsim un loc sigur unde să mergem şi a înţeles. Grace făcu 
o mutră acră. Cred că mai îngrijorată e pentru mine, decât 
pentru sine însăşi. 

— Nu m-ar mira. Kilmer îşi deschise telefonul. Dillon, vino 
şi ia bagajele. Mergem. 

— Ce, credeai c-am să mă răzgândesc în ultima clipă? 

— Era şi asta o posibilitate. Nu te arătai prea entu- 
ziasmată de... 

— Bună, Jake, îl salută Frankie, ieşind din baie. 

— Bună, Frankie. M-am bucurat să aud că veniţi cu noi. O 
să avem nevoie de ajutorul tău. 

Fata se încruntă. 

— La ce anume? 

— La îngrijitul cailor de la fermă. 

Făcu ochii mari. 

— Cai? Câţi sunt? 

— Trei. Nu ştiu detaliile, dar cred că vor avea nevoie de cât 
mai multă mișcare şi îngrijire. 


— Caii au întotdeauna nevoie de îngrijire. Mama nu mi-a 
spus că mergem la o fermă. E a ta? 

— Nu, am închiriat-o doar, pentru câteva luni. Sper ca între 
timp să vă puteți întoarce acasă. 

— Şi unde e? 

— Lângă Jackson, Wyoming. Cred că-i destul de frumoasă. 

— În vest. O fermă... Ochii lui Frankie străluceau. Ca Roy 
Rogers. 

Kilmer zâmbi. 

— Dar mă tem că nu e niciun Trigger. Dacă vrei un cal 
minune, va trebui să ţi-l dresezi singură. 

— Nu-l putem lua pe Darling? Am şi început să-l dresez. 

— Nu chiar acum. Poate mai târziu. 

Se auzi o bătaie în uşă, iar Kilmer deschise. 

— Frankie, el e prietenul meu, Dillon. Vine cu noi la fermă. 
Vrei să-l arăţi unde sunt bagajele? 

— Sigur. 

ÎI conduse pe Dillon prin salon, spre dormitor. 

— Eşti cowboy? îl întrebă ea, în timp ce-i arăta bagajele 
puse lângă pat. Nu prea pari. 

— Sunt un cowboy în devenire, răspunse Dillon. Poate-mi 
dai şi tu câteva lecţii. 

— Poate... îl privi ea cu îndoială. Dar la vaci nu mă prea 
pricep. Lui Charlie nu-i plăceau vitele. Numai caii. Sunt şi 
vaci acolo, Jake? 

— N-am auzit să fie. Va trebui să aflăm împreună, spuse 
el, luând una dintre genţi. Dar aşa, aventura va fi cu atât mai 
interesantă. O privi pe Grace. Toate bune, pân-aici? 

— Vom vedea, după ce ajungem la ferma asta. Cu ce 
mergem până acolo? 

— Luăm maşina până la un aeroport privat de lângă Bir- 
mingham, iar de acolo vom zbura cu un mic avion cu reacţie, 
până la Jackson Hole. Şi de-acolo până la fermă o să închiriem 
o maşină. 

— N-o să ne urmărească nimeni? 

- Nimeni. Doar mă cunoşti. 

— Te-am cunoscut acum nouă ani. 

-Nu m-am schimbat. Îi întâlni privirea şi i-o susținu. Mai 
ales, când e vorba de lucruri importante. 

Cu un efort, Grace îşi smulse privirea dintr-a lui. 

Kilmer se întoarse iar spre Frankie. 

— Du-te la maşină cu Dillon, Frankie. Noi verificăm dacă 
n-aţi mai uitat nimic prin dulapuri şi sertare, ca de obicei, şi 
venim imediat după voi. 

Frankie o privi pe Grace. 

— OK? 

Mama ei dădu din cap, iar fetița luă trusa de toaletă din 
mâna lui Dillon. 

— Pe-asta o duc eu... 

În timp ce ieşeau, Grace îşi luă jacheta de pe canapea. 

— Vorbeşte clar. Cât de sigur e locul ăla? 

— Cât de sigur îl pot face eu să fie. Aduc la fermă aproape 
toată echipa, ca să vă păzească pe voi două. Hârtiile le-am 
îngropat; cu excepția cailor, ferma se poate întreține singură, 
aşa că localnici nu vor fi prin zonă. 

— De ce te-ai gândit la o fermă? 

— Ți-am spus că vreau ca Frankie să stea cât mai comod 
posibil. 

Ochii ei se îngustară, privindu-l lung. 

— Dar mai e şi altceva, nu-i aşa? 

Drept răspuns, buzele lui se arcuiră la colțuri. 

— Ce bine mă cunoşti... 

Grace deveni rigidă. 

— Dumnezeule, chiar ai de gând să încerci Perechea. 

— Numai dacă nu va avea niciun impact asupra voastră. 

— Eşti nebun. Acum nouă ani ai pierdut trei oameni la El 
Tariq. Nu ţi-a fost de ajuns? 


— Prea mulţi. Chiar şi unul ar fi fost prea mult. De-asta nu 
vreau să mă dau bătut. Erau oamenii mei şi nu i-am scos 
de-acolo la timp. Tu ai reuşit să scapi, dar pe urmă ani de zile 
ai stat ascunsă de ticălosul ăla, temându-te să duci o viață 
normală. Din clipă-n clipă, putea s-apară și să-ți ia tot ce 
construiseşi — inclusiv viaţa ta, şi a lui Frankie. Nu voi lăsa ca 
ameninţarea asta să mai planeze asupra voastră. Făcu o pauză. 
Şi nici pe Marvot nu-l voi lăsa să stea liniştit, conducându-și 
micul imperiu. Va pierde totul, după care am să-l omor. Și voi 
începe cu Perechea. 

Rostise ultimele cuvinte fără nicio expresie, dar cu cea 
mai deplină convingere. 

Marvot mort. La acest gând, Grace simţi izbucnindu-i în 
suflet un val de satisfacţie feroce. 

— Încă-l mai urăşti pe nemernic. 

Kilmer îi studia expresia. 

— Îmi amintesc că într-o vreme nu te puteai decide pe cine 
dintre noi voiai mai mult să-l omori — pe Marvot sau pe mine. 

— Pe Marvot. La limită. Mi-a omorât tatăl — iar tu eşti cel 
care m-a împiedicat să-l salvez. 

— Şi aş mai face-o încă o dată. Cum ai reușit să te abții şi 
să nu te răzbuni pe Marvot, atâția ani? 

— Frankie. 

Încerca să-şi suprime tumultul emoţional pe care-l 
declanșase ura ei contra lui Marvot. Nu se schimbase nimic. 
Motivul pentru care fugise şi se ascunsese, lăsându-l pe Marvot 
în pace, era încă prezent şi valabil. 

— Am ieşit din combinaţie. N-am să te ajut. 

Sprâncenele lui se înălțară. 

— Ţi-a cerut cineva să ajuţi? 

— Crane. 

— Eu nu sunt Crane. N-am nevoie de ajutorul tău. Îi făcu 
semn să iasă înaintea lui. Nu vreau decât ca voi două să fiți în 

siguranță. Toată viața mi-am rezolvat problemele destul de 
bine fără ajutorul tău, Grace. Nici cu Perechea n-o să se 
întâmple altfel. 

— Foarte bine. Trecu pe lângă el, pornind spre ascensor. 
Fiindcă, în clipa în care văd cel mai mic semn c-ai pus ochii 
pe Pereche, în timp ce Frankie e la ferma aia, am dispărut 
amândouă. 


— Robert! Frankie sări din maşinnă şi o luă la fugă pe 
asfaltul pistei, spre hangarul lângă care stătea Robert 
Blockman. Îl îmbrăţişă din toată inima. Ce-i cu tine aici? 
Credeam că... 

— Şi eu credeam la fel, răspunse el şi o ridică, învârtind-o 
în cerc. Dar pe urmă m-am gândit cât de multă nevoie ai de 
mine ca să treci de la centura maro la centura neagră. Dacă 
lăsam să treacă prea mult timp, uitai tot ce-ai învăţat. Aşa că 
m-am hotărât să vin şi eu. 

— Excelent! Îl strânse iar în braţe, apoi se întoarse spre 
Grace. Nu-i aşa că-i extraordinar, mamă? 

Grace dădu din cap. 

— Nu era bine să-ți pierzi reflexele. 

Întâlni privirea lui Robert peste capul lui Frankie. 

— Dar tu ai mult mai mult de pierdut decât Frankie. Doar 
dacă nu cumva s-o fi răzgândit Crane...? 

Robert clătină din cap. 

— Când am încercat să vorbesc cu el, mi-a spus să mă duc 
să-mi văd de treburile mele, răspunse el, după care îi zâmbi 
lui Frankie. ŞI, întrucât tocmai mi se oferise o treabă pe care 
mi-era greu s-o refuz, i-am urmat sfatul. Aruncă o privire spre 
Kilmer. L-am sunat pe Stolz — omul meu de legătură la direcția 
din Langley — care acum încearcă să dea de urma scurgerii de 
informații care l-a condus pe Kersoff la Grace. 

— În cât timp? 


Robert ridică din umeri. 

— Nu ştiu. Apoi o luă pe Frankie de mână. Haideţi să ne 
urcăm în avion. Am adus cu mine un DVD cu ultimul concert 
al lui Sarah Chang. Mă gândeam că poate vreţi să-l vedeți. 

— Eu vreau! dădu Frankie din cap cu însufleţire, în timp 
ce pornea pe lângă el spre avion. Ştii, şi ea a început tot de 
mică, la fel ca mine. Dar, de fapt, a cântat cu Filarmonica din 
New York, când avea opt ani. Nu cred că mi-ar plăcea aşa 
ceva. M-ar încurca. Poate mai târziu. 

De cum ajunseră destul de departe ca să nu mai poată fi 
auziți, Grace se întoarse spre Kilmer. 

— De ce? 

— Ți-am promis cele mai confortabile condiții pentru 
Frankie. Face parte din viața ei. 

— Aşa că l-ai ademenit să renunțe la pensia de la stat? 

— N-o să-i simtă lipsa, şi n-am făcut decât să-i arăt 
momeala. El e cel care s-a repezit s-o înhaţe. Ține la tine şi la 
Frankie, şi era gata să încerce ceva nou şi diferit. 

— Prezenţa în echipa ta corespunde cu siguranță descrierii, 
comentă ea pe un ton sec. Dacă nu cumva ai să-l trimiți la 
moarte. 

— Îți promit că n-am s-o fac pe David cu Uriah al lui, 
murmură el. Oricât de mult mă tentează. 

— David şi Uriah..., repetă Grace, cu fruntea încrețindu-i-se 
a nedumerire. Cine erau... 

— Lasă, nu contează. Kilmer pornise deja spre avion. Hai, 
să plecăm de-aici. 

David şi Uriah. 

Apoi, îşi aminti. Regele biblic David, și Uriah, soţul 
Bathshebei, care fusese trimis la moarte de David fiindcă regele 
poftea la nevasta lui. 

Poftă. 

Nu, mai bine să nu se gândească la vorebele lui Kilmer. 

Iisuse, cum naiba ar fi putut să nu se gândească? Îi 
declanşau amintiri însoțite de cele mai senzuale furnicături, la 
fel de sigur ca noaptea care urmează după zi. 

Voise anume să-i amintească. Subtil, pramatia. Voise să-i 
dea de ştire că pentru el nu se sfârşise. Lăsase să-i scape aluzia 
la pasiunile biblice, care erau atotdevoratoare, după care o 
făcuse să-i asocieze cu frenezia sexuală care... 

Termină. 

Kilmer nu era David, şi nici ea nu era cine ştie ce matracucă 
biblică făcând baie pe acoperişul casei. Ceea ce fusese între ei 
se terminase. 

Nu trebuia decât să se asigure că aşa rămânea. 


Ferma se numea Bar Triple X. Numele era înscris pe 
stâlpul de lemn de lângă poartă. 

— Lasă-mă pe mine să deschid poarta! 

Frankie sări din maşină, apoi se opri, cu capul ridicat. 

— Aici e mai răcoare decât acasă. Privirea i se abătu spre 
măreţia golaşă a Munţilor Grand Teton. Şi mai frumos. Foarte 
frumos. Dar e altfel... Se încruntă, încercând să definească 
deosebirea. Ferma lui Charlie era ca un ponei blând, iar asta 
e... un armăsar nărăvaş. Apoi chicoti. Da, asta e! declară ea şi 
deschise larg poarta. 

Aşteptă ca maşina să treacă, apoi o închise la loc şi se 
urcă din nou în mașină. 

— Dar e interesant că-i altfel, nu-i aşa, mamă? lar tu ai 
îmblânzit o mulțime de armăsari nărăvaşi. Trebuia să-l 
îmblânzeşti şi pe ăla de doi ani, dar... Zâmbetul îi pieri de pe 
buze. Dar s-a întâmplat... ce s-a întâmplat. 

— Am s-o fac când ne întoarcem, o asigură Grace, 
cuprinzându-i umerii cu brațul. Dar ai dreptate, aici e altfel. 
Va trebui să vedem doar ce putem face. Se întoarse spre Kilmer. 
N-am văzut niciun dispozitiv de pază. 

— Vin şi ei în seara asta. Aruncă o privire spre Frankie şi 
zâmbi. Mâine, vor umbla mulți cowboy pe-aici. 

Frankie îi zâmbi şi ea. 

— Dar nu şi vaci. N-am văzut nicio vacă. 

— Pun pariu că unii din acei cowboy n-au încălecat în viața 
lor pe niciun cal, zâmbi Dillon. Cel puţin, aşa sper. Nu vreau 
să fiu singurul. 

Opri mașina în faja casei de cărănuidă cu un etaj și sări 
| afară. 

— Duc bagajele înăuntru. Măcar de catâr sunt bun. 

- Te ajut şi eu, se oferi Robert, luând o geantă şi două 
valize, după care îl urmă pe trepte. Care dormitoare, Kilmer? 

— Frankie şi Grace vor sta în primul din capul scării. 
Celelalte sunt libere. După ce terminați, vă uitaţi în grajd, voi 
doi? Nu uitaţi nici fânarul. 

— Sigur, răspunse Robert şi dispăru în casă. 

Frankie cobori din maşină şi alergă pe verandă. 

— Ce drăguţ... murmură ea. Şi auzi vântul... Cântă! 

— Serios? întrebă Kilmer, lăsându-se pe vine alături. Și ce 
cântec e? l 

— Nu ştiu, răspunse fetița, privind munții cu o expresie | 
visătoare. Dar îmi place... Se aşeză pe trepte. Pot să stau puţin 
aici, mamă? 
— Numai dacă nu te îndepărtezi, îi ciufuli Grace buclele, 

l 
l 


în timp ce trecea pe-alături. O jumătate de oră. 

— OK. 

— Dacă vrei, ne ducem să vedem caii, imediat ce băieţii 
verifică grajdul, propuse Kilmer, în timp ce lua clapele lui 
Frankie de pe bancheta din spate, unde insistase să şi le țină, 
şi urca treptele verandei. 

Frankie clătină din cap. 

— Nu acum. Se rezemă de balustrada verandei, cu privirea 
spre munţi. Vrea doar să stea aici şi să asculte... 

— Foarte bine, spuse Kilmer, deschizându-i uşa lui Grace. 
Caii pot să mai aştepte. 

Decoraţiunile interioare ale casei erau mai blânde, într-un 
stil meşteşugăresc mai fin decât cel western, îşi spuse Grace. 
Un şemineu enorm ocupa un perete, având în față o canapea 
confortabilă, tapițată cu catifea reiată bej. Câteva fotolii de 
piele erau răspândite prin cameră, iar lângă unu! dintre ele se 
înălța un splendid lampadar Tiffany. 

— Drăguţ. 

— Mă bucur că-i place, răspunse Kilmer, care urca scara, 
cu cutia clapelor lui Frankie sub braţ. Sunt patru dormitoare. 
Pe tine şi pe Frankie v-am plasat în primul. 

— Poţi să laşi clapele aici, jos. Va avea nevoie de ele destul 
de curând. 

Kilmer întoarse capul spre ea. 

— Cântecul vântului? 

— Poate, ridică din umeri Grace. Sau poate pentru altceva. 
Acum două seri, spunea că are nevoie de un pian... înainte să 
aflăm despre Charlie... 

— E prima oară când i-am văzut latura asta, spuse el, 
întorcând gânditor capul spre uşă. E interesantă. La un mo- 
ment dat, un copil înnebunit după cai, şi-n clipa următoare... 
Foarte interesant. 

— E tipic pentru Frankie. Am încercat să mă asigur că 
ambele laturi rămân în echilibru, spuse Grace, pornind în sus 
pe scară. De exemplu, n-are voie să se eschiveze de la treburi, 
doar fiindcă tocmai compune o melodie. 

— Doamne fereşte! 

Îl privi încruntată. 

— E foarte important. Da, trebuie să fie încurajată, dar la 
fel de vitală e şi construirea unui caracter puternic. | 

— Aş zice că are un caracter al naibii de puternic. În clipa 
următoare, Kilmer ridică mâna. Nu — nu te critic. Ai făcut o 
treabă incredibilă, şi n-am niciun drept să mă amestec. 

— Ăsta-i adevărul. 
Kilmer zâmbi. 

— Dar pot spune că simt o anumită mândrie pentru că în 
materialul cu care ai lucrat a jucat un rol şi partea mea de 
gene? 

— Mie mi-o poți spune — cu condiția să nu i-o spui şi lui 
Frankie, răspunse Grace, în timp ce trecea pe lângă el, 
continuându-și drumul pe scară. Mâine vine şi Donavan? 

~ Nu, pe el l-am pus să stea cu ochii pe Marvot. E cel care 
mi-a spus că unul dintre jucătorii ce apăruseră pe proprietatea 
lui Marvot era Kersoff. N-am să-l retrag de acolo decât dacă 
am neapărată nevoie de el aici. 

— Şi cine-a mai fost invitat de Marvot să-şi încerce şansele 
la recompensă? 

— Pierson şi Roderick. Ăştia erau marii rechini, dar sunt 
sigur că Marvot a deschis porţile şi pentru mulți peşti mai 
mici. Dorea să stimuleze o concurenţă suficientă ca să se 
asigure că obținea ceea ce voia. 

— Canalia. 

— Într-adevăr. Dar, făcându-i să se ia la întrecere între ei, 
ne pune pe noi în avantaj. Nimeni n-o să rişte ca şi ceilalți să 
descopere că v-a găsit, înainte de a vă captura efectiv şi a vă 
preda lui Marvot. | 

— Sau a-i preda capetele noastre într-un coş. 

Kilmer confirmă. 

— În orice caz, în felul acesta am câştigat timp să plecăm 
de-acolo, din moment ce nimeni nu-i raporta direct lui Marvot. 
Se întoarse şi porni înapoi spre parter, cu clapele în braţe. 
Pe-astea am să le pun lângă canapeaua din living. Cred c-ar fi 
trebuit să fac rost şi de un pian. 

— Cu clapele se descurcă de minune, răspunse Grace, 
oprindu-se în capul scării pentru a se uita în jos spre el. Mi-ai 
spus la cât se ridică recompensa pusă de Marvot pe capul lui 
Frankie şi al meu. Pentru tine ce preţ oferă? 


88 


— Suficient pentru a întemeia un mic regat. Îndreptându-se 
de spate, Kilmer porni iar spre verandă. E puţin cam supărat 
pe mine, imaginează-ți. 

Dintr-odată, pe Grace o străbătu un fior. De ce naiba 
Kilmer nu-i întorsese spatele lui Marvot, pur şi simplu, aşa 
cum făcuse ea? Nu, el trebuise să-și înfigă călcâiele în pământ, 
să tragă de timp şi să rişte totul. 

Dar oare Grace îi întorsese cu adevărat spatele lui Marvot? 
Valul acela de ferocitate pură pe care-l simţise o luase, de 
asemenea, prin surprindere. 

Sentimentele nu erau acțiuni. 

Decizia de a merge înainte îi aparținuse lui Kilmer. 
Singurul lucru care o interesa pe ea era s-o ţină pe Frankie cât 
mai în siguranță. 

Dormitorul pe care i-l indicase Kilmer conţinea două paturi 
de dimensiuni mari, acoperite cu plăpumi pe care erau brodate 
motive florale. Fereastra panoramică din faţa lor lăsa să se 
vadă aceeaşi mirifică privelişte montană care o vrăjise pe 
Frankie. 

Se duse la fereastră şi privi în jos, spre padoc. Un cal sur 
şi unul murg se plimbau alene prin zonă. Frumoşi cai. Structură 
osoasă mică. Sânge arab? 

Perechea de cai cu ochi albaştri de la El Tariq era din 
arabi albi, îşi aminti ea dintr-odată. Splendizi în toate detaliile 
fizice, iar ochii aceia albaştri îi făceau cu atât mai neobişnuiți. 

Şi deştepţi. Foarte deştepţi. Niciodată nu avusese de-a face 
cu cai mai inteligenţi şi care reacționau mai bine. Păreau să-i 
simtă fiecare gând, fiecare emoție. 

Şi îi cunoscuse. Experienţa de a fi cu Perechea fusese 
absolut emoţionantă. La început, îi fusese imposibil să se 
gândească la ei individual. Întotdeauna nu erau decât Perechea 
-pentru ea şi pentru toți ceilalți de la El Tariq. Dar, spre sfârşit, 
devenise capabilă să înceapă să-i deosebească, să-i facă să 

reacționeze ca ființe de sine stătătoare. Fuseseră energici, 
încordaţi şi teribil de fascinanţi. Oare şi acum erau la fel? 
Trebuiau să aibă aproape zece ani... 

Nu te mai gândi la ei. 

Îi spusese lui Kilmer că nu voia să mai aibă nimic de-a 
face cu Perechea, şi vorbise serios. Era prea periculos, şi o 
costaseră deja prea mult. 

Se întoarse de la fereastră şi-şi puse geanta de voiaj pe 
pat, unde-i deschise fermoarul. După ce termina de despachetat 
bagajele, avea să facă un duș, apoi să coboare la bucătărie ca 
să vadă ce-i putea pregăti lui Frankie pentru cină. De obicei, 
fiica ei mânca zdravăn, dar în acele perioade de creație era 
cam absorbită şi trebuia să i se aducă aminte să mănânce. 

Dacă stătea să se gândească mai bine, avea să despa- 
cheteze doar o geantă, pe cealaltă lăsând-o strânsă, gata de 
drum. Avea încredere în eficienţa lui Kilmer, dar nu şi în 
bunăvoința împrejurărilor. Întotdeauna era cel mai bine să 
se pregătească pentru tot ce putea fi mai rău şi să spere în 
tot ce putea fi mai bine. 


El Tariq, Maroc 


— Credem că Kersoft a localizat femeia şi copilul, anunță 
Brett Hanley, intrând în camera de zi. În Alabama. 

Marvot ridică privirea de la partida de şah pe care o juca 
împreună cu fiul său în vârstă de zece ani. 

— Când putem să le aşteptăm? 

— Păi, nu e tocmai... Misiunea n-a fost în întregime încu- 
nunată de succes. 

Marvot își mută piesa. 

— Şah mat. Se încruntă. Guillaume, de câte ori ţi-am spus 
să-ți păzeşti regina? Acum, fugi şi gândeşte-te la greșelile pe 
care le-ai făcut. Diseară, vreau să-mi spui cum ai fi putut câştiga 
partida asta. 

— Nu sunt sigur... Ochii lui Guillaume se umplură de 
lacrimi. Îmi pare rău, tăticule. 

— Părerea de rău nu e de ajuns. Cuprinse cu blândeţe 
obrazul băiatului în palmă. Ascultă, trebuie să te concentrezi 
şi să joci mai bine, ca să pot fi mândru de tine. Asta vrei, 
nu-i aşa? 

Guillaume dădu din cap. 

— Şi voi fi mândru. De la o partidă la alta, joci din ce în ce 
mai bine. f! îmbrățişă, apoi îi dădu o palmă la fund. Hai, du-te 
şi fă ce ţi-am spus. Îl privi cum se îndepărta în fugă. Ce 
absurditate încerci să-mi serveşti, Haniey? 

— Kersoff a dispărut. 

— Atunci, de unde ştii că a găsit-o? Mai la obiect, de unde 
ştii că a dat greş? 

— Nevasta lui Kersoff, Isabel, m-a sunat acum o oră. A 
spus că o găsise pe femeie şi plănuia să îndeplinească misiunea 
acum două nopți. Dar din seara aia n-a mai primit nicio veste 
de la el. Am urmărit pista şi am aflat că la o mică fermă din 
Tallanville, Alabama, erau o femeie şi o fată de vârste care 
corespundeau ca descriere. Proprietarul fermei a murit într-un 
accident de circulație, în seara respectivă, iar femeia, Grace 
Archer, şi fetița au dispărut. 

— Şi această Grace Archer ar putea să fie Grace Stiller a 
noastră? 

Hanley dădu din cap. 

— Atunci, poate că Kersoff se pregăteşte să mi le dea în 
primire. 

— Nevasta lui Kersoff era... era foarte îngrijorată, replică 
Hanley, zâmbind apoi sarcastic. A întrebat dacă ai plăti ceva 
informatorului soțului ei care o localizase pe această Grace 
Archer. E clar că se temea mai mult să nu-și piardă portia de 
mălai, decât de faptul că soţul ei dispăruse. Ce să fac? 

— Du-te şi vorbeşte cu ea. Ai o minte ageră; foloseşte-ţi-o. 
Ai să-ți poți da seama dacă încearcă doar să mă stoarcă de 
bani. lar dacă pare să ştie într-adevăr ceva de valoare, află 
despre ce este vorba. 

— Şi dacă nu ştie? 

— Ştii că nu pot suferi oamenii care încearcă să mă 
pungăşească. Deci, cum spuneam: folosește-ți mintea. Cobori 
privirea spre piesele de şah. Câţi oameni avea Kersoff cu el? 

— Trei. 

— Şi crezi că Grace Archer ar fi putut să se ocupe singură 
de ei. 

— Era foarte bună. Chiar tu mi-ai spus. 

— Dar patru oameni, probabil, luând-o prin surprindere... 
Ar fi dificil, doar dacă nu cumva a ajutat-o cineva. 

— Kilmer? 

— Asta speram să se întâmple. E posibil. Când am aflat că 
boarfa aia adusese pe lume copilul lui Kilmer, pentru mine s-a 
deschis o uşă. Ştiu ce putere poate avea un copil asupra unui 
om. Dacă există ceva ce-l poate scoate la lumină, asta ar fi. 

— Dar, de fapt, o vrei pe femeie? 

— Pe femeie trebuie s-o am. Era cu adevărat incredibil 
felul în care se înțelegea cu caii. O vreme, am crezut că ea 
avea să fie soluția mea la enigmă. Şi încă mai cred că sunt 
şanse. A trebuit să am răbdare al dracului de mult timp, dar 
ştiam că urma s-o găsesc în cele din urmă. Şi e clar că-i la fel 
de periculoasă ca acum nouă ani. Luă piesa de şah care-l făcuse 
pe Guillaume să piardă partida. Dar, în fond, întotdeauna 
trebuie să-ți păzeşti regina. 


— Pot să te ajut cu ceva? Kilmer stătea în ușa bucătăriei, 
privind spre supa care fierbea pe aragaz. Presupun că nu. Pari 
să le ai pe toate sub control. Nu-mi amintesc să fi ştiut să 
găteşti. 

— Am învăţat. Frankie trebuia să mănânce, răspunse Grace, 
scoțând farfuriile din dulap. Şi oricine e-n stare să desfacă o 
cutie de supă şi să pună pâinea cu usturoi la cuptor. 

— E tot pe verandă. Crezi c-o poți convinge să vină 
înăuntru, la masă? 

— Da. Am să-i spun că trebuie să mănânce pentru că după 
asta mergem la grajd să vedem caii. Ştii ceva deosebit despre 
ei ce i-aș putea spune? 

— Armăsarul sur are doi ani şi n-a fost încălecat niciodată. 
Murgul se zice că e blând şi, probabil, va fi un cal bun pentru 
ea. Cel negru e cam temperamental, dar deloc rău. 

— Cum îi cheamă? 

Kilmer ridică din umeri. 

— N-am întrebat. Pot să-l sun pe proprietar şi... 

— Lasă. Probabil lui Frankie îi va plăcea să le găsească 
singură numele, spuse Grace, pornind spre uşă. Robert unde-i? 
Nu l-am mai văzut de când am ajuns aici. 

— l-am spus să ia jeepul şi să facă o mică recunoaştere în 
zonă. M-am gândit că nu strică. 

— Într-adevăr, confirmă Grace, scoțând din cuptor tava în 
care era pâinea cu usturoi. Ce i-ai promis ca să-l convingi 
să-şi dea demisia din slujbă? 

— O conștiință curată în legătură cu tine şi Frankie, răspunse 
el, în timp ce-i dădea o farfurie pe care să pună pâinea, Şi 
destui bani ca să fie sigur că va avea o bătrâneţe foarte liniştită. 

— Înseamnă că o duci bine. 

— Da, întotdeauna mă descurc bine, când sunt lăsat cu 
propriile mele resurse. Numai când am încredere în alții, încep 
să apară problemele. 

— Tatăl meu nu... 

— Nu mă refeream la cineva anume. De fapt, mă gândeam 
la cei trei ani în care am colaborat cu CIA. Au existat mai 

multe ocazii când m-au legat de mâini. Zâmbi, privind-o în 
ochi. Şi m-au făcut să-mi pierd timpul, trimițându-mi boboci 
pe care să-i inițiez. 

Grace îşi mută privirea în altă parte. 

— Ce nenorocire... 

- Câtuşi de puţin. A meritat sacrificiul. Tu ai compensat 
pentru toți ceilalți. 

— Zău? Făcu un efort să se uite din nou la el. Înţeleg 
că pe niciuna dintre celelalte nu le-ai putut convinge să se 
culce cu tine. 

— Nici n-am încercat. North mi-a trimis numai băieți 
înaintea ta, şi nu am gusturi din alea... Apoi, zâmbetul îi pieri 
de pe buze. Nici tu tine n-am „încercat“, Grace. S-a întâmplat 

"pur şi simplu. A fost ca o explozie subterană. Prima dată când 
te-am văzut am simţit unda de şoc, apoi s-a dezlănțuit iadul 
pe pământ. 

La fel fusese şi pentru ea. Pe vremea aceea, era atât de 
țanţoşă, atât de sigură pe sine şi pe ceea ce-şi dorea de la viață... 
Apoi, îl întâlnise pe Kilmer, şi se pomenise dusă de curent în 
largul mării. 

— Da, aşa a fost. Dar eu am simțit replicile cutremurului şi 
după ce m-am despărţit de tine. Rămăsesem însărcinată. Pentru 
mine nu se terminase. 

— Grace, am crezut că nu era niciun pericol. Mi-ai spus... 

— Ştiu ce ţi-am spus. Am minţit. Eram nebună. O doream 
atât de tare, încât în acel moment nimic altceva nu mai conta 
pentru mine. 

-Îmi pare rău, Grace. 

Grace ridică bărbia. 

— Mie nu. O am pe Frankie. Cum naiba s-ar putea 
să-mi pară rău pentru asta? Tu eşti singurul căruia ar trebui 
să-i pară rău. Ai petrecut aceşti opt ani fără ea şi nici 
măcar n-ai ştiut ce pierdcai. 

— Ba am ştiut. North mi-a spus că erai însărcinată a doua 
zi după ce-a aflat de la tine. 

Buzele ei se răsfrânseră. 

— lar tu ai alergat să-mi fii alături. 

— Nu. Şi ştii de ce? 

— i-ar fi fost incomod. N-aveai nevoie de o amantă 
gravidă. 

Kilmer îi ignoră ironia răspunsului. 

— Marvot te căuta. Reușiseşi, mai mult decât oricine 
altcineva, cu Perechea. Trimisese oameni după tine prin toate 
colțurile lumii. Nu puteam găsi niciun loc unde ai fi fost în 
siguranță. Şi eu eram pe fugă, şi-mi pierdusem jumătate din 
echipă în acel raid pentru a lua Perechea. Ştiam că aveam 
nevoie de timp ca să-mi refac forțele, aşa că am încheiat un 
târg cu North. 

— Un târg? 

— Mi-a promis tratament de protecția martorilor pentru 
tine şi copil, cu un bodyguard postat la uşa voastră. Pe-atunci, 
CIA îţi putea oferi o protecţie mai bună decât eram eu în stare. 
Aşa că am acceptat. 

— Şi tu ce i-ai dat în schimb? 

— l-am rezolvat o treabă foarte murdară în Irak şi i-am 
promis că-l las în pace pe Marvot atâta vreme cât tu vei fi 
ținută sub protecție. 

— Să-l laşi în pace? se încruntă Grace. CIA voia să-l 
oprească. Ne-a dat chiar şi permisiunea să-l lichidăm, dacă 
încerca să ne împiedice să-i furăm Perechea. 

— Da, dar vântul opiniei politice îşi schimbase direcția 
chiar înaintea raidului. E clar că Marvot avea pe statul de plată 
câțiva politicieni din Congres care au pus obstrucții în calea 
agenției. 

— Politicieni? Ce naiba avea Congresul de-a face cu un 
escroc ca Marvot? 

sursele lui Donavan. Marvot turna parale în fondurile de 
campanie ale mai multor senatori, ca să-i influențeze să se 
dea de partea lui. În Congres, se dădeau lupte grele, concen- 
trate în jurul a ceea ce se întâmpla la El Tariq. Văzând-o că 
voia să-i răspundă, ridică mâna: Ştiu. Nu are mai mult sens 
decât orice altceva, în legătură cu raidul. Amândoi ne-am 
întrebat de ce voia CIA Perechea, când am primit ordin s-o 
sustragem. Dar noi, ca nişte roboți docili, ascultam ordinele. 

— Tu n-ai nimic docil în tine. 

— Dimpotrivă, consider că am o datorie irevocabilă de 
a-mi face bine treaba. Nu vreau să spun că n-aş fi pus întrebări 
după ce intram în posesia cailor... Ridică din umeri. Dar n-am 
mai apucat. Praful s-a ales de toate. Şi, câțiva ani în şir, n-am 
avut posibilitatea să mă mai ocup de problema asta. Făcu o 
pauză. Însă nici n-am uitat vreodată, Grace. 

Într-adevăr, el nu uita niciodată, şi era neînduplecat când 
se hotăra să obțină ceea ce voia. 

— Iar Congresul s-a răzgândit aşa, pur şi simplu, în legătură 
cu Marvot? 

— Probabil şi cu ajutorul unei creşteri fabuloase a valorii 
şpăgilor. Tot ce-a reuşit să afle Donavan a fost că-n perioada 
aia s-a înregistrat o schimbare definitivă de opinie în favoarea 
lui Marvot. Pe urmă, după câţiva ani, a venit 11 septembrie şi 
a început tumultul. Acum, eu reconstitui treptat jocul de puzzle. 
Sunt sigur că North s-a gândit că, dacă punea în faţa 
Congresului un fapt împlinit, acesta l-ar fi susţinut. Nu s-a 
întâmplat aşa. Am eşuat. Aşa că lui Marvot i s-a permis să-şi 
continue treaba la El Tariq şi să mai rămână să tragă sforile 
şi-n încă o duzină de afaceri internaționale necurate. 

Grace clătină din cap. 

— Nu pot să cred. 

— Destul de mult, se vede clar, după ceea ce-am aflat de la 

— Ăsta-i adevărul. Întreabă-l pe North — deși nu-s sigur 
cât de multe adevăruri mai are voie să-ţi spună, în ultima vreme. 

— Nu poate fi adevărat. Crane voia să mă folosească drept 
momeală pentru Marvot. 

— Atunci, Crane s-ar putea să fie omul lui Marvot şi să fi 
vrut să te dea pe mâna lui. Sau nu ştie cât de puternice sunt 
lobby-urile din Congres care l-ar putea zbura din funcție. Ridică 
din umeri. Oricum, nu pot să-l las să se mai apropie de tine. 

— Să-l laşi? Alegerea e a mea, Kilmer. 

— Ba nu, îți las mână liberă în ceea ce o priveşte pe 
Frankie... deşi găsesc că mi-e tot mai dificil, completă el, făcând 
o mutră lungă. Dar n-ai niciun cuvânt de spus când se pune 
problema dacă voi două veți trăi sau veți muri. lar pentru asta, 
am să mă lupt cu ghearele şi cu dinţii. Veţi trăi. Porni spre uşă. 
Am aşteptat prea mult ca să vă pierd tocmai acum. 

— Ce naiba vrei să... 

Dar Kilmer ieşise. 

Iar Grace tremura. De furie? De indignare? De şoc? 
Reacţia ei era un amestec între toate trei. În toți acei ani, crezuse 
că agenții CIA o protejau fiindcă erau răspunzători de faptul 
că Marvot o urmărea. Vestea că de fapt încheiaseră un târg cu 
Kilmer îi produsese un adevărat șoc. Nu voia să-i fie obligată 
cu nimic, fir-ar să fie! Iar el n-avea dreptul să creadă că putea 
interveni şi să se facă stăpân pe viața ei. Acceptase să-i 
încredințeze protecția lui Frankie, dar... 

Trase adânc aer în piept. Calm. Kilmer putuse întotdeauna 
să-i provoace nişte reacții unice. Nu putea permite să se 
întâmple din nou același lucru. Trebuia să se gândească limpede 
la sensul cuvintelor lui. Dacă ceea ce-i spusese era adevărat, 
nu putea avea încredere în CIA nici chiar dacă încheia o 
înțelegere cu ei. 

ŞI nu se îndoia că-i spusese adevărul. Kilmer n-o mințise 
niciodată. Era una dintre calităţile pe care le admira cel mai 

mult la el. Putea conta oricând pe o sinceritate de-a dreptul 
brutală, dacă i-o cerea. Cândva, o făcuse să se simtă în siguranță 
la gândul că cinstea era o stâncă de care putea să se agaţe în 
toată violența care-i înconjura. 

— Asta-i pentru Frankie? întrebă Robert din uşă, privind 
farfuria, Vrei să mă duc s-o chem? 

Grace clăti din cap. 

— Mă duc eu. Apoi, făcu o pază. Ei, ai găsit vreun lup prin 
colinele alea din jur? 

— Numai din ăia cu patru labe, şi i-am văzut doar de la 
distanță. Kilmer nici nu se aştepta la altceva. E doar atent. 

— Iar tu îi execuţi ordinele. Asta nu te deranjează? 

Robert stătu un moment pe gânduri. 

— Nu. E politicos şi ştie ce face. Mi-a plătit o primă uite 
atâta de mare ca să vin în echipa lui. Are tot dreptul să dea 
ordine. Apoi îşi înclină capul într-o parte. Din câte-am înțeles, 
şi ție ţi-a dat ordine, într-o vreme. Te deranja? 

Grace îşi mută privirea. 

— Nu, ai dreptate. Ştie ce face. Porni spre uşă. Mai bine 
s-o chem pe Frankie. O să i se răcească mâncarea. 

— N-o să conteze, oricum, nu-i va simţi gustul. Ţin minte 
că avea aceeaşi expresie pe față şi-n unele seri când ieşeam la 
pizza. Parcă nici n-am fi fost acolo. Făcu o pauză. Mă bucur 
că are ceva cu care să-şi ocupe mintea. Mă temeam să n-o 
apuce melancolia. 

— Încă se mai gândeşte la Charlie. Nu face decât să înfrunte 
situaţia în felul ei. Asta trebuie cu toții să facem, nu? 

Trecu pe lângă el şi ieşi pe verandă. Soarele asfinţea, iar 
peste munţi pluteau nişte nori magnifici, cu irizații roz şi de 
culoarea lavandei. 

— Frankie? 

Fetiţa se uită peste umăr. 

— E frumos, mamă, mm? 


— Asta-i puţin spus. Se aşeză pe treaptă, lângă ea. E o 
minunăţie. Dar e vremea să mănânci ceva, Frankie. Îţi convine 
o supă şi pâine cu usturoi? 

— Bine. Frankie mai aruncă o privire spre asfinţit. Acasă 
nu avem munţi ca ăştia. Pun pariu că lui Charlie i-ar fi plăcut 
mult aici. 

— Sunt sigură că i-ar fi plăcut. Dar lui Charlie îi plăceau 
caii blânzi, nu armăsarii nărăvaşi. Pe ăia-i lăsa întotdeauna în 
seama mea. 

— Mă gândeam... Pun pariu că n-a fost aşa toată viaţa. A 
trecut prin al Doilea Război Mondial şi cred că trebuie să fi 
fost ca şi cum ar fi călărit un armăsar. 

— Mai rău. 

~ Deci poate doar când a îmbătrânit voia blândeţe. Poate 
că în tinereţe îi plăceau şi lui talgerele în locul viorilor, 
Ceaikovski, în loc de Brahms. 

— S-ar putea. O cuprinse cu braţul pe după umeri. Unde 
vrei s-ajungi, fetițo? 

— Trebuie doar să am grijă. Vreau să fie bine pentru Charlie. 
Mai ţii minte când ţi-am spus că auzeam muzica din nou, şi 

era doar o şoaptă? 

— Da. 

— Cred că s-ar putea să fi fost Charlie. 

Grace încremeni. 

— Charlie nu mai e cu noi, spuse ea cu blândeţe. 

— Dar poate că e ca muzica. Nu ştii de unde vine, dar asta 
nu înseamnă că nu există. Ce crezi, s-ar putea să fie adevărat? 

— Cred că orice e posibil. Îşi drese vocea. Şi mai cred şi că 
lui Charlie i-ar fi plăcut ideea să-l compari cu muzica ta. 

— Nu, nu a mea; asta-i a lui Charlie. Privirea i se abătu iar 
spre apusul soarelui. De-asta trebuie să fie bine. Armăsarii şi 
caii blânzi şi talgerele şi tot ce... Trebuie să fie bine. 

— Înţeleg. 

Înţelegea mai mult decât imaginea pe care i-o descria 
Frankie. Îi spusese lui Robert că Frankie avea să facă faţă 
durerii în felul ei, dar nici nu visase că urma să imagineze un 
asemenea dar pentru Charlie. Sau poate că era ultimul dar al 
lui Charlie pentru Frankie. Oricum, era frumos și drept, şi o 
mişca adânc. 

— Pot să te-ajut cu ceva? 

Frankie clătină din cap. 

— Vine încet. E o şoaptă, dar acum se aude mai tare. Apoi 
sări în picioare. Mi-e foame. Hai să mergem în casă şi să cinăm, 
şi pe urmă să ne uităm la cai. 

Redevenise copilăroasă, iar Grace îi fu recunoscătoare. 
Nu ştia cât timp şi-ar mai fi putut păstra calmul. 

— Excelentă idee. Dar va trebui să încălzim din nou 
mâncarea, în cuptorul cu microunde. 

— O încălzesc eu. Eu te-am ţinut aici. Pomi spre uşă. Voiam 
doar să stau de vorbă cu tine. Aşa, totul devine mai clar... 

Ultimele cuvinte nu i se mai auziră, căci dispăruse în casă. 

Mai clar? 

Grace avea impresia că Frankie vedea totul cu o claritate 
de cristal. Nimic nu se compară cu adevărul privit prin ochii 
unui copil. 

Aruncă o ultimă privire spre soarele care apunea. Aproape 
dispăruse, înghițit într-un labirint vânăt închis. Vântul nu mai 
sufla. Sau, cel puţin, nu putea ea să-l audă. Poate că încă mai 
adia prin jur, încă mai cânta printre brazi. 

Şi poate că Frankie încă îl mai auzea. 

Ca place mai mult? întrebă Frankie, în timp ce 
privea cu însuflețire caii. Mie-mi place ăsta sur. 

— E foarte frumos. Dar n-a fost îmblânzit, aşa că va trebui 
să aştepţi până-mi găsesc timp pentru el. 

— E-n regulă, îmi plac toţi. Întinse cu prudență mâna să-l 
mângâie pe murg. La atingerea ei, iapa aplecă încet capul şi 
necheză uşor. Ăsteia-i place şi ei de mine. 

— Atunci, va trebui să ne asigurăm c-o să vă cunoaşteţi 
mai bine. 

— Cum o cheamă? 

— Kilmer nu ştie, aşa c-o să le dăm nişte nume noi. Care 
crezi că i s-ar potrivi? 

Frankie înclină capul. 

— Are ochi blânzi şi pare să ştie multe lcruri. Ca ţiganca 
aia pe care am văzut-o la carnaval. 

Frankie dădu din cap. 

— Gypsy.* 

— Vrei să-ncepi să ai grijă de ea mâine-dimineață? 

— Primul lucru. Am să pot s-o şi călăresc? 

— Atâta vreme cât sunt şi eu cu tine, să te supraveghez. 

— Mă scuzați, domnişoarelor. Dillon venea spre ele, pe 
culoarul dintre boxe. Nu va fi nevoie să aveţi grijă de cai. Lui 


1 Gypsy — ţigan, ţigancă (n.tr.). 


Kilmer i s-a făcut milă de mine şi va aduce nişte membri ai 
echipei care sunt familiarizați cu prietenii noştri cabalini, 
anunță el, zâmbind. Slavă Domnului! 

— Frankie va avea grijă de calul pe care-l alege ca să-l 
călărească. 


Fetița dădu din cap, cu solemnitate, 
— Aşa se face întotdeauna. Calul te răsplăteşte, lăsâudu-te 


să se obişriuiască cu mine şi să ştie că tin la ea. 

— Îmi cer iertare, n-am înțeles, se scuză Dillon. Atunci, 
e-n regulă dacă băieţii au grijă de ceilalţi cai? 

— Până-l îmblânzeşte mama pe cel sur, spuse Frankie, 
mângâind-o pentru ultima oară pe Gypsy. I-ai dat vreun nume, 
mamă? 

— Încă mă mai gândesc. Poate m-ajuţi şi tu. E o grea 
răspundere să-i dai nume unui cal... Da’ asta ce mai e? La 
auzul sunetului răgușit, privirea lui Grace se repezi spre capătul 
şirului. Ăsta nu-i cal. 

~ Nu, răspunse Dillon, e un măgar. Ar trebui să ajute caii 
să stea calmi, dar ei nu par să ştie. Din câte-am văzut în 
după-amiaza asta, nici nu-l bagă în seamă. 

Grace se crispă. 


— Un măgar, repetă ea. Porni încet printre boxe. Nu trebuia . 


neapărat să fie Cosmo. Răgetele tuturor măgarilor sunau 
aproape la fel. Kilmer nu mi-a spus nimic despre niciun măgar. 
L-a închiriat odată cu restul animalelor? 

— Cred că da. Sau poate nu. Vorbea numai despre cai. 
Poate a adăugat măgarul mai recent. 


— Cred că nu încape nicio îndoială... Grace se oprise în . 


fața măgarului scund şi cenușiu. Întrebarea e, cât de recent? 


Animalul o privea cu un aer bătăios. Își răsfrânse buzele | 


Şi începu să ragă din nou, stropind-o cu salivă. 
Lua-l-ar dracu’. Era Cosmo. 

Grace se răsuci pe călcâie. 

— Trebuie să vorbesc cu Kilmer. Rămâi cu Frankie şi, când 
termină, ad-o în casă. Ne vedem acolo, Frankie. 

— Bine. Fata se întoarse iar spre Gypsy. Aş zice că are 
nişte gene ca o stea de cinema. Julia Roberts, poate. Ce ziceti, 
domnule Dillon? 


— Nu văd nicio asemănare, răspunse Dillon. Dar, în fond, 
eu sunt fan Julia Roberts şi nu mi-ar conveni s-o compar cu o 
față de cal. 

— Doar genele, preciză Frankie. Şi poate dinţii. Şi ea are 
dinți mari şi frumoşi. 

Acestea fură ultimele cuvinte auzite de Grace, în timp 
ce ieşea valvârtej din grajd, îndreptându-se spre casă. Să-l 
ia dracu” pe Kilmer. Îi promisese — şi când colo, în grajd 
dăduse peste Cosmo. 

Urcă în goană treptele verandei, spre uşa din faţă. 

— Pot să te ajut cu ceva? 

Se răsuci în loc. Kilmer stătea în colțul îndepărtat al 
verandei, ca o siluetă neclară în întuneric. 

— Cosmo, fir-ar să fie. Credeai că n-o să-l recunosc? 

— Nu, ştiam că aveai să-l recunoşti imediat. De-asta te şi 
aşteptam. 

— Când l-ai luat? 

— L-am eliberat acum şase luni. 

— Cum? 

— Nu mi-a fost uşor. A trebuit să aştept până au dus caii, şi 
pe Cosmo, în vacanţa lor anuală din Sahara. Când a dus 
Perechea în deşert, pe Cosmo l-au lăsat să pască într-o oază. A 
trebuit să-l prind, şi pe urmă să-l fac să tacă, până ne-am 
îndepărtat. Al naibii măgar, are cea mai zgomotoasă voce de 
pe planetă. 

— Puteai să mori. 


— M-am gândit că merita riscul. Nu eram gata să iau 
Perechea, dar pe vecinul lor de grajd, da. Cosmo e singurul 
căruia Perechea îi accepta influența liniştitoare, în afară de 
tine. Fără el, sunt sigur că toți au îngrozitor de furcă cu 
Perechea. 

Şi ea era sigură. 

— Şase luni. Vasăzică, ferma asta nu pentru Frankie ai 
închiriat-o. Te pregăteai să iei în primire Perechea. 

— Speram să n-am niciodată nevoie de o ascunzătoare, 
pentru niciuna dintre voi. Dar ar fi fost o prostie să nu profit 
de un loc pe care-l securizasem deja, pentru Pereche. 

— Nu există niciun loc destul de sigur pentru Pereche, 
clătină ea din cap, frustrată. Nu-mi vine să cred că vei încerca 
să-i iei. E clar că Marvot ştie c-ai să vii. O să te aştepte, Nu 
poți s-o faci. 

— Ba pot. Trebuie doar să procedez pas cu pas. 

— Iar Cosmo e un asemenea pas. 

— Unul complet neplăcut, zâmbi el. Dar totuşi un pas. Nicio 
grijă, pe moment, n-am şi alți paşi în plan. Ar fi prea periculos 
pentru voi. 

— Şi vrei să-ți fiu recunoscătoare? 

Kilmer clătină din cap. 

— Eu sunt cel care ţi-e recunoscător. Voiam doar să te 
liniştesc în legătură cu Cosmo. 

Nu era liniştită deloc. O fi reprezentat Cosmo un pas mic, 
dar indica ambiția neabătută care-l anima pe Kilmer. Îşi dăduse 
până şi osteneala de a-l răpi pe vecinul de grajd al Perechii. Se 
pregătea. Şi imediat ce ea şi Frankie ieşeau din combinaţie, 
avea s-o facă. 

Probabil, cu prețul vieții. 

— Bine. Grace se întoarse şi porni spre uşă, apoi se opri. 
Mi-ai spus că ai luat de la Marvot ceva ce l-a înfuriat destul de 
tare ca să se ia după noi cu toată viteza. Cosmo? 

— Nu, era ceva mai important decât Cosmo. Una dintre 
informaţiile pe care mi le-a dezvăluit Donavan, zâmbi el. Dar 
nu e nevoie să ţi-o destăinui şi ţie. Pe tine nu te interesează 
toate astea. 


— Da, nu mă interesează... 

Şi nici n-avea să-şi facă griji pentru el. Kilmer preferase 
să iasă din viaţa ei, ceea ce era cu atât mai bine. Încă mai 
alerga prin lume aruncând în aer depozite de muniţie, salvând 
victime ale răpirilor şi periclitându-și viaţa în sute de situaţii 
speciale diferite. Viaţa ei, în schimb, era cu totul altfel. Se 
concentra în jurul lui Frankie și, în general, asupra vieții, nu a 
morții. Dacă el încă mai dorea cu fanatism să obțină Perechea, 
atunci n-avea decât să încerce. Mult noroc! 

Că avea nevoie. 


Echipa lui Kilmer sosi cu un elicopter, a doua zi dimineața. 

— Cine sunt? întrebă în şoaptă Frankie, în timp ce Kilmer 
le ieşea în întâmpinare, în curtea grajdurilor. Arată ca... Se 
încruntă. Nu cred că sunt cowboy. 

— Sunt sigură că măcar câţiva dintre ei sunt, răspunse 
Grace. Mai ştii? Dillon a spus că vor ajuta la cai. 

Numai pe doi membri ai echipei îi cunoștea, Luis Vazquez 
şi Nathan Salter. Ceilalţi erau nişte străini pentru ea, dar 
recunoscu aerul de încredere calmă şi discretă pe care Kilmer 
părea să-l insufle fiecărui om pe care-l accepta în echipa lui. 

— Ăla înalt, cu cămașă portocalie, e Luis. Ştie multe despre 
cai. A crescut la o fermă din Argentina. Era văcar. Îți mai 
aminteşti ce ţi-am spus despre văcarii şi beţele lor? 

— Pot să fac cunoştinţă cu el? 

— Imediat ce Kilmer termină să le vorbească. 

Era aproape gata. Oamenii se împrăştiau, cu mişcări repezi 
şi hotărâte, după cum îşi primeau ordinele, Peste câteva minute, 
curtea se golise. 

Ei, cred că acum sunt cam ocupați. 

— Nu-s cowboy, repetă Frankie cu convingere. Şi nici 
soldaţi nu sunt. Dar, cumva, arată şi ca unii, și ca alţii. 

“Da, sunt oameni care ştiu cum să ne apere. Din asta 
trăiesc. Poţi conta pe ei. Mai încolo am să te prezint şi pe tine. 

Frankie dădu din cap. 

~ Dar nu acum. Am de lucru cu clapele. 

— În orice caz, eu cobor la grajd ca să mă asigur că ştiu să 
aibă bine grijă de cai. Ridică o mână. În afară de Gypsy. Voi 
două păreaţi să vă înțelegeți foarte bine, în dimineaţa asta. 

— Mda..., răspunse distrată Frankie, în timp ce deschidea 
uşa cu plasă contra ţânţarilor. Ne vedem mai încolo, mamă. 

— Bine. Frankie nu vedea mare lucru în acele momente. 
Se concentra asupra muzicii. Grace o vedea deja, în mintea ei, 
jucându-se cu notele care-i treceau prin cap. Mai încolo. 

Kilmer se întoarse în verandă. 

— Donavan n-a venit? întrebă ea. 

— Ţi-am spus că stă cu ochii pe Marvot. 

— N-ai mai primit nicio veste de la el în ultima vreme? 

— De când am ajuns aici, nu. Ăsta s-ar putea să fie un 
semn bun. Dacă nu mă caută până diseară, am să-l sun eu. O 
privi lung. Eşti îngrijorată pentru el. 

— Donavan mi-a plăcut întotdeauna. Odată, în Libia, mi-a 
salvat viața. 

— Serios? înălță Kilmer din sprâncene. Nu mi-a spus 
niciodată, 

— Nu era treaba ta. Ne privea numai pe noi doi. 

- Ba era treaba mea, dacă punea misiunea în pericol. A 
pus-o? 

— Du-te dracului. 

Kilmer zâmbi. 

— Înţeleg că da. Va trebui să vorbesc cu Donavan. 

— Pentru numele lui Dumnezeu, au trecut de-atuncea 
nouă ani. 

— Iar Donavan a avut dintotdeauna o slăbiciune pentru 
tine. 

In echipa lui Kilmer, pricteniile nu crau încurajate, însă ar 
fi fost greu să nu se nască ataşamente, când viața lor depindea 
de unii sau de alții. 

- Că şi ai tu de unde să ştii! L-ai pus să facă instrucţie cu 
mine, prima oară când am venit, până am căzut de pe picioare. 

— Şi te-ai călit frumos, Eram mândru de tine. 

Iar mândria lui însemnase totul. Grace fusese dispusă să 
facă orice, să-şi forțeze tot trupul până ia limită, numai ca să-i 
obțină laudele. Dumnezeule, ce naivă mai putuse să fie! 

— Eram tânără şi proastă. Credeam că, dacă munceam cu 
râvnă pentru tine, însemna ceva. Cred că eram un caz grav de 
adoraţie a eroului. 

— Ştiu. 

Obrajii ei se înroşiră. 

— Încrezut împuţit ce eşti. 

— De ce crezi că l-am pus pe Donavan să lucreze cu tine? 
Dacă-ţi făceam eu instrucția, am fi ajuns împreună-n pat în a 
doua noapte de când veniseşi acolo. La naiba, abia aşteptam 
să te ating, încă din prima clipă când te văzusem. Mă purtam 
onorabil, ce mama dracului. Se întoarse să plece. Nu contează. 
Tot acolo am ajuns, o săptămână mai târziu. Nu-s eu omul 
care să reziste multă vreme unei ispite ca asta. 

ÎI privi cum se îndepărta. Întotdeauna îi plăcuse felul lui 
de a se mişca, reacțiile grațioase şi coordonate ale tuturor 
muşchilor. Iar acum, nu-și mai putea lua ochii de la el. 
Dumnezeule, iar i se întâmpla... Simţea furnicături fierbinţi în 
palme, simţea cum i se accelera respiraţia, simţea nevoia să se 
ia după el, să-l atingă... 

Kilmer aruncă o privire înapoi, peste umăr. 

— Şi eu, spuse el încet. Rău al naibii, nu-i aşa? 

Grace deschise gura să vorbească, apoi o închise la loc. 
Se răsuci pe călcâie şi intră în casă. 

Înăuntru, se opri şi încercă să-şi calmeze respirația. Iisuse, 
numai de-aşa ceva n-avea nevoie. Îşi făurise o viaţă fericită şi 
stabilă, alături de Frankie. Nu voia să se afunde iar în acel 
bazin de senzualitate de unde se alesese doar cu un singur dar 
de aur. Restul fusese o nebunie, o nevoie animalică de pe urma 
căreia ajunsese să-şi pună la îndoială propria voinţă şi putere. 
Voise să dea totul, să ia totul, şi puţin îi păsase de consecințe. 

Acum îi păsa. Îi datora lui Frankie o mamă care avea 
puterea să lupte cu acea slăbiciune care dusese la conceperea 
ei. Şi nu era sigură că urma s-o poată face dacă rămânea aproape 
de Kilmer. Avea nevoie de timp ca să-şi construiască liniile de 
apărare. 

Hristoase, de cât timp mai avea nevoie? se întrebă ea, 
dezpustată. Avusese la dispoziţie nouă ani, iar bariera pe care 
o clădise se spulberase în doar câteva zile. Aşa că acum trebuia 
s-o ia de la început, nu să piardă vremea gândindu-se la Kilmer 
şi la felul cum arăta şi se mişca, şi... 

Să fie cât mai ocupată. Avea de îmblânzit un cal. Surul 
urma s-o facă să fie atentă şi la altceva pe lângă felul cum se 
simţea. 

Iar dacă nu era atentă, armăsarul avea să dea cu ea de 
pământ. 


— Ce băiat drăguţ eşti, comentă încet Grace, în timp ce-l 
mângâia cu blândeţe pe sur. Ai dus o viață extraordinară până 
acum, nu-i aşa? Toată ziua ai fugit şi-ai azvârlit din copite, 
fără ca nimeni să te poată atinge. Aş vrea să te pot lăsa să 
continui la fel. Nimic nu e mai frumos decât un cal alergând 
liber. Mi-ar creşte inima doar privindu-te. Dar viața nu e 
întotdeauna atât de generoasă cu caii. Dacă înveţi să te înţelegi 
bine cu noi, vei fi mai în siguranță. Îţi poţi închipui că e un 
joc. În fiecare zi, pentru scurt timp, faci ce vreau eu. Şi pe 
urmă, te întorci la ceea ce vrei tu să faci. Corect? 

Surul se retrase de lângă ea. 

— Poate că nu e chiar atât de corect — dar așa trebuie să se 
întâmple. Şi voi avea grijă să fii fericit şi în deplină siguranță. 
Încă nu avem un nume pentru tine. Să-ţi spun Samson? Era 
puternic şi nici el nu voia să se lase îmblânzit. Dar tu vei fi 
mai isteţ decât a fost el. 

Făcu un pas spre cal şi-l frecă pe nas. 

— Şi acum, ascultă-mă şi-am să-ți spun ce vom face 
împreună. Nu simți cât de mult vreau să fii fericit? Şi ai să fii, 
Samson. Ai să fii... 


— Am crezut că voia să-l îmblânzească, spuse Robert, 
venind să stea alături de Kilmer, lângă gardul ocolului. Mă 
uitam de pe verandă şi vedeam că nu face altceva decât să stea 
uitându-se la el. 

Kilmer simţi o undă de nemulțumire. Chiar dacă fusese 
necesar să-l aducă pe Blockman acolo, asta nu însemna că 
trebuia să-i şi placă. Şi nu-i convenea să dea târcoale când el 
încerca să se concentreze asupra lui Grace şi a armăsarului. 

— Coace ea ceva... Nu-şi lua privirea de la Grace, care 
stătea în fața calului, cu buzele mişcându-i-se în timp ce-i 
adresa nişte cuvinte care de la acea distanță nu se auzeau. N-ai 
mai văzut-o niciodată îmblânzind un cal? 

Robert clătină din cap. 

— Nu sunt tocmai genul bucolic. Nu m-am dus niciodată 
la fermă, decât când eram invitat la masă. Ştiu că Charlie o 
considera un fel de preoteasă voodoo, când era vorba de cai. 

— Ştia el ce ştia. Kilmer se urcă pe gard şi-şi aruncă piciorul 
peste stinghia de sus. Răbdare. El era cel care hotărâse să-l 
aducă pe Blockman acolo. Acum, trebuia să accepte situația 
şi să profite de pe urma ei. Am văzut-o în vreo două şedinţe de 
îmblânzire cu adevărat uluitoare. Caii par s-o înțeleagă. 

— Şi asta înseamnă că nu încearcă s-o arunce? 


Kilmer clătină din cap. 

— Zice că aşa ceva se întâmplă foarte rar. Niciun cal nu 
suportă să i se limiteze independența. Dar procesul se scurtează 
la minimum dacă ajung la o înţelegere înainte de a-i încăleca 
efectiv. 

— Înţelegere? 

Kilmer ridică din umeri. 

— Întreab-o pe ea. 

— Dacă nu vom vedea nimic spectaculos, de ce-ai mai 
venit aici? 

Tăcu un moment. 

— Fiindcă, dacă se întâmplă ceva spectaculos, surul ar putea 
s-o omoare. Trebuie să fiu pe fază. Îi aruncă lui Robert o privire 
provocatoare. Şi tu? Tu de ce-ai venit? 

— Tot de-aia, replică Robert, strângând din buze. Dar nu 
eram sigur dacă surul reprezenta cu adevărat un pericol. Grace 
pare întotdeauna atât de sigură pe sine în preajma cailor... 

— E-n pericol. Altfel, Grace nici n-ar accepta. Spune că un 
cal fără bărbăţie e un cal fără inimă. 

— Pari s-o cunoşti foarte bine, remarcă încet Robert. Cât 
timp a stat în echipa ta? 

— Şase luni. 

— Nu prea mult. 

Kilmer simţi un val de iritare. Îi aruncă o privire rece. 

— A fost destul. 

Robert îi studie expresia. 

— Ascultă, nu ştiu ce-a fost între voi doi, dar nu mă bag la 
mijloc. Înţeleg că a fost ceva destul de intens. Dac-aş fi crezut 
că aveam cea mai mică şansă cu Grace, aş fi încercat. E 
specială. Dar n-am nicio şansă, altfel aş fi făcut-o de mult. Cu 
tine, poate-poate să mai concurez, dar cu Frankie, niciodată. 
E mult prea... Se întrerupse. Frankie-i este fata ta? 

În ochi lui Kilmer se zări o lucire prudentă. 


110 


— De ce crezi asta? 
— Vârsta corespunde. Opt ani. Şi ați fost împreună într-o 
perioadă, în lunile dinainte ca ea să vină la Tallanville. Am 


asta, m-am uitat bine la Frankie. Seamănă cu Grace, dar are şi 
ceva de la tine, în forma ochilor. 

— Chiar aşa? se miră Kilmer, devenind mai țeapăn. N-am 
observat. 

— Eu, da, zâmbi Robert. Dumnezeule, cred că te-am prins 
pe nepregătite. 

Exact asta făcuse, îşi spuse Kilmer. Avusese grijă să nu se 
gândească la Frankie ca aparţinându-i lui. Renunţase la acest 
privilegiu, când o lăsase pe Grace s-o crească pe Frankie de 
una singură. Deşi nu-şi putuse înăbuşi sentimentele posesive 
pe care încă le mai avea față de Grace, aşa ceva presupunea o 
pasiune împărtăşită. În ultimă instanţă, totul depindea de libera 
ei alegere. Cu Frankie... lucrurile stăteau altfel. 

— Chiar seamănă cu mine? 

Robert dădu din cap. 

— Chiar seamănă. 

— Fir-aş al dracu”, mormăi Kilmer. Nu că asta ar schimba 
cu ceva situația... 

— Într-adevăr. Robert aruncă o privire spre Grace. Cred 
c-o să-l încalece. 

Şi capul lui Kilmer se întoarse brusc spre ea. Încă-i mai 
vorbea calului, cu un picior în scara şeii. 

Surul se feri, aproape doborând-o de pe picioare. Grace 
îşi eliberă cizma din scară tocmai la timp. Clătină din cap, 
râzând. Surul o privea indignat. Pomi iar spre el. 

De trei ori încercă să-l încalece. 

De trei ori calul se feri. 

Grace vorbea întruna. 

Mai încercă încă de două ori. 


Se feri. 

A treia oară se mişcă doar puţin, ca şi cum tot jocul ar fi 
început să-l plictisească. 

Iar cu următoarea ocazie, încet, chinuitor, o lăsă să se salte 
în şa. 

Kilmer își tinu respiraţia. 

Armăsarul nu se mișca, dar Kilmer îi văzu muşchii 
coapselor încordându-se. 

Grace stătea aplecată peste gâtul lui, vorbindu-i murmurat, 
lăsându-l să se obişnuiască treptat cu greutatea ei. 

— Uită-te la ochii lui, şopti Kilmer. O să explodeze. Fii 
atentă, Grace. f 

Nu arăta deloc îngrijorată, fir-ar să fie. Il mângâia şi părea 
complet destinsă. Kilmer se încordă, constatând că se pregătea 
să sară jos de pe gard ca să se ducă la ea... Ba nu, aşa ceva n-ar 
fi făcut decât să sperie calul, iar pe Grace ar fi înfuriat-o. Mai 
bine s-o lase în pace. Ştia ea ce... 

Armăsarul explodă! 

Opintindu-se, învârtindu-se, făcând trupul zvelt al lui 
Grace să se smucească şi să se clatine înainte şi-napoi ca pe al 
unei păpuși. 

— Iisuse... murmură Robert. Ţine-te bine, Grace. 

ÎI călărea. 

Totul dură câteva minute, şi de-o duzină de ori Kilmer fu 
sigur că avea s-o vadă zburând prin aer. 

— N-o putem lua de pe... Robert se întrerupse. Ce prost 
sunt. Sigur că nu putem. Uite că... se opreşte. 

Armăsarul rămase nemișcat, tremurând. Grace se aplecă 
spre capul lui şi-i murmură ceva. Apoi, uşor, îi dădu pinteni. 

Calul nu se mişcă. 

Îi îndemnă din nou cu cizma. 

Făcu un pas înainte, apoi încă unul. 

Grace îl purtă în jurul ocolului, dirijându-l cu blândețe, 
fără să forțeze nota nicio clipă. 

În sfârşit, îl opri şi coborî din şa. 

Kilmer lăsă să i se reverse aerul din plămâni. Hristoase, 
nici nu-şi dăduse seama că-şi ținea respirația. 

— Rahat... Robert sări în țarc şi porni spre Grace şi spre 
armăsar. M-ai băgat în toți sperieţii. 

Kilmer dădu să-l urmeze, apoi se opri. O cam înghesuise 
pe Grace în ultima vreme, şi n-ar fi bucurat-o să-l aibă aproape 
în acele momente. ÎI privi pe Blockman cum râdea şi clătina 
din cap cu o amărăciune veselă, în timp ce-şi potrivea pasul 
după al ei şi ieşeau împreună cu calul din ocol. 

Nu-i plăcea. Îl ustura ca toți dracii. 

Nu conta ce spusese Blockman. Kilmer avea aceeaşi 
reacţie primitivă care-l frământa de când îşi dăduse seama ce 
rol important juca Robert Blockman în viaţa lui Grace. 

Atunci, treci peste asta. Ai de rezolvat lucruri mai 
importante decât... 

Telefonul celuiar sună. Donavan. 

— Probleme? 

~ S-ar putea, răspunse Donavan. Hanley a plecat 
azi-noapte. L-am pus pe Tonino să-l urmărească. S-a dus la 
Genova, să se întâlnească cu nevasta lui Kersoff. 

— De ce? 

— Nu ştiu. Nu i-am putut strecura nişte microfoane înainte 
de a ajunge el acolo. A stat două ore şi s-a întors. 

— Informații? 

— Sunt sigur. S-ar putea ca nevasta lui Kersoff să fi avut în 
mânecă un as pe care să vrea să-l ofere la schimb. 

— Nu-l poţi face pe Tonino să confirme? Dacă Marvot are 
şanse să-l găsească pe informatorul lui Kersoff, trebuie să 
ajungem la el înaintea lui. 

— L-am şi trimis înapoi la Genova. Am vrut să se asigure 
că Hanley nu se oprea în niciun alt loc, înainte să se întoarcă 
la Marvot. Tăcu o clipă. Grace ce face? 

— Bine. Tocmai am văzut-o îmblânzind un afurisit de 


armăsar. 

— Şi fata? 

— Ca orice copil. 

Doar că acest copil semăna cu el... 

— Mda, niciunul dintre ei n-are nimic deosebit... chicoti 
Donavan. Spune-i lui Grace că abia aştept s-o revăd. Făcu o 
pauză. Şi s-ar putea să nu mai fie foarte mult până atunci. Am 
eu o presimțire... 

— Ai spus că acolo nu se întâmplă nimic, în afară de 
povestea cu Hanley. 

— Nici nu se întâmplă. Poate fac de prea mult timp 
supravegherea asta. Nu mă băga în seamă. 

— Ai grijă, îl sfătui Kilmer. Dacă vezi cel mai mic semn 
care să te pună în alertă, să-ți mişti fundu” de-acolo imediat. 

— Aşa am să fac. Vreau să rămân în viață, ca s-o văd pe 
puştoaica aia a ta. Pe un ton răutăcios, adăugă: Chiar dacă e 
doar un copil ca oricare altul. 

Şi închise. 

Afurisitul, îşi spuse Kilmer, zâmbind, în timp ce apăsa pe 
butonul de deconectare. 

Apoi, zâmbetul îi. pieri de pe buze. Afurisitul ăla avea 
nişte instincte extraordinare, care le salvaseră viața amândurora 
de nenumărate ori. Dacă avea impresia că se cocea ceva, era 
foarte posibil să aibă dreptate. 

Iar Kilmer încă nu era gata să înceapă jocul — nu acum, 
când avea mâinile legate de prezenţa lui Grace și a lui Frankie. 

Era posibil şi ca Donavan să se înşele. Poate și faptul că 
stătea singur cu cortul pe colina aia îl făcea să devină mai 
sensibil. 

Puțin probabil. Erau rare situaţiile care să perturbe calmul 
lui Donavan. Dădea târcoale până când situația exploda, iar 
atunci acţiona cu o precizie ucigătoare şi cu o repeziciune 
fulgerătoare, până când totul era iar sub control. 

Dar Kilmer se ruga la toți sfinţii ca măcar de data asta 
Donavan să se înşele. 


Genova, Italia 


Isabel Kersoff locuia pe o stradă întortocheată, la două 
cvartaluri distanță de chei. Era o casă decentă, îşi spuse Mark 
Tonino, în timp ce bătea la uşa din față. Curată şi zugrăvită 
proaspăt, cu uşa aceea roşie care-i dădea un anume stil. 

Niciun răspuns. 

Ciocăni din nou. Era posibil ca Hanley să-i fi dat bani, iar 
ea, îmbătată de succes, să fi şi părăsit casa. 

Tot niciun răspuns. 

Chiar dacă nu era acasă, asta nu înseamnă neapărat că nu 
putea fi rost de nişte informaţii utile. Era posibil să fi lăsat 
hârtii, carduri, numere de telefon. 

Îşi scoase inelul cu şperacle şi încercă două înainte ca uşa 
să se deschidă. 

Când intră în living, îşi aprinse lanterna-creion. Lângă 
perete era pus un mic birou. ÎL scotoci cu grijă. Nimic decât 
facturi neplătite şi broşuri cu croaziere. Era clar că Kersoft 
avusese visuri măreţe, dar niciun ban ca să şi le împlinească. 

Şi era posibil ca nevastă-sa să nu ţină informațiile de mare 
valoare într-un sertar de birou. Tonino ştia din experienţă că 
femeile puteau fi mai inventive când era vorba să ascundă 
comori. Strecurau lucrurile în congelatoare sau în barele 
galeriilor de perdele. 

Mai întâi, dormitorul. Existau mai multe locuri în 
care să... 

O, la dracu”. 

Îşi scoase telefonul mobil. 

— Donavan, am păţit-o. E moartă. 

— Cum? 


— Legată, cu gâtul tăiat. Lumina cu lanterna fața femeii. 
Tăieturi, o mulţime de tăieturi pe faţă şi pe partea de sus a 
trupului. Arată urât. Hanley a stat o groază de timp cu ea. E 
clar că nu a vrut să coopereze. Ce să fac? : , 

— Pleacă de-acolo. 

— Nu vrei să mă mai uit prin casă? 

— Nu, dacă nu luau ce-i interesa, acum ar mai fi trăit. 
Hanley ar fi continuat s-o lucreze până afla. Făcu o pauză. De 
când e moartă? 

— Nu-s medic legist, dar cred că de vreo douăşpe ore, dacă 
presupunem că Hanley a fost. 

— Înseamnă că Marvot a aflat de aproape o zi întreagă ce 
avea de vânzare nevasta lui Kersoff. Nu e bine deloc. Şterge-ţi 
amprentele şi orice alte urme c-ai trect pe-acolo şi întoarce-te 
aici. Trebuie să-l sun pe Kilmer, 

Domes ore, repetă Kilmer. S-ar putea să nu aibă 
nicio importanță. Dacă sursa lui Kersoff era cineva din CIA, 
lui Marvot nu-i va fi de niciun folos, atâta vreme cât nimeni 
de la Langley n-are informații despre Grace. 

— Dacă, repetă Donavan. 

— Au ieşit din combinație. Grace a rupt orice legături 
cu ei. 

— Încă mai au relații în FBI. Cine poate opri FBI-u! să-i 
descoasă pe poliţiştii locali, ca să primească informații? 

— Nimeni. Iar FBl-ul şi CIA ar fi trebuit să fie mult mai 
cooperante în ultima vreme. Kilmer nu văzuse prea multe 
semne, dar aceasta putea fi o situaţie diferită. Congresul putea 
da dovadă de o unitate incredibilă, atunci când venea vorba 
de reducerile bugetare. Am să-l pun pe Blockman la treabă. 
Încă n-a găsit niciun rezultat, dar n-au trecut decât două zile. 

Donavan tăcu un moment. 

— Ai să-i spui lui Grace despre treaba asta? 

— De ce să-i spun? Ca să se îngrijoreze şi mai mult de 
un lucru în legătură cu care nu poate face nimic în mo- 
mentul de față? 

— Lui Grace nu i-ar conveni să fie ținută în beznă apropo 
de nimic care-ar putea s-o afecteze pe ea sau pe copilul ei. 

— Lui Grace nu-i convin multe din câte se întâmplă. De-asta 
prefer să nu-i spun nimic până nu-mi aduci ceva în care să-mi 
pot înfige dinţii. 

— O să fii norocos dacă nu-şi înfige ea dinţii-n tine. Te 
sunt când mai aflu câte ceva. 

Şi închise. 

Donavan avea dreptate; Grace nu s-ar fi bucurat dacă afla 
că-i ascundea unele lucruri, chiar şi în numele protecţiei. Ei 
bine, mai ducă-se dracului. Fusese nevoit să stea pe tuşă şi s-o 
lase pe Grace să tragă toate ponoasele, în trecut. Acum, n-avea 
să mai stea pe margine. Avea să facă ceea ce... 

Muzică. 

La radio? Nu -— nişte acorduri nesigure, delicate. O 
claviatură. 

Se uită la ceas: 1:40 A.M., iar muzica se auzea de pe ve- 
randa din față. Traversă livingul şi se opri lângă uşa cu plasă, 
uitându-se afară. 

Frankie şedea pe verandă, cu claviatura în faţă. Era 
îmbrăcată într-un halat alb de flanelă şi în picioare avea o 


pereche de papuci roz, miţoşi. Se apleca peste instrument cu o 
expresie de mare concentrare. Lângă ea avea o lantemă-creion, 
dar n-o folosea. 
Probabil, îi simţise prezenţa, căci capul i se ridică repede. 
— Mamă? 


— Nu. Kilmer deschise uşa şi ieşi pe verandă. Ştii ce oră e, 
Frankie? 

Fetiţa oftă. 

— M-a: prins. Da” măcar bine că nu-i mama. Nu voiam s-o 
trezesc. Întotdeana după ce îmblânzeşte un cal e foarte obosită. 

— Nu puteai s-aştepţi până dimineață? 

Frankie clătină din cap. 

— Uneori, muzica nu se opreşte doar fiindcă s-a întunecat 
Și e vremea să mă duc la culcare. Iar asta-i aparţine lui Charlie; 
nu voiam s-o pierd. 

— Înţeleg. Mda, doar un copil ca oricare altul. Vezi să nu. 
Dar mă pui într-o situație cam dificilă. Nu cred că mamei tale 

i-ar conveni să stai afară la ora asta, singură. Şi e foarte rece. 
Ce-ar zice dacă te-ar găsi aici? Te-ar pune să te duci la culcare? 

~ Nu, de-asta m-am şi strecurat afară abia după ce 
adormise, făcu ea o mutră serioasă. Ar sta aici, cu mine, până 
aş fi gata să vin în casă. Ştie despre pasiunea mea pentru 
muzică. Apoi se încruntă. Ai să-i spui că-s aici? 

— Nu, zâmbi el. Şi poate că nu mă prea pricep eu la muzică 
sau la îmblânzit armăsari, dar sunt destul de bun la stat de 
pază. Ce zici, să stau alături, în living, până vei fi gata să te 
duci sus? 

Fetiţa se lumină la față. 

— Nu ţi-e somn? 

Kilmer clătină din cap. 

— Oricum, nu mă culc niciodată înaintea ivirii zorilor. Cred 
că mi-ar plăcea să stau acolo, în cameră, relaxându-mă şi 
ascultându-te cum cânți. 


ÎI privi cu îndoială. 

— Pe bune? 

— Absolut, răspunse el solemn. 

- OK. Se aplecă din nou peste claviatură. Îţi mulțumesc, 
Jake... 


— N-ai de ce. 

Kilmer intră în casă, luă de pe canapea un șal de catifea şi 
i-l aduse pe verandă. 

— Dar numai cu condiția să te înveleşti cu ăsta. Nu mai 
suntem în Alabama, iar aici nopțile sunt reci, chiar şi în au- 
gust. 

— Mda, am observat. ÎI lăsă să-i înfăşoare umerii cu şalul, 
dar fără să-şi ia privirea de la clape. Ciudat... 

Kilmer rămase privind-o. Era atât de absorbită, încât se 
îndoia că-l mai auzea. Cu părul ei buclat şi halatul larg, arăta 
ca eroina unui film cu Shirley Temple. Și totuşi, concentrarea 

care i se citea pe față nu avea nimic copilăresc. Genele îi 
umbreau obrajii mătăsoşi, aşa că nu putea să-i vadă ochii, 
despre care Robert spusese că aveau aceeaşi formă ca ai lui. 

Oare Frankie chiar semăna cât de cât cu el? 

Şi dacă semăna? 

Ii... plăcea. 

Ce bou. Se întoarse şi deschise uşa cu plasă. Peste câteva 
secunde, se trânti în fotoliul de lângă uşa deschisă. Închise 
ochii, relaxându-se. 

ŞI o ascultă pe Frankie cum își crea muzica. 


Perechea alerga spre ea. Părul lor alb lucea argintiu în 
lumina lunii. Ochii albaştri le sclipeau nebunește, în timp ce 
galopau peste câmp. 

Voiau s-o omoare. 

Trebuia să stea nemişcată. Dacă se întorcea şi încerca să 
fugă, aveau să se ia după ea, călcând-o în picioare. Îi văzuse 


omorând sub copite un grăjdar, într-o dimineaţă, când bietul 
om intrase în panică şi încercase să fugă. 

Știu că trebuie s-o faceți. 

Ştiu că şi vouă vă e frică. 

Nu sunt un pericol pentru voi. 

Nu sunt un pericol. 

Nu sunt un pericol. 

Caii ajunseseră destul de aproape ca să le poată simți 
mirosul transpirației. 

Nu te mişca, îşi spuse. 

Inima-i bătea dureros de tare. Câțiva metri doar, şi aveau 
s-o strivească. 

Întinse braţele în lături, atentă să nu le ducă în faţă, într-o 
poziţie pe care ei ar fi putut-o percepe ca agresivă. 

Niciun pericol. l 

Veneau tropăind din copite. Voia să închidă ochii. Ține-i | 
deschişi. Poate că era o cale de a evita copitele acelea, când... - 

Te rog, niciun pericol. 


Nu stabilea contactul. Ceea ce-i mâna înainte era prea 
puternic. În câteva secunde, aveau s-o doboare la pământ. 
Urma să moară. 


Încă o încercare. Cu toată puterea. Cu toată voinţa. 
Niciun pericol! 


În ultimul moment, Perechea se despărți, trecând printr-o 
parte şi alta! 

Simţi curentul de aer, țărâna aruncată de copitele lor 
lovind-o. 

Triumf. 

Şi uşurare. Dumnezeule, ce uşurare! 


Nu avea timp pentru asemenea slăbiciuni. Trebuia să se 
mişte repede. Să înceapă apropierea. Nu-i putea lăsa Perechii 
timp să-şi revină... 

Dar ceva era în neregulă. Nu-i mai auzea. Mișcare, da, 
însă nu şi sunetul copitelor. O mișcare înceată, uşoară... 

Un vis, îşi dădu ea seama ca prin ceaţă, deschizând ochii. 
Retrăia noaptea aceea pe câmp, cu Perechea. Nici nu era de 
mirare, după ce lucrase toată după-amiaza cu surul. 


Iar cea care se mişca era Frankie, vârându-se în pat, îşi 
spuse buimacă Grace. 


— Frankie? 

-E-n regulă, mamă. Fetița tocmai se învelea cu plapuma. 
Culcă-te la loc. 

~ Ai fost la baie? 

Nu-i răspunse. 

— Frankie? 

— Am vrut... Muzica nu voia să plece. M-am dus jos, pe 
verandă. 

Dintr-odată, Grace se trezi complet. 


— Singură? Să nu mai faci niciodată asta! Trebuia să mă 
trezeşti! 

— Erai obosită. 

— Nu contează. 

— Ba contează. A fost în regulă, mamă. N-am stat singură. 
Era şi Jake acolo. 

— Ce? 

— El nu se culcă niciodată devreme. Când m-a găsit pe 
verandă, mi-a dat un şal să mă învelesc şi a stat şi el în living, 
până am terminat. 

— A... Nu mai ştia ce să spună. Totuşi, trebuia să mă trezeşti. 

— Data viitoare, răspunse fetița, căscând. Când n-ai să mai 
fii atât de obosită. 

— Pentru tine, nu sunt niciodată prea obosită. 

— Dar Jake nu era obosit deloc. Așa mi-a spus, şi mi-am 
dat seama că spunea adevărul. Și e om mare, aşa c-a fost OK 
dac-a stat cu mine, nu? 

— Nu toți oamenii mari... 

Dar Frankie primise obişnuitele avertismente generice, 
iar Grace nu voia să-i submineze încrederea în Kilmer, când 
ar fi putut veni clipa în care era important să-l asculte fără 
crâcnire. 

— Da, a fost OK. Numai că data viitoare te rog să mă 
trezeşti. Nu e, ca şi cum... 

Frankie adormise. 

De ce nu se trezise singură, când fiica ei ieşise din 
dorniitor? Întotdeauna dormea iepureşte, şi percepea fiecare 
schimbare de ritm a respirației ei. 

Dar nu şi în noaptea asta, când la orizont pândea un pericol 
iminent. N-avea niciun sens. 

Doar dacă nu cumva avea deplină încredere în Kilmer că 
urma să le țină în siguranță. Fără îndoială, Frankie părea să 
aibă această încredere. 

Era doar un copil, iar Kilmer reușea să le inspire încredere 
chiar şi celor mai înveteraţi mercenari. Avea un har aparte în 
acest sens. 

Şi după ce oamenii îi acordau încrederea lor, n-o trăda 
niciodată. Cel puţin, asta crezuse până în noaptea când se 
duseseră după Pereche. Tatăl ei îi acordase toată încrederea 
lui... 

Se întoarse pe partea cealaltă, privind spre fereastra prin 
care intra lumina lunii. Părea să domnească liniştea, dar știa 
că oamenii lui Kilmer se mişcau, patrulau, vegheau. 

El unde era? Se dusese să se culce, după ce Frankie venise 
la etaj? Niciodată nu dormea prea mult. Îi spusese cândva că 
se temea să nu-i scape ceva important, dacă dormea mai mult 
de cinci ore. Că viața era prea scurtă şi trebuia să speculeze 
fiecare moment de plăcere, fiecare minut. 

Erau în pat când îi spusese asta, îşi aminti ea. Fusese un 
neobişnuit moment confidenţial, într-o relație unde mai mult 
contaseră emoţiile şi sexul decât filosofiile personale. Se 
simţise... apropiată de el. 

Apoi, Kilmer se întorsese spre ea şi o încălecase iar, 
făcând-o să uite despre orice altceva în afară de sex şi plăcere. 
Acum, putea să-l vadă, cu părul negru căzându-i pe frunte, cu 
pieptul ridicându-i-se şi coborând la fiecare respirație, la fiecare 
mişcare. Puterea, precizia ŞI... 

Nu te mai gândi la el. Dacă se simţea atât de vulne- 
rabilă, era fiindcă stătuse prea mult timp fără niciun bărbat. 
Nu Kilmer era cauza, ci sexul în sine. El nu făcuse decât 
să-i aprindă iar tăciunii pe care şi-i ținuse arzând mocnit, 
sub control, atâţia ani. 

Şi încă mai erau sub control. Nu trebuia decât să facă un 
efort mai mare pentru a-i menţine aşa. 


'— Îl călăreşti, spuse Robert, rezemându-și coatele de 
stinghia de sus a gardului. Abia ieri te-am văzut îmblânzindu-l. 
Azi n-a încercat să te arunce, când l-ai încălecat? 

— Sigur că a încercat, dar s-a gândit la cele petrecute ieri şi 
a tras concluzia că este mai bine să coopereze. Aşa că m-a 
acceptat, agitându-se doar trei minute, ca să-şi dovedească 
independența. Mâine va fi şi mai puţin nărăvaş. 

Cobori de pe sur şi-l bătu uşurel pe gât. 

— Are un mers frumos, cu pasul lin. Aruncă o privire spre 
Roberi. Într-o săptămână, două, s-ar putea să fie gata şi pentru 
un alt călăreț. Vrei să-l încerci? 

— Nu, mulțumesc. Ţi-am spus că mie-mi plac maşinile 
confortabile, scumpe, preferabil decapotabile. Samson al tău 
nu mă atrage. 

— Am vrut să-ţi dau o şansă. Nimic nu se compară cu 
senzaţia să călăreşti un cal peste o pajişte sau de-a lungul 
malului unei ape. 

— Dacă poţi să te ţii în şa, completă sec Robert. 

— Cu puţină practică. 

— Cred c-am să rămân la Lamborghini şi Corvette. De pe 
alea n-ai cum să cazi. Tăcu un moment. Kilmer era puţin cam 
nervos ieri, în timp ce-l călăreai pe monstrul ăsta. Şi s-a 
descărcat pe mine. 

Grace îi aruncă o privire. 

— lar asta înseamnă...? 

— Voia să te ajute să te lupţi cu armăsarul. Era frustrat, şi a 
hotărât că eu eram candidatul ideal pentru nervii lui. 

— Şi ce ţi-a făcut? 

— I-am luat-o înainte. Ştiam ce-l deranja, aşa că am atacat 
primul. Trebuia să clarific lucrurile, dacă tot voiam să lucrez 
cu el. 

Grace deschise poarta şi porni cu Samson spre grajd. 

— Nu mă întrebi ce-am clarificat, şi cum? 

Nu voia să vorbească despre Kilmer. Îi era destul de dificil 
că-l vedea în fiecare zi, iar cele din noaptea trecută dovedeau 
că se gândea mult prea mult la el. 

— E clar că ai să-mi spui oricum. 

— l-am spus că nu m-am culcat cu tine. Când îi văzu 
expresia, chicoti. Ştiam eu că asta o să-ți atragă atenţia. Pe 
Kilmer e greu să-l descifrezi, dar pariez că l-am făcut să se 
simtă de-o mie de ori mai bine. Nu-i plăcea deloc ideea. 

— Nici nu mă mir. E o idee ridicolă. 

— Mie nu mi s-a părut. M-am gândit la asta, dar ştiam că 
nu era rolul în care mă distribuiseşi. Şi e OK aşa. Îmi place 
să-ți fiu prieten. Îmi place să-i fiu prieten şi lui Frankie. Făcu 
o scurtă pauză. Dar ți-aş fi fost recunoscător dacă-mi spuneai 
că el e tatăl lui Frankie. 

Privirea ei se repezi spre chipul lui. 

— Ţi-a spus el? 

Robert clătină din cap. 

— Am adunat şi eu unu şi cu unu, iar Frankie cam seamănă 
cu el. 

— Ba nu seamănă. 

— Cum vrei tu. Oricum, ăsta nu-i decât vârful aisbergului. 
Am rămas în beznă cu o droaie de lucruri. North mi-a spus 
doar ce trebuia să ştiu ca să te protejez, iar Crane nici nu s-a 
uitat la mine. M-am săturat de tot sistemul ăsta, Grace. Nu 
mai merg orbeşte. 

Avea dreptate. Fuseseră nedrepți cu el. Nu putea vorbi în 
numele CIA, dar ea şi Kilmer erau răspunzători pentru propriile 
lor acțiuni. Lui Robert nu-i spusese nimic, fiindcă o durea să 
dezgroape trectul, iar Kilmer, de regulă, nu i se confesa 
nimănui. 

— Ce vrei să mai ştii? 

— Ce anume ştiai ca să fii atât de importantă, încât North 
să te ţină aşa de mult timp sub supraveghere? 

— Nu ceea ce ştiam sau nu ştiam eu conta. Nimeni dintre 
noi, cei din echipă, nu ştia de ce trebuia să răpim Perechea. 
Am primit doar ordin s-o luăm. Credeam că Marvot voia să 

mă omoare numai fiindcă participasem la raidul de la El Tariq. 
Marvot e celebru pentru vendetele lui, şi mă ştia la faţă, fiindcă 
lucrasem la fermă. Era logic să mă ia în colimator. 

— Cine-i Marvot ăsta? 

— Paul Marvot. Jumătate francez, jumătate german. A 
moştenit un imperiu al crimei de la tatăl lui, un naș mafiot 
care opera în nordul Africii şi în sudul Franței. I-a luat locul 
când bătrânul a fost asasinat de şeful unei bande rivale, şi e la 
fel de crud şi la fel de mizerabil ca şi taică-său. Trăieşte în 
Maroc şi are o fermă de cai şi un conac ca un palat, la El Tariq, 
lângă coastă. 

— Jar ticălosul ăsta îți dorește moartea? 

— Aşa am crezut şi eu... Stătu un moment pe gânduri. Dar 
Kilmer mi-a spus că trebuise să încheie un târg cu North. 
Marvot mă voia vie, nu moartă. Iar CIA nu mă proteja din 
bunătate sufletească. Voiau să-l ţină pe Kilmer în frâu, El le-a 
promis că nu va mai încerca să fure Perechea. 

— El Tariq. Şi raidul ăla de la El Tariq ce-a fost? Ce dracu” 
mai e şi Perechea asta? Ce trebuia să luaţi de-acolo? Nişte 
prizonieri? Bani? 

— Cai. 

— Ce? 

— În grajdurile lui Marvot de la El Tariq erau doi cai albi. 
Arăbeşti albi, cu ochii albaștri. Un armăsar şi o iapă. Marvot 
îi păzea de parcă ar fi fost bijuteriile coroanei britanice. 

— De ce? 

— Nu ştiu. North nu ne-a spus niciodată. Personal, cred că 
erau un fel de ostatici. Ridică mâna: Știu că pare o nebunie, 
dar ăsta-i adevărul. Marvot ţinea la ei cu fanatism. Am fost 
acolo. I-am văzut strivind sub copite un grăjdar, iar pe Marvot 
nu l-a preocupat altceva decât dacă nu cumva moartea lui i-a 
tulburat pe cai. Caii erau hrăniţi, adăpați şi lăsați să alerge 
liberi prin fermă. Ocazional, doar, erau duşi într-un loc din 

Sahara. Mie nu mi se dădea voie să mă duc, dar eram la El 
Tariq odată, când asta s-a întâmplat. lar când au fost aduşi 
înapoi la fermă, Marvot era negru de furie. 

~ De ce? 

Ridică din umeri. 

— Ascultam cât puteam, dar nu riscam să pun întrebări 
care ar fi dat naştere la bănuieli. 

— Ciudat... 

— Da, dar CIA voia caii ăia, deci trebuie să fi ştiuţ de ce-i 
considera Marvot atât de valoroşi. North i-a spus lui Kilmer 
să se ducă şi să-i ia. lar pe mine m-au trimis cu el, să-l ajut. 

— De ce tocmai pe tine? 

— Tatăl meu era cel care se dusese la CIA și le spusese ce 
se întâmpla la El Tariq. Făcuse nişte afaceri minore cu Marvot 
şi ştia că era sub supraveghere. S-a gândit că putea să vândă 
CIA informația despre Pereche. North s-a repezit imediat. Era 
clar că știau şi ei câte ceva despre ceea ce se petrecea acolo. A 
vrut ca tatăl meu să se întoarcă şi să afle mai multe. 

— Şi, în schimb, tatăl tău te-a trimis pe tine? 

— Eu am vrut să mă duc, spuse Grace, pe un ton defensiv. 
Mă săturasem să tot umblu după tatăl meu prin lume, şi o ştia 
şi el. Niciodată nu stătusem în America mai mult de câteva 
luni. Voiam să ştiu cum e senzația de a aparţine unui anumit 
loc. Tatăl meu i-a spus lui North că mă pricepeam la cai, şi 
m-au luat la instrucție ca pe un proaspăt recrut CIA. Ne-am 
cam mirat noi că erau dispuşi să amâne misiunea până-mi 
terminam eu pregătirea, dar tatăl meu a spus că asta nu făcea 
decât să arate cât de important era raidul pentru ei. Mie nu-mi 
păsa. Eram hotărâtă să profit de ocazie. Ştii cât de dificil mi-ar 
fi fost să fiu acceptată, dacă tatăl meu nu-i cerea lui North să 
mă recruteze? 

— Norocul tău. : 

— A fost un noroc. Tu nu poți înțelege. Totul ar fi mers 
perfect, dar... N-a fost vina tatălui meu. 

— Raidul a eşuat? 

— A fost greu ca dracu”, dar am scos caii din grajd şi i-am 
urcat în camion. Oamenii lui Marvot ne aşteptau pe drum. 
Abia am reuşit să scăpăm de-acolo. 

— Pare să vă fi tunat careva. 

— N-a fost tatăl meu. 

— Ho, că n-am zis nimic de el. Îi studie faţa. Dar poate o fi 
zis Kilmer? 

— Tatăl meu a murit. A fost omorât în aceeași zi, mai târziu, 
la Tanger, de oamenii lui Marvot. Asta-ţi dă impresia că ne-ar 
fi trădat? 

— Nu, ridică el o mână. Ascultă, eu nu ştiu nimic despre 
toate astea. Totul e între tine şi Kilmer. 

-Banue, replică Grace, în timp ce-l introducea pe Samson 
în grajd. Între mine şi Kilmer nu mai e nimic. Totul s-a terminat 
demult. ÎI privi peste umăr, încruntată. Iar Frankie nu seamănă. 
cu el. 

— Greşeala mea, murmură Robert. Îmi pare rău. 

Grace trase adânc aer în piept. 

— Ba nu, mie îmi pare rău. N-aveam niciun motiv să mă. 
răstesc la tine. Ultimele zile nu mi-au fost deloc uşoare. Nu-mi 

place să mă bazez în nicio problemă pe Kilmer. Încercă să 
zâmbească, în timp ce schimba subiectul. Ştiai că muzica PE 
care o compune acum Frankie e pentru Charlie? | 

— Nu, răspunse el, cu chipul luminându-i-se într-un | 
zâmbet. Lui Charlie i-ar fi plăcut. 

Grace dădu din cap. 

— Spunea că trebuie să se asigure că-s cât mai multe talgere. ; 
Că viaţa lui Charlie n-a fost întotdeauna lină şi uşoară. 

— Din câte-am auzit de la el, are dreptate. Dar cum înțelege 
ea toate astea? E doar un copil. 

— Nu ştiu, clătină ea din cap. E o minune. Începu să-i 
scoată şaua lui Samson. Iar acum, dacă nu mai ai şi alte 
întrebări, eu am puțină treabă. 

— Cu alte cuvinte, ţi-am consumat destul timp. 

— Nu, aveai motive. Ai ajuns la vreun rezultat, cu scurgerea 
aia de informaţii de la Langley? 

— Încă nu. Stolz urmăreşte o pistă. Există un puşti care-i 
un geniu al computerelor. Ar putea fi suspect. Altfel, Stolz va 
continua să caute. Vorbesc cu el cel puțin o dată pe zi, ca să nu 
se moleşească. 

— Dar Stolz nu ştie unde eşti? 

— În niciun caz. Pentru numele lui Dumnezeu, doar nu 
crezi c-aş risca să atrag pe cineva spre tine? Am încredere în 
Stolz, dar Kilmer mi-a spus clar că n-am dreptul să am 
încredere în nimeni, atâta timp cât mă plăteşte el. Asta nu făcea 
parte din înțelegere. I-am spus lui Stolz că sunt în Miami. 

— A trebuit să întreb, spuse ea, privindu-l drept în ochi. 
Frankie e în responsabilitatea mea, şi nu-mi pot permite nici 
cea mai mică scăpare. 

Robert dădu din cap. 

— N-ai încredere nici în mine, şi nici în Kilmer. E dreptul 
tău. Dar spune-mi, Grace, în tatăl tău ai avut încredere? 

— Sigur că am avut, clătină ea din cap, obosită. De 
cele mai multe ori. Când era vorba numai de el şi de mine. 
Nu mă prea puteam baza pe el şi, da, nici deosebit de 
cinstit nu era, dar mă iubea. N-ar fi făcut nimic care să mă 
pună în pericol. Şi ştia că aveam să fiu la El Tariq în 
noaptea aceea. Nu m-ar fi vândut. 

— Nu pare probabil. 

— Aiurea, „probabil“ n-ar fi făcut-o, şi gata. 

Robert se strâmbă. 

— Se pare că spun acum lucrurile cele mai nepotrivite. 
Mai bine plec de-aici. 

Grace îl privi cum se îndepărta. N-ar fi trebuit să fie atât 
de aspră cu el. Nu făcuse decât să-i pună nişte întrebări la 
care s-ar fi gândit oricine. Robert nu ştiuse cât de defensivă 

era în legătură cu tatăl ei. Încă din copilărie fusese nevoită 
să-l apere de oamenii care nu înțelegeau că viaţa ei alături 
de el nu era aşa cum credeau ei. Făcuse ca pentru ea viața să 
fie o aventură. O aventură înfricoşătoare uneori, dar 
întotdeauna îi arătase iubire şi bunătate. În toată singurătatea 
copilăriei ei, nu se îndoise nicio clipă că ţinea la ea. Acest 
lucru era foarte important. Într-o lume care se schimba de la 
o zi la alta, când nu putuse conta pe nimeni şi nimic, putea fi 
sigură de iubirea tatălui ei. 

Iar Kilmer încercase să-i răpească această certitudine. 

Lua-l-ar dracu”. 


— Tonino a apărut acasă la Kersoff, aseară, spuse Hanley. 
Îl pusesem pe Lackman să supravegheze casa, până la 
descoperirea cadavrului. Femeia pare să fi avut puţini prieteni, 
căci după douăsprezece ore încă nu venise nimeni. 


— Tonino, repetă Marvot, pe gânduri. Unul dintre oamenii 
lui Kilmer. 

Hanley dădu din cap. 

— Trebuie să fi fost trimis de Kilmer, ca să afle cum o 
localizase Kersoff pe Grace Archer. 

— Sau s-ar putea să te fi urmărit pe tine, când te-ai dus în 
vizită la cucoană. 

— Am avut grijă, spuse repede Hanley. Sunt profesionist. 
Aş fi observat. 

Era adevărat că Hanley făcea foarte puţine greşeli, îşi spuse 
Marvot, dar şi Kilmer avea o echipă extraordinar de abilă. 

— Cred că ar fi mai bine totuşi să verificăm perimetrul 
de-aici, pentru evitarea oricărui risc de supraveghere. Ce-a 
raportat Lackman? 

— Că Tonino a stat în casă mai puțin de zece minute. E 
clar că a găsit cadavrul şi a fugit. 

— Și eşti sigur că n-ai lăsat nicio urmă după ce ai lichidat-o 
pe nevasta lui Kersoff? 

Hanley clătină din cap. 

— M-am uitat şi-n birou, şi-n dormitor. Nicio hârtie. 

— Atunci, se pare că suntem cu un pas înaintea lui Kilmer. 

Marvot zâmvi. 

— Şi nu aveam nevoie decât de un mic avantaj la start. Ai 
luat legătura cu informatorul lui Kersoff din CIA? 

— Am trimis un om la Langley să vorbească personal cu 
el. Dacă Kilmer ştie despre scurgere, trebuie să punem sursa 
sub protecție înainte să ajungă el acolo. Ridică din umeri. Şi 
nimic nu e mai convingător decât banul în mână. Decât even- 
tual frica. Frica e şi mai bună. 

Marvot dădu din cap. 

— Într-adevăr. Apoi, se ridică. Oricum, aştept un răspuns 
până mâine-seară. Ai să ţii minte asta, nu-i aşa? Îl privi pe 
Hanley în ochi, în aşa fel încât să-i insufle şi puţină frică. Am 
aşteptat mult timp ca să pun mâna pe femeia asta, Hanley. 
Aproape am ajuns la capătul răbdării. N-am să fiu deloc 
îngăduitor, dacă o pierdem şi acum. 

— Nu e nevoie să-mi spui asta, replică Hanley, evitându-i 
privirea. N-o s-o pierdem. 

— Excelent. Iar acum, ia legătura la Langley şi agită-i puţin. 
Pomi spre uşă. Aştept un raport când mă întorc de la plimbarea 
de seară. I-am promis lui Guillaume că-l duc la padoc, să vadă 
Perechea — ca o favoare specială. 

Hanley clătină din cap. 

— De ce-i băiatul aşa de înnebunit după caii ăştia? Are şi 
el un cal al lui, foarte bun. 

— Copiii sunt întotdeauna fascinaţi de lucrurile interzise. 
Ştie că cei din Pereche au mai omorât oameni. 

— Nu te temi că Guillaume se va strecura la ei ca să încerce 
să-i călărească? 

— Aproape sigur o va face, la un moment dat. De-asta 
le-am spus tuturor celor de la grajd că dacă cineva îi permite 

să se apropie de ei fără mine, îl leg pe jos, în grajd, de un cal 
din Pereche. Ridică din umeri. Dar, dacă-i dau voie lui 
Guillaume să-i vadă din când în când, amân momentul ăsta. 
Deschise uşa. A, aici erai, Guillaume. Eşti gata? 

— Da, tată. Ochii copilului străluceau. Mi-am adus şi 
aparatul. Vreau să le fac poze, să le pun în camera mea. 

— Ce idee bună! 

ÎI luă pe Guillaume de mână şi aruncă o privire peste umăr, 
spre Hanley. 

— Iar dacă mi-o aduci pe Grace Archer să lucreze cu 
Perechea, s-ar putea să nu mai am niciun temei de îngrijorare 
pentru fiul meu. Un motiv de două ori mai important ca să-ți 
faci treaba cât mai repede. 

Hanley dădu din cap. 

— Sigur că da. 

Apoi, Marvot îi zâmbi lui Guillaume. 

— Hanley ne va aduce o tovarăşă de joacă pentru Pereche. 
O femeie tânără. Nu-i aşa c-o să fie interesant? 

Băiatul îl privi cu îndoială. 

— Dar lor nu le place să se joace. 

— Poate, cu ea, o să le placă. 

Îl conduse pe Guillaume spre gardul padocului şi-i făcu 
semn grăjdarului să dea drumul cailor din grajd. 

— Urcă-te sus şi uită-te la ei. Ca mătasea se mişcă. 

— Sau ca focul. 

Ochii lui Guillaume se aţintiră spre cele două săgeți albe 
care țâşniră în padoc. 

— Foc alb. Fulgere, tată. Ar putea femeia aia să 
îmblânzească Perechea pentru mine? Atunci aş putea să-i 
călăresc? 

Marvot era gata să-i răspundă că da, apoi însă se gândi 
mai bine. După ce obținea de la Pereche ceea ce voia, era 
foarte probabil să se debaraseze de cei doi cai. 

— Uneori, e mai bine să savurezi o plăcere de la distanță. 
Ca acum. Uită-te la ei cum aleargă. 

Lumina lunii lucea pe trupurile albe ale cailor care alergau 
prin padoc. Tot o noapte senină şi luminoasă, ca asta, fusese şi 
când o văzuse pentru prima oară pe Grace Archer lucrând cu 
Perechea. Fusese sigur că aveau s-o ucidă, şi era curios s-o 
vadă cum se comporta în faţa morţii. Încă își mai amintea ce 
subțire şi fragilă i se păruse, în comparaţie cu forța brută a 
cailor. Nu murise în noaptea aceea, iar sufletul lui se umpluse 
de speranță, văzând cum reacționa Perechea față de ea. 

Căţeaua. 

— Nu-i aşa că-s frumoşi, tată? Ochii lui Guillaume îi 
urmăreau pe cei doi cai. Uită-te cum îşi arcuiesc gâturile! 

— Magnifici, spuse el. 

Şi de niciun folos. La fel de inutili pe cât îi fuseseră în toți 
acei ani. 

Dar poate că nu pentru multă vreme, de-acum încolo. Se 
gândise să se debaraseze de o posibilă obstrucţie, oferind 
recompensa pentru moartea fetei. Poate că femeia s-ar fi putut 
concentra mai bine asupra Perechii, fără copil. Totuşi, se bucura 
că Kersoff n-o omorâse. Acum, că avea o pistă spre omul de 
legătură al lui Kersoff, putea să preia el conducerea operațiunii. 

Jar mamele erau de o maleabilitate notorie, când te foloseai 
de copiii lor. 

— Vin spre noi, şopti Guillaume. Poate că vor să ne 
împrietenim. 

— Dă-te jos de pe gard, îi spuse tatăl său. Ceea ce vezi nu 
e afecțiune. Trebuie să înveţi să recunoşti şi să interpretezi. 

= Ce? 

Ură, Privi caii care veneau în fugă spre gard. Perechea nu 
pierdea nicio ocazie de a încerca să-l atace. Îl urâseră din 
momentul când îi adusese acolo. Se întreba de ce, când el 

personal nu-i maltratase niciodată. Oare vreun instinct profund 
îi făcea să recunoască faptul că era stăpân peste durere, şi peste 
viața sau moartea lor? 

Sări de pe gard, în timp ce caii se ridicau pe picioarele 
dinapoi, cu copitele la doar câteva palme distanță de capul lui. 

— Tată! - 

Se întoarse spre Guillaume, care-l privea cu teamă — şi 
surescitare febrilă. Pentru un moment, se înfurie teribil însă 
furia i se risip: imediat. Guillaume era fiul lui, iar Marvoi ar fi 
simţit aceeași emoție intensă dacă în pericol ar fi fost propriul 
său tată. Uncori, iubirea coexista cu dorința ca stăpânitorul să 
fie răsturnat de pe tron. Era propria lui fire, pe care i-o 
moştenise şi Guillaume. 

— Ai crezut c-am să mor, spuse el, bătându-şi fiul pe umăr. 
Nu, eu. Niciodată. N-am să mă las învins. N-o să se întâmple. 
Acceptă ideea asta. 

— Credeam doar... 

— Ştiu ce credeai. Dintotdeauna ţi-am cunoscut gândurile. 
Privi din nou Perechea. Dar cred că trebuie să fii martor la 
ceea ce înseamnă moartea. Ar fi o lecţie necesară pentru tine. 
Te-am protejat prea multă vreme. Am văzut pentru prima oară 
în viața mea o moarte violentă când aveam cam aceeaşi vârstă 
cu tine. Un tânăr l-a supărat pe tatăl meu şi a trebuit să fie 
pedepsit. Tatăl meu nu ştia că eram treaz şi mă uitam, dar a 
aflat mai târziu şi m-a întrebat ce simțisem. I-am spus că eram 
mândru de el, mândru de puterea lui, mândru că putea să ridice 
mâna şi să strivească pe oricine nu-l asculta. După aceea, am . 
devenit mult mai apropiat de tatăl meu. M-a trimis la şcoli 
bune şi mi-a asigurat nişte studii cu care s-ar mândri orice 
intelectual — dar niciodată n-am mai învăţat un lucru la fel de 
important ca în noaptea aceea. Nu-şi putea lua ochii de la 
Pereche. Da, fără doar şi poate, aveam nevoie de o lecţie pentru 
tine, Guillaume. 

Sank nu voia să se mai oprească... 

N-avea timp să facă nimic altceva decât să-şi țină mâna 
apăsată peste rană, încercând să stăvilească şuvoiul, îşi spuse 
Donavan, în timp ce alerga prin desişuri, sărind în apa mică 
de la marginea râului. Erau imediat pe urmele lui. 

Îi sunase ceasul. 

La dracu’. Nu era deloc momentul sau locul potrivit pentru 
ca un bun irlandez ca el să dea în primire. Mergi mai departe. 
Ştia o peşteră unde se putea ascunde, dincolo de cascadă, cam 
la o jumătate de milă. O cercetase în prima săptămână când 
pusese la punct dispozitivul de supraveghere de la El Tariq. 

Dacă Marvot nu ştia despre grota aceea... Nu se afla pe 
proprietatea lui, dar nici prea departe nu era. Dacă o ştia, atunci 
Donavan avea să fie prins ca o vulpe în capcană. 

Avea să-şi facă mai târziu griji pentru asta. Acum, trebuia 
doar să ajungă la peşteră şi să-şi oprească sângele să curgă. 
Apoi, să-l sune pe Kilmer şi să-i spună ce se întâmplase. Avea 
să vină sau să trimită pe cineva. 

Dacă nu era prea târziu... 


— Mi s-a spus să te ajut la cai. 

Grace se întoarse dinspre Samson, pe care-l peria, pentru 
a-l vedea pe Luis Vazquez zâmbindu-i. 

— Bună, Luis. Cum o mai duci? 


— Bine, răspunse el, intrând în boxă şi luându-i peria. Văd 
că şi tu o duci bine — şi fiica ta, am văzut-o. E foarte frumoasă. 

— Da, dacă țin bine minte, şi tu ai o fiică... murmură Grace, 
încrețindu-şi fruntea a concentrare. Avea trei ani, nu...? Ce 
mai face? 

— Mercedes? E un înger, îi zâmbi el peste umăr. Dar a 
început să devină o domnişoară. Mă sperie. 

— Plănuiai să te întorci acasă, în Argentina, după ce adunai 
destui bani ca să-ți deschizi o prăvălie de echipamente pentru 
cai. Şi totuşi, văd că eşti tot aici. 

— Am încercat să mă duc acasă acum cinci ani, ridică el 
din umeri. N-a mers. Nu m-am putut acomoda. Ţi-e greu să 
devii negustor, după ce lucrezi cu Kilmer. Nu mai era nimic 
interesant, nimic palpitant... Mă plictiseam, şi-i plictiseam şi 
pe alţii. Nevastă-mea s-a bucurat să mă vadă plecând iar. 
Chicoti. Acum suntem în culmea fericirii de fiecare dată când 
mai trec pe-acasă, o dată la câteva luni, şi-n rest nu mai e 
nevoie să ne suportăm unul pe altul. E formula perfectă. 

— Şi Mercedes? 

— Pentru ea, sunt un războinic, un erou. Îi aduc cadouri 
şi-i spun poveşti, şi-i iau ochii. Fiecare om are nevoie să fie 
eroul cuiva. Făcu un pas înapoi, retrăgându-se de lângă armăsar. 
E un animal excelent. Are nişte linii splendide. 

— Într-adevăr... Grace făcu o mică pauză. Te-ai dus şi tu 
cu Kilmer când l-a răpit pe Cosmo? 

Luis dădu afirmativ din cap. 

— M-am speriat îngrozitor. Am crezut că era ca şi mort. 
Noroc că glonţul a ricoşat din bidon şi i-a intrat în cutia 
toracică, nu în inimă. 

Grace încremeni. 

— A fost împușcat? 

— Nu ţi-a spus? Acoperea spatele, şi unul dintre oamenii 
lui Marvot a reuşit să tragă un foc înainte să ajungem destul 
de departe. 

Glonţul a ricoşat din bidon şi i-a intrat în cutia toracică, 
nu în inimă. 


O străbătu un fior. Fusese la un pas... Hristoase, ar fi putut 
să moară, iar ea n-ar fi ştiut niciodată. 

— Nu, nu mi-a spus. 

— O lună întreagă şi-a râs de el Donavan. Tot zicea că 
aşa-i trebuia, dacă-l furase pe afurisitul ăla de măgar. Dar 
Kilmer n-a găsit deloc că era ceva de râs. I-a fost îngrozitor de 
greu să aducă măgarul aici. 

— Nici nu mă mir. 

— Dar dacă vrea să ia Perechea, are nevoie de Cosmo. lar 
acum, te are şi pe tine, Grace. Toate i se leagă. 

— Pe mine nu mă arc, replică ea rece, întorcându-se, 

Era o idioţenie să se simtă atât de şocată. Kilmer vedea 
moartea cu ochii aproape în fiecare zi. Pe vremea când lucrase 
cu el, fusese de mai multe ori la un pas de moarte. 

Dar asta era cu totul altceva. Atunci, fusese şi ea acolo, 
trecuseră prin aceleaşi pericole... 

— N-am vrut să te jignesc, spuse Luis. Credeam că numai 
de asta era vorba. Ne pregăteam să ne ducem la javra aia de 
Marvot şi să luăm Perechea. Când te-am văzut, am ştiut că... 

— Luis! În uşa grajdului apăruse Dillon. Plecăm. 
Elicopterul va fi aici în zece minute. Ia-ți echipamentele. 

— S-a făcut, răspunse Luis, aruncând peria şi luând-o la 
goană spre uşă. La revedere, Grace. 

Grace rămase cu privirea după el, uitându-se uimită cum 
ieşea în goană. De câte ori răspunsese şi ea la acelaşi apel, 
reacționând la fel? Dar un asemenea apel n-ar fi trebuit să 
aibă ce căuta acolo. 


Nu acolo. 

Ieşi cu paşi mari din grajd, îndreptându-se spre casă. Curtea 
era plină de oameni de-ai lui Kilmer, care alergau în toate 
părțile, adunându-şi echipamentele — tăcuţi, rapizi, eficienţi. 

Kilmer era pe verandă, stând de vorbă cu Robert, şi-şi ridică 
privirea spre ea când Grace urcă treptele. Îi făcu un semn lui 
Robert, care dispăru în casă. 

— Ce se întâmplă? întrebă ea, strângându-și pumnii. Unde 
vă duceți? 

— Nu vă las neprotejate, pe tine şi pe Frankie, răspunse 
încet Kilmer. I-am ordonat lui Blockman să rămână aici, cu 
patru oameni din echipă. Ar trebui să mă întorc în două zile, 
maximum. Dacă nu reuşesc, am să te sun. În caz că survine | 
vreo problemă, Blockman o să vă ducă în apropiere, la o altă | 
casă sigură din munți, despre care i-am spus. | 

— Ce se întâmplă? repetă ea. | 

— Donavan a căzut. E încă viu, dar nu ştiu cât timp va mai 
rămâne aşa, dacă nu-l scoatem de-acolo cât mai repede. Zice 
că a pierdut mult sânge. 

— Donavan, repetă ea, în şoaptă. Unde? 

— La El Tariq. Sau pe undeva prin apropiere. Oamenii lui 
Marvot l-au luat prin surprindere. Probabil, un cercetaş l-a 
zărit şi a chemat întăriri. 

— Vor trece ore întregi până să ajungeţi la El Tariq. Nu 
poți aranja să se ducă după el cineva care e mai aproape? 

— Nu la El Tariq. Riscul e prea mare. L-am întrebat pe 
Tonino, iar colinele mişună de oamenii lui Marvot. Se uită la 
ceas. Am să te sun când ajung la El Tariq, dar după aia n-o să 
mai primeşti nicio veste de la mine până nu pornim înapoi. 
S-ar putea ca oamenii lui Marvot să reuşească să intercepteze 
semnalul. l-am spus lui Donavan să nu mă mai sune decât 
dacă se mută în alt loc. Ridică privirea spre cer. Uite şi 
elicopterul, constată el, pornind în jos pe trepte. Nu-ţi face 
griji, o să fie totul în regulă cu voi. Am dat instrucţiuni să... 

— Pe bune c-o să fie-n regulă! Pot şi eu să am grijă de 
Frankie. Toată viața am făcut-o, de când s-a născut. Îl privi 

încruntată. Şi de ce crezi c-aş fi aşa o jigodie, încât să nu te las 

să pleci după Donavan? Ce să-ți cer să faci, să-l laşi acolo 

până-i curge tot sângele şi moare? Cară-te naibii de-aici. 
Kilmer zâmbi. 


— Mă duc, mă duc. Ce mă mai baţi la cap... 

ÎI privi cum se îndepărta alergând la trap prin curte, spre 
elicopterul care tocmai aterizase. Curentul de aer stârnit de 
elice îi flutura părul şi-i lipea cămașa kaki de trupul zvelt. 
Făcu semn oamenilor din echipă să se îmbarce în elicopter şi 
aşteptă până când toţi ajunseră la bord. Era procedura 
operațională standard a lui Kilmer, îşi aminti Grace. 
Întotdeauna era ultimul care rămânea afară. 

Şi, probabil, tocmai de-asta fusese cât pe ce s-o încaseze 
definitiv, când îl furase pe Cosmo. 

Şi tot de-asta se întorsese la El Tariq în noaptea aceea, cu 
nouă ani în urmă, ca să-şi recupereze oamenii de pe colinele 
din jurul proprietăţii. 

Mereu, ultimul afară. 

Înţelesese că trebuia să se întoarcă şi să-şi ia şi restul 
echipei. Ceea ce nu înțelegea era de ce n-o lăsase să se ducă la 
Tanger, după tatăl ei, când ar fi avut o şansă să-l salveze. 

— Unde se duc, mamă? 

Lângă ea apăruse Frankie. 

— Unul dintre oamenii care lucrează pentru Kilmer e rănit 
şi are probleme. Se duc să-l ajute. 

— Nu putem merge şi noi? 

Grace îşi cobori privirea şi văzu expresia tulburată a lui 
Frankie. 

— De ce? Nici măcar nu-l cunoşti pe omul acela. 

— N-aş vrea să fie rănit şi Jake. Poate reuşim să-l apărăm, 
să nu păţească nimic. Nu vrei să mergem? 

— Nu, mai bine... 

Dar voia să meargă, îşi dădu ea seama dintr-odată. Voia 
să facă parte din echipa care se îmbarca în acel elicopter. 
Voia să participe la acțiunea care avea să-l aducă pe Donavan 
la loc sigur. 

Dacă mai era în viaţă până când ajungea Kilmer la el. 

— Da, aş dori să merg, îi spuse ea lui Frankie. Omul care a 
fost rănit e un bun prieten al meu. Dar, uneori, nu pot face 
orice vreau. Uneori, e mai bine să rămâi acasă şi să nu stai în 
drum. 

— N-aş sta în drum. 

— Poate că n-ai vrea să stai în drum... Făcu o pauză. Mai 
ţii minte, când ne-am dus să vedem Spărgătorul de nuci? Toţi 
acei balerini erau obişnuiţi să facă exact ceea ce învățaseră. 
Ce s-ar fi întâmplat dacă cineva din sală se urca pe scenă şi 
încerca să danseze împreună cu ei? 

Frankie chicoti. 

— Ar fi fost caraghios. 

— Dar, în acelaşi timp i-ar fi făcut pe dansatorii adevărați 
să greşească, fiindcă ei ar fi trebuit să ocolească persoana de 
pe scenă. Înţelegi? 

Fetiţei îi pieri zâmbetul de pe buze. 

— Cred că da. N-aş şti paşii. 

Grace dădu afirmativ din cap. 

— Dar tu ai şti pașii, mamă. 

Privi cum elicopterul se desprindea de sol. Da, învățase 
paşii şi voia să-i execute din nou, fir-ar să fie. 

— S-ar putea să fi uitat o mare parte dintre ei. E mai bine 
să stau cu tine. Făcu un efort să se întoarcă, pentru a nu petrece 
cu privirea elicopterul până dispărea. Hai să mergem în casă 
şi să-l căutăm pe Robert. E aproape timpul să pregătim cina. 

Dar Frankie continua să se uite după elicopter. 

— Mie-mi place de Jake. N-o să păţească nimic, nu-i aşa, 
mamă? N-o să moară, ca Charlie, nu? 

Cum i-ar fi putut răspunde la întrebarea asta fără să rişte 
s-o mintă? 

Ultimul rămas afară. 

— Are mari şanse. Braţul ei o cuprinse pe Frankie pe după 
umeri. Jake s-a aflat în situaţii ca asta de ani de zile şi e foarte, 
foarte deştept. 

Un moment, Frankie nu scoase o vorbă, iar Grace ştiu că 
fetiţa înțelese că mama ei nu-i dăduse un răspuns pozitiv ca- 
tegoric. Apoi spuse: 

— Şi ştie paşii. Aşa-i? 

— Ştie toți paşii. Pe fiecare. Îi depuse o sărutare pe tâmplă. 
De fapt, pe unii chiar el i-a inventat. 

— Foarte bine. Dar chipul fetiţei era încă tulburat. Charlie 
însă nu era tânăr, ca Jake. Şi era deştept şi el. Ar fi trebuit să 
înveţe multe, în atâţia ani. Şi totuşi a murit, mamă. 

Numai Frankie putea să compare moartea lui Charlie cu 
ceea ce o preocupa cel mai mult. Iar această comparaţie făcu 
ca şi pe Grace s-o străbată un fior. Frase adânc aer în piept. 

— Ascultă, dacă Jake intră în vreun necaz şi are nevoie de 
ajutor, îți promit c-am să mă duc acolo să-l scap. OK? 

— Şi n-ai să păţeşti şi tu ceva? 

— N-am să păţesc nimic. Şi acum, putem merge să mâncăm 
ceva? 

Frankie dădu din cap. 

— Sigur. 

Ridică din nou privirea spre cer, dar elicopterul dispăruse 
la orizont. 

— Sunt mişto elicopterele, nu? Când se învârteşte elicea, 
se-aude ca un, zgomot de bici. Mult mai tare, dar tot are un 
ritm... 


— Nu fi prost... Lasă-mă-n pace... şopti Donavan. E prea 
târziu. Scoate-i de-aici. 

— Hai sictir. 

Kilmer îi strânse şi mai tare de mijloc, în timp ce-l trăgea 
prin apa noroioasă. 

— Crezi c-am făcut atâta drum şi mi-am umplut picioarele 
cu toate lipitorile astea nenorocite, ca să i te las lui Marvot să 
te-nfulece la micul dejun? Nu e vorba de tine, ci de afurisita 
mea de mândrie personală. 

Donavan începu să râdă, dar sfârşi într-un acces de tuse. 

— Da, spuse Kilmer, mişcându-se mai repede, în timp ce 
scruta cu privirea pădurile dintr-o parte şi alta. 

Eliminaseră patru dintre oamenii lui Marvot care patrulau, 
cu o oră în urmă, la sosire, dar mai puteau fi şi alții. 

— Şi-acum, taci din gură. Dacă te ţin puterile să treci prin 
râul ăsta și prin pădure, mai avem o șansă. Ne vom întâlni cu 
restul echipei la marginea drumului. Iar elicopterul e dincolo 
de drum, la cinci mile. 

— Cinci mile sau cinci sute, pentru mine e tot prea... 

— Ascultă, o să ajungem şi gata! Şi acum, pune un picior 
în fața ăluilalt şi ţine-ți gura. N-am să mor în râul ăsta împuţit 
şi nici n-am să te părăsesc. Aşa că nu ne mai rămâne decât o 
singură soluție: am să fiu un afurisit de erou. 

— Dacă-mi salvezi viaţa, n-am să pot suporta niciodată 
chestia asta. Ai să mi-o scoţi pe ochi încontinuu. Mai bine-mi 
dau duhul acum. 

— Donavan. 

— OK, OK... Tac. Oricum, mă simțeam cam slăbit. Dacă. 
nu mă scoţi mai repede de-aici, s-ar putea să mă ia cu leşin, 
şi-atunci va trebui să mă cari în cârcă. 

— Să nu-ndrăzneşti! 

— Cred că... o fac chiar... acum... Vorbea tot mai greu, cu 
gâfâieli. Dacă tot ai să fii erou... măcar să mă asigur... că eşti... 
până... la... capăt... 

* 

— Eşti bine? întrebă Robert, ieşind pe verandă. La cină, ai 
fost cam tăcută. 

— Serios? se strâmbă Grace. Şi crezi că Frankie a observat? 
Numai Dumnezeu ştie cât încerc să mă port normal. 

— Şi Frankie era cam taciturnă. Cred că e absorbită de 
muzica ei, spuse Robert. Eşti îngrijorată? 

— A spus c-o să sune până să se-ntunece. Da, la naiba, 
normal că-s îngrijorată. 

— Se mai întâmplă şi lucruri neprevăzute. 

— Da, ştiu, se răsti ea. Trase adânc aer în piept, apoi îl 
expiră încet. Şi mai ştiu şi că unele dintre neprevăzutele care 
se pot întâmpla sunt rele. Ar putea fi nimicită toată echipa. 
Kilmer ar putea fi mort. Îşi încrucişă braţele peste piept, ca să 
le oprească tremurul. Ar fi trebuit să ne sune până acum. 

— Şi ce vrei să facem? Vrei să-l sun pe North şi să-l întreb 
dacă ştie despre vreun posibil incident la El Tariq? 

— Nu. E periculos pentru Frankie să luăm legătura, sub 
orice formă, acum când ştim că înainte a existat o scurgere de 
informații. Mai bine aşteptăm. 

— Nu prea mult. I-am promis lui Kilmer că, dacă nu se 
întoarce până mâine, vă duc de-aici, pe tine şi pe Frankie. Se 
temea ca vreun om din echipă să nu fie prins şi silit să 
vorbească. 

— O să aşteptăm până poimâine... spuse Grace, clătinând 
din cap. Hristoase, ce se gândea să facă? Ba nu, ai dreptate. 
Trebuie s-o ducem de-aici pe Frankie. Dimineaţă, la prima 
oră, va fi gata de drum. Cu vocea puţin mai obosită, adăugă: 
La dracu”, nu suport că iar a trebuit s-o oblig să fugă... 

— Nici eu. Robert se întoarse şi deschise uşa cu plasă. 
Da’, asta-i viaţa. 

Sau moartea, îşi spuse ea, cu un fior. Moartea lui Kilmer. 

Privi spre munții din depărtare. De ce o durea atât de rău 
gândul la această posibilitate? Nouă ani stătuse fără ca măcar 
să se gândească la el, iar acum... 

Ba nu, minţea. Kilmer fusese mereu prezent în mintea ei, 
oricât ar fi încercat s-o nege. Cum s-ar fi putut altfel? Fusese 
cel mai extraordinar amant din viaţa ei. Îl admirase şi-l 
respectase. Îi adusese pe lume copilul. 

lar el o împiedicase să se ducă la tatăl ei, când acesta avea 
cea mai mare nevoie de ea. Nu conta că, oricum, ar fi ajuns 
prea târziu ca să-l mai salveze. Kilmer însă îi răpise 
posibilitatea de a alege. 

Cu siguranţă, acest lucru continua s-o revolte, dar ideea 
crudă a posibilei morţi a lui Kilmer părea să facă ca orice alt 
gând să pălească ca importanță. 

O auzea pe Frankie cântând la clape, în casă. Acum, nu 
compunea. Făcea o pauză şi cânta Mozart. O frumusețe... Atâta 
frumuseţe... Iar Kilmer nici nu avusese timp să-şi dea seama 
cât de minunată era, din toate punctele de vedere. 

Şi de-acum, era foarte posibil să nu mai afle niciodată. 


Telefonul celular sună la trei şi patruzeci şi trei de minute, 
dimineața. 

Grace se repezi să-l ia de pe noptieră. 

— Alo! 

— Venim acasă, îi spuse Kilmer. Acum ne urcăm în avion, 
lângă Tanger. 

Slavă Domnului! 

Câteva secunde, nu putu vorbi. 

— Ai zis că mă suni aseară. 

Iisuse, ce idioțenii spunea! 

— Am fost puţin ocupat, replică el sec. Şi n-am putut folosi 
mobilul nicăieri în apropiere de El Tariq. Oamenii lui Marvot 
umblau peste tot şi nu puteam risca să-mi prindă semnalul. 
Mâine ajung acasă. 

— Donavan? 

— Trăieşte. L-am peticit şi i-am făcut o transfuzie, dar nu e 
bine. Am ales un doctor de-aici, din Tanger, ca să vină cu noi 
în avion. Nu-l pot interna în spital. Marvot are prea multe 
relaţii pe plan local. Acolo e totul OK? 

— Da. 

~- Bine. 

Şi închise. 

Încet, Grace apăsă pe butonul de deconectare. Sfinte 
Dumnezeule, îi tremura mâna. Era aproape amețită de uşurare... 
şi bucurie. 

— Mamă? Frankie se ridicase într-un cot. Jake era? 

— Da. Fu nevoită să-şi dreagă vocea. E-n siguranță. Vine 
acasă. 

Fetiţa se săltă în capul oaselor, luminându-se la față. 

— Când? Pot să mă duc să-i spun lui Robert? 

— Mâine va fi aici, răspunse Grace, încercând să-şi 
controleze vocea. Şi cred că ar fi foarte bine să-l anunti şi pe 
Robert. Hai, fugi. 

Frankie sări din pat şi se repezi afară din cameră. 

Ar fi trebuit să se ducă la Robert chiar ea, dar nu voia să 
vadă pe nimeni în acel moment. Era prea zguduită. Hristoase, 
crezuse că sosise sfârşitul. Cum era cu putință să nu se fi 
terminat totul? 

Poate că era în regulă, dar emoțiile acelea pe care le simțea 
erau prea puternice ca să le ignore. Trebuia să le identifice şi 
să le rezolve. Nu-şi putea trăi toată viața, în continuare, așa — 
într-o stare de refuz, dar sfâşiată în bucăți de amintiri şi 
sentimente pe care nu le putea izgoni. Cel mai rezonabil ar fi 
fost să privească adevărul în față şi să se debaraseze de orice 
emoție stăruitoare la adresa lui Kilmer pe care şi-o reprimase. 
Da, aşa ar fi fost logic, şi rațional. 

O, Doamne, era viu! 

Auzi duduitul elicopterului cam la o oră după ce se dusese 
să se culce, în seara următoare. Sări din pat şi alergă la fereastră. 
O lumină albă-albăstrie cobora ca o coloană din elicopterul 
care ateriza încet. 

— A venit Jake? se interesă Frankie. 

— Cred că da. Grace îşi puse pe ea un halat şi o porni spre 
uşă. Stai aici până mă asigur. ÎI întâlni pe Robert în capul 
scării. Kilmer? 

Robert dădu din cap. 

— M-a sunat acum zece minute ca să-mi spună că venea şi 
să pregătesc o cameră pentru Donavan. Arătă spre uşa din 
spatele său, cu o mişcare smucită a capului. Îi dau camera 
mea. Eu am să mă culc alături de ceilalți, jos în dormitorul 
echipei. Am schimbat și aşternutul... 

Şi cobori scara în goană, ieșind pe uşă. 

Grace îl urmă, ajungând pe verandă tocmai la timp pentru 
a vedea cum uşile elicopterului se deschideau, iar Kilmer sărea 
afară primul. 

— Duceţi-l pe Donavan în casă. Apoi se întoarse spre 
Blockman. Totu-i OK? 

Robert dădu din cap. 

— Camera mea. A doua pe stânga. Cum se simte? 

-E ameţit. Doctorul Krallon l-a ținut sub sedative de când 
am decolat din Tanger. 

Privirea 1 se îndreptă spre Grace, în timp ce doi dintre 
oamenii lui îl coborau cu grijă pe Donavan din elicopter, pe a 
brancardă. 

— O să scape, Grace. Marele pericol a fost starea de şoc. 

— Slavă Domnului. Privi în jos, spre chipul lui Donavan, 
care tocmai era dus pe lângă ea. Iisuse, ce palid e... 

Donavan deschise ochii. 

— Kilmer e de vină, şopti el. A lăsat toate lipitorile alea 
să-mi sugă tot sângele din mine. 

— Ticălos nerecunoscător, răspunse Kilmer, E sunt ăla pe 
care l-au mâncat de viu. Făcu un gest spre oamenii care-l 
duceau. Mergeţi cu el în casă şi culcaţi-l până nu-i scot copcile 
alea, ca să-l las să sângereze până moare, 

— Prea târziu, replică Donavan. Aici o am pe Grace, care o 
să mă apere. Ochii săi cârpiţi se somn se îndreptară spre ea, 
tulburi. Bună, Grace, ce mai faci? 

— Mai bine ca tine. Totuşi, era uşurată să vadă că se 
prezenta destul de bine ca să poată glumi cu Kilmer. Dar o să 
ne ocupăm noi şi de asta, mai strigă în urma lui, în timp ce era 
urcat pe scară. Ca să-i poţi face draci lui Kilmer ori de câte ori 
îti vine. 

— Mersi mult, răspunse Kilmer. 

Se întoarse spre bărbatul scund şi oacheș care venise 
lângă el. 

— Grace Archer, iar dumnealui e domnul doctor Hussein 
Krallon. Are grijă de Donavan. 

~ Plăcerea e de partea mea, doamnă, se înclină politicos 
medicul. Jar acum, trebuie să mă duc la pacientul meu. Cu 
permisiunea dumneavoastră... 

Nu-i mai aşteptă consimțământul, ci porni grăbit pe urmele 
lui Donavan. 

— Donavan e în siguranță cu el? întrebă Grace, în timp 
ce-l privea pe doctor îndepărtându-se pe culoar. Marvot are 
multe relaţii influente în Maroc. 

— l-am mai folosit serviciile. ÎLurăşte de moarte pe Marvot. 
Fiul lui a fost asasinat într-o incident legat de droguri, de către 
una dintre gorilele lui Marvot, acum cinci ani. N-o să-l sufoce 
pe Donavan în somn cu perna, şi o să-l vindece numai ca să-i 
facă în ciudă lui Marvot. Tăcu un moment, Ce face Frankie? 

— Bine. Doamne, obosit mai arăta! Ai apucat să dormi 
puțin? 

— Am moţăit în avion, răspunse el, frecându-şi bărbia. Dar 
trebuie să mă bărbieresc. 

— Jake! Frankie apăruse în capul scării. Arăţi ca un pirat! 
Cobori în fugă treptele, uitându-se spre mama ei. artă-mă 
că n-am stat în camera mea, dar l-am văzut pe Jake coborând 
din elicopter şi am ştiut că totul era în ordine. Cred că ai 
uitat de mine. 

— Cred că ai dreptate, zâmbi Grace. Eu sunt cea care ar 
trebui să-şi ceară iertare. După cum vezi, Jake e viu şi 
nevătămat. 

— Bine. Am fost îngrijorate pentru tine, Jake. 

— Aţi fost? Privirea lui se îndreptă spre Grace. Amândouă? 

— Evident. Ne temeam că n-ai să-l poți salva pe Donavan. 

— Mi-ai zis-o! se strâmbă el, apoi se întoarse spre Grace, 
zâmbind. De vreme ce tu nu-l cunoşti pe Donavan, pot să 
presupun că ai fost îngrijorată numai pentru mine? 

— Sigur că da. Îmi place de tine. Frankie îi aruncă o privire 
lui Grace. Pot să-i aduc lui Jake nişte ciocolată fierbinte? Pare 
să aibă nevoie de... ceva. 

— E târziu. 

— Acum nu mă mai pot culca, sunt prea emoționată. 

— Jake poate să se ocupe singur de... Văzu dezamăgirea 
de pe fața lui Frankie. Sigur, du-te şi adu-i. Eu am să mă asigur 
că Donavan e instalat bine. Cobor în cincisprezece minute, şi 
pe urmă te duci la culcare. Ne-am înţeles? 

— Ne-am înțeles. 

Şi o luă la fugă pe culoar, spre bucătărie. 

Grace porni în sus, pe scară. 

— Dacă nu vrei să-ţi pierzi vremea cu ea, trimite-o sus. 
Vrea doar să facă ceva pentru tine. 

— Nici într-un milion de ani. Sunt onorat. Făcu o pauză. Şi 
mai sunt şi curios să ştiu de ce o laşi să se apropie de mine. 

Grace se uită înapoi, peste umăr. 

— Cred că v-a fost foarte greu, acolo. Are dreptate: pari să 
ai nevoie de ceva întăritor. Poate nu tocmai o ciocolată fierbinte, 

dar Frankie e o mare tămăduitoare. Când mă doare ceva, simpla 
ei prezență prin preajmă mă face să mă simt mai bine. 

— Îmi dau seama cât de adevărat e ce spui, murmură el, 
întorcându-se să plece. Îţi mulțumesc, Grace. 

În glas i se simţea oboseala, iar Grace se opri pe scară. 

— Cât de mare a fost pericolul, Kilmer? 

— Destul de mare ca să regret o mulțime de lucruri pe care 
nu le-am făcut în viață. Şi destul de mare ca să-mi pară rău că 
n-am scris un testament, pentru ca tu şi Frankie să fiţi protejate. 
Zâmbi vag. Dar cred că şi asta te-ar fi ofensat. 

— N-avem nevoie de aşa ceva. Charlie i-a lăsat lui Frankie 
ferma de cai. 

— Foarte bine. Dar asta nu înseamnă că n-am şi eu 
obligațiile mele. 

— E cam târziu. 

Kilmer dădu din cap. 

— Ştiu. Dar trebuie să joc cărțile aşa cum mi-au fost servite. 
Noapte bună, Grace. Pomi în lungul culoarului. Dacă vrei să 
te duci la culcare, o să am eu grijă ca Frankie să se întoarcă la 
tine repede. 

— Lasă c-o chem eu... 

Nu voia să plece de lângă el, îşi dădu ea seama, şocată. 
Voia să stea acolo şi să-l privească. Voia să facă ceva, orice, 
să-i şteargă acele riduri de oboseală de pe faţă. Hristoase, era 
la fel de rea ca Frankie. 

Ba nu, şi mai rea. 

Fiindcă ea nu o ciocolată fierbinte voia să-i ofere. 

— Grace? 

Kilmer se oprise şi o privea, descifrându-i din ochi 
expresia feţii. 

— Nu, scutură ea din cap, cuprinsă de panică. Nu înseamnă 
nimic. Îți sunt doar recunoscătoare pentru Donavan. Ar fi o 
nebunie să crezi că... 

— Nu te repezi, o întrerupse el încet. Nu cred nimic. Mi-e 
prea teamă şi să mai sper, măcar. Vreau doar să ştii, dacă ai de 
gând să te foloseşti de mine în vreun fel, că m-aş bucura ca 
toți dracii. N-aş aştepta mai mult decât ai fi tu gata să-mi oferi. 
N-aş cere mai mult decât... Clătină din cap, apoi spuse cu glas 
răguşit. N-aş cere, pe dracu”. Te-aş devora toată, și încă aș mai 
vrea. Întotdeauna a fost aşa, cu noi. 

Cuvinte.e lui o biciuiseră ca un şoc electric prin tot trupul. 
Da, întotdeauna fuseseră flămânzi, când era vorba de sex. 

— Nu, îşi umezi ea buzele. Au trecut prea mulți am, au 
intervenit prea multe altele între noi doi. 

— N-ar schimba nimic sexul. Îți garantez eu. 

— N-ai cum să-mi garantezi... Nici nu înţeleg de ce discut 
toate astea cu tine, măcar. 

— Fiindcă şi tu cauţi o cale să primeşti ceea ce-ţi doreşti. 
Serveşte-te, Grace. Fără nicio consecință. Îți dau cuvântul meu. 

Grace clătină din cap, apoi urcă grăbită scara. Fugea, îşi 
spuse ea, exasperată. Fusese de ajuns să-l vadă, şi era prinsă 
din nou în acea vâltoare care făcea să i se înmoaie genunchii 
Şi s-o ia cu amețeală. 

Şi fierbinţeală. Se simţea dc parcă ar fi avut febră, 
străbătută de furnicături, cu respirația accelerată. 

La fel ca în urmă cu nouă ani. 

Dar nu mai era aceeaşi femeie. Acum era mama lui 
Frankie, şi asta era de ajuns. 

Ba nu, fir-ar să fie, în acel moment nu-i era de ajuns. 

Ia ceea ce-ţi doreşti. 

Aşa ceva ar fi fost prea periculos, prea atoatedevorator. 
Fusese satisfăcută, înainte de întoarcerea lui. Avea să fie 
mulțumită din nou, după ce pleca. 

Mulțumită. Ce cuvânt nevolnic. 

Fericită. Cu Frankie era mereu fericită. Nu avea nevoie 
de nebunia aia pe care o trăise cu Kilmer... 

A, dormit bine, Donavan? îl întrebă Grace, zâmbind, a 
doua zi de dimineaţă, când intră la el în cameră; aruncă o privire 
spre doctorul Krallon, care se ridică repede de pe scaun. A 
fost un pacient rău? 

- Îngrozitor, clătină din cap medicul. Mă tot înjură şi refuză 
să facă ce-i spun eu. Nu are pic de recunoştinţă. 


— M-a pus să fac în ploscă, Grace, clătină din cap Donavan. 
Nu mă lasă să mă duc la baie. E umilitor. 

— Şi practic, răspunse ea, aşezându-se în scaunul pe care-l 
eliberase medicul. Du-te şi ia-ti micul dejun, doctore. Stau eu 
cu el. 


~ Bucuros. Medicul porni spre uşă. Şi dacă mă-ndur să-l 
iert, am să-i aduc şi lui micul dejun, când mă-ntorc. 

Donavan zâmbi, în timp ce doctorul închidea ușa în 
urma lui. 

— E un prichindel drăguţ — şi încăpățânat, al naibii 
de-ncăpățânat. 

— Atunci, nu-mi mai face şi tu greutăţi. Și ştii că încă nu te 
poţi da jos din pat, ca să te duci la baie. Mai aşteaptă şi tu 
câteva zile. 

— Omu” trebuie măcar să vină cu un protest demn. 

— Omu” trebuie să fie rezonabil şi să nu mai creeze 
probleme. Îi studie fața. Ai mai multă culoare în obraji, în 

dimineaţa asta. Azi-noapte, mi-am făcut griji pentru tine, dar 
azi văd c-ai rămas la fel de rău pe cât te ştiam. 

— Desigur. Nu făceam decât să-ți speculez compasiunea, 
când m-au dat jos din elicopterul ăla. Tot chestia aia cu 
demnitatea. Kilmer se-ntoarce acasă ţanțoş, de parc-ar fi 
ditamai eroul care-a cucerit lumea, iar eu zăceam pe targă, ca 
un mâț căzut de la etaj. Trebuia să-mi salvez şi eu firma, atât 
cât se putea. 

Sprâncenele lui Grace se înălţară. 

— Totul a fost teatru? 

— Mă rog, poate că eram şi niţel cam indispus... A fost o 
excursie de coşmar. Privirea i se opri pe faţa ei. Pari mai îmbă- 
trânită, Grace. 

— Mersi mult. 

— Nu, să ştii că-ţi stă bine. Întotdeauna ai fost interesantă, 
dar acum ai şi... o anume profunzime. Vreau să mă uit la tine 
încontinuu, ca să văd ce se ascunde sub această aparenţă. 

— Nu se ascunde nimic. Sunt la fel de necomplicată ca 
întotdeauna. 

Donavan clătină din cap. 

— Tu şi necomplicată! Ai fost un munte de contradicții, 
din clipa când ai coborât din avion, acu” nouă ani. Erai o 
patrioată, şi în acelaşi timp văzuseşi prea multe ca să ai 
deplină încredere în vreun guvern — în oricare. Erai 
curajoasă, dar ți-era frică de angajamente. Îți doreai prieteni, 
însă te temeai să se apropii de ei, ca nu cumva să te 
părăsească. 

— Dumnezeule mare, Donavan. De când ai mai devenit şi 
psiholog? 

— E doar unul dintre talentele mele secundare, zâmbi el. 
Dar mi-l folosesc numai cu oameni care-mi plac. Şi nu-mi 
exprim opiniile decât dacă sunt întrebat... 

— Eu nu te-am întrebat. 

—... şi când vreau să-mi bag nasul unde nu-mi fierbe oala. 

Grace deveni rigidă. 

— Ce vrei să spui? 

— Credeam c-o să mor, în râul ăla. 

— Aşa, şi? 

— Kilmer mi-a salvat pielea. Nu-i prima dată. Nu mă lasă 
să fac prea multe pentru el, aşa că m-am hotărât să iau 
problema-n mână. 

— Ce problemă? 

— Ținea la tine, Grace. Cât de mult, nu ştiu. Nu vrea să 
vorbească despre asta. Dar ştiu că era nebun după tine. 

— Sex. 

— Mda, ştiu că şi ăla conta mult... Însă era mai mult 
decât atât. 

Grace clătină din cap. 

— Vezi, ştiam eu, replică Donavan. Întotdeauna ai văzut 
lucrurile aşa cum voiai să le vezi. 

— Eşti obosit. Mai bine te las să te odihneşti, răspunse ea, 
ridicându-se să plece. 

— Să nu-ndrăzneşti să te mişti de-aici, o opri el, tuşind. 
M-ai face să recidivez. 

— Nu ţi-ai revenit destul ca să putem vorbi despre o 
recidivă. 

— Atunci, stai pe loc, ca să pot ajunge în starea aia de 
beatitudine. Urmează să fiu profund. Am nevoie de auditoriu. 

Încet, Grace se aşeză la loc. 

— Profiți de afurisita aia de rană. 

Donavan dădu din cap. 

— Şi de ce n-aş profita? Mă doare ca toți dracii. Ar trebui 
să m-aleg şi eu cu ceva pozitiv din treaba asta. 

— Vorbim mai încolo. 


153 


— Şi dacă-mi urcă un cheag de sânge la creier şi mor? Se 
mai întâmplă. Nu, acum trebie s-o facem. E momentul ideal. 
Sunt într-o stare prea jalnică, ca să mă mai pocneşti şi tu. Şi 
până mă fac bine, vei avea şi tu timp să treci peste. 

— Peste ce să trec? 

— Peste starea defensivă, după ce-am să-ţi spun că în ceea 
ce-l priveşte pe Kilmer ai fost o japiță mioapă şi cu vederi 
mărginite. 

Grace încremeni. 

— Nu-s obligată să ascult aiurelile astea, Donavan. 

— Ba eşti, tuşi el din nou. Vezi? Mă tulburi. Simt cum se 
formează cheagul ăla. 

— Minţi. 

— Nu mă poți lăsa singur. Medicul m-ar putea găsi mort 
Şi... Şi aproape-ngropat, când o să se-ntoarcă. 

— Teatru. 

— O fi, da’ uite că merge, remarcă el, adăugând ştrengăreşte: 
De-a lungul anilor, ai devenit mai blândă. O fi efectul 
maternității. 

— Vorbeşte odată, scrâşni ea printre dinți. 

- L-ai înşelat pe Kilmer. Între voi doi era ceva deosebit. 
Niciodată nu l-am mai văzut aşa, cu nicio femeie. Kilmer 
nu minte niciodată. De ce naiba n-ai avut încredere-n el, 
în loc să fugi? 

— Ştii bine de ce. M-a împiedicat să mă duc să-l ajut pe 
tatăl meu... Mâinile i se încleştară pe braţele fotoliului. Are 
noroc că nu l-am strâns de gât. 

— Te-a împiedicat să te duci direct în mâinile lui Marvot. 

— N-ai de unde să ştii asta. 

-Ba o ştiu. În noaptea aia, Kilmer m-a trimis la Tanger să 
iau legătura cu tatăl tău. Dar scumpul tău tătic nu voia să plece. 
Mi-a spus că era mult mai bine ca tu să lucrezi pentru Marvot, 

că ieșeau bani graşi dacă părăsea: agenția şi te concentrai spre 
îmblânzirea Perechii pentru banditul ăla. De-asta se înțelesese 
cu Marvot şi-i vânduse pontul cu raidul. 

— Nu-i adevărat, îl privi ea încruntată. Minţi. 

— Nu cred că voia să păţeşti ceva. A spus că primise garanţii 
că n-aveai să fii omorâtă în timpul raidului. Credea sincer că 
tot ce era bun pentru el era bun şi pentru tine. 

- În raidul ăla au murit trei oameni, Vrei să spui că e ca şi 
cum i-ar fi omorât el? 

Donavan tăcu. 

— Nu te cred. 

— De ce te-aş minţi? N-am nimic de câştigat. 

— Cum se putea aştepta ca eu să lucrez pentru Marvot? 
N-aş fi acceptat s-o fac niciodată. 

— Nici chiar dac-ai fi crezut că tatăl tău era ținut ostatic? 

— Dar tu mi-ai fi spus adevărul. 

— Dacă mai trăiam. Am scăpat ca prin urechile acului, 
când l-a chemat pe unul dintre haidamacii lui Marvot, din ca- 
mera alăturată. M-am ales c-un glonţ în picior şi două zile 
m-am tot ascuns. Am reuşit să-l sun pe Kilmer şi să-i spun să 
te-oprească dracu’ să vii la Tanger. 

— Tatăl meu a fost omorât de Marvot. 

— E clar că, după ce capcana a fost compromisă, nu-i mai 
era de niciun folos. În plus, putea să-l omoare şi ca pedeapsă 
pentru participarea ta la raid. Ar fi fost un avertisment pentru 
tine, când te prindea. 

Grace clătină din cap. 

— Nu. 

— Ba da. 

— Dacă e adevărat, de ce nu mi-a spus Kilmer nimic din 
toate astea? 

— Ţi-a spus că tatăl tău vă vânduse lui Marvot. Dar asta 
era chiar în noaptea morții lui. N-ar fi fost momentul cel mai 

potrivit ca să-ţi explice în amănunt ce canalie fusese tatăl tău 
şi să-ți arate dovezile, nu? Îţi iubeai tatăl. Avuseseşi încredere 
în el. Era singurul om pe care-l aveai pe lumea asta, Cred că 
Kilmer avea de gând să-ncerce să-ţi vorbească mai târziu — 
dar mai târziu n-a mai avut când. Ai fugit. Kilmer a aflat că 
Marvot te urmărea, şi trebuia să găsească o cale să te protejeze. 
Apoi, North l-a anunţat că erai gravidă. Asta l-a făcut să se 
hotărască. Nu putea sta cu tine, ca să te apere, şi nu voia să te 
lase şi fără mica mângâiere pe care o mai aveai. 

— Tatăl meu mă iubea, insistă Grace, cu o voce tremurândă 
Mă iubea, Donavan. 

— Poate. Pe lumea asta există multe feluri de iubire, şi mai 
normale, şi mai ciudate... Nu te iubea destul ca să te apere de 
Marvot, dacă asta însemna să-i intre bani în buzunar. Am fost 
acolo, Grace. Ţi se întinsese o cursă. Îi întâlni privirea. Și ştii 
că nu mint. Am o cicatrice pe coapsa stângă, ca amintire din 
noaptea aia. Vrei s-o vezi? 

Grace clătină din cap. 

— Acum mă crezi? 

— Nu ştiu... O, Doamne, nu vreau să te cred, Donavan! 

Donavan dădu din cap. 

— Mă crezi. Pun pariu că ştiai, acolo în inima ta, că Stiller 
ne trădase. Numai că n-o puteai recunoaşte față de tine însăți. 
lar acum, eşti nevoită să recunoşti. Să te împaci cu gândul. 
Închise ochii. Iar eu trebuie să mă odihnesc, ca să scap de 
cheagul ăla de sânge şi să-l mai pot folosi şi altă dată, când voi 
avea nevoie de un şantaj. Crezi că mi-ar merge şi cu Kilmer? 

— Nu. 

— Nu se ştie niciodată. Nu-i chiar atât de dur pe cât îl 
crezi... Deschise ochii. Asta-i adevărul, Grace. Dumnezeu mi-e 
martor că tot ce ţi-am spus e adevărat, până la ultimul cuvânt. 
Jar acum, spune-mi că mă crezi. 

— Nu pot... şopti ea. 

— Spune-mi. 

— N-am să-ţi spun... Ochii i se umpluseră de lacrimi. Mă 
doare. 

— Spune-mi. 

— În regulă, fir-ai al dracului, te cred! strigă ea, cu lacrimile 
începând să-i şiroiască pe obraji. Acum eşti mulțumit? 

— Da. Închise din nou ochii. Hai, pleacă. Nimic nu se 
compară cu o femeie care plânge, pentru a face omul să se 
simtă prost. Sau, şi mai prost. Vreau s-o cunosc pe fiica ta, 
Grace. Ai s-o laşi să vină să mă vadă? 

Fără să-i răspundă, Grace pomi spre uşă. 

— Îi voi fi un prieten bun fiicei tale. Să nu-ţi lași 
înverşunarea s-o rănească. 

— N-aş face asta. Deschise uşa. Am s-o aduc diseară aici, 
s-o vezi, continuă ea, rezemându-şi fruntea de tocul uşii. Şi 
nu sunt... înverșunată împotriva ta. Ai făcut ceea ce-ai 
considerat că era cel mai bine. Sunt doar rănită, şi mă doare. 
Și ştiu că Frankie are nevoie de prieteni. 

— Şi Kilmer i-ar putea fi un bun prieten. 

— Nu te băga, Donavan. 

— Mă gândeam doar să bat fierul cât e cald. 

— E destul de cald ca să mă ardă de vie. 

Uşa se închise în urma ei, iar Grace se opri un moment, 
încercând să se adune. Îşi şterse ochii şi trase adânc aer în 
piept. Nu putea cobori la bucătărie să ia micul dejun cu 
Frankie, când abia mai era-n stare să se ţină pe picioare. Se 
aşteptase să-l îmbărbăteze pe Donavan, nu să fie răscolită 
de el în halul ăla. 

Iisuse, cât o durea! Oare Donavan avea dreptate? Ştiuse 
chiar şi ea însăşi că tatăl ei îi trădase, dar refuzase s-o 
recunoască? Se agățase de siguranța pe care i-o dădea gândul 
că avea măcar o persoană pe lume în a cărei iubire putea să 
aibă încredere? Era chiar atât de slabă? 

Adevărul. 

Gândeşte-te la el. Împacă-te cu gândul, aşa cum ţi-a spus 
Donavan. 

Trebuie să se ducă jos. Să ia micul dejun. Să n-o lase 
pe Frankie să vadă că era supărată. Apoi, să se ducă singură 
la o plimbare pe-afară, imediat ce va putea, ca să-şi limpe- 
zească mintea. Pe moment, o asemenea sarcină i se părea 
imposibilă. Tremura şi trebuia să-şi împiedice lacrimile 
alea afurisite să curgă. 

Porni în jos pe scară, aplicându-şi un zâmbet fals pe faţă. 

Să nu afle Frankie... 


Frankie şedea pe scândura de sus a ocolului, cu privirea 
îndreptată spre munţi. Era în aşteptare. 
Kilmer o privi câteva momente, înainte de a cobori de pe 


verandă, traversând curtea grajdurilor. 

— Ce faci aici? 

— Nimic. 

— Pot să stau şi eu cu tine? Se urcă pe gard, aşezându-se 
lângă ea. E mult de când n-am mai stat aşa, fără să fac nimic. 
Vreau să văd dacă mai ţin minte cum e. 

Frankie zâmbi. 

— E destul de plicticos. 

— La fel am crezut şi eu. Şi atunci, de ce o facem? 

Un moment, fetița nu-i răspnse. 

— Mama a plecat cam de mult timp. Voiam să fiu aici când 
se întoarce. 

Kilmer deveni rigid. 

— De cât timp? 

— De vreo două ore. S-a dus cu Samson, călare, şi încă 
n-a venit. 

— Ai văzut-o când a plecat? 

Frankie dădu din cap. 

— Se purta... ciudat. Mă tulbura. 
— Ciudat? 
Ridică din umeri. 


— Cam aşa ceva, murmură ea, încruntându-se. Ca atunci 
când o doare capul sau e răcită, și nu vrea să mă îngrijorez. 

— Vrei să zici, ca atunci când suferă. 

— Nu ştiu... Oricum, m-a tulburat. 

— Cred că n-are nimic. Tăcu un moment. Vrei să mă duc 
s-o caut? 

— Nu i-ar plăcea. Niciodată nu vrea să mă înprijorez pentru 
ea. De-asta n-am luat-o pe Gypsy, ca să mă duc chiar eu. 

— Da, dar eu n-am motive să-mi fac griji pentru părerea pe 
care o are despre mine. Oricum, de cele mai multe ori e furioasă 
pe mine, aşa c-am să ţi-o cer pe Gypsy cu împrumut, cred, şi 
mă duc după ea. Bine? 

Frankie dădu din cap, uşurată. 

— Nu c-aş crede că s-a lovit sau a pățit ceva... N-am văzut-o 
niciodată căzând de pe cal, iar acum Samson o iubește şi el. 
Doar că... 

— Era încordată. Kilmer se dădu jos de pe gard. Şi te-ai 
simţi mai bine dacă ar veni mai repede înapoi. Porni spre grajd. 
În ce direcţie a luat-o? 

— Într-acolo, îi arătă Frankie spre apus. La poalele colinelor. 

— Am oameni care patrulează prin zona aia, Frankie. Dacă 
i se întâmpla ceva, am fi aflat până acum. Dar am să arunc 
totuşi o privire. 

— Şi n-ai să-i spui că sunt îngrijorată? 

— Nu, pe-asta nu ţi-o pot promite. Uneori, e o mângâiere 
să ştii că cineva te iubeşte îndeajuns ca să-şi facă griji pentru 
tine. Probabil că mama ta se simte destul de singură de când a 
murit prietenul vostru Charlie. Poate că de-asta nici nu era 
prea veselă azi. Îi zâmbi. În orice caz, o s-o întrebăm, apoi o 
vom ajuta să-şi revină. Aşa e cel mai bine. E mult mai bine 

decât să ne facem că nu observăm nimic. Ce-ar fi să te duci în 
casă şi să lucrezi la muzica ta, până mă întorc? Sunt sigur că 
i-ar plăcea mult mai mult s-o audă, când vine înapoi acasă, 
decât să te vadă cocoţată pe gardul ăsta. 

Frankie dădu afirmativ din cap, apoi cobori. 

— Am să-ncerc. Dar mi-e greu să mă concentrez când e 
ceva în neregulă cu mama. 

— Rezolv eu totul, Frankie. 

ÎI privi un moment, apoi dădu din cap, încet. 

— OK, spuse ea, zâmbindu-i. Te cred. Şi o luă la fugă spre 
casă. Lui Gypsy nu-i place să umble pe lângă garduri. Devine 
nervoasă. Să ai grijă. 

Kilmer o privi cum dispărea în casă. 

Te cred. 

Să ai grijă. 

Hristoase, se simțea ca un războinic medieval ridicat de 
regină la rangul de cavaler. Mândru şi plin de speranţă și de 
ardoarea hotărârii de a pleca să se lupte cu balaurii. 

Oare aşa se simțeau toți taţii, în raport cu copiii lor? 
Probabil. Dar, pentru el, era ceva nou şi proaspăt, şi-i aducea 
aminte de o perioadă în care nu era ticălosul cinic de acum. 
Cât timp trecuse de-atunci? Poate să fusese pe vremea când 
era mai tânăr decât era acum fiica lui. 

Când ai opt ani, ca Frankie, orice ţi se pare posibil. 

Iar când ai o Frankie în viaţa ta, încerci să te asiguri că 
până şi imposibilul devine posibil. 


— Nu crezi că e timpul să te întorci? 

Grace se răsuci în loc, pe malul râului unde-l adăpa pe 
Samson, şi-l văzu la o depărtare de câțiva paşi pe Kilmer, călare 
pe Gypsy. Era ultimul om de care avea chef în acel moment, 
îşi spuse ea, frustrată. Încă mai era foarte tulburată, mai era 
stăpânită de acel furtunos val de emoții pe care-l declanşase 
Donavan. 

— Numai dacă am motive să mă întorc. O fi cumva zona 


asta periculoasă pentru sănătate? 

— Nu, e sigură. Descălecă de pe Gypsy şi o duse spre 
râu. Dar Frankie nu e prea încântată. Crede că e ceva în 
neregulă cu tine. 

— Of, lua-m-ar naiba. 

Ochii lui îi cercetară fața. 

— Este? 

Nu-i răspunse, spunând, în schimb, doar atât: 

— Mă duc înapoi. 

— Este? 

— Nimic care s-o afecteze pe Frankie. 

— Tot ce faci şi tot ce se întâmplă cu tine o afectează pe 
Frankie. I-am promis că am să rezolv problema. Cum să 
procedez? 

— Nu trebuie să faci promisiuni pe care nu le poți ţine. 

— Pe asta am să o ţin, zâmbi el cam abătut. N-am încotro. 
Niciodată nu i-am mai promis ceva unui copil. E o res- 
ponsabilitate enormă. Tu ştii deja cum e, dar eu abia acum 
descopăr. Aşa că spune-mi ce pot face ca să nu mai fie 
îngrijorată. 

— Las-o în seama mea. 

Zâmbetul îi pieri de pe buze. 

— Am lăsat-o prea mult timp în seama ta. N-am s-o mai 
fac şi de-acum încolo. 

Grace îşi mută privirea. 

— Până când Frankie şi cu mine vom pieri din ochii tăi şi 
din gândurile tale. 

— Din gândurile mele n-aţi pierit niciodată. Şi niciodată 
n-am să vă mai scap din ochi. 

— Nu te cred. 

— Ai să mă crezi, dacă încetezi să te mai uiţi la toate, numai 
la mine nu. 

Grace nu-şi lua privirea de la brazii din poiana aflată în 
faţa ei. 

— Nu vreau să mă uit la tine. 

— Fiindcă ştii destul de bine să judeci caracterul unui om, 
ştii că nu te-aş minți niciodată — chiar şi când ţi-am vorbit 
despre tatăl tău, ai... 

— Taci din gură! În sfârşit, privirea i se aţinti spre faţa lui. 
De ce n-aţi venit după mine, tu şi Donavan, să mă siliți să vă 
ascult? De ce m-aţi lăsat să mă mint singură atâta vreme? 

Kilmer încremeni. 

— Donavan ţi-a spus. 

— Azi-dimineaţă, răspunse ea scurt. N-a putut să mai 
aştepte. 

— Îmi pare rău. Am sperat să am timp să discut eu cu el 
mai întâi. Nu era nevoie să suporţi aşa ceva, tocmai acum. 

— Şi când aveai de gând să-mi spui? Peste alți nouă ani? 

Kilmer clătină din cap. 

— Nu sunt masochist. Voiam doar să-ți mai las puţin răgaz. 

— Pentru numele lui Dumnezeu, nici eu nu-s tocmai o 
idioată neputincioasă! Încercând să vorbească pe un ton mai 
stăpânit, continuă: Deci, voiam să cred în ceva care nu era 
adevărat. Deci, mă doare, şi mă face să mă simt cam goală pe 
dinăuntru. Asta-i tot. Pot însă să-i fac față. 

— Știu că poţi. Făcu o scurtă pauză. Dar nu ştiu dacă pot şi 
eu. Poate-mi dai un sfat. 

— N-ai nevoie de sfaturi, declară Grace, în timp ce aduna 
hățurile calului, pregătindu-se să încalece. Aşa cum i-am spus 
şi lui Frankie, tu cunoşti toți paşii. 

— Îi cunosc pe dracu”. O prinse de umăr şi o răsuci în loc, 
dinspre Samson către el. Din clipa când te-am cunoscut, mă 
împleticesc orbeşte, îi spuse, cu o lucire de o intensitate stranie 
în ochi. Nu ştiu ce m-a pocnit. 

— Sexul. 

— La naiba, da. Dar mai era şi altceva. Sexul mai mult ne 
încurca. N-am avut timp să aflăm dacă aveam vreo şansă... 
Numai eu am fost de vină, ar fi trebuit să... Dar de fiecare dată 
când încercam să-ți vorbesc despre... Ridică din umeri. Poate 
că, dacă mai aveam câteva luni... Nu puteam să-mi țin mâinile 
acasă. Să te ating — era singurul lucru care părea important. 
Asta-i concluzia. 

Şi nici ea nu se putuse abţine să-l atingă tot timpul. 

— Poate că nici nu exista mai mult decât atât. 

— N-am avut ocazia să aflăm, repetă el, răsfrângându-şi 
buzele într-un zâmbet amar. Şi când am aflat că erai însărcinată, 
m-am simţit furios şi înşelat. Nici măcar nu m-am gândit la 
copil, recunosc. Ştiam doar că pentru mine nu mai exista nicio 
speranță. Erai furioasă pe mine din cauza tatălui tău, iar eu te 
dădusem pe spate şi te lăsasem grea cu un copil pe care nu-l 
voiai. Nu mai aveam altceva de făcut decât să limitez pagubele. 

— O voiam pe Frankie. 

— Din prima clipă când ai aflat? 

Grace clătină din cap. 

— Vezi? 

— Toate astea au trecut, spuse ea, încercând să se 
îndepărteze. Nu vreau să mai vorbim despre ele acum. 

— Ştiu. Te doare. Mâinile lui i se ridicară încet, aproape 
jinduitor, pe umeri. Am să te las în pace. Curând. 

Era conştientă că respira tot mai superficial. Atingerea lui 
îi răspândea fiori şi fumnicături prin tot trupul. Iisuse... Înghiţi 
în sec. 

— Acum. 

— Mda. Nu-i dădu drumul. Dar nu foloseşte la nimic, să 
ştii. Va trebui să aflăm. S-a terminat prea repede. N-a fost 
cinstit față de... Trebuie să aflăm. 

— Am aflat acum opt ani, când s-a născut Frankie. Gata, 
s-a terminat. 

— Minţi. Dacă s-a terminat, de ce-ţi bate inima aşa de tare 
că-ți văd pulsul în adâncitura gâtului? 

Grace trase adânc aer în piept, îndepărtându-se de el cu o 
mișcare smucită. Apoi se răsuci în loc şi încălecă repede pe 
Samson. 

— Fii sinceră cu mine şi cu tine însăţi, îi spuse el încet. Va 
fi mai sigur pentru tine. Tu hotărăşti. Nu încerc să-ți forțez 
mâna. Îi zâmbi. Deşi s-ar putea să te împing cu forța spre cel 
mai apropiat pat, cu prima ocazie. N-ar fi chiar atât de rău. 
Ştii şi tu că ți-ar plăcea. 

Da, i-ar fi plăcut. Probabil, ar fi înnebunit, dacă era să se 
ia după ceea ce simţea în acele momente. 

— Nu pot să mă ocup de asta acum. 

Kilmer dădu din cap. 

— Nu sunt cinstit. Dacă eram la fel ca Blockman, aş fi 
bătut în retragere. Tocmai ai trecut printr-un şoc şi eşti 
tulburată. Dar eu nu sunt ca Blockman. Trebuie să mă iei 
aşa cum sunt. 

— Nu trebuie să te iau în niciun fel. 

— Ba trebuie. Acum nu mă mai retrag. Alege-mi rolul de 
care ai nevoie, că de plecat, n-am să plec. 

O străbătea un tumult nebunesc de emoții, în timp ce-l 
privea. Era o nebunie. N-ar fi trebuit să se simtă astfel. Venise 
acolo ca să-și limpezească minţile, iar acum capul i se învârtea 
Şi mai rău. 

— Te aşteaptă Frankie, îi spuse el încet. 

Da, Frankie o aştepta. Frankie era cea mai importantă, nu 
acel tumult interior. Îi dădu pinteni lui Samson, pornind la 
galop peste câmpie, spre fermă. 

— Bună, mamă, o salută Frankie, ieşindu-i în întâmpinare 
pe treptele verandei. Privirea ei cercetă faţa lui Grace, apoi 
oftă uşurată. Eşti OK din nou. 

— Tot timpul am fost OK, o îmbrățişă Grace. De ce-ai 
crezut că nu eram? 

— Nu erai... în regulă. Clătină din cap. Nu ştiu... Dar Jake 
a rezolvat totul. Mi-a promis el. 

— Ei, nu mai spune? Şi de unde ştii că a rezolvat? 

— Arăţi ca atunci când vii de la o partidă bună de călărie. 
Aşa, luminoasă... 

— Ai imaginaţie extraordinară, comentă Grace, sărutând-o 
pe obraz. Dar dacă-ți mai faci griji, să vii la mine și să-mi 
spui. Să nu te mai duci să vorbeşti cu străinii. 

— Jake nu e străin, replică Frankie. Acum trebuie să mă 
duc în hambar şi să lucrez cu Robert. A spus că, de când am 
venit aici, nu am mai practicat suficient artele marțiale. Vrei 
să vii şi tu să te uiţi? 

— N-aş accepta să pierd aşa ceva pentru nimic în lume. 
Ia-o înainte. Ajung şi eu imediat ce trec pe la baie şi iau o 
sticlă de apă. 

— OK. 

În timp ce o lua la fugă spre scară, Frankie se mai uită o 
dată la ea, peste umăr. 

— Arăţi foarte drăguță, mamă. Mai... mai tânără. 

— Îți mulțumesc... cred. 

O privi pe Frankie cum alerga prin curte, spre grajduri, 
înainte de a intra în casă şi a merge către baie. Robert făcea 
lucrul cel mai potrivit, ținând-o ocupată şi concentrată asupra 
sarcinilor obişnuite care-i umpluseră viața înainte ca totul să 
se dea peste cap. Cu toții trebuiau să se concentreze asupra... 

Dumnezeule. 

Îşi zărise fața în oglinda de pe scrinul cu medicamente. 
Cu un gest nesigur, ridică mâna şi-şi atinse obrazul îmbujorat. 

Luminoasă, spusese Frankie. 

Mai tânără, spusese Frankie. 

Din nou douăzeci şi trei de ani, şi fiecare clipă din viaţă 
era fascinantă. 

Nu, nu voia să se întoarcă la acea vârstă. Şi nu voia nici să 
arate atât de vulnerabilă şi de plină de speranţe şi vise. 

Și nu voia nici ca Kilmer să aibă puterea de a cauza 
o asemenea metamorfoză. Petrecuse cu el doar un scurt 
răstimp, şi totuşi rezultatul emoţiilor pe care le stârnise se 
vedea clar în oglindă. 

Dumnezeu s-o ajute. Din nou, ca la douăzeci şi tiei 
de ani... 


— Nu sunt deloc mulțumit, Hanley, spuse Marvot. Cum 
l-a trecut Kilmer pe acel om dincolo de liniile noastre? 

— Un alt grup, pe care-l postase la vest, a făcut o diversiune. 
Până ne-am dat seama că era o alarmă falsă, el... 

— M-ai făcut de râs. Mâna lui Marvot se strânse în 


pumn, pe birou. Tatăl meu m-a învățat că demnitatea e 
totul, iar tu l-ai lăsat pe Kilmer să mă umilească de trei 
ori. Mai întâi a furat punga, apoi l-a luat şi pe blestematul 
ăla de măgar, iar acum, culege un rănit de la nici zece mile 
de El Tariq. Şi în două situații din astea trei, tu erai la 
comandă. În tonul său se infiltră un venin mătăsos. Cred 


că e timpul să plăteşti, n-ai zice? 

— Îmi recunosc vina, spuse Hanley. Credeam... A fost un 
ghinion că... 

— Ghinion? Asta-i un cuvânt pe care nu-l accept. Iar acum, 
spune-mi cum îmi voi împiedica asociaţii să creadă că m-am 
moleşit, şi să încerce să-mi ocupe teritoriul? 

— Îi vom găsi pe Kilmer şi pe Grace Archer. 

~ Când? 

— Negocierile cu omul de la Langley merg cam încet. Se 
preface că se codește... La vederea expresiei de pe faţa lui 

Marvot, se grăbi să adauge: Dar am de gând să zbor în noaptea 
asta şi să intervin personal, ca să mă conving că vom obține 
ceea ce dorim. N-am să mă întorc până nu aflu locul unde se 
găseşte Kilmer. 

— Ba nu — n-ai să te întorci până nu-i ai în mână pe 
Kilmer și pe Grace Archer. Va trebui să dau un exemplu, 
ca să înlătur pecinginea eşecurilor tale. Nimeni nu va fi 
lăsat să creadă că sunt mai prejos decât tatăl meu. Nu voi 
permite ca fiul meu să audă zvonuri cum că aş fi un 
prostănac slab, bun de nimic. Buzele i se strânseră. Îţi 
acord şapte zile ca să mi-i aduci pe Kilmer și Archer, 
Hanley. Nicio amânare, nicio scuză. Şapte zile. După aia, 
voi începe să dau exemple — cu tine. 

| În) a ea e fiica mea, Frankie, o prezentă Grace. Era 
domică să te cunoască. Care e numele tău de botez, Donavan? 
Nu cred că l-am auzit vreodată. 

— Şi nici n-ai să-l auzi. Maică-mea a făcut greşeala să-mi 
dea un nume nepotrivit pentru forța şi talentele mele gigantice. 
Donavan merge de minune. 

— Ce interesant. Mă tentează să fac nişte explorări mai în 
profunzime, murmură Grace. Frankie, Donavan şi cu mine 
am lucrat împreună cu ani în urmă, spuse ea, închizând ușa 
dormitorului. Am învățat multe de la el. 

— Într-adevăr, confirmă Donavan, întinzând mâna. Și sunt 
foarte încântat să te cunosc, Frankie. Apoi se încruntă. Dar o 
fată frumoasă ca tine ar trebui să fie chemată pe nume — un 
nume la fel de frumos. Te numeşti Francesca, nu-i aşa? 

Frankie dădu din cap. 

— Dar e prea pretentios. Îmi place mai mult Frankie. 

Donavan o privi pe Grace. 

— De ce Francesca, Grace? 

— Când eram mică, am stat câţiva ani în Italia, şi mi-a 
plăcut foarte mult. Îi zâmbi lui Frankie. Dar n-am vrut să agăț 
un nume mare de o fetiță atât de mică, aşa că Frankie mi s-a 
părut un compromis potrivit. 

Donavan clătină din cap. 

— Ar putea purta cu mult stil numele Francesca. 

— Ce-ai învățat-o pe mama mea? se interesă Frankie. 
Chestii de spionaj? 

— Mai degrabă ceva antrenament de bază. Nu poți să 
spionezi sau să furi secrete, dacă nu ştii cum să te aperi şi să 
scapi de la-nghesuială. 

Frankie se încruntă. 

— Tu n-ai scăpat prea bine de la-nghesuială. Ai fost 
împuşcat. 

— Într-adevăr, chicoti Donavan. Dar te asi gur că pe vremea 
când am învăţat-o pe mama ta nu eram la fel de neatent. Aruncă 
o privire spre Grace. Şi a fost una dintre cele mai bune eleve 
ale mele. Eram mândru de ea. Desigur, Kilmer m-ar fi strâns 
de gât dacă nu făceam o treabă bună. Era foarte exigent. 

— Jake? zâmbi Frankie. Mama zice că-i un om foarte 
deştept. Îmi place de el. 

— Şi mie. 

— Frankie, trebuie să-l lăsăm pe Donavan să doarmă, 
interveni Grace. Poţi să-l mai vizitezi şi altă dată. 

— Simt că-mi vine o recădere, replică Donavan. Nu mă 
lua din scurt. Vreau să ajung s-o cunosc cât mai bine pe fiica 
ta. Du-te şi vezi-ţi de treburi, iar pe noi lasă-ne împreună, să 
facem cunoştinţă. 

— Donavan, doctorul... Ridicând din umeri, Grace aruncă 
o privire spre Frankie. Tu ce zici? 

— Zice că vrea să stea aici şi să m-asculte cum îi povestesc 
totul despre mama ei, replică Donavan. Nu-i aşa, Francesca? 

— Frankie, îl corectă fata; dar arăta intrigată. Da, dacă nu-i 
face rău. Chiar ar putea să aibă o recădere? 

— Nu, Frankie, glumea doar. 

— Mi-ar face rău dacă n-aş vorbi cu tine. Privind-o pe 
Grace, Donavan adăugă pe un ton rugător: Poate nu chiar totul 
despre mama ei. Treizeci de minute, Grace? 

Cu alte cuvinte, n-avea să menţioneze relaţia dintre Kilmer 
şi Grace. Când voia, Donavan ştia să fie discret — dar numai 
când voia el. Dând din cap, Grace deschise ușa. 

— Treizeci de minute, Frankie. Şi pe urmă, la culcare. 

— Bine. 

Frankie se aşeză pe scaunul de lângă pat, privind atentă 
chipul lui Donavan. 

— De ce ai învățat-o tu pe mama, şi nu Jake? 

— Fiindcă eu eram mai deştept, normal. 

Fetița clătină din cap. 

— Dacă ai fi mai deştept, Jake ar lucra pentru tine, nu invers. 

Grace îşi stăpâni un zâmbet, în timp ce închidea uşa în 
urma ei. Donavan urma să ajungă s-o cunoască pe Frankie, 
nici vorbă, iar ea îi putea rezerva câteva surprize. Fiica ei rareori 
ascundea câte ceva, în afară de cazurile când se temea să nu 
rănească sentimentele cuiva. Avea să-şi dea seama instinctiv 
că Donavan era un om onest. ÎI evalua în acelaşi timp în care 
o evalua şi el pe ea. 

— Ce face Donavan? 

Grace deveni rigidă, în timp ce se întorcea spre Kilmer, 
care stătea în capul scării. 

— Pare să facă bine. Mai bine decât mă aşteptasem. Ce-a 
spus doctorul? 

— Că-şi revine cu o viteză incredibilă. Îi e greu să-l 
convingă să se odihnească. Făcu o mică pauză. Am văzut c-ai 
dus-o pe Frankie la el. 

Grace dădu din cap. 

— Voia s-o cunoască, iar pe mine m-au expediat. 

— Şi i-ai făcut pe plac? 

— Şi eu vreau să ajungă s-o cunoască. Vreau să se ataşeze 
de ea. Vreau ca toată lumea să țină la ea. Poate că, aşa, am s-o 
pot apăra cu adevărat. 

— Foarte inteligentă mişcare. 

Grace clătină din cap. 

— Disperată, mai degrabă. 

Dădu să treacă pe lângă el, dar Kilmer o prinse de braţ, 
făcând-o să îngheţe. 

— Nu face asta. 

~- Am s-o apăr eu, Grace. Întreabâ-mă de ce. 

— Dă-mi drumul. 

— Fiindcă şi eu țin la ea. M-a cucerit cu totul, până 
peste cap. 

— Nu poate fi a ta. 

— Pentru numele lui Dumnezeu, ţi-am spus că n-aş încerca 
s-o răpesc de lângă tine. Dar nu-mi poţi acorda măcat atâta cât 
îi dai lui Donavan? Mâna lui i se strânse pe braţ. Să mă laşi 
s-o cunosc fără grija că ai să intri în panică şi-ai să mi-o smulgi 
înapoi. Raționamentul tău mi s-ar putea aplica şi mie. Cu cât 
țin mai mult la ea, cu atât am să mă străduiesc mai tare s-o ştiu 
în siguranță. 

Când era vorba de el, Grace uita de orice raționamente. 
Doar sentimentele mai existau. 

— E... altceva. Stau prea multe în drum. 

— Atunci, dă-le jos, replică el dur. Dărâmă-le pe toate. Şi 
ştii bine ce anume ar putea să aibă efectul ăsta. Nu susțin că 
sexul ar clarifica totul între noi, dar ne-ar apropia îndeajuns ca 
să vedem problemele dintr-o altă perspectivă. Rahat, ce tot 
vorbesc eu aici? Dacă stau aşa de aproape de tine, nu mă mai 
pot gândi la nimic altceva decât la ceea ce-ţi fac. Își lăsă mâna 
să cadă de pe braţul ei. La naiba, şi poate că mă foloseam de 
Frankie ca să te conving să te culci iar cu mine. Dumnezeule, 
sper că nu-s chiar atât de ticălos... Se întoarse să plece. Poate 
că ai dreptate. Poate că n-ar trebui nici măcar să mă apropii de 
Frankie. 

Niciodată nu-l mai văzuse aşa. Mereu era atât de sigur pe 
sine, atât de încrezător... Simţi un val brusc de simpatie 

amestecată cu exasperare. Mai întâi, o descumpănise cu 
izbucnirea aceea de atracție sexuală pură, după care o făcuse 
să se simtă derutată şi să-i pară rău pentru el. 

— Pentru numele lui Dumnezeu, n-am spus să nu te apropii 
de ea. 

Kilmer o privi din nou, aşteptând. 

— Am spus doar că nu vreau să... Trecu pe lângă el, pornind 
pe culoar spre dormitorul ei. Numai să n-o zăpăceşti. Să n-o 
faci să se ataşeze prea mult de tine, şi pe urmă să pleci. A avut 
parte de prea multe decepții din astea. 

— Ce i-ai spus despre tatăl ei, Grace? 

— Nimic. Doar că am făcut o greşeală, dar că aş mai greşi 
oricând la fel, dacă ar însemna să mai am încă un copil ca ea. 

— Fără să dai vina pe nimeni? 

— De ce te-aş învinui? Eram o femeie în toată firea, cu 
discernământ. Nu m-am protejat. Eu am fost singura vinovată. 
Deschise uşa camerei. Tu n-ai greşit cu nimic. 

— lisuse, cât mă doare ce spui... 

~ Nu la fel ce mult ca faptul că ai pierdut primii paşi ai lui 
Frankie. Sau primele ei cuvinte, sau cântatul seara, ca să 
adoarmă. N-ai idee. 

— Ba am. 

ÎL privi peste umăr şi, când îi văzu expresia, rămase 
nemişcată. Poate că-şi dădea seama ce pierduse şi tocmai 
de-asta îl durea. Existaseră momente când, împreună fiind, 
întrezărise câte ceva din adevăratul Kilmer, cel dinapoia 
exteriorului rezervat. Îl admirase până la limita adulaţiei şi-i 
iubise trupul şi tot ceea ce făcea pentru ea. Dacă l-ar fi cunoscut 
în întregime, ca om? Ar fi ales să aibă mai multă încredere în 
afecțiunea tatălui ei decât în cuvântul lui Kilmer? 

Ochii lui se îngustară, în timp ce-i privea atent fața, 
descifrându-i expresia. 

— Grace... 

Intră grăbită în dormitor şi închise uşa. Apoi se rezemă de 
ea, cu ochii închişi. Avea senzaţia că o furnica tot trupul, că se 
topea... Înima-i bătea repede şi cu putere. Trebuia să înceteze 
toate aceste reacţii nebuneşti. 

N-avea să înceteze. Nu atâta vreme cât era în aceeaşi casă 
cu Kilmer, cât îl vedea în fiecare zi. Şi nu încăpa nicio discuţie 
că trebuia să stea acolo, cu Frankie, până ar fi fost definitiv în 
siguranță. Nu-l putea respinge, şi de fiecare dată când îl vedea, 
tensiunea dintre ei creştea şi mai mult. 

Putea s-o ignore. Să aibă mereu o ocupaţie. Să-şi petreacă 
timpul cu Frankie. 

Dintr-odată, îşi aminti cum se uitase la ea Kilmer în ul- 
tima clipă, înainte de a intra în dormitor. Cu o expresie fierbinte, 
stăruitoare, crudă şi atât de intensă, încât o cuprinsese panica; 
parcă s-ar fi uitat într-o oglindă. 

Doamne, cât spera s-o poată ignora... 


— Îţi place Gypsy tot atât de mult cât îţi plăcea şi Darling? 

Frankie, care o ţesăla pe Gypsy, ridică privirea spre uşa 
boxei, unde apăruse Jake. 

— Amândoi îmi plac la fel. N-ar fi cinstit să am un cal 
favorit. S-ar putea să afle şi să sufere. 

— Înţeleg, zâmbi el. Dar nici chiar în adâncul inimii? 

Stătu un moment pe gânduri. 

— Ştii, sunt altfel... Gypsy e solidă şi blândă, iar Darling e 
nervos şi... comic. Vreau să fiu cu ei în momente diferite. Aş 
vrea să-l am şi pe Darling aici. 

— Pare-mi-se că deja ai destule de făcut. Şi muzica, şi 
Gypsy... 

— Dar pentru un bun prieten nu poți fi niciodată prea ocupat, 
spuse ea, începând s-o perie pe Gypsy din nou. Iar eu nu am 
mulți prieteni. 

— De ce? 


— Nu-mi plac aceleași lucruri ca la cei mai mulți copii. 
Mă găsesc ciudată. 

— Şi asta te deranjează? 

— Puțin. Câteodată. Călăria e OK. Mulţi copii din 
Tallanville călăresc. Dar nu-s mulți care să cânte la câte un 
instrument, şi niciunul dintre ei nu aude muzica. 

— Ai prefera să renunți la muzică şi-n schimb să ai prieteni? 

— Nu fi prost. 

— Asta înseamnă că nu? 

— Face parte din mine. Cum aş putea să mă opresc? Și 
mă face să mă simt... nu ştiu... ca şi cum aș fi un vultur în 
zbor, sau poate ca Darling, când sare peste un obstacol înalt, 
şi... Clătină din cap. Nu, Darling se sperie, iar eu nu mă 
sperii de muzică. Cred că n-am văzut niciodată un cal căruia 
să-i placă muzica. 

— Eu cred că am văzut. 

Privirea i se ridică brusc spre chipul lui. 

— Unde? 

— Erau doi cai, de fapt. În Maroc. I-a văzut şi mama ta. 

— Nu mi-a spus niciodată despre ei. 

— Nu sunt genul de cai pe care ar fi de acord să-i călăreşti. 
Sunt plini de fulgere şi tunete. Dar când îi vezi alergând, s-ar 
putea să-ţi amintească de muzică. 

~ Fulgere şi tunere... Ceaikovski? 

~ Sau Chopin. 

— Vreau să-i văd. 

— Într-o zi, poate... 

~ Cum îi cheamă? 

— Li se spune Perechea. Niciodată n-am auzit să fie numiţi 
şi altfel. 

Frankie clătină din cap cu convingere. 

— Dacă mama îi vedea, le-ar fi dat nume. Ea zice că fiecare 
cal trebuie să poarte un nume. Dacă au suflet propriu, trebuie 
să aibă şi nume. 

— Mă rog, dacă i-a numit în vreun fel, mie nu mi-a spus, 
zâmbi el. Şi n-ar fi de acord să-ți vorbesc despre ei. Cum 
spuneam, nu sunt genul de cai cu care ar vrea să ai tu de-a 
face. Categoric, sunt dintr-o zonă interzisă. 

— Nu mă lasă să-i călăresc nici pe unii dintre caii ei, dar 
n-o deranjează dacă mă uit la ei şi le vorbesc. Zice că e impor- 
tant să ne împrietenim cu caii. Îi mai dădu lui Gypsy o ultimă 
pălmuţă pe gât. Aşa cum face ea. Mama întotdeauna lucrează 
şi tot lucrează până când caii încep s-o iubească. 

— Am văzut-o împrietenindu-se cu animalele. E o femeie 
cu totul deosebită. 

Frankie dădu din cap, apoi se întoarse spre el. 

— E cea mai bună prietenă a mea. N-am nevoie să mă 


mult. 

— Dar pe tine e supărată. Nu la fel de tare ca-n noaptea 
când a murit Charlie, dar tot se poartă cam ciudat cu tine. 

— Am făcut şi eu nişte prostii, cu mult timp în urmă. Tot 
încerc să le îndrept, dar s-ar putea să mai dureze. Mă bucur că 
ți se pare că nu mai e la fel de supărată pe mine ca la început. 

Frankie dădu din cap. 

— Să nu te simţi prost. Nu cred că mama te-ar fi lăsat să ne 
aduci aici, dacă nu i-ar fi plăcut de tine. 

—E şi asta o mângâiere. După o scurtă pauză, o întrebă: Şi 
tu, Frankie. Îți place şi ție de mine, măcar puţin? 

Fetița zâmbi. 

— Sigur că da, răspunse ea, deschizând uşa boxei. Tu eşti 
puţin mai altfel. Cred că s-ar putea să fii ca Trigger. Ştii toate 
trucurile, dar nu le arăţi decât dacă-ți face cineva semn. Până 
atunci, nu faci decât să umbli de colo-colo şi să arăţi drăguţ. 

— Drăguţ? repetă el, izbucnind în râs. Dumnezeule mare, 
e prima oară când mă face cineva „drăguţ“. 

— Sau, mă rog, cam aşa ceva, zâmbi ea şi mai larg. Dar 
ăsta-i adevărul. Mereu umbli peste tot şi dai ordine. De ce-ai 
venit acum aici, doar să stai de vorbă cu mine? 

— Fiindcă-mi face plăcere. Dar, dacă-mi faci semn, 
poate-am să-ncep să bat din copită. 

Frankie chicoti încântată. 

— Chiar ai face-o? Tare mi-ar mai plăcea să văd. Hai, 
te rog! 

Kilmer bătu în pământ cu piciorul stâng. 

— Dumnezeule mare, cum au căzut vitejii. Dar refuz să 
nechez la comandă. 

— Atunci, nu eşti Trigger. 

— Nu sunt... Zâmbetul îi pieri de pe buze. Dar ți-aş putea 
fi un prieten mai bun decât Trigger. Poate nu la fel de bun ca 
mama ta, însă aş dori să încerc. 

— De ce? 

— Eşti nemiloasă. Nu poți să mă accepţi doar așa cum mă 
vezi? întrebă el, studiindu-i fața. Nu, cred că n-ai putea. Semeni 
prea mult cu mama ta. Făcu o pauză. Îmi placi, să ştii. Niciodată 
n-am avut prea mult de-a face cu copiii. Zilele astea sunt pentru 
mine ca un dar neprețuit. OK? 

— Poate... Îşi lăsă genele în jos, dar în ochi i se zărea totuşi 
o lucire răutăcioasă. Dar să ştii că nici eu n-am prea mult timp. 
Mai am și muzica... 

— Nu m-aş amesteca pe lângă muzica ta. 

— Şi treburile... Desigur, continuă ea pe un ton şiret, dacă 
ai curăța bălegarul în locul meu, cum ai făcut şi la ferma lui 
Charlie, mi-ar rămâne timp şi pentru... Au! ţipă ea, izbucnind 
apoi în chicoteli, când Kilmer îi dădu o palmă la fund. Mă 
rog, oricum, nu pari să ai şi altceva de făcut. 

— Afurisito! O luă de mână şi o trase afară din boxă. Ar 
trebui să te simți onorată că-mi găsesc timp şi pentru tine, 
când am un program atât de încărcat. Şi, contrar părerii pe 

care ţi-ai format-o despre caracterul meu, n-am nevoie să aştept 
semnale ca să fac trucuri. Sunt un adevărat scamator de circ, 
un om-minune. 

Frankie se uita lung la el, cu o expresie care dintr-odată 
devenise gravă. 

— L-am auzit pe doctor cum a zis că-i o minune că Donavan 
mai trăieşte. Tu l-ai adus aici, şi-o să se facă bine. Asta-i aproape 
o minune. 

— Glumeam, Frankie. 

Fetița dădu din cap. 

— Mda... Apoi, un zâmbet îi lumină faţa. Dar poate c-am 
să te-ajut şi eu să cureți bălegarul. 


— Trebuie să înţelegi că-mi asum un risc enorm. 

Carter Nevins se uită nervos în jurul său, prin bar. Alesese 
pentru întâlnirea cu Hanley barul acela de la periferia oraşului 
Fredericksburg, fiindcă era frecventat mai mult de muncitori, 
şi de niciun angajat de la Langley. Dar nu puteai şti niciodată 
cine intra să bea un pahar. Totuşi, de prima oară când îl văzuse 
pe Hanley, îşi dăduse seama că era mai bine să-l întâlnească 
acolo, decât în vreun loc părăsit. Brett Hanley era înalt, 
musculos, cu păr negru şi ochi căprui, iar costumul lui părea 
să coste mai mult decât salariul lui Nevins pe-un an de zile. 
Zâmbise mult, în primele cinci minute de după ce se aşezase 
la masă, dar acum nu mai zâmbea. Ducă-se-n mă-sa. Nevins 
avea un lucru pe care Hanley îl dorea, iar javra urma să 
plătească prețul cu vârf şi-ndesat. 

— Mi-aş putea pierde slujba. Trebuie să merite sacrificiul. 

— Sunt sigur că Kersoff ţi-a dat mai puţin decât îţi ofer 
eu, replică Hanley, pe un ton mieros. Nu e bine să te 
lăcomeşti, Nevins. 

— Pentru el, n-a fost nevoie decât să trec de-o încuietoare 
parolată şi să accesez nişte fişiere de computer, ca s-o găsesc 

pe Grace Archer. Acum, nu mai există nicio consemnare scrisă 
a locului unde se află. Ş: cred că nici chiar North nu ştie. Asta 
face ca regulile jocului să se schimbe. 

— Şi-atunci, cum ai de gând să afli unde sunt Kilmer şi 
Archer? 

— Am o relaţie. 

— Cine? 

Primitivul ăla chiar îl credea idiot? 

— Cineva care-a ținut legătura cu ei de când au plecat din 
Tallanville. Dar am nevoie de mulți bani ca să-l fac să-şi dea 
drumul la gură. 

— Cât? 

— Cinci sute de mii. 

Hanley nici nu clipi, iar Nevins înjură printre dinți. Ar fi 
trebuit să ceară mai mult. 

— Pentru el. Şi tot atâta pentru mine. 

— Eşti nebun. 

— Dacă nu vorbește, mai am şi altă cale de a o găsi pe 
Archer. Nu trebuie să găsesc decât un mic sâmbure de adevăr, 
după care fac minuni. 

— Cum? 

Nevins zâmbi. 

— Magia computerelor. Face dintr-un pitic un uriaş. Sunt 
un uriaș, Hanley. Auzi-mă cum mugesc. 

Hanley îl privi cu răceală. 

— Eşti un gunoi şi-un maniac. Ţi-a intrat o carte slabă şi 
mergi la bluff. Nu suport bluffurile. 

Nevins simţi un fior. Mai bine să nu-i forțeze mâna. 

— la două sute de mii acum, iar restul când îţi dau informaţia 
de care ai nevoie. Şi să ştii că tu eşti ăla care bluffează, nu eu. 
Dacă aveai o sursă mai bună de muls decât mine, n-ai fi fost 
acum aici. 

Hanley îl privi lung câteva momente. 

— În cât timp? 

Nevins încercă să nu-şi dea de gol uşurarea. 

— Două săptămâni? 

— Am la dispoziţie cinci zile. Mi-o aduci în cinci zile. 

— Asta nu-i prea mult. 

Hanley zâmbi fără chef. 

— Ştiu. Cinci zile. Se ridică de la masă. Mâine, în contul 
tău de bancă vor fi depuşi două sute de mii de dolari. Dacă 
nu-mi aduci informația, voi fi foarte nemulțumit. Iar şeful meu 
se va supăra şi mai tare. Crede-mă că n-ar fi bine să-l superi, 
Nevins. 

Şi, întorcându-se, ieşi din bar. 

Nevins trase adânc aer în piept. Hristoase, tremura de-a 
binelea. În ce se băgase? Şi Kersoff fusese dur, dar avea 
bănuiala că Hanley era otravă de înaltă clasă. Lasă, avea să fie 
totul OK. Ei, şi ce dacă bluffase şi el puţin? Încă nu-l avea pe 
Stolz în buzunar. Stolz fusese foarte băgăreț, şi bănuia că 
Nevins îl urmărea. Poate că banii aveau să-l influențeze. Banii 
puteau face orice. Acum însă, când Nevins constatase că putea 
obţine şi mai mulţi bani de la Hanley, îi voia pe toți pentru el. 

Iar planul B era foarte posibil. Avea destulă minte şi ştia 
calea spre a accesa misterele universului — sau, cel puțin, pe-ale 
propriului său univers. 

Mai bine să se întoarcă la Langley şi să petreacă la com- 
puter câteva ore lungi şi productive, diseară. Hanley nu-l 
crezuse când îi spusese că era un uriaş. Ei bine, ăsta era 
adevărul. Avea să i-o dovedească. 

Auzi-mă cum mugesc, Hanley. 


lar călăreau împreună. Era a treia dimineaţă la rând. 

Grace îi privea pe Frankie şi pe Kilmer cum porneau peste 
câmpie, spre poalele colinelor. Frankie râdea şi-i vorbea lui 
Kilmer, care o asculta cu acea intensitate calmă care-i era atât 
de caracteristică. 

Izolare. 

Grace clătină din cap, încercând să-şi alunge acea senzație 
de gol interior, atât de neașteptată şi cuprinzătoare. Doar nu 
refuzase să-i dea lui Kilmer permisiunea să-şi petreacă timpul 
cu Frankie. Şi era de aşteptat ca Frankie să se ataşeze de Kilmer 
tot mai mult, de fiecare dată când era cu el. La douăzeci şi trei 
de ani, şi Grace fusese orbită de Kilmer. 

Dar ea îl văzuse în postura de erou, ca pe un conducător 
de oameni, isteț şi înţelept. Frankie îl vedea fără toate 
valtrapurile şi zurgălăii. Ei îi plăcea omul, nu războinicul 
supradimensionat, iar intimitatea tot mai strânsă dintre ei era 
cu atât mai puternică, cu cât se baza pe o relație strict umană. 

— Arată bine împreună, nu-i aşa? Se întoarse, pentru a-l 
vedea pe Donavan adus pe verandă de doctorul Krailon. Când 
ai să-i spui? 

— Taci din gură, Donavan. Se întoarse spre medic. Eşti 
sigur că n-ar trebui să stea în pat? De preferință, cu un leuco- 
plast pe gură? 

Doctorul clătină din cap. 

— Prea târziu. Este pe cale să se vindece. Făcu o pază. 
De-asta am să şi plec, diseară. Nu mai are nevoie de mine. 
Domnul Kilmer repartizează pe altcineva ca să se ocupe de el. 

— Sunt sigură că te simți foarte ușurat. 

— Da, cum ţi-am spus, e un pacient foarte dificil, spuse 
medicul, după care îi zâmbi lui Donavan. Totuşi, mă bucur 
să-l văd însănătoşindu-se. E un motiv de mândrie pentru mine 
că i-am salvat pielea asta de două parale. 

— Face mult mai mult, protestă Donavan. Şi ar trebui să te 
bucuri că ţi-am dat ocazia să exersezi. Probabil, aveai nevoie. 

— Ingratule, clătină din cap Krallon. Cred că mă duc în 
casă să-mi mai iau o cafea. Vrei şi dumneata una, domnişoară 
Archer? 

Grace clătină din cap. 

— Şi am să mă asigur că Donavan e îngrijit bine. Eu îţi 
sunt recunoscătoare, chiar dacă el nu-ți este. ÎI privi pe doctor 
cum intra în casă, înainte de a se întoarce spre Donavan. Se 
duce înapoi în Maroc? 

Donavan clătină din cap. 

— Ar fi prea periculos pentru el — iar pentru tine şi Frankie, 
teribil de periculos. Kilmer îl duce la o cabană din apropiere 
de Yellowstone, până se mai liniştesc lucrurile. 

— De ce nu-l lasă să mai stea aici? 

— După câte-a făcut pentru el, Kilmer nu vrea să-l pună în 
pericol. Cu cât ajunge mai departe de noi, cu atât va fi mai în 
siguranță. Privirea lui Donavan se îndreptă iar spre Kilmer şi 
Frankie. N-ar strica să-i spui lui Frankie că e tatăl ei. 

Grace clătină din cap. 

— Cum vrei, ridică el din umeri. 

— Chiar aşa. Cu un efort, îşi luă ochii de la fiica ei şi Kilmer. 
Nu mă deranjează că e prietenă cu el, dar taţii sunt altfel. 
Frankie nu-şi va face speranțe deşarte că-l are pe Kilmer pentru 
totdeauna. Nu voi lăsa să fie rănită, când el o să plece iar. 

— Pe tine te-a rănit, Grace? 

Nu-i răspunse. 

— Nu mă aşteptam la nimic de la el. Eu sunt cea care a 
plecat. 

— Iar el a venit după tine. Nu imediat — dar când a văzut că 
aveai nevoie de el, a apărut. 

— Donavan, de ce insiști? 

— Kilmer mi-e prieten. Aceşti ultimi nouă ani n-au fost 
uşori nici pentru el. Niciodată nu l-am văzut mai tulburat ca-n 
ziua când a aflat că erai.însărcinată. Dar a făcut ceea ce trebuia 
să facă pentru a vă proteja pe amândouă, iar unele dintre 
misiunile pe care i le-a impus North a fost foarte urâte. Nu 
le-ar fi primit, dacă nu trebuia să se gândească la voi două. 

— Încerci să mă faci să mă simt vinovată? 

— Pe dracu”, nu încerc decât să te fac să înţelegi că şi Kilmer 
era prins în aceeaşi plasă ca tine, şi n-a căutat să se elibereze. 
Iar acum, fii şi tu puţin mai îngăduitoare cu el. Merită. 

— Sunt cât se poate de îngăduitoare. ÎL las să-și petreacă 
timpul cu Frankie. lar tu să nu te mai amesteci, Donavan, că 
de nu, te-mping cu scaun cu tot de pe verandă şi mă uit cum ai 
să te rostogoleşti până-n ocolul cailor. 

— Of, Grace, ce femeie dură eşti... Donavan îşi înclină 
capui într-o parte. Pot să mai folosesc şiretlicul cu recidiva? 

— Nu, 

~ Atunci, cred c-ar fi mai bine să-mi țin gura. Păcat. Nu 
mi se întâmplă prea des să scot asemenea perle de înțelepciune. 
Vrei să mă duci tu în casă sau preferi să stai aici şi să-ţi savurezi 
canonul de pocăință? 

— Donavan, am să te... începu ea, printre dinți. Nu mă 
autoflagelez. Fac numai ceea ce e necesar. Și nu-mi mai vorbi 
despre Frankie. 

— A, de data asta nu despre Frankie vorbeam. Te-am privit 
aseară, când bunul doctor m-a adus jos, la cină. Tu şi Kilmer. 
Era o imagine foarte familiară. Mi-a trezit o amintire de acum 
nouă ani. Dar poate că aseară era puţin mai puternică? 

Iisuse, chiar atât de vizibil fusese? 

— Penitenţă, Grace... murmură Donavan. Îmi da seama de 
ce nu te poți hotărî în legătură cu Frankie, dar de ce să-ţi refuzi 
plăcerea unei... 

— Destul. Mă duc să-i spun doctorului că te aduc înăuntru. 

ŞI, întorcându-se, intră în casă. 


— Călăreşti destul de bine, îi spuse Frankie lui Kilmer. Nu 
mă aşteptam ca Samson să te lase pe spinarea lui. Mama ştie 
că pe el l-ai luat? 

— l-am spus. Kilmer se strâmbă o clipă. Sau, mă rog, i-am 
cerut voie. Probabil, a crezut că Samson va da cu mine de 
pământ. 

— Dar zicea că te pricepi la cai. 

— Atâta cât a apucat ea să mă învețe, într-un curs intensiv, 
acum nouă ani. Cred că pe-atunci călăream binişor, dar nu 
eram sigur că aveam să-mi mai amintesc. ÎL bătu pe Samson 
pe gât. Eu nu-s ca mama ta. Nu le pot citi gândurile. Dar am 
noţiunile de bază, şi a reieşit că pot călări şi unii cai puţin cam 
nervoşi. Grace zice că se simt în siguranță cu mine. 

— Mama te-a învăţat? întrebă Frankie, dându-i pinteni lui 
Gypsy, care porni în galop pe câmp, urmată de Kilmer cu 
Samson. De ce? 

— Nu eram siguri dacă n-ar fi fost cazul să am nişte 
cunoştinţe elementare de lucru cu caii. Era posibil să fie nevoie 
de ele, în misiunea pentru care ne pregăteam. 

~ Misiune, chicoti Frankie. Sună aşa de important... şi 
amuzant. 

— Cred că da. 

— Dar nu e amuzant, continuă ea, cu zâmbetul pierindu-i 
de pe buze. Şi Donavan a fost într-o misiune, nu? Şi era să 
moară. Şi tu ai fi putut să mori. Mama era îngrijorată. 

— Zău? 

Fetiţa dădu din cap. 

— Şi eu eram. Dar mi-a promis c-o să se ducă să te scape, 
dacă ai vreo problemă. 

— Foarte... interesant. 

— Asta înseamnă că, de fapt, tot îi place de tine, nu? Şi 
trebuie să fi fost prieteni cândva, dacă te-a învățat să călăreşti. 

— Unde vrei să ajungi, Frankie? 

— Câteodată, trebuie s-o las pe mama singură. Sau, vreau 
să zic, nu tocmai singură. Nu vreau s-o fac, dar când muzica... 
nu pot s-o iau cu mine, în muzică... Îşi muşcă buza de jos. 
Mi-a spus că nu se simţea singură, dar asta a fost înainte să 
moară Charlie. Şi nu vreau să fie singură, Jake. 


- Şi? 


— Şi... mie-mi place de tine. Ai venit s-o ajuţi când eram 
în pericol. Înseamnă că şi ţie-ţi place de ea. Nu vreau decât să 
n-o laşi să fie singură. Nu e nevoie să stai cu ea tot timpul, 
doar din când în când. 

Hristoase, ce putea fi mai înduioşător de-atât? Un minut, 
Kilmer nici nu putu scoate o vorbă. 

— Şi tu îmi placi, Frankie. Dar nu sunt sigur că mama ta ar 
dori să-mi vorbeşti despre asta. 

Frankie zâmbi. 

—Nici eu. Ar zice că nu-i treaba mea. Dar tot ce-are legătură 
cu ea este treaba mea. Şi invers. 

— Faceţi o echipă grozavă. 

Fetiţa dădu din cap. 

— Mda. Ascultă, nu vreau să te fac să te simţi prost dacă 
nu vrei să stai pe-aproape, dar cu trebuie să am grijă de mama. 
Dintr-odată, îi veni o idee. Când mama te-a învăţat să călăreşti, 
ar fi trebuit să-l călărești pe unul dintre caii ăia doi, albi, de 
care mi-ai spus? Cei despre care ziceai că-s ca fulgerul şi 
tunetul? 

— Da. 

— Dar n-ai apucat s-o faci niciodată... Mă gândeam la caii 
ăia, după ce-am stat de vorbă. Caii albi sunt foarte frumoşi. Ai 
auzit vreodată despre Mustangul Alb? 

— Mă tem că nu. 

— Nimeni nu știe dacă Mustangul e doar o legendă sau 
nu, dar a fost văzut de la Munţii Stâncoşi până la Rio Grande. 
Unii spun că a salvat viața unei fetițe care se pierduse de 
familia ei. 

— Ştii multe despre caii celebri, nu-i aşa? 

— Sigur că ştiu. Mama mi-a povestit o mulțime despre ei, 
Şi mi-a dat şi o carte, când aveam şase ani. Una dintre 
povestirile mele favorite e despre Shotgun. Nu era decât un 

ponei, dar a intrat în marea învolburată ca să tragă afară o 
barcă de salvare plină cu oameni naufragiați. Și pe urmă, a 
mai fost şi Bucephalus. 

— Ce? 

— N-am pronunţat bine? Ăsta era armăsarul negru al lui 
Alexandru cel Mare. Alexandru a numit chiar şi un oraş după 
el. Nu-i mişto? 

— Foarte mişto. 

— Şi nu ştim cum o chema pe iapa lui Paul Revere. Totuşi, 
unii oameni cred că se numea Brown Beauty. Dar eu zic că şi 
ea a fost o eroină la fel de mare ca Paul Revere. La urma 
urmei, ea e cea care... 


În aceeaşi seară, după cină, Blockman îl urmă pe Kilmer 
afară, pe verandă. 

— Stolz zice că s-ar putea ca Nevins să fie ciripitorul. 

— Maniacul computerelor? 

Blockman dădu din cap. 

— E posibil. A spus c-o să se uite prin jur, să vadă dacă 
descoperă ceva clar şi c-o să mă mai caute mâine. Da’ nu-i 
urgent, aşa-i? N-are ce să afle. North nu ştie unde suntem. 

— Ba e urgent. Ori de câte ori apare cineva care le caută pe 
Grace şi Frankie, situația devine urgentă. 

— Mă interesez în fiecare seară. Apoi schimă subiectul. 
Te-am văzut cu Frankie, în dimineaţa asta. E extraordinară 
puştoaica, nu-i aşa? 

Kilmer dădu din cap. 

Blockman chicoti. 

— Înţeleg că nu vrei să intri în amănunte, spuse el, coborând 
de pe verandă. Şi, oricum, e puţin cam prea multă tensiune în 
atmosferă. Cred că mă duc până jos, în dormitor, să joc un 
pocher. Oamenii tăi pun mereu de câte o partidă. 

Tensiune. Pe bune că da, îşi spuse Kilmer, în timp ce-l 
privea pe Blockman îndepărtându-se prin curte. În ultima 

vreme, tensiunea părea să fi devenit la ordinea zilei. Tensiune 
în legătură cu Marvot, tensiune în legătură cu Perechea, 
tensiune în legătură cu Grace. 

Din living începea să se audă muzică. Frankie cânta o 
sonată. Frumos. De obicei, cânta seara, dacă nu compunea. 
Kilmer se obişnuise să stea singur acolo şi s-o asculte, până se 4 
ducea la culcare. l-ar fi plăcut să-i vadă fața în timp ce cânta, 
dar îi venea tot mai greu să... 

— Frankie vrea să ştie dacă te deranjează cu ceva. 

Intorcându-se, o văzu pe Grace în uşă. 

— Ce? l 

— Nu-i proastă. Are spirit de observație. Imediat după cină, | 
când ea începe să cânte, tu mereu ieși din cameră Şi vii aici. Se 
întreabă dacă nu cumva te deranjează când cântă la clape. | 

— Cum să nu cânte? Sigur că se poate. Am să vorbesc cu 
ea mâine. 

Grace ezită o clipă. 

— Staţi mult de vorbă, nu? 

— Cred că încerc să recuperez timpul pierdut, zâmbi el. 

Nu că aşa ceva ar fi posibil... 

— Într-adevăr, nu e, confirmă ea, după care făcu o scurtă 
pauză. De-asta am şi spus că e-n regulă să ajungi s-o cunoşti 
mai bine. N-ai idee ce-ai pierdut. 

— Ba am. După o clipă de tăcere, Kilmer urmă: Dar ai 
putea să-mi povesteşti şi tu câte ceva. Când ai constatat că 
Frankie nu era un copil ca oricare altul? 

-- Nu ştiu. Când avea vreo trei ani, cred. Atunci a descoperit 
pianul cel vechi din livingul lui Charlie. Şi încă dinainte părea 
să asculte ceva ce noi, ceilalți, nu puteam auzi. Dar pe urmă a 
aflat că ceea ce era în ea putea să iasă. Charlie şi cu mine eram 
şocaţi. Nu ştiam ce să facem. Aşa că am ajuns la concluzia că 
ceea ce nu era natural pentru alți oameni era absolut firesc 
pentru Frankie, şi a trebuit să accept şi s-o ajut să se simtă cât 
mai bine şi mai normal în situația asta. 

— Ai făcut o treabă bună. 

— Am încercat. Sper că am şi reuşit. 

O clipă, Kilmer nu spuse nimic. 

— E îngrijorată din cauza ta. Crede că te simți singură. 

Grace rămase nemişcată. 

-- Ţi-a spus ea asta? 

Kilmer chicoti. 

— Cred că e-n căutarea unui mommy-sitter, pentru când va 
fi ca ocupată cu muzica ei. M-a asigurat că nu va fi o slujbă cu 
normă întreagă. 

— A, tu eşti alesul? 

— M-am simţit onorat că s-a gândit la mine. Totuşi, mă 
mir că nu l-a ales pe Blockman. Cred că l-a considerat prea 
ocupat. Şi toată lumea ştie că eu nu fac nimic, doar stau în 
mijloc şi dau ordine. Ridică mâna, făcându-i semn să tacă, 
văzând-o că deschidea gura să vorbească. Ştiu, nu e nevoie să 
spui nimic. Îmi dau seama că nu mă consideri calificat. 

— N-am nevoie de tine. Pot să-mi văd şi singură de viața 
mea. Şi mi-ai dat clar de înţeles că n-ai chef de-o responsa- 
bilitate ca asta. 

— 'Ţi-am dat pe dracu’. În ultima vreme, nici nu mă mai 
asculți când îți vorbesc. Ochii i se îngustară, privindu-i faţa. 
Sau nu mai vrei să auzi. Nu te pot condamna, da” nu-mi veni 
cu baliverne din astea. M-am întors în scenă şi sunt gata să-mi 
asum orice responsabilitate pe care mi-o acorzi. Pe un ton mai 
dur, adăugă: lar motivul pentru care nu stau în casă când 
Frankie începe să cânte e că nu-mi mai pot lua ochii de la tine. 
Spui că Frankie are spirit de observaţie. Vrei să observe că-mi 
vine s-o iau pe sus pe maică-sa şi s-o duc în pat? Nu cred că e 
gata pentru nivelul ăsta de educaţie, ce zici? 

— Nu, în niciun caz. Frankie nu şi-ar da seama că... 

— La început, nu. Dar fă bine şi înțelege că până la urmă, 
oricum, va observa. Nu pot să mă ascund la nesfârşit, şi nici 

tu nu eşti mult mai grozavă. Atâta vreme când pe amândoi ne 
arde să... De ce naiba nu mă laşi doar... Trase adânc aer în 
piept. N-am vrut să spun asta. Mi-a scăpat fără voia mea. Porni 
în jos pe treptele verandei. Cred că mă duc în dormitor până 
n-o fac fiartă de-a binelea. Din mers, mai aruncă o privire 
peste umăr. Dar să ştii că-i adevărat, şi e timpul să facem ceva 
cu problema asta. Amândoi am fi de-o mie de ori mai calmi şi 
ne-am descurca mult mai bine, dacă n-am mai avea-o pe cap. 
Făcu o scurtă pauză. Mâine după-amiază, la ora trei, am să fiu 
în hambar. 

Grace încremeni. 

— Ce vrei să spui cu asta? 

— Vreau să spun că ştiu că nu eşti de acord să mi te dăruieşti 
aici, în casă. Nu cu Frankie prin preajmă... Buzele i se arcuiră. 
Şi nici n-avem nevoie de pat. Din câte-mi amintesc, o făceam 


oriunde găseam câte o suprafață orizontală, de la un şanţ 
noroios până pe masa din bucătăria colibei ăleia de lângă 
Tanger. Nimic nu ne stătea în cale. 

Şi plecă, fără a-i lăsa timp să-i răspundă. 


Nimic nu ne stătea în cale. 

Grace tremura, în timp ce-l privea îndepărtându-se prin 
curte. Acea frază în sine era de ajuns ca să-i trezească prea 
multe amintiri, prea multe împreunăn frenetice, prea multe 
momente nebuneşti în care... Nu te mai gândi. Îşi simţea trupul 
pregătindu-se, furnicăturile de la încheieturile mâinilor și din 
palme. Îi era tot mai greu să respire, şi-şi simţea sânii umflați 
şi sensibili. 

Dumnezeule, cât îl mai dorea! 

Canon de pocăință, spusese Donavan. 

Avea dreptate, fusese o tortură să-l privească pe Kilmer, 
să se uite la el, să-l vadă, să-l asculte şi să-şi înăbuşe nevoia 

sexuală. Că doar era femeie, pentru numele lui Dumnezeu. 
Era firesc să aibă dorinţe şi nevoi, Nefiresc ar fi fost să-şi 
refuze satisfacerea lor, dacă aceasta nu făcea rău nimănui. 

Du-te la culcare. Gândeşte-te. Ţine seama de toate 
consecințele. 

Nu voia să se gândească. Voia să-l urmeze pe Kilmer 
atunci, în clipa aia. 

Nici n-avem nevoie de pat. 

Închise ochii. Rezistă. Opune-te. Dacă avea destul timp 
la dispoziţie, putea să treacă peste acel moment de slăbiciune. 
A doua zi urma să fie ocupată şi să şi-l alunge pe Kilmer din 
minte. 

A doua zi... 

În hambar, mâine, la trei. 


1] 


Sarata îi ardea spinarea, în timp ce Grace mergea încet 
spre hambar. 

Făcea o greşeală. 

Ba nu, nu era nicio greşeală. 

Sau, dacă era, avea s-o facă oricum, îşi spuse ea cu 
nepăsare. Toată noaptea se frământase, luptându-se cu sine 
însăşi, şi ajunsese la această concluzie. Era o femeie matură 
şi putea face față unei întâlniri amoroase. De data asta, o 
ducea mintea să se protejeze. Nu trebuia să însemne nimic 
mai mult decât nebunia de ordin fizic care existase între ei 
cu atâția ani în urmă. Trecuse prea mult timp pentru ea şi, 
probabil, suferea efectele abstinenţei. Kilmer avea dreptate, 
amândoi aveau să-şi revină la normal după ce-şi satisfăceau 
această nevoie. 

Iisuse, nici măcar nu ştia dacă mai gândea raţional sau nu. 
Tot ce ştia era că i se înmuiau genunchii și simţea cum îi ardeau 
obrajii, în timp ce deschidea uşa hambarului. 

Penumbră. Miros de fân şi cai. 

— Mă temeam că n-ai să vii, spuse Kilmer, ieşind din 
semiobscuritate. Dumnezeule, ce frică mi-a fost. 

Se opri pe loc, privind-o. 

De ce n-o atingea? 

În clipa următoare, o atinse. 

Îi puse mâna pe gât. Palma lui era dură şi bătătorită, în 
contact cu pielea ei delicată. Pulsul îi sări în adâncitura 
grumazului. Se cutremură. 

— Zi că-i în regulă, spuse el răguşit. Pentru Dumnezeu, 
spune-mi că-i OK. 

Grace nu putea vorbi. Ce naiba, nu putea nici măcar să 
respire. Era conștientă numai de textura aspră a mâinii lui pe 
pielea gingaşă a gâtului ei. 

— Grace. 

— Taci... Îşi îngropă faţa lângă umărul lui. Taci şi fă-o odată. 

— La dracu”, da. Mâinile lui o cutreierau peste tot, 
mângâind, frecând, strângând. Scotea din gâtlej nişte sunete 
joase, instinctuale, aproape animalice. Excelent. Eşti aşa de... 

— Şi tu... 

Grace îi descheia cămaşa, ca să ajungă cât mai aproape, 
piele pe piele. Doamne, îi uitase mirosul. Elementar şi 
condimentat, şi la fel de erotic pentru ea ca un afrodisiac. 

Kilmer îi scosese bluza şi-i descheia sutienul. I-l smulse, 
apoi o trase spre o boxă. 

— Hai. Acum. Trebuie să intru în tine. 

Fu vag conştientă de o grămadă de fân acoperită cu o 
pătură, în boxă, înainte ca Kilmer s-o doboare, dezbrăcând-o 
înnebunit. 

Goală, lipită de el. Senzaţia... 

Se arcui, încercând să-l absoarbă cât mai mult. 

— Da... Se mişca între coapsele ei. la... Lasă-mă... 

Avea să ţipe. 

Îşi înfipse unghiile în umerii lui. 

— Kilmer e... 

— Şşt, e-n regulă... E-n regulă... Lasă-mă doar... 

— Să te las...? gâfâi ea. Nu, lasă-mă tu pe mine... Se răsuci, 
ajungând deasupra. Nu pot sta locului... Trebuie să... 

— Cum vrei... O apăsă într-un loc de la baza şirei spinării, 
făcând s-o străbată un fior. Cum vrei... 


— Nebunie, şopti ea, în timp ce încerca să-şi tragă 
respirația. Credeam c-o să fie altfel... Speram să fie altfel, 
dar nu s-a schimbat nimic. Ai zice că odată cu vârsta ne 
vine şi mintea la cap... 

— lar odată cu mintea, vine şi plăcerea. Fără plăcere nu 
putem trăi. Kilmer o ţinea în brațe de la spate, stând amândoi 
ca două linguri, în timp ce cu mâna o mângâia pe abdomen. 
Iar plăcerea compensează toate momentele grele şi ne ajută să 
rămânem în toate mințile. 

— Numai în toate mințile n-am fost, adineaori, murmură 
ea, încercând să-şi controleze vocea. A fost o nebunie. Nu pot 
să înțeleg de ce reacționez aşa cu tine. Nu ştiu... Mi se întâmplă 
pur şi simplu. 


Buzele lui îi atinseră tâmpla. 

-Îi mulțumesc lui Dumnezeu pentru că ți se întâmplă, 
— Chimie. 

— Poate. 


— Altceva, ce? 

— N-am idee. Şi nici n-am de gând să demontez ceva atât 
de fantastic, ca să văd ce-are înăuntru. Nu fac decât să accept 
şi să savurez naibii la maximum. Limba lui o mângâie pe lobul 
urechii. Şi-ţi propun să faci la fel. 

— Nu suntem la fel. 

— A, am observat. 

— Pramatie. Îşi înfipse jucăuş dinţii în braţul lui. Vreau 
să zic, noi, femeile, ne facem griji. Aşa suntem croite. Nu 
ne putem delecta cu o tăvăleală-n fân fără să ne gândim şi 
la consecinţe. Clătină din cap. Ce tot spun eu aici? Exact 
aşa a fost concepută Frankie. Şi atunci am avut cea mai 
mare grijă, nu? 

— A fost şi vina mea. 
— Aiurea. M-ai întrebat, şi te-am minţit. Asta o face să fie 
întru totul responsabilitatea mea, fără ca ţie să-ţi revină nicio 
obligaţie. 

— Mi-aş fi dorit să fii puțin mai pretențioasă cu mine când 
ai descoperit că erai însărcinată. Mă simţeam neajutorat. Voiam 
să fac ceva, orice, şi nu puteam face nimic care nu te-ar fi pus 
în pericol. Mâna îi cobori iar spre burta ei, mângâind-o. Mă 
gândeam la tine, mă întrebam cum arătai când erai grea cu 
copilul, ce-aș fi simţit dacă te mângâiam așa... 

— Eram mare cât casa şi umblam clătinat ca o rață. Te-ar fi 
umflat râsul. 

— Ba n-aş fi râs. 

Un moment, Grace tăcu. 

— Poate că n-ai fi râs. Oamenii se schimbă când e la mijloc 
un copil. Eu, una, ştiu că m-am schimbat. Deveni rigidă. Şi nu 
mă mai tot dezmierda. 

— De ce? Încerc şi eu să fiu tandru, ce mama dracului! 

— Nu are efectul ăla. 

Râzând, Kilmer trecu deasupra ei. 

— De ce? 

— Fiindcă mă tot gândesc că am fost gravidă, iar asta-mi 
aminteşte cum am ajuns aşa. Şi de-aici, îmi aduc aminte 
cum am... 

— Gata, am făcut legătura. Se frecă încet de ea şi râse, 
când Grace îşi trase cu greu respirația. Am dat ordine şi nimeni 
n-ar trebui să vină aici în următoarele trei ore. Cât timp ai? 

~ Nu știu. L-am rugat pe Donavan să stea cu ochii pe 
Frankie. Lucrează la muzica ei. Mâinile începuseră să i se 
încleşteze pe umerii lui. Şi nu-mi mai tot pune întrebări. Nu 
pierde niciun minut cu vorbele, fir-ar să fie. Am nevoie... 

— Niciun minut, şopti el. Nicio secundă... 


— Stai. 

În uşa boxei, Grace se opri să se uite înapoi la Kilmer, 
care încă mai zăcea gol pe pătură. Dumnezeule, cât ar fi 
vrut să se întoarcă la el... Ar fi trebuit să fie sătulă, dar 
parcă nu s-ar fi împreunat cu el nici măcar o dată, necum 
de nenumărate ori. 

— Ce? E aproape cinci; trebuie să mă întorc în casă. 

— Nu te contrazic, zâmbi el. Dar ai paie în păr. Te-aş ajuta 
să ţi le scuturi, însă asta ar da naştere la probleme. 

Grace îşi trecu repede degetele prin păr. 

— E bine aşa? 

— Minunat. 

— Sigur. 

— Nu te mint. Arăți ciufulită, îmbujorată şi frăgezită... O 
minunăție. Făcu o pauză. Când? 

— Când ce? 

~ N-o lungi. Ştii bine c-o să se întâmple din nou. E mai 
bine s-o planificăm din timp, ca să-ți fie mai uşor. Mâine, la 
aceeaşi oră? 

Cu o mişcare smucită, Grace dădu din cap. 

— Dacă se potriveşte şi cu programul lui Frankie. 

— O s-aştept. Ridicându-se în capul oaselor, Kilmer începu 
să-şi adune hainele. Dar probabil că n-o să fie de-ajuns pentru 
niciunul dintre noi. Trebuie să fii pregătită pentru asta. 

— N-am s-o las pe Frankie să creadă că maică-sa-i o 
matracucă de pe drumuri care... 

— N-aş lăsa-o eu să creadă aşa ceva despre tine. Nu spun 
decât că n-am să-mi pot ține mâinile acasă. Şi chiar când nu te 
voi atinge, tot ai să ştii la ce mă pândesc. 

Şi avea să-şi dorească să-i simtă mâinile pe ea, îşi spuse 
Grace. Nu încăpea nicio îndoială că-l dorea. Acea întâlnire 

fusese întru totul la fel de îmbătătoare şi disperată ca 
momentele pe care le trăiseră cu nouă ani în urmă. Ştia că va 
urma o dependenţă la fel de mare. 

— Nu pot gândi cu atât de mult timp în avans. 

— Nu va fi chiar atât de mult, răspunse el, încheindu-și 
cureaua. Îți garantez. Dar lasă-mă să mă ocup eu de asta. Îţi va 
fi mai uşor, iar Frankie n-o să ştie. 

Grace făcu o mutră amărâtă. 

— Dar vor şti toți ceilalți de la fermă. 

— Da, însă dacă înalţă o sprânceană măcar, îi voi face să-şi 
blesteme ziua în care s-au născut. Acum nouă ani, nu te-a 
deranjat nicio clipă că echipa ştia despre noi. 

— Acum nouă ani nu gândeam destul ca să mă deranjeze 
ceva. Nu făceam decât să simt. 

— Nu pot păstra secretul ăsta, spuse el încet. Trăim prea 
aproape unul de altul. 

— Ştiu. Grace deschise uşa boxei. Am luat o hotărâre şi nu 
am dreptul să aştept nimic altceva. Ai grijă doar ca Frankie să 
nu afle. 


Langley, Virginia 


— La ce lucrezi? Stolz se oprise lângă separeul lui Nevins, 
privind curios spre display-ul computerului. Parcă era vorba 
să luăm cina împreună. 

— Ai venit mai devreme. Ne înţeleseserăm pentru şapte 
jumate, parcă, nu? replică Nevins, grăbindu-se să şteargă 
imaginea de pe ecran. Doar un mic proiect pe care mi l-a cerut 
North. A zis că-l vrea imediat. Se ridică în picioare. Unde vrei 
să mergem? La cantină sau în oraş? 

— În oraş. La restaurantul italian unde am fost şi alaltăieri. 
O oră de-acum încolo, nu vreau nici măcar să mă gândesc la 
treburile de-aici. Uneori, mă întreb de ce înghit toate rahaturile 
astea birocratice. 

Textul ăsta ar fi trebuit să-l facă să-l considere un amic, 
îşi spuse Nevins dispreţuitor. Nicio şansă. Stolz nu avea nici 
măcar jumătate din capacitatea sau din mintea lui. Dar tot urma 
să aibă nevoie de el pentru a obţine rezultatul. 

— Beneficiile merită, zâmbi el. Poate-o să aruncăm o privire 
şi peste sectorul privat. 

— Ce-i aia Ops 751? 

— Băgărețule. Slavă Domnului că stinsese display-ul 
înainte ca Stolz să poată citi şi restul numărului operaţiunii. 
Mai bine să nici nu mai revină asupra problemei, înainte de a 
fi sigur că nu se mai amesteca nimeni. Toţi cei din secția lui 
plecaseră acasă, iar Stolz n-ar fi trebuit să fie acolo până peste 
o oră. Riscase, însă, fiindcă nu mai avea timp. Doar câteva 
zile, până când Hanley avea să se repeadă iar la el. Ţi-am spus 
că mi-a dat North o însărcinare. 

— Ce însărcinare? 

Cobori glasul, melodramatic. 

— Una confidențială. Top-secret. Apoi râse. Gogoşile 
obişnuite. Am să-ți povestesc la cină. 

Ceea ce însemna că n-ar fi stricat să înceapă chiar de-acum 
să-şi pună la cale fabulaţia, ca să sune cât mai plauzibil. Hai, 
să plecăm de-aici. 


Grace stătea pe verandă şi se uita spre munți, în aşteptare. 

Trecuse cina, iar Frankie cânta în living. In seara aceea, 
muzica era uşoară și însuflețită, iar Grace o auzea conversând 
cu Donavan în timp ce cânta. 

Ar fi trebuit să stea și ea acolo, în cameră. Ba nu, n-ar fi 
trebuit. Avea câteva minute libere. 

Uşa cu plasă se deschise, făcând-o să se încordeze. 

Kilmer ieşi din casă şi se opri în spatele ei. Mâinile lui o 
încercuiră, cuprinzându-i sânii în căuşurile palmelor. 

— Slavă Domnului. Iisuse, abia am aşteptat să se termine 
odată masa aia nesuferită. 

Şi Grace arsese de nerăbdare. Se arcui înapoi spre el, 
străbătută de senzaţii. 

— Nu e... Trebuie să mă întorc în casă... 

— Încă nu. Ba o strângea, ba-i dădea drumul iar... I-am 
spus lui Donavan s-o ţină de vorbă. În hambar... Doar treizeci 
de minute dă-mi... Am să mă grăbesc... 

La naiba, amândoi aveau să se grăbească. În ultima vreme, 
când ajungeau unul lângă altul, aproape explodau. 

— Haide. Ai prefera să zaci în pat toată noaptea, trează, cu 
gândul la asta? O luă de mână şi o trase în jos pe trepte, Treizeci 
de minute, Grace. 

N-ar fi trebuit să se ducă. Până acum, reuşise să se 
stăpânească în preajma lui Frankie. 

Dar nu şi în noaptea asta. Ceasurile acelea de așteptare o 
înnebuniseră. 

O luă la fugă spre hambar. 

— Hai, repede. 


Trei sferturi de oră mai târziu, se întorceau grăbiţi spre 
casă. Grace încă o mai auzea pe Frankie cântând și râzând cu 
Donavan. Nu-i observase absenţa. 

Şi Kilmer spuse acelaşi lucru: 

— Nu i-ai lipsit, aşa că nu-ți mai face griji. N-a durat chiar 
atât de mult. Apoi, buzele i se crispară. Nici pe departe destul 
de mult. Dar suficient ca să nu înnebunim amândoi. 

— Ne purtăm ca nişte animale. 

— Da, şi nu e nimic rău în asta. E curat, frumos şi fierbinte. 

— Ba e şi rău, dacă nu ne putem controla. 

Kilmer se opri, cu mâna pe braţul ei. 

— Dacă Frankie e singura pentru care-ţi faci griji, atunci 
putem s-o rezolvăm. Nu vrei să mergem pe furiș? Perfect — 
hai să avem o relaţie legitimă. 

— Ce vrei să spui? 


— Mărită-te cu mine. 

Se holbă la el. 

— Ce? 

— Atunci, am putea să ne culcăm în acelaşi pat. Gata cu 
hambarul. 

— N-am să mă mărit cu un bărbat doar ca să pot face sex 
cu el, 

~ De ce nu? Dacă am fi impreună pe săturate, s-ar putea 
să te plictiseşii de mine şi să mă expediezi. Nu asta vrei? Făcu 
o pauză. Frankie mă place și ea... M-ar accepta, cred, 

— Şi pe urmă, să fie distrusă când ne-ai părăsi? 

— Pe ea n-aş părăsi-o niciodată. Şi nici pe tine nu te-aş 
mai părăsi din nou. Dacă e vorba de vreo plecare, numai tu ai 
putea să mă părăsești pe mine. Există o diferenţă, şi aş avea 
grijă s-o ştie şi ea. Ai să te gândeşti la asta? 

Grace clătină din cap. 

— Nici nu mă aşteptam să fii deja pregătită, ridică el din 
umeri. Încă mai ai multă revoltă în suflet, fiindcă te-am lăsat 
s-o creşti pe Frankie de una singură. 

— i-am spus că nu-i adevărat. 

— Ba eu cred că e. Oricât de mult ţi-ai tot spune că nu mă 
învinuieşti de nimic, puţină învreşunare tot mai trebuie să fie 
la mijloc. Nu face nimic. Am să trec peste ea. 

Grace clătină iar din cap. 

— Atunci, vom lăsa lucrurile aşa cum sunt. Kilmer făcu un 
pas într-o parte, pentru a o lăsa să urce înaintea lui pe verandă. 
Dar va fi mai rău, nu mai bine. Poţi să pui rămăşag. 


— E vremea să te culci, Frankie, spuse Grace, ridicându-se 
din fotoliu. S-a făcut aproape zece. 

— OK, răspunse Frankie, cu o mutră dezamăgită. Dar nu 
pot suferi culcatul. E aşa o pierdere de timp... 

Donavan râse. 

— Îmi aminteşti de prietenul meu Kilmer, aici de faţă. Şi 
lui îi e mereu frică să nu piardă ceva dacă doarme mai mult de 
câteva ore pe noapte. 

— Serios? întrebă fetița, întorcând capul spre Kilmer. Chiar 
aşa, Jake? 

Kilmer dădu din cap. 

— Fără îndoială, suntem suflete pereche, Frankie. 

Grace o auzise de sute de ori pe Frankie plângându-se 
când trebuia să se ducă la culcare. Niciodată nu asociase această 
neplăcere cu aversiunea lui Kilmer față de somn. Oare Frankie 
îl moştenea sau nu era decât îngrijorarea unui copil că ar putea 
pierde ceva important? 

— Suflete pereche sau nu, dimineaţă iar ai să fii cheaună 
de somn. Kilmer şi-a terminat de mult perioada de creştere. 
Arătă cu degetul cel mare spre uşă. Mişcă. Vin şi eu imediat. 

— Urc şi eu cu ocazia asta, spuse Donavan, ridicându-se 
încet în picioare. Mă poți ajuta să nu cad pe scară. 

Imediat, Frankie veni lângă el, dându-i cârja. 

— Ai grijă şi nu cădea. Eşti așa de mare, că, probabil, m-ai 
storci. Îi luă mâna cealaltă şi şi-o puse pe umăr. Hai, reazemă-te 
de mine. 

— Aşa am să fac. Zâmbindu-i, Donavan porni cu ea spre 
scară. Şi voi încerca să nu te storcesc. Apropo, asta ce-i, o 
combinaţie între stors şi strivit? 

— Cred că da, se încruntă ea a concentrare, ajutându-l să 
înainteze. 

Grace îi însoți până în hol, de unde-i urmări cu privirea 
când porneau în sus pe scară. Păreau să se descurce foarte 
bine, şi era înduioşător să-i vadă împreună — o fetiță atât de 
mică şi un uriaş ca el. 

— E-n regulă, Grace, spuse Donavan. Are mare grijă de 
mine. Îi zâmbi lui Frankie. S-ar putea s-o angajez ca infirmieră, 
până mă pun din nou pe picioare. 

Frankie clătină din cap. 

— Sunt prea ocupată. Şi, de fapt, nici nu ai nevoie de mine. 
Eşti doar puţin amortit, după cât ai stat jos în seara asta. 

— Mă bucur că mi-ai pus un diagnostic atât de sigur, 
mormăi Donavan. Acum, Kilmer o să mă pună din nou la 
treabă cât ai bate din palme. 

— ÎI trimit pe Luis sus, să te-ajute la dezbrăcat, mai spuse 
Grace. 

— Pot să mă dezbrac şi singur. Cum spunea şi Frankie, am 
trecut de faza când aveam nevoie de ajutorul cuva. 

Grace îi privi cum dispăreau în lungul holului. Pentru 
Frankie, viața devenise atât de diferită de existența pe care o 
dusese înainte de a veni acolo... Kilmer, Donavan, Blockman, 
şi chiar câțiva dintre oamenii lui Kilmer, erau cu ea încontinuu. 
Nu mai avea nicio ocazie să se simtă singură. Nu era tocmai 
Situaţia ideală, dar nici prea rău nu era. 

Se întoarse şi reveni în living. 

Robert intrase în încăpere şi stătea de vorbă cu Kilmer. 
La vederea ei, se întrerupse. 

— Salut. Ai dus-o pe Frankie la culcare? 

— Nu, dar mă duc sus în câteva minute. 

— Atunci, îţi spun noapte bună de pe-acum, zise el, pornind 
spre uşă. Ne vedem dimineaţă. 

— Stai, îl opri ea, privindu-l cu ochii îngustați. Ce se 
întâmplă, Robert? 

— Totul e-n regulă. 

Grace întoarse capul spre Kilmer. 

— Ce-mi ascundeți? 

— Nu-ţi ascundem nimic, evident — deşi speram s-o facem, 
oftă el. Spune-i, Blockman. 

Robert ridică din umeri. 

— Omul meu de la Langley, Stolz, bănuiește că e încolțit 
de tipul care i-a vântul lui Kersoff fosta ta ascunzătoare. E un 

guru al computerelor numit Nevins, iar Stolz presupune că 
din nou negociază. 

Lui Grace îi tresări inima în piept, aproape în panică. 

— Ce...?!? 

— Stai liniştită, o temperă Kilmer. N-are ce să vândă. Habar 
n-are unde eşti. 

— Atunci, de ce dracu” ar mai negocia? 

— O fi mergând la cacealma? sugeră Robert. Stolz nu e 
sigur. Dar Nevins lucrează de câteva zile la ceva suspect, pe 
computerul său. Zice că-i un proiect pentru North, însă Stolz 
are îndoielile lui. 

— Crezi că North ne urmăreşte? 

— N-ar fi logic, răspunse Kilmer. Am fost al naibii de atent. 

— Stolz a văzut parţial un număr pe display-ul computerului 
lui Nevins, înainte să pună screen-saverul. Ops 751. A încercat 
să-l acceseze mai târziu, dar n-a găsit nimic. 

— Ops 751, repetă Grace, apoi clătină din cap. Poate că e 
într-adevăr un proiect pentru North. 

— Nu-l lăsăm neverificat, spuse Kilmer. Te anunţ imediat 
ce descoperim ceva? 

— Eşti sigur? întrebă ea rece. Dacă nu vă întrerupeam micul 
tête-à-tête, nu mi-ai fi suflat o vorbă. 

— Recunosc. Nu da vina pe Blockman. A fost decizia mea. 
Nu există nicio ameninţare clară şi nu voiam să-ți faci griji 
degeaba. 

— O decizie proastă. Vreau să ştiu tot ce ştii şi tu, insistă 
ea, înfruntându-i privirea. Şi de-acum încolo, fă bine şi să nu-mi 
mai ascunzi nimic. 

Kilmer dădu din cap. 

— Aşa voi face. Îmi dau şi eu seama când îmi forţez norocul. 

— Perfect. Atunci, să nu se mai repete. Se răsuci în loc, 
pomind spre uşă. Noapte bună, Robert. 

— Noapte bună. 


Grăbit, Robert ieşi şi el din casă. 

— Noapte bună, Grace, o salută Kilmer, ignorând ostentativ 
faptul că pe el îl omisese. Somn ușor. 

— Am să dorm foarte bine. Nicio problemă. 

Kilmer râse. 


— Mincinoaso. 

Întorcând capul, Grace îl văzu ieșind pe verandă. Nemernic 
încrezut! Sau, nu — nu era el încrezut tocmai degeaba. Ar fi 
trebuit să zacă în comă, ca să nu ştie ce simţea pentru el. Deşi 
era furioasă, asta n-avea să schimbe încărcătura sexuală dintre 
ei care-i perturba somnul, gândurile şi tot ceea ce făcea când 
era trează. 

Maărită-te cu mine. 

Cererea în căsătorie o uluise, apoi o aruncase în brațele 
panicii. Fiindcă, preţ de câteva secunde, cuvintele lui îi 
umpluseră sufletul de bucurie și speranță. Complet irațional, 
fără nici cea mai mică urmă de spirit practic. Şi totuşi, bucuria 
fusese incontestabilă. 

Ajunsese în camera ei şi se opri în fața uşii, pentru a-şi 
regăsi calmul înainte de a apărea în fața lui Frankie. În ultima 
vreme, părea să facă încontinuu acest lucru — să-și ascundă 
spaima, să-şi ascundă relația cu Kilmer, să-şi ascundă grijile 
pentru viitor. 

Când Grace deschise uşa, Frankie tocmai se băga în pat. 

- Bună, mamă. Îşi trase pătura până sub bărbie, 
aranjându-şi capul pe pernă. Cred că în curând Donavan o să 
poată merge fără cârjă, ce zici? 

— Probabil. Pare să se fi restabilit uluitor de repede. Veni 
spre pat şi potrivi pătura mai bine împrejurul fetiţei. Şi e foarte 
frumos din partea ta că-l ajuţi. 

— Îmi place de el. De toţi cei de-aici îmi place, completă 
ea, căscând. Dar cel mai mult îmi place de Jake. Suflete 
pereche... e frumos să fii aşa, nu? 

— Foarte frumos, confirmă Grace, stingând lampa de pe 
noptieră. Și acum, dormi, fetiţo. 

— Acum şi ţie-ţi place mult mai mult de el. Mi-am dat 
seama. Se ghemui pe o parte, adăugând: Vă petreceţi mult 
timp împreună. 

Grace se crispă. Ar fi trebuit să se aştepte ca un copil atât 
de pătrunzător ca Frankie să observe. 

— Serios? 

— Sigur, ca astă-seară, când aţi ieșit pe verandâ. 

i 

~ Cred că aveţi foarte multe de vorbit. 

~ Ăă... uneori. 

— Mă bucur. Cum ţi-am spus, când vorbeşti cu el, arăţi... 
fericită. Strălucitoare, moale şi roz. 

— Ca un bebeluş nou-născut, comentă sec Grace. 

Frankie chicoti. 

— Ce caraghioslâc! 

— Da, aşa e. Şi acum, dormi. 

—O să dorm. Se cuibări şi mai adânc în aşternut. Dar când 
voi fi la fel de mare ca Jake, n-am să dorm mai mult de câteva 
ore pe noapte. Am să cânt la pian, am să compun muzică şi-am 
să călăresc cât mai mult. 

— Şi caii au nevoie de somn. 

— l-aş lăsa să şi doarmă. La urma urmei, n-aş avea nevoie 
să călăresc tot timpul. Căscă din nou. Mai sunt încă atâtea 
altele de făcut... 

Da, pentru copii, viaţa era palpitantă, inedită şi plină de 
aventuri. Mai ales pentru Frankie a ei. 

Iar Frankie a ei tocmai adormise. 

Grace se aşeză pe patul alăturat, privind-o. Frankie făcuse 
nişte aluzii foarte generale, subliniindu-şi simpatia la adresa 
lui Kilmer şi aprobându-i tacit timpul pe care-l petreceau 
împreună. Fiica ei nu ştia despre el nimic altceva decât ceea 
ce se vedea la suprafață, şi ce-i spuneau instinctele. 

Dar ea, Grace — oare ştia mai mult decât atât? Îi cunoştea 
trecutul în lunii mari, dar Kilmer nu-i vorbise niciodată despre 
nimic din copilăria lui. Ştia că era inteligent şi dinamic, corect 
cu oamenii lui şi ucigător cu duşmanii. 

Şi, aşa să-i ajute Dumnezeu, îi cunoştea intim tot trupul 
şi-l dorea cu o poftă vorace vecină cu dependenţa. Era de ajuns 
să se gândească la sexul cu el, ca să înceapă să se excite. 

Atunci, nu te gândi. Culcă-te şi încearcă să dormi. Nu 
insista asupra acelei imposibile cereri în căsătorie. Singurele 
lucruri pe care le-aţi făcut vreodată împreună, tu şi Kilmer, au 
fost sexul şi operaţiunile militare. 

Stai. Asta nu era chiar atât de rău. În misiuni, conlucrau la 
fel de precis ca rotițele unui ceas elveţian, acoperindu-și unul 
altuia necesităţile fără a fi nevoie să ceară. Şi în relaţiile lor 
sexuale lucrurile mergeau la fel. Poate că-l cunoştea pe Kilmer 
şi felul lui de a simți şi gândi. Poate că erau acordaţi instinctiv 
unul după celălalt. Dacă aşa era, atunci s-ar fi putut ca procesul 
de învăţare să nu fie la fel de dificil ca... 

Dumnezeule mare, chiar începuse să se gândească la 
posibilitatea unei căsătorii. Demență. 

Nici vorbă. 

Se ridică în picioare, dădu pătura la o parte şi începu să se 
dezbrace. 

PE am nevoie să-ți pregăteşti oamenii de 
acțiune, spuse Nevins. Sunt foarte aproape. Dar nu o să 
am la dispoziție decât câteva minute, altfel North ar putea 
să-şi dea seama ce fac. 

— Ai aflat unde sunt Kilmer şi Archer? Ştie cineva de-acolo 
unde s-au... 

— Nu, ţi-am mai spus. Nu ştie nimeni. Dar există un om 
care ține legătura cu ei, şi pot obţine informaţia de la el. 

— Dă-mi numele lui, şi am să aflu. 

— Nu cred că ştie. Ia legătura cu ei o dată pe seară, dar 
i-am interceptat telefonul şi am auzit că Blockman nu-i dă 
niciun fel de informaţii. 

— Localizează apelul. 

— N-am cum. Blockman nu-i un amator. Foloseşte 
echipamente de ecranare. 

— Atunci, cum ai să-mi obţii informaţia? 

— Încerc o metodă neobişnuită. Gorila de opt sute de livre. 

= Ce? 

— Postează-ţi oamenii undeva în centrul SUA, ca s-o poată 
lua în orice direcție cu toată viteza. Am să te-anunţ când îţi 
pot da o oră clară la care-am să ştiu. Aştept să-mi transferi în 
cont restul de bani înainte de a-ţi da poziţia. 

Un moment, Hanley nu vorbi. 


— Dacă greşeşti sau mă duci de nas, ai să regreți. 

— Nu-s tâmpit. Şi nici n-am să greşesc. Vreau doar să fiu 
plătit pentru munca mea. Riscul e mare şi s-ar putea să. 
trebuiască s-o dau dracului de slujbă şi să dispar de-aici rapid. 
O să am nevoie de banii ăia. S-ar putea să fie chiar mâine, aşa 
că oamenii tăi să stea pe poziții. 

Nevins închise telefonul şi se rezemă de spătar, cu privirea 
spre display-ul computerului. Un pas mai avea. Ar fi putut să 
spargă parola cu câteva zile în urmă, dacă n-ar fi trebuit să fie 
atât de prudent. Computerul lui putea fi monitorizat de 
superiori, şi trebuise să mascheze originea programului, 
clonând nodul, în timp ce lucra cu el. 

Superiorii... Nu avea niciun superior acolo, la Langley, își 
spuse el cu dispreţ. Oare North sau Crane ar fi fost în stare 
vreodată să infiltreze un program ca Ops 75132? Aiurea, pentru 
aşa ceva se foloseau de oameni ca el, posesori ai creierelor de 
care ei duceau lipsă. 

Şi spusese adevărul în legătură cu riscurile pe care şi le 
asuma. Stolz era suspicios şi-l pândea, chiar în timp ce şi el, 
Nevins, îl urmărea pe Stolz. Iar Ops 75132 putea să aibă peste 
o sută de sisteme de alarmă diferite. Era extrem de probabil ca 
măcar unul să-i fi scăpat fără să-i dezamorseze. 

Sau poate că nu. Avusese grijă şi nu trebuia decât să ţină 
totul sub control un minut, înainte de a o tuli din program. 
Imediat urma să fie pe drum, sunându-l pe Hanley din maşină, 
în timp ce se îndrepta spre bancă. Peste şapte ore avea să fie în 
Guatemala. O zi mai târziu, urma să sosească în Brazilia, CU 
acte noi de identitate şi destui bani ca să-şi înființeze propria 
firmă de computere. Urma să le aibă pe toate. Bani, femei — și 
respectul care i se cuvenea. j 

Se aplecă însuflețit înainte şi începu din nou să lucreze la 
interceptarea gorilei de opt sute de livre. 

— Ops 751? repetă Dopavan. Cam puţin, ca punct de 
pornire. 

— Atât a apucat Stoiz să vadă, înainte ca Nevins să-şi fi 
închis computerul. A zis că n-a reuşit să citească tot numărul. 

— Încep să caut imediat, spuse Donavan, întinzând mâna 
spre telefon. Dar nu ştiu dac-o să ne folosească la ceva. S-ar 
putea să însemne orice. 

— Încearcă. Ai destule relaţii la Washington ca să afli şi cu 
cine se culcă preşedintele. Ar trebui să poți descifra numărul 
unei operațiuni. 

— N-am spus că e imposibil, zâmbi Donavan. Şi mă bucur 
că mai am şi o altă ocupaţie pe lângă aia de a o distra pe fiică-ta. 
l: o puştoaică extraordinară, dar are o minte prea ascuţită. Mă 
ține-n alertă tot timpul, şi eu-s om bolnav. 

— Pe toţi ne ţine în alertă. 

— Şi nu m-aş mira deloc să ştie ce se întâmplă. 

Kilmer se încruntă. 


— Sper că nu e cazul. O fi ea un copil precoce, dar pentru 
așa ceva încă nu e pregătită. 

— Versiunea G-rated, preciză Donavan, făcându-i semn 
să iasă. Şi acum, lasă-mă să m-apuc de treabă. Voi încerca să 
am ceva gata pentru tine până mâine. 


— Eşti sigur că Nevins o să livreze produsul? întrebă 
Marvot. Încep să-mi cam pierd răbdarea, Hanley. 

— Mâine. O să ne servească. Ştiu sigur, răspunse Hanley. 
‘Ti-am spus că am să mă ocup de toate. 

— Într-adevăr. O consider o promisiune. Să nu ţi-o încalci. 
Închise telefonul şi se întoarse spre Guillaume. Mai avem puţin. 
Ar trebui ca, în câteva zile, Perechea să aibă un tovarăş de 
joacă. Nu-i aşa c-o să fie interesant? 


— Trebuie să mă duc, şopti Grace, săltându-se într-un cot. 
E trecut de cinci. Frankie... 


— ... te aşteaptă, încheie Kilmer în locul ei. Eşti în 
siguranță. N-ai de ce să-ţi faci griji. Ştii că Donavan n-o s-o 
lase să vină aici. 

— Totuşi, e timpul să plec, insistă ea, începând să se 
îmbrace. Şi cineva trebuie să-şi facă griji. Ţie nu pare să-ți 
pese dacă află sau nu. 

— Nici nu-mi pasă, răspunse el, culcându-se la loc în fân. 
Am ajuns dincolo de asta. Deja m-am oferit să fac din tine o 
femeie cinstită. Poate că, dacă Frankie ar şti că suntem... 
apropiaţi, ar înclina balanța în favoarea mea. 

— Ştie. 

Kilmer înlemni. 

- Poftim? 

— Cel puţin, observă că vrem să ne petrecem cât mai mult 
timp împreună. Nu-i lipseşte perspicacitatea. 

— Donavan a spus că are mintea prea ascuţită ca să se 
lase păcălită complet. Mă mir că n-ai intrat în panică şi nu 
m-ai dat afară. 

— Dacă ar avea de suferit, să ştii c-aş face-o. Dar nu pare 
s-o deranjeze că-mi găsesc puțin timp şi pentru mine însămi. 

— Şi ai nevoie de el. 

Grace nu răspunse. 

Dintr-odată, Kilmer se ridică în genunchi lângă ea, 
descheindu-i iar fermoarul blugilor. 

— Nu. 

— Spune-mi că ai nevoie. Buzele lui îi atinseră pielea fină 
a pântecului, şi-i putu simți respirația caldă, în timp ce spunea: 
Măcar atâta dăruieşte-mi şi mie. 

O, Doamne... O înconjurau senzațiile îmbătătoare ale 
văzului, mirosului, atingerii... Penumbra din hambar, mirosul 
de fân şi Kilmer... Limba lui Kilmer... 

— Trebuie să mă duc. 

Limba lui o lingea delicat, trimițându-i fiori fierbinți prin 
tot trupul. Mâinile i se încleştară strâns în părul lui. 

— Numai atâta, Grace. 

Numai atâta nu era de ajuns pentru ea. Voia s-o doboare 
iar jos în fân și... 

Se smulse de lângă el, retrăgându-se cu spatele spre uşa 
boxei. 

— Fir-ai al dracului, Kilmer. 

Kilmer se aşeză pe călcâie. 

— Trebuie să te fac să vrei să mai vii şi mâine. Dacă tot nu 
vrei să simplificăm lucrurile şi să putem dormi împreună cu 
toate aprobările cuvenite... 

— Nu mai vorbi despre asta. Îşi încheie iar fermoarul 
şi-şi vâri cămaşa în pantaloni. Frankie n-ar înţelege o 
căsătorie încheiată doar pentru ca doi oameni să se poată 
culca împreună. Şi nici nu vreau să înțeleagă. Căsătoria asta 
ar trebui să însemne ceva... 

— Atunci, nu mai fi încăpățânată. Hai să-i dăm o şansă 
să însemne ceva. Crezi că majoritatea adolescenților ălora 
care fac coadă la oficiile stării civile ştiu ce înseamnă căsă- 
toria? Numai la sex se gândesc. Noi avem şanse mult mai 
mari să ne reuşească, fiindcă am dobândit maturitatea de a 
lupta pentru ea. 

Grace clătină din cap, întorcându-se. 

— Mă duc în casă. Aşteaptă un sfert de oră, şi pe urmă 
vino şi tu. 

— Nu mă grăbesc, spuse el, întinzându-se pe pătură. Cred 
c-am să mai zac aici un timp, ca să ascult răgetele melodioase 
ale lui Cosmo. Ai observat că în timp ce facem dragoste nu le 
auzim niciodată? Asta înseamnă ceva. Cred că-s cele mai 
stridente sunete de pe fața Pământului. 

— Cred că de-asta Perechea îl place aşa de mult. E un 
proscris, la fel ca ei. 

— Niciodată nu m-am gândit la posibilitatea asta. Îţi 
mulțumesc că mi-ai dat ideea. 

— Cu plăcere. Ăsta-i singurul ajutor pe care-l vei primi de 
la mine în legătură cu Perechea. 

— Doar nu credeai că te-am sedus fiindcă vreau să-ți obțin 
ajutorul? Nici pomeneală. 

În timp ce deschidea ușa boxei, Grace îl privi din nou. 
Era încă gol şi arăta dur, leneş şi totalmente senzual. Îşi mută 
repede privirea. 

— Nu, nu credeam asta. Nu eşti un actor atât de bun. Ne 
vedem la cină. 


— O am, spuse Nevins. Transferă banii, Hanley. Peste o 
oră sun la bancă şi, dacă-s acolo, diseară ai locul. 

— N-ar strica să fie cel corect, replică Hanley. Am în 
St. Louis nişte oameni care aşteaptă semnalul de plecare şi 
n-aş vrea să mă fac de râs. 

Și închise. 

Ultima frază conţinuse încă o amenințare, îşi spuse Nevins. 
Dar nu mai avea motive să-şi facă griji pentru amenințările 
ticălosului ăluia. Era stăpân pe situație. Singurul lucru care 
mai putea merge prost de-acum era ca Blockman să nu-l sune 
pe Stolz şi-n seara aceea. Dar Blockman îl sunase cu o 
regularitate de ceasornic, în fiecare seară. La nouă, ora Coastei 
de Est. O convorbire care rareori dura mai mult de două minute, 
apoi deconectarea. 

Dar, pentru el, două minute aveau să fie de ajuns. 

Era pregătit. 


— Nu există niciun fel de Ops 751, spuse Donavan, când 
Kilmer intră în casă. Armata însă are mai multe programe ops. 
L-am pus pe omul meu să parcurgă lista, poate găseşte ceva. 
Nu-i uşor. Seria cu 75 e, conform regulamentului, confi- 
dențială. 

— Poţi s-o faci? 

— Sigur. În zilele noastre, nu mai există secrete care să nu 
poată fi scoase la lumină. Dar în cazul celor cu regim 
confidenţial, durează mai mult. Zâmbi. Poate încă o zi... 
Top-secret ar putea să ia o săptămână. 

— Armata... se încruntă Kilmer, gânditor. De ce-ar avea 
Nevins nevoie să se bage în fişierele armatei? Nu-mi place... 

— Dacă-l poți face pe Blockman să-l convingă pe Stolz 
ăla al lui să afle şi restul cifrelor, poate reuşesc să-ți răspund. 

— Face tot ce poate. Se uită la ceas. Era şase şi un sfert 
seara. Dar am să vorbesc cu el înainte de ora nouă, când îl 
sună pe Stolz. 


Era aproape ora. Opt şi cincizeci şi nouă, ora Coastei 
de Est. 

Nevins se încordă, cu ochii spre display-ul unde 
programase numărul lui Stiller. 

Hai, fir-ai al dracu”, hai... Sună! 

Telefonul sună la nouă şi două minute. 

Intră în acțiune. Degetele începură să-i zboare peste 
claviatură. 

Agaţă-l, agață-l, agaţă-l... 

L-a prins! 

Da. 

Ochii-i stăteau nedezlipiți de ecran. Uite-l, cum se 
învârteşte, cum se strânge... 

Încă un minut. Mai vorbeşte la telefon doar un minut, 
Stolz... 

Nu mai avea nevoie de un minut! 

Se aplecă înainte, peste claviatură. 

Îi avea. 


— Alte informaţii nu mai sunt, îi spuse Blockman lui 
Kilmer. Nevins a devenit evaziv. Săptămâna trecută, se ținea 
scai de Stolz, băgăreţ ca toţi dracii. Acum, practic, îl ignoră pe 

Stolz şi e foarte secretos. De fiecare dată, când Stolz se apropie 
de biroul lui, lucrează de toate, de la rezervările camerelor de 
hotel pentru North şi Crane, până la a răspunde la notele in- 
terne de serviciu ale lui North. Pe un ton sec, adăugă: Dar, 
lucru destul de curios, Nevins e mereu în primele faze ale 
lucrului. Ca să vezi. 

— Văd, şi tot degeaba, răspunse Kilmer. Dacă nu încearcă 
să smulgă informații de la Stolz, înseamnă că are o altă sursă. 

— Ops 751? ridică din umeri Robert. Ai spus că de asta se 
ocupă Donavan. 

— Dacă nu cumva a intrat într-o fundătură. Sursa lui spune 
că s-ar putea să fie un indicativ al armatei. N-are niciun sens, 
ăla n-au cum şi de ce să deţină informaţii despre Grace. 

— Stolz face tot ce poate, spuse Blockman. Nevins e un as 
al computerelor, şi-şi acoperă urmele. Chiar dacă i-aş plasa 
lui North un denunţ anonim despre el, mă îndoiesc c-ar putea 
să-l prindă în flagrant delict. 

— Dacă nu poţi obţine mai multe informaţii de la Stolz, 
vom încerca, oricum, mai spuse Kilmer, întorcându-se să 
intre în casă. Cu sau fără flagrant delict, îl vreau legat pe 
nenorocitul ăsta. 


— Scoală! Donavan dădu de perete ușa camerei lui Kilmer 
şi intră, bocănind cu cârja. Tocmai am primit un telefon de 
la sursa mea din Washington. Mi-a dat o listă cu proiectele 
Ops 75 ale armatei. Îi întinse lui Kilmer foaia de hârtie. Uită-te 
la ea şi vezi dacă nu te pocneşte vreunul în burtă. 

Lista conţinea şapte coduri de proiecte. Privirea lui Kilmer 
le parcurse repede, până ajunse la numărul cinci: 75132. 

— La naiba! 

— La fel am zis şi eu, murmură posomorât Donavan. 
Întrebarea este: era-n stare Nevins să facă figura? 

— Stolz zice că-i un as. N-aş vrea să risc. În minte, trecea 

Stolz, fiindcă şi-a dat seama că poate aborda problema altfel. 
Dar avea deja ceea ce-i era necesar de la el. Probabil ştia la ce 
oră îl suna Blockman. Chiar dacă nu putea localiza apelul, 
putea să se agaţe de semnal. 

— Şi să lase restul în seama Ops 751. E prea târziu? 

— S-ar putea. Kilmer se îmbrăca deja, cu toată viteza. 
Depinde cât de departe era Nevins la ora nouă, în seara asta. 
Sună la dormitor şi dă alarma. Zi-i lui Blockman să vină 
imediat la mine. 

— Grace şi Frankie? 

— Le trezesc eu. Iisuse, pot să fii sigur că nu ard de 
nerăbdare... Se duse la fereastră şi se uită afară, în întuneric. 
Pe drum nu se văd faruri... Dar ar putea să vină şi pe cale 
aeriană. Mişcă, Donavan. 


O mână acoperea gura lui Grace! 

Ochii i se deschiseră brusc, în aceeaşi clipă în care latul 
mâinii ei tinti gâtul umbrei neclare aplecată deasupra. 

Kilmer îi prinse mâna înainte de a-l lovi în beregată. 

—Şşt, şopti el. Încearcă să n-o sperii pe Frankie. Trezeşte-o, 
doar, şi spune-i că trebuie să plecăm. Acum. 

Inima ei zvâcni, în panică. Îi înlătură mâna de pe gură. 

— Cum aş putea să n-o sperii? Marvot? 

— Mamă? Frankie se ridicase în capul oaselor. 
S-a-ntâmplat ceva? 

— Da, sări Grace din pat, începând să se îmbrace. 
Îmbracă-te. Imediat. 

Frankie aruncă pătura într-o parte şi sări şi ea jos, cu 
privirea spre Kilmer. 

— Ce se întâmplă, Jake? 

— Nu sunt sigur. Poate nimic. Vreau doar să luăm nişte 
măsuri de prevedere. Se lăsă pe vine în faţa ei. În munţi e o 
veche cabană vânătorească. Am să vă trimit acolo pentru o zi 


213 


sau două, pe tine, mama ta şi prietenul vostru, Robert. N-o să 
vi se întâmple nimic, îți promit. 

— Tu de ce nu vii? 

— E mai bine să stau aici, ca să vă pot anunța când să 
vă întoarceți. Se ridică iar în picioare. Şi acum, grăbeşte-te. 
Robert vă aşteaptă jos. 

- OK. 

Frankie alergă la birou şi începu să scoată hainele din 
sertare. 

În timp ce frustrarea i se lupta cu panica, Grace îşi scoase 
rucsacul din debara. La naiba, doar cu câteva zile în urmă 
făcuse acelaşi lucru. Când avea să înceteze? 

— De ce fugim? îl întrebă ea pe Kilmer, vorbind încet, ca 
să n-o audă Frankie. Ce se întâmplă? 

— S-ar putea ca Ops 751 să fie de fapt Ops 75132, un 
satelit lansat de Serviciul de Informaţii al Armatei acum doi 
ani, probabil, ca să adune informaţii militare pentru a apăra 
SUA de atacuri teroriste. Un vehicul de spionaj splendid lucrat, 
cu toate instalațiile de ultimă oră. E absolut capabil să repereze 
un semnal şi să localizeze orice sursă din lume, dacă e orientat 
în direcţia corectă. Tăcu o clipă. Şi, la fel ca toate celelalte din 
lumea noastră modernă, e controlat de computere. 

Computere. 

— Nevins, şopti ea. Dar cum a putut obţine controlul asupra 
lui? Cum ar fi posibil? 

— E foarte inteligent. Hackerii de liceu au pătruns în sălile 
operative militare top-secret fără nicio problemă. Nevins e 
mai isteț, cu mai multă experiență şi cu o motivaţie mai 
puternică. E posibil, cu siguranță. Numai că nu ştiu dacă a 
reuşit s-o facă deja, sau dacă norocul e de partea noastră. Nu 
vreau să risc. Porni spre uşă. Plecaţi de-aici, Grace. Nu ştiu 
cât timp... Rahat! 

Auzi şi ea. 

Un elicopter. 

— Afară! Kilmer o săltă pe Frankie în braţe şi porni în 
goană spre uşă. Lăsaţi orice! Mişcaţi-vă! 

Grace alerga deja pe culoar şi porni în jos pe scară. 

La baza scării, o aştepta Robert. 

— Jeepul e parcat în spate. 

O apucă pe Frankie de mână imediat ce Kilmer o puse jos 
şi porni cu ea spre uşa de la bucătărie. 

— Kilmer, cât de sigură e cabana aia? 

— E-n fundul pădurii. O zi sau două. Până atunci, ar trebui 
să vin şi eu. 

Motorul se auzea tot mai tare, tot mai jos, în timp ce ei 
ajungeau la jeep. 

— N-aş conta pe asta, spuse Robert. Dacă-n douăşpe ore 
nu mă suni, voi găsi alt loc unde să le duc. 

Voia să spună că, în douăsprezece ore, Kilmer s-ar fi putut 
să moară, îşi spuse Grace, înghețată. Ridică privirea spre cer 
şi văzu luminile albe şi albastre ale elicopterului. Se întoarse 
spre Kilmer. 

— Ce-ai să faci? 

— Îi dobor, spuse el, în timp ce o ridica pe Frankie în jeep. 
Ce altceva pot să fac? Se dădu un pas înapoi. Dă-i drumu”, 
Blockman. Nu aprinde farurile. Plecaţi de-aici până nu vă 
reperează. Şi, orice s-ar întâmpla, nu vă opriți. 

O rafală de gloanţe, trase din elicopter, răpăi pe aco- 
perişul casei. 

Fereastra unui dormitor se sparse, iar cioburile căzură pe 
capota jeepului. 

Să-i doboare? se întrebă Grace, înnebunită. Elicopterul 
avea mitraliere militare. Trebuia să se ferească de gloanțe, 
în timp ce-l aşteptau să se apropie îndeajuns ca să răspundă 
cu foc. 

Se uită înapoi, peste umăr, în timp ce Robert pornea pe 
drum. Gloanţele trase din elicopter ciuruiau curtea grajdurilor, 
iar în lumina farului acestuia se vedeau oameni mişcându-se, 
ferindu-se, fugind. 

— Mamă... se ghemui Frankie lângă ea. Ce-o să fie cu 
Jake? 

— O să fie bine. Dumnezeule, cât spera să spună adevărul! 
Nu-şi dorea nimic mai mult decât să sară jos şi să alerge înapoi 
spre casa pe care gloanțele o făceau sită. Ştie el ce face. 

— Da” nu-l văd... 

Nici Grace nu-l vedea. Iar elicopterul ajunsese şi mai jos, 
luminând totul ca ziua. 

Unde era Kilmer? 


— Vrei să trag eu? întrebă Donavan. 

— Nu, lasă-mă pe mine. Kilmer ochea cu puşca Spring- 
field. Sigur, dacă vrei să mă ajuţi, poţi s-o iei la fugă prin 
curte, ca să le distragi atenţia. 

— Ce-am mai râs. Fă bine şi grăbeşte-te. Cred c-au să mai 
treacă o dată, ca să distrugă cât mai mult. Pe urmă vor ateriza 
la o distanţă sigură, într-un padoc, şi vor da buzna afară din 
conserva aia ca furnicile. 

— Ce neglijență din partea mea, să n-am un lansator de 
rachete sol-aer, Îmi pare rău că te las să aştepţi. 

— Ar fi şi cazul. După recenta mea experienţă de la El 
Tariq, sunt cu nervii într-o stare foarte delicată. Ajunge 
doar să... 

— Se întorc. 

Aveau tactică. Se mişcau rapid şi schimbau direcția la 
fiecare atac. De data asta, veneau de la nord. Dacă elicopterul 
nu se abătea de la traiectorie, putea să-i nimerească uşor 
rezervorul de carburant. 

Un singur foc. 

— Fă bine şi nu rata, mormăi Donavan. Altfel, n-ai să mă 
mai vezi. 

— Şi altceva, ce? 

Venea cu viteză. Să ochească puțin mai în fața țintei... 


Elicopterul explodă, cu o detonație enormă care lumină 
cerul nopții. 

Braţul lui Grace o strânse pe Frankie cu putere. 

— I-a luat! 

Frankie se uita la epava în flăcări care se prăbuşea spre 
pământ. 

— Acum Jake e-n siguranță? 

— Cred că da. Probabil n-ar fi fost cazul să manifeste o 
asemenea satisfacție barbară în fața lui Frankie. Ducă-se 
dracului. Asta simţea, şi gata. Putea să-i explice mai târziu. 
Sau, cel puţin, mai în siguranță decât înainte. 

— Atunci, putem să ne întoarcem? 

— L-ai auzit pe Jake, răspunse Robert. Nu avem voie să ne 
întoarcem, până nu ne telefonează el ca să ne spună că totul 
e-n regulă. Şi mă îndoiesc c-o s-o facă. Mai degrabă, va aranja 
să ne întâlnim în altă parte. 

Se vedea clar că Frankie nu-și putea lua ochii de la epavă. 

— Fiindcă o să mai vină şi altcineva la fermă, şopti ea. Un 
alt elicopter? 

— Nu ştiu, spuse Grace. Dar, da, o să mai vină cineva. 

— Speram că, poate, după ce Charlie... Mâinile lui Frankie 
se încleştară pe centura de siguranţă, în timp ce. jeepul se 
hurduca pe drum. Trebuie să ne ascundem iar? 

Grace dădu din cap. 

— Tare trebuie că te mai urăşte omul ăla, dacă vrea să-ți 
facă atâta rău, spuse Frankie. 

— Marv.*? Da, nu-i place să fie învins. Voia ceva de la 
mine, şi n-a prenit. 

— Atunci îl urăsc şi eu. Sper că era în elicopterul ăla. 

— Nu era. Marvot angajează alți oameni ca să-i facă 
treburile murdare. De-asta trebuie să fugim încontinuu. 
Întotdeauna mai are pe altcineva pe care să-l plătească. 

— N-ar trebui să fie aşa, replică Frankie, cu vocea 
tremurându-i de furie. Ar trebui să fie pedepsit. Cineva ar trebui 
să-l facă să înceteze. De ce n-o facem noi? 

— Ţi-am spus că... 

— Ar putea s-o facă Jake. O să încerce? 

— Poate. 

— Atunci, ar trebui să-l ajutăm. 

Dumnezeule, greu mai era! 

— Frankie, Marvot ar putea să-ţi facă ceva foarte rău. Ştiu 
că-i o nebunie, dar nu e vorba numai de mine; şi pe tine vrea 
să se răzbune. Nu pot lăsa să se întâmple asta. Chiar dacă 
înseamnă să ne ascundem în continuare, o vreme. Nu poate 
dura la nesfârşit. 

— Nu e drept, mamă. N-ar trebui să-l lăsăm... 

Jeepul coti brusc la stânga, când un cauciuc din față îi 
explodă! 

— Hristoase! Robert începu să se lupte înnebunit cu 
volanul, în timp ce maşina cobora pe pantă, zeuduindu-se. 

— Ţineţi-vă bine... Nu mai pot să-l... 

Chiar în faţa lor se înălța un brad! 

— Nu! Grace îşi desfăcu centura de siguranţă şi o strânse 
pe Frankie lângă ea, încercând s-o protejeze de cioburile care 
ar fi putut să sară. Ţine capul jos! Închide ochii, puişor! O să... 

Durere. 

Beznă. 


— Mişcaţi-vă! ordonă Kilmer, privind elicopterul în flăcări 


care tocmai cădea pe sol. Donavan, zi-i lui Estevez să ducă 
echipamentele şi oamenii în camion. Vreau să pornim spre 

munți în cinci minute. Anunţaţi elicopterul să aterizeze lângă 
cabană în juma” de oră. Se întoarse spre Dillon, care venise în 
fugă până lângă el. Victime? 

— Niciun mort. Lui Vazquez i-a intrat o schijă în umărul 
stâng. l-am oprit hemoragia. 

— Funcţionează? 

Dillon dădu din cap. 

— Fără probleme. 

— Atunci, ajutați-l pe Donavan să adune... Deodată, capul 

ridică sper cer. Hristoase, nu, 

— Ce e? întrebă Dillon. 

— Se aude zgomotul unui motor. Alt afurisit de elicopter. 

— Le spun oamenilor să se adăpostească! răspunse Dillon, 
luând-o la fugă. 

— Mda... 

Dar zgomotul nu părea să se apropie. Ce naiba? Şi ar fi 
trebuit să vadă lumini. 


Apoi le văzu — în depărtare. Nu veneau spre fermă. 
Elicopterul zbura în cerc, coborând undeva printre poalele 
colinelor. 

— Nu! O luă la fugă spre camion. Donavan! 


Când ajunseră la poala colinelor, elicopterul urca din nou. 

— Să încerc să-l dobor? întrebă Donavan. Distanța 
nu-i prea... 

— Nu. Kilmer scruta cu privirea marginile drumului. E 
periculos. Unde naiba... Blockman n-avusese timp să ajungă 
la cabană, când a apărut elicopterul ăsta. Trebuie să... 

— Pe pantă! răcni Dillon, din bena camionului. Văd 
ceva pe... 

Kilmer opri brusc şi sări din cabină. 

— Răspândiți-vă. Uitaţi-vă bine. 

Putea fi o cursă. O momeală. Dar în față se distingea 
conturul jeepului. 

Nicio împuşcătură. 

Terenul era golaș şi sterp, pustiu, cu excepția oamenilor 
lui care coborau povârnişul. Luna plină lumina puternic, şi ar 
fi trebuit să poată distinge pe oricine care-i aştepta. 

— Văd ceva, anunţă încet Dillon. Pe jos, lângă locul 
şoferului... 

Kilmer îl văzu şi el. Blockman zăcea pe spate, cu sângele 
curgându-i din picior. Pe Grace şi Frankie nu le zărea nicăieri. 

Rahat. Rahat. Rahat. 

Cobori restul pantei prin alunecare. 

— Blockman, ce naiba s-a întâmplat? 

Blockman deschise ochii. 

— O cursă. Probabil au ghicit că vei încerca s-o trimiți pe 
Grace de la fermă şi au postat nişte oameni aici, printre coline. 
Am încercat să-i opresc. Grace... 

— A luat-o pe Grace? 

Blockman clătină din cap. 

— Pe Frankie au luat-o. N-au reuşit... pe Grace. În râpă... 
nenorociţii... Am vrut să-i opresc, da’ ei... 

Kilmer deveni rigid. 

— Să-i opreşti să ce? 

— Să-i facă ceva... Ochii i se închiseră. Au încercat să... 

— În râpă, ai spus? 

Biockman nu-i mai răspunse. 

Kilmer sări în picioare şi aruncă o privire în epava jeepului, 
în timp ce pornea spre râpa din cealaltă parte a drumului. 

Grace nicăieri. Nici Frankie. 

Poate că Blockman aiura. De ce-ar fi lăsat-o acolo pe 
Grace, în loc s-o ia cu ei? 

Nu te gândi. Caută-le. Găseşte-le. 

— Donavan, întoarce maşina şi îndreaptă farurile spre 
fundul râpii. 

Zăcea pe-o parte, ca o păpuşă de cârpe. 

— Hristoase... Aduceţi-mi o trusă de prim ajutor! 

Kilmer cobora prin alunecare, de pe taluzul înalt de zece 
metri. Căzu, se ridică, mai căzu o dată, înainte să ajungă în 
sfârşit, la ea. 

Se lăsă în genunchi şi-i lumină faţa cu lanterna. Era fără 
cunoştinţă. 

Atât de nemişcată. 

Îi luă pulsul. 

Vie. 

Fu ameţit de ușurare. 

— OK? Donavan ajunsese lângă el, cu trusa medicală. 

— Nu, spuse Kilmer cu voce nesigură. Nu-i OK. Nu ştiu 
cât e grav e. Dar trăieşte şi-am s-o țin în viaţă. Întoarse capul 
spre Dillon, în timp ce o palpa pe Grace în căutare de fracturi. 
Căutaţi prin jur, ca să vă asiguraţi că Frankie nu-i pe-aici. 
Blockman spunea că au luat-o cu ei, dar s-ar putea să nu ştie 
ce vorbeşte. 

— Elicopterul ar trebui să fie aici în cinci minute, spuse 
Donavan. O s-o punem la punct, Kilmer. 

— Pe bune că da. Kilmer se ridică în picioare. Comoţie 
cerebrală? Leziuni inteme? Sună-i şi spune-le că vom avea 
nevoie de ajutor medical. Blockman ce face? 

— E OK. Glonţul a trecut prin picior, iar acum nu mai 
sângerează prea tare. 

— Frankie nu-i nicăieri. Dillon se întorsese. Dincolo de 
ravena asta, terenu-i destul de neted. Am vedea-o, dacă ar... 
Îşi muşcă buza de jos. Dar oamenii nu vor să renunţe. Putem 
să stăm aici şi s-o mai căutăm? 

Toţi cei din echipă țineau la Frankie. Nu voiau să plece, la 
gândul că ar fi existat chiar şi cea mai infimă probabilitate să 
fie pe-acolo, pe undeva, singură în pustietate. 

Sau, poate, să nu fie singură. 


Şi Kilmer simţea la fel. Blockman însă spusese că o luaseră 
cu elicopterul. Nu mai exista aproape nicio şansă să mai fie 
prin zonă. 

Dădu părul lui Grace la o parte de pe frunte. Fir-ar să fie, 
de ce nu se trezea sau măcar să se mişte...? 

La dracu”. Trebuia să stea cu Grace, dar n-avea să 
gândească logic şi să piardă cea mai mică şansă de a o găsi pe 
Frankie. 

— Tu şi Vazquez staţi pe loc şi mai căutați. Trimit elicopterul 
să vă ia, mâine-dimineață. 

Cana Grace deschise încet ochii, chipul lui Kilmer înota 
prin faţa ei ca o pată tulbure. Stătea aplecat peste ea... Tocmai 
făcuseră dragoste? Dragoste? Nu trebuia să confunde sexul 
cu dragostea, dar, uneori, îi era dificil să... 

Jeepul intrând în trunchiul bradului. 

— Frankie! Grace se ridică în pat, dreaptă ca un vătrai, 
uitându-se înnebunită prin cameră. Unde-i Frankie? 

— Uşurel... Mâna lui Kilmer o strânse pe a ei. Frankie e 
vie. 

— Dar a pățit ceva? Am încercat s-o apăr de... Îşi coborî 
picioarele pe podea. Trebuie s-o văd. 

— Asta nu se poate. 

Privirea i se repezi din nou spre fața lui. 

— M-ai mințit, şopti ea. Nu mai trăieşte. A murit în 
accidentul de maşină. 

— Nu te mint, Grace. Blockman zice că era vie şi conştientă, 
ultima dată când a văzut-o. 

— Ultima dată când a văzut-o? Ce naiba vrei să spui cu 
asta? 

— Încerc să-ţi explic. Calmează-te. Stai liniştită şi 
ascultă-mă. OK? 

Îi venea să urle la el, să-i spună că nu putea să stea liniştită, 
când Frankie... Trase adânc aer în piept. Dac-o apucau 
istericalele, lui Frankie nu-i ajuta la nimic. 

— Spune-mi. Unde-i Frankie? 

— Nu sunt sigur... Apoi, după un moment de tăcere: 
Probabil la El Tariq. 

— O, Doamne. 

— Am s-o aduc înapoi, Grace. 

Nu te prăbuşi. Păstrează-ți controlul. 

~ Ba nu, eu am s-o aduc înapoi. Ce s-a întâmplat? Ultimul 
lucru pe care mi-l amintesc e că Robert a intrat cu maşina în 
bradul ăla. 

— A venit încă un elicopter şi a aterizat la poalele colinelor. 
Probabil că primul elicopter lăsase nişte oameni pe munte, 
care au pornit în jos şi vă aşteptau. Au tras în cauciucurile din 
faţă ale jeepului, care a ieşit de pe drum şi s-a lovit de copac. 
Tu ai fost aruncată din maşină şi te-ai rostogolit pe o pantă 
abruptă, până în fundul ravenei. Blockman a spus că Hanley a 
trimis câţiva oameni în râpă ca să te aducă, dar i-a chemat 
înapoi când a văzut farurile camionului meu apropiindu-se. 
Înjura ca la ușa cortului, dar a înhățat-o pe Frankie şi s-a urcat 
cu ea în elicopter, 

— Hanley, repetă ea. Omul numărul doi al lui Marvot. De 
unde-a ştiut Robert că el era? 

— Hanley a avut grijă să-i spună. lar după ce i-a spus, pentru 
mai mult efect, i-a tras şi un glonţ în picior. I-a dat lui Blockman 
un mesaj pentru tine — a zis că Marvot o să țină legătura. 

— De ce Frankie? şopti ea. 

— Sunt sigur că Marvot îţi va da ocazia să-l întrebi. După 
o pauză, adăugă: Pot să ghicesc. Şi tu la fel. 

Da, putea ghici şi ea. 

— O s-o ţină pe Frankie ostatică. Simțea cum o treceau 
valuri-valuri de furie şi groază. Lepădătura. 

— Am s-o aduc înapoi, Grace. 

— Ba n-ai să faci nimic care să-i dea ticălosului ăluia o 
scuză să-i facă ceva. Închise strâns ochii. Dacă-i face chiar 

acum? Dacă e rănită? Robert a zis că era leşinată. Nu putea şti 
dacă era rănită sau nu. lar ălora puţin le-ar păsa. 

— Blockman a spus că Frankie i-a dat lui Hanley un şut la 
boaşe, în timp ce-o târa spre elicopter. Aş zice că e într-o formă 
destul de bună. 

— O să se lupte cu ei. Grace deschise ochii şi-şi dădu la o 
parte părul din față, cu o mână tremurătoare. Am învăţat-o să 
se lupte. Dar dacă-i înfurie? Nu e decât o fetiță. 

— Grace, nu gândești. Dacă o ţin ostatică, vor avea grijă să 
nu păţească nimic. 

— Fir-ai al naibii, tu de unde ştii? Şi, nu, nu gândesc. Nici 
n-am chef să gândesc. Simt, doar. E fiica mea. Tu n-ai cum să 
ştii ce frică mi-e. 

— N-oi fi având, murmură el, mutându-şi privirea. Dar 
ştiu ce frică mi-e mie. Nu tu deţii monopolul de a o iubi pe 
Frankie. Poate că nu am dreptul să mă simt posesiv faţă de ea, 
dar am dreptul s-o iubesc. Ea mi-l dă, fiind ceea ce este, nu 
cine este. Cu glas mai aspru, adăugă: Şi voi continua s-o iubesc 
şi să fac ce e mai bine pentru ea. Aşa că să nu-ndrăzneşti să 
mă excluzi din operațiunea de a o aduce înapoi de la Marvot. 
Că n-ai să reuşeşti. 

— O... iubeşti şi tu? 

— Pentru Dumnezeu, Grace. Cum naiba să n-o iubesc? De 
ce-ai crezut că voiam să fiu cu ea, doar aşa, dintr-un soi de 
mândrie paternă? E al dracului de minunată. 

— Da, aşa e, murmură ea, cu lacrimile şiroindu-i pe obraji. 
Şi, probabil, mai e şi speriată. N-o să-i lase să observe asta, 
dar tot speriată va fi. 

Kilmer se aşeză lângă ea şi o cuprinse în brațe. 

— Ştiu, şopti el, începând s-o legene. Știu, şi mă omoară. 

Căldura îmbrăţişării lui nu alunga teroarea, dar faptul că 
nu era singura căzută pradă acelei terori o ajuta. Braţele i se 
strânseră în jurul lui. 

— De ce să ia o fetiţă neajutorată? 

— Care unuia a reușit să-i tragă un şut în boaşe. Pariez că 
n-o consideră atât de neajutorată. O împinse uşor înapoi, ca 
s-o poată privi mai bine. Şi nici noi nu suntem neajutorați, 
doar fiindcă Marvot a găsit o cale de a o răpi pe Frankie. O s-o 
aducem înapoi vie şi nevătămată. Îi depuse un sărut pe frunte. 
Trebuie să plec pentru câteva momente şi să discut cu doctorul 
Krallon. Aştept de la el un raport despre starea lui Blockman 
şi a lui Vazquez. 

— Vazquez a fost rănit şi el? 

Kilmer dădu din cap. 

— Da, dar nu atât de grav, încât să nu caute toată noaptea 
pe lângă locul accidentului, în speranţa că o va găsi totuşi pe 
Frankie. Nici el nu crede că afecțiunea ar trebui să fie dictată 
numai de legăturile de sânge. 

Încă un nume îşi făcu efectul. 

— Doctorul Krallon. Privi în jur, la mobila simplă, dar 
confortabilă din living. Asta-i ascunzătoarea unde l-ai trimis? 

— Era convenabilă. Aveam nevoie de asistență medicală, 
iar cabana asta e sigură. Am închis ranchul, iar caii îi transfer 
la ferma lui Charlie, în Alabama. 

Buzele ei se răsfrânseră, 

— Sunt aşa de tulburată, că nici măcar n-am observat unde 
ne aflăm. 

— Eşti puţin cam preocupată. Porni spre uşă. Şi nici măcar 
nu m-ai întrebat despre propriile tale răni. Te-ai lovit la 
genunchiul drept, ai vânătăi pe cutia toracică, și o comoție 
cerebrală minoră. S-ar putea ca genunchiul să-ți facă cele mai 
mari probleme. O să se vindece, dar până atunci te va durea ca 
toţi dracii. Deschise uşa. Şi n-ar strica să încerci să te odihneşti 
puţin. Ai zăcut fără cunoştinţă vreme de opt ore, ceea ce ţi-a 
prins bine, dar mai ai mult până să revii la normal. S-ar putea 
să fie nevoie să te refaci complet al naibii de repede. 


Grace nu avea chef de odihnă. Nervii îi ţipau de încordare, 
şi-i venea să se îmbrace valvârtej şi să se ducă după Frankie. 

— Ştiu, spuse el, ghicindu-i gândurile. Şi eu mă simt la fel. 
Dar trebuie să aşteptăm. Nu e rândul nostru la mutare. 

— Îi aşteptăm pe Marvot să mă sune. 

Asta avea să fie mutarea următoare. 

- Da. 

— De unde va şti cum să mă găsească? 

— Blockman mi-a spus că Hanley i-a scanat numărul în 
mobilul lui. Marvot va suna la acel număr. Dar nu cred c-o să 
se grăbească. Vrea să te fiarbă. Vrea să-ți lase timp să te gândeşti 
la toate lucrurile pe care i le poate face lui Frankie. 

— Am să mă gândesc, şopti ea. N-am încotro. 

— Nici eu. 

Uşa se închise în urma lui. 

După o scurtă ezitare, Grace îşi impuse să se culce la loc 
pe pat. Să se odihnească, să se vindece şi să aştepte. 

Şi să se roage. 


Telefonul de la Marvot sosi peste douăzeci şi patru 
de ore. 

— Ce încântare, să-ţi aud din nou vocea, Grace. Am fost 
foarte dezamăgit când m-ai părăsit, cu atâția ani în urmă. 
Aveam planuri mari pentru tine. 

— Unde-i fiica mea? 

— Fermecătoare copilă. Şi e mortală. Dac-aş fi întâlnit-o 
în mijlocul deşertului, mi-aş fi dat seama numaidecât că e 
fiica ta. 

— E o fetiță speriată. 

— Pe-asta spune-i-o lui Hanley. L-a muşcat aşa de rău de 
încheietura mâinii, c-a trebuit să şi-o dezinfecteze şi să şi-o 
bandajeze. Ştiai că muşcăturile umane sunt deosebit de 
susceptibile la infecţii? S-a înfuriat îngrozitor. 


227 


— A meritat. 

— A trebuit să fac mari eforturi ca să-l conving de asta. 
Voia s-o lege de picioare şi s-o arunce în mare. El nu admiră 
curajul la fel ca mine. 

— Să nu-i faci nimic. 

~ Mă rogi? 

Mâna ei se încleştă pe telefon. 

— Da, te rog. 

— Mă aşteptam să fii dispusă să te rogi de mine, de dragul 
copilului tău. Şi eu am un copil, şi ştiu că au o anumită tendință 
de a ne face să devenim mai slabi. O înfrunt tot timpul. Ia 
spune-mi, Kilmer e la fel de tulburat? 

— Nu, de ce să fie? | 

— Zău aşa, Grace, chiar crezi că n-aş plăti oricât ca să ştiu 
totul despre tine? Inclusiv numele tatălui fiicei tale? Dar nu ` 
m-aş mira să aflu că el suferă mai puţin. N-a trecut prin 
experiența de a creşte un copil, la fel ca noi. E cu totul altceva 
să vezi copilul cum se naşte şi să ştii că prin venele lui curge 
sângele tău. 

— Cum îmi pot primi fiica înapoi? 

— Trebuie să termini treaba pe care ai început-o. Cred că 
eşti conştientă că ăsta va fi prețul. 

— Nu ştiu ce vrei de la mine. N-am ştiut niciodată. 

— Vreau să îmblânzeşti Perechea. Vreau să te iubească. 
Vreau să te asculte. Vreau să te ducă bucuros oriunde doreşti. 

— De ce? 

— Nu te priveşte. 

— Şi dacă-ți propun un târg? Eu mă predau, iar tu i-o dai 
pe Frankie lui Kilmer. 

— Nu merge. O să vă am pe amândouă. La început, m-am 
înfuriat foarte tare pe Hanley că nu mi te-a adus şi pe tine. 
Dar, dacă stau să mă gândesc, cred că e mai bine aşa. Dacă vă 
lua pe amândouă, atunci ar fi trebuit să am de-a face cu Kilmer. 

Ar fi venit după voi c-o falcă-n cer şi una-n pământ. E un om 
cu instincte de războinic, şi cu agenda lui proprie. S-ar putea 
să pună acea agendă în balanță cu viaţa fiicei tale. Înţeleg genul 
ăsta de conflict. Dar tu nu vei permite să se întâmple aşa ceva. 
Vei fi cea care să-l controleze pe Kilmer. N-ai să-l laşi să se 
precipite peste măsură şi să mă silească s-o ucid pe fetița ta. 
Nu-i aşa? 

— Da, aşa este. 

— Atunci, putem merge mai departe cu planurile noastre. 
Vei veni la El Tariq imediat. Kilmer n-o să facă nimic. E clar? 

— E clar. 

— Dacă văd cel mai mic semn al lui sau al oamenilor lui, 
am s-o dau pe micuța ta Frankie oamenilor mei s-o violeze, 
apoi am s-o omor cu mâinile mele. Înţelegi? 

Grace închise ochii. 

- Înţeleg. 

— Atunci, aştept cu nerăbdare să te văd şi să-ți fac cu- 
noştință cu fiul meu. Abia aşteaptă să te vadă lucrând cu 
Perechea. 

Şi închise. 


— Ei? întrebă Kilmer. 

— Trebuie să mă duc la El Tariq numaidecât. Dacă tu 
intervi! în vreun fel, Frankie va muri, după ce va fi violată de 
toți oamenii lui. 

Kilmer mormăi un blestem. 

— Nu se poate să mergi. Lasă totul în seama mea. 

— Las pe dracu”. Marvot nu blufează. Îi susținu privirea. 
O ştii la fel de bine ca mine. 

Mâinile lui se strânseră în pumni, pe lângă trup. 

— Ştiu că, dacă te duci în capcana aia, o să muriți amândouă. 

— Kilmer. 

După ce trase adânc aer în piept, Kilmer dădu din cap, cu 
o mişcare smucită. 

— OK, trebuie s-o protejăm pe Frankie. Nu te contrazic. 

~ Nici n-ar fi cazul. Marvot a spus că ai instincte de 
războinic. Are dreptate. Dar ai să ți le stăpâneșşti, că de nu, așa 
să-mi ajute Dumnezeu, te omor cu mâinile mele. Se ridică în 
picioare. Genunchii îi tremurau, și fu nevoită să se țină de 
spătarul scaunului ca să nu cadă. Lui Frankie n-o să i se 
întâmple nimic. 

Kilmer o privi un moment în tăcere, înainte de a spune 
încet: 

— Ştii bine că, ducându-te acolo, nu faci decât să câştigi 
puţin timp. N-o să vă lase în viaţă pe niciuna dintre voi, după 
ce-i dai ceea ce dorește. 

— Nici măcar nu mi-a oferit asta, răspunse ea cu 
înverşunare. Ştia că voi veni numai fiindcă era singura mea 
şansă de a amâna inevitabilul, 

— Sau în speranța că o vei putea salva. 

— Nu e o speranţă, ci o certitudine. 

Iisuse, îi venea rău de la stomac. Şi-o tot imagina pe 
Frankie cu barbarii ăia. Trebuia să înceteze. Când era atât de 
îngrozită, nu se putea gândi. 

— Trebuie să existe o certitudine. 

— Tremuri. Vrei să-ţi dau ceva de băut, ca să-ţi mai revii? 

Grace clătină din cap. 

— O cafea. Neagră. Mă duc la baie să mă stropesc cu apă 
rece pe față. 

Kilmer dădu din cap, fără s-o scape o clipă din privire. 

— Bună idee. 

Frankie... 

Ajunse la baie tocmai la timp, înainte de a începe să verse. 
O, Doamne... 

- OK. 

Kilmer venise lângă ea şi o ținea de frunte. 

— Pleacă. 

— Nici nu mă gândesc, refuză el, ținând-o şi mai ferm. 
Niciodată n-am să mai plec de lângă voi. Ai terminat? 

Dădu din cap că da. Kilmer o întoarse spre chiuvetă. 

— Apleacă-te. Trase apa la toaletă, apoi luă un prosop, îl 
umezi şi-i răcori cu blândeţe faţa, înainte de a-l arunca şi a o 
cuprinde în braţe. Reazemă-te de mine. 

Grace clătină din cap. 

— Nu-s slăbită, Nu-mi pot permite să fiu slabă. 

~ Cine-a zis că eşti slabă? Şi eu am nevoie să mă rezuiu 
de cineva. Glasul îi era răguşit. Crezi că eşti singură în calvarul 
ăsta? O... iubesc pe fetița aia. Şi mă confrunt cu un risc foarte 
mare de a vă pierde pe amândouă. 

Tremura. Grace nu-l mai văzuse niciodată atât de 
traumatizat. Braţele ei îl cuprinseră încet. 

~- Mi-e aşa de frică, Kilmer, şopti ea. 

— Şi mie, îi răspunse, îngropându-şi faţa în părul ei. 
Războinic, rahat! N-am să fac nicio mişcare care i-ar putea 
face rău, Grace. Nu vreau decât să scăpați amândouă cu viaţă. 

Grace ar fi vrut să rămână acolo, în siguranță, la pieptul 
lui, ferită de greutăţile care o aşteptau. Dar Frankie nu era nici 
ocrotită, nici în siguranță. 

ÎL împinse la o parte. 

— Atunci, mai bine să găsim o cale ca s-o facem, spuse ea, 
încercând să-şi controleze cât mai ferm vocea. leşi afară de-aici 
şi lasă-mă să-mi clătesc gura. 

Kilmer ezită, privind-o. Apoi se întoarse spre uşă. 

— Zece minute. 


— Ai stat mai mult de zece minute, spuse el, ridicând 
privirea, când Grace intră în bucătărie. 

— Am fost sus, să pun nişte lucruri într-o valiză. 

Kilmer îi tumă cafea. 

— Pistolul? 


Clătină din cap. 

— Marvot va da ordin să mă percheziționeze. Las pistolul 
în seama ta, să mi-l trimiți cumva când voi avea nevoie de el. 

Kilmer rămase nemişcat. 

— Eu? Voi avea voie să te ajut? 

— Nu-ncerca să mă tragi pe sfoară. Știu prea bine că n-ai 
să stai cu mâinile-n sân, dacă găseşti o cale de a face o mișcare. 

—~ O mişcare sigură, preciză el. 

— Am încredere în tine. Îşi umezi buzele. Trebuie să am 
încredere în tine. Singură, n-am s-o pot scoate de-acolo. Dar 
eu sunt cea care trebuie să ia deciziile. Nu faci nimic până nu 
te-nştiinţez că pentru ea n-ar fi niciun pericol. 

— Şi cum ai să faci asta? 

— Vei pune pe cineva să mă urmărească. Mi-am împachetat 
patru cămăşi albastre şi una kaki. Dacă port cămaşa kaki, va 
însemna că urmează să se întâmple ceva, o schimbare, poate 
o tentativă de evadare. Îţi va semnaliza să fii în alertă. 

— O tentativă de evadare? De la El Tariq? 

Grace se gândi o clipă. 

— S-ar putea. Dar, după ce I-ai cules pe Donavan de sub 
nasul lor, va fi mai dificil. Poate va fi un semnal ca să ştii că 
plecăm la oaza aia din deşert. Nu pot fi sigură că Marvot n-o 
să ne ducă acolo. 

— Şi dacă Marvot se hotărăşte s-o lase pe Frankie la El 
Tariq? 

Grace clătină din cap. 

— N-am să-l las eu. Găsesc o cale. Tu fii doar pregătit. 

— Voi fi, răspunse el, cu privirea în ceaşca de cafea. 
Altceva? 

— Da. Trebuie să ştiu tot ce-ai aflat despre Pereche. Gata 
cu secretele, Kilmer. 

— N-am niciun secret. Ţi-aş fi spus oricând m-ai fi întrebat. 
N-ai fost curioasă. 

Avea dreptate. Pe Grace n-o mai interesase să ştie nimic 
despre Pereche. Nu mai voise să se implice. 

— Sunt curioasă acum. Nu mai lucrez orbește, ca atunci, 
cu ani în urmă. Trebuie să am toate armele pe care le pot cere, 
împrumuta sau fura. lar cunoaşterea e o armă foarte puternică. 

— Atunci, întreabă-mă. 

— Ce-ai furat de la Marvot, de l-ai întărâtat atât de tare, 
încât să se ia după mine? 

— O hartă. Era vârâtă într-o pungă foarte dichisită, cu 
capetele Perechii brodate pe ea. 

— Ce fel de hartă? 

— Harta unei zone din Sahara. Aș aprecia că locul respectiv 
se află la mai puţin de cincizeci de mile distanță de oaza unde 
obişnuieşte Marvot să meargă cu Perechea. 

— Care loc? Ce e acolo? 

— Un lucru pe care Marvot moare să pună mâna. 

— Ce lucru, fir-ar să fie? 

— Prototipul unui motor construit de un inventator britanic 
cu peste cincizeci de ani în urmă. Se numea Hugh Burton şi a 
trăit în Sahara aproape toată viața. Tatăl lui era arheolog, iar 
el, inginer electrician. Era un geniu în meseria lui şi se pricepea 
la fel de bine şi la dresajul cailor. Avea o pasiune pentru cai şi 
un mic grajd în apropiere de Tanger. Din toată Europa veneau 
proprietari ca să-l plătească să le dreseze caii. 

— Revino la motor. 

— Toate se leagă. Se pare că, dintr-un anumit punct, vocația 
tatălui şi cea a fiului deveneau complementare. 

— Cum adică? 

— Tatăl lui Hugh a dezgropat un pachet de baterii, într-un 
mormânt antic din Egipt. Nu se întâmpla prima oară când se 
găsea un asemenea dispozitiv, dar ăsta era incredibil de eficient. 
Pe lângă el, progresele făcute de Detroit în domeniul 
motoarelor fără combustibil arătau ca nişte jucării pentru copiii 

de grădiniţă. Hugh şi-a convins tatăl să nu anunțe guvernul 
egiptean despre descoperire şi a început să lucreze la crearea 
motorului perfect — un motor care avea să funcționeze fără 
benzină şi să revoluţioneze, astfel, economia mondială. 

— Şi a reuşit? 

— A, da. I-a luat vreo şapte ani şi ceva, dar l-a făcut. Apoi 
l-a adus în SUA — una dintre cele mai mari consumatoare de 
benzină din lume. A făcut o demonstrație pentru un număr de 
congresmeni atent aleşi care erau preocupați de problemele 
ecologice. Au fost impresionați şi au început să negocieze cu 
Burton pentru obținerea drepturilor de invenţie. Apoi, Burton 
a întrerupt brusc negocierile şi s-a întors în Sahara. 

— De ce? 

— În timp ce el se afla la Washington, tatăl lui fusese 
torturat şi omorât de Marvot. Acesta aflase despre desco- 
perire şi încerca să stopeze negocierile, până reuşea să obțină 
de la Burton controlul asupra motorului. Îți poţi imagina ce 
putere ar fi câştigat în acest fel asupra statelor producătoare 
de petrol din Orientul Mijlociu? Dacă livra motorul lumii 
occidentale, ar fi distrus cartelul petrolului. Aurul lichid ar 
fi devenit apă chioară. 

— Dacă Burton a întrerupt negocierile, înseamnă că Marvot 
a reuşit. 

Kilmer clătină din cap. 

— Îşi iubea tatăl şi în niciun caz nu l-ar fi lăsat pe Marvot 


«să obțină ceea ce dorea, după ce-i omorâse tatăl. Făcu o 

strâmbătură. Marvot îl măcelărise pe bătrân. Când l-a văzut, 
-Bloekman-şi-a pierdut mințile. 

— Atunci, ar fi trebuit să încheie un târg cu duşmanii lui 
Marvot. 

— În momentul ăla, Burton credea că toată lumea se pornise 
împotriva lui. Nu mai voia să aibă de-a face nimic, cu nimeni. 

Întotdeauna fusese un tip cam ciudat, iar asta a fost de-ajuns 
ca să-l împingă peste limită. Şi-a făcut bagajele şi s-a dus în 
deşert. N-a luat cu el prea multe — doar motorul şi câțiva cai. 

— Şi Marvot l-a urmărit? 

— Da, dar Burton mai trăise în deşert, cunoştea oamenii Şi 
a putut să-şi piardă urma, alăturându-se unui trib nomad. Îi 
cunoscuse pe şeicul, Adam Ben Haroun, la studii în Anglia, şi 
aveau interese comune. De asemenea, tribul şeicului creștea 
nişte cai arabi foarte buni. 

— Cât timp a stat cu ei? 

— Au trecut patru ani până când Marvot i-a dat de urmă. 
Dar Burton nu avea motorul la el. ÎI ascunsese undeva în deșert. 

— Şi Marvot nu l-a silit să-i spună unde era? 

— N-a apucat. Burton a murit în timp ce încerca să scape, 
iar Marvot a reuşit să smulgă de la el, înainte de asta, câteva 
informaţii, sub tortură. A spus că îngropase motorul în dunele 
de lângă oază şi că dresase Perechea să-l găsească. 

— Perechea? 

— Se născuseră în timp ce Burton era fugar — o iapă şi un 
armăsar. El i-a îmblânzit, dresându-i să-l accepte numai pe el 
în şa şi să-l omoare pe oricine altul ar încerca să-i încalece. 
Evident, i-a mai învățat şi care era drumul până la cea mai 
mare comoară a lui. Era o afacere complicată, caii fiind dresați 
să nu se apropie de ascunzătoare decât dacă erau împreună. 
Astfel, dacă cineva îl fura pe unul dintre cai sau îl omora, 
nimeni n-ar mai fi putut găsi motorul. 

— Şi de-asta Marvot trebuia să găsească pe cineva care să 
călărească Perechea? 

— I-ai văzut. Nu se lasă călăriți. Avea de ales între a risca 
să-i fie omorâți, sau a găsi un altul pe care calul l-ar fi acceptat. 
A încercat cu droguri, a adus din alte țări o mulțime de 
îmblânzitori de cai, dar dacă unul dintre ei este încălecat, calul 

încremeneşte. Sau încearcă să-l omoare pe călăreț. Şi nu 
cedează. Unul dintre cai era cât pe ce să moară, înainte ca 
Marvot să-i fi luat călărețul din spinare. 

— Bizar... Nu pot să înțeleg cum de Marvot crede toată 
povestea asta. 

— A, o crede. Nu s-ar fi aşteptat ca Burton să mintă în timp 
ce primea genul de pedeapsă pe care i-o pusese la cale Marvot. 
În ultimii zece ani, a încercat să forţeze, căutând prin deşert 
de unul singur. Dar, mda, e convins că numai Perechea poate 
găsi locul. 

— Şi tu cum ai aflat toate astea? 

— Opt ani am tot căutat răspunsurile. Donavan a obținut 
o parte dintre informaţii de la nişte relații din Washington. 
Eu am căutat prin deşert până am găsit tribul nomad care-l 
adăpostise pe Burton. Şeicul e un om foarte interesant, dar 
deloc îndatoritor. A trebuit să trăiesc alături de ei mai mult 


de şase luni, până au avut destulă încredere în mine ca să 
vorbească. 


— Şi cu harta aia pe care ai furat-o ce e? 

— Era într-o pungă pe care Marvot a luat-o de la Burton 
când l-a capturat. E foarte aproximativă. Probabil că Burton 
anume a făcut-o aşa. Avea Perechea; nu trebuia decât să ştie 
unde să-i ducă. Harta conţinea, doar în linii mari, zona de vreo 
şaptezeci şi cinci de mile unde Marvot căuta de ani de zile. La 
naiba, când ai de-a face cu nişte dune de nisip care se mută 
din loc în loc la fiecare furtună, motorul ăla ar putea fi de-acum 
îngropat oriunde. Probabil că de-asta a şi dresat Burton 
Perechea să-l găsească. Se temea că el însuşi nu l-ar mai fi 
putut găsi, după câţiva ani în care toate semnele de reper aveau 
să fie distruse sau mutate din loc. Ridică din umeri. Totuşi, 
când am furat harta de la Marvot, am sperat în mai mult. 

— Marvot n-ar fi putut folosi vreun soi de detector de metale 
sau unul aerian, ca să localizeze motorul? 


236 


— S-ar putea crede că da. Însă Burton trebuie să fi găsit 
vreo cale de a masca orice semnal. Nu încape vorbă că era 
genial. 

— Prin urmare, singurul indiciu care i-a mai rămas lui 
Marvot e Perechea. Nici nu mă mir că are atâta grijă de cei 
doi cai. 

— Gândeşte-te că ar putea face din el unul dintre cei mai 
puternici oameni ai lumii. 

— Cu condiţia să fie adevărat că perechea poate duce pe 
oricine la motorul ăla. ÎI privi în ochi. Crezi că e posibil? 

Kilmer ridică din umeri. 

— Şeicul a spus că era adevărat. Cred că aş fi dispus să 
risc, dacă stau să pun în balanță miza şi eşecul. Dar, în fond, 
eu nu mă prea pricep la cai. Tu ce zici? 

Grace se încruntă. 

— Caii sălbatici au un instinct anume care-i face să revină 
mereu în anumite zone, la schimbarea anotimpurilor. Şi mai 
e şi vechea poveste adevărată a lui Dobbin, care ştia întot- 
deauna să găsească drumul spre casă. Simţul de orientare al 
animalelor e categoric mai dezvoltat şi mai puternic decât 
al nostru. Aminteşte-ţi de toate povestirile despre câini şi 
pisici care ştiau să se întoarcă acasă străbătând câte un con- 
tinent întreg. Ar fi putut Burton să-i dreseze pe acei cai tineri 
ca nu numai s-o facă, ci şi s-o facă doar când sunt împreună? 
Clătină din cap. Nu ştiu. Dar, dacă era atât de genial, pe cât 
spui, cred că ar fi posibil. Buzele i se crispară. Însă trebuie 
să fi fost un ticălos foarte crud, dacă i-a învăţat pe caii ăia să 
urască pe oricine, în afară de el. 

— Era un om revoltat. Probabil îi plăcea ideea de a-l 
sfida pe Marvot chiar şi după moarte. Să-i dea cu morcovul 
pe la nas, după care să-l împiedice definitiv să ajungă la 
el şi să-l înhațe. 

— Însă Perechea e cea care a avut de suferit, preciză Grace, 
masându-şi tâmpla; atâta cruzime — nu numai din partea lui 
Marvot, ci şi dintr-a acelui Hugh Burton, care fusese plin de 
ură şi o lăsase în urma lui ca moştenire. Iar Marvot se aşteaptă 
ca eu să-i determin să facă ceea ce nimeni nu i-a putut 
convinge? Iisuse! 

— Nu e nevoie să faci nimic altceva decât să te prefaci că 
progresezi, până reuşim s-o salvăm pe Frankie de-acolo. 

— Să mă prefac? Marvot nu e prost, clătină ea din cap. 
Însă nu mă pot gândi la asta acum. Am să mă confrunt cu 
problema când ajung la El Tariq. Neapărat să pui pe cineva 
bun să mă supravegheze. Marvot se va aştepta să faci ceva, şi 

«Va fi în alertă. Omul care mă va observa va trebui să se apropie, 
iar dacă e prins, Frankie va muri. 

— Va fi bun. 

— Donavan? 

— Da, înclină el capul. Sau eu. Sunt destul de bun pentru 
tine, Grace? 

Grace îi înfruntă privirea. 

— Da, eşti destul de bun. Apoi se întoarse spre uşă. Lasă-mă 
la aeroport. Restul drumului până la El Tariq am să-l fac 
singură. 

— Aşa ar fi cel mai bine. Marvot va fi cu ochii-n patru. 
Făcu o pauză. O să reuşim, Grace. Să nu te îndoiești nicio 
clipă. 

— Nu mă îndoiesc. Era nevoită să-şi înăbuşe panica. Să 
parcurgă fiecare minut secundă cu secundă. Nu pot să mă 
îndoiesc. 


— Nu mă aşteptam s-o laşi să plece, spuse Donavan, în 
timp ce o privea pe Grace cum dispărea în terminalul 
aeroportului. 

— N-am avut încotro. Kilmer porni maşina, plecând de 
lângă bordură. A avut dreptate. Trebuia să se ducă. Iar eu trebuie 
să rămân în umbră până găsesc o cale de a le scoate de-acolo. 

— Şi te omoară. 

— Nu mi-e uşor. 

— Jar eu când plec la El Tariq? 

— Dacă te-ai săturat de El Tariq, mă duc eu în locul tău. 

— Nu fi bou. 

— Am să vin imediat ce pot. Am nevoie să mă întorc în 
Sahara. 

— Ce? 


— Sunt aproape sigur că la El Tariq n-o să ne putem apropia 
de ea. Peste tot vor fi gărzi. La oază însă pot pregăti terenul. 

— Crezi că acolo au s-ajungă? 

— Grace se va strădui să facă ceea ce vrea Marvot cu 
Perechea. Dacă reuşeşte, îi va duce în deşert, pentru a încerca 


să găsească motorul ăla. 

— Şi dacă te înșeli? Dacă va avea nevoie de tine imediat, 
la El Tariq? 

Mâinile i se încleştară pe volan atât de tare, încât falangele 
i se albiră. 

— Atunci, am să-mi tai beregata. 


EI Tariq 


FF nghiile din jurul încheieturilor de la mâini îi rodeau 
pielea, în timp ce Frankie încerca să le lărgească, frecându-le 
de marginea boxei. 

Degeaba. 

Renunţă şi se lăsă pe spate, ca să-şi tragă respirația. În 


grajd, era întuneric şi mirosea a fân şi a bălegar. Ciudat, cum 
grajdurile miroseau mereu la fel. S-ar fi aşteptat ca ăsta, aflat 
în străinătate, să fie altfel. 

— E mai mică decât mine, tată. Ridicând capul, văzu un 
băiat care se uita în jos la ea. Era mai mare, dar nu cu mult. 
Stătea lângă omul căruia i-o adusese Hanley — Marvot. 
Perechea o s-o omoare. 

Marvot chicoti. 

— S-ar putea. Asta l-ar bucura la culme pe Hanley. Dar 
mama ei e cea pe care o aduc aici, ca să lucreze cu Perechea. 
Mica noastră Francesca e doar un mijloc de atingere a unui 
scop. Ridică lanterna, luminând-o drept în ochi. L-am adus pe 
fiul meu, Guillaume, să te cunoască. L-a văzut pe Hanley 
aducându-te în grajd şi era curios. Zi bună seara, Guillaume. 

— Bună seara, se conformă absent băiatul. Ce-o să se 
întâmple cu ea? 

— Tu ce-ai vrea să se întâmple? 

Guillaume clătină din cap. 

— Nu ştiu. 

— Ba cred că ştii. Ai spus ceva de Pereche. 

Guillaume îşi umezi buzele. 

— Mă gândeam doar că... e ca mine. Nu credeam că-i vei 
face vreun rău. 

— Dar ai fost curios să vezi dacă o tratez ca pe oricine 
altcineva. Răspunsul meu este da. Faptul că e un copil n-o 
scuteşte. Să nu uiţi asta. Apoi îi spuse lui Frankie: Şi să nu uiţi 
nici tu. Când vine mama ta, va trebui s-o convingi că trebuie 
să facă ceea ce-i spun eu. 

— Ai s-o laşi aici? întrebă Guillaume. E foarte murdară, 
comentă el, strtâmbând din nas. Şi miroase. 

— Şi tu la fel, replică Frankie cu furie. Puţi. ÎL privi 
încruntată pe Marvot. Şi tu puți. 

Marvot chicoti. 

— Nu-i aşa că-i încântătoare? Nu ştie ce-i aia frică. Ar 
trebui s-o mai ţin pe-aici un timp. S-ar putea să ai ceva de 
învăţat de la ea. 

Guillaume se încruntă. 

— Nu-mi place. 

— Vezi? Ai şi învățat ceva. Gelozia. Îi zâmbi lui Frankie. 
Noaptea se face frig aici. Dacă-i ceri iertare fiului meu, s-ar 
putea să-ți dau o pătură. 

Fetița se încruntă la el, fără să răspundă. 

— Cum vrei. Să mergem, Guillaume. 

— Pot să mai vin? 

— Dacă eşti cuminte. Aruncă o privire în urmă, spre 
Frankie. Serios acum, ar trebui să fii mai deşteaptă în legătură 
cu bătăliile pe care ţi le alegi, fetiţo. În ultima vreme, am 
observat că Guillaume are o doză de cruzime... 

Şi ieşiră. 

Frankie respiră adânc, uşurată. Doamne, ce frică-i era! 

Erau nişte bătăuşi şi nu trebuia să se teamă de ei. Asta 
Şi voiau. 

Cunoscuse bătăuşi și la școală, iar mama ei spusese că, 
dacă te retrăgeai, continuau să se ia de tine. 

N-avea să se retragă. 

Dar nu mai fusese niciodată legată într-un loc sinistru ca 
grajdul ăsta. 

Nu-ţi fie frică. Încearcă să-ţi scoţi mâinile din funii. 

Nu-ţi fie frică... 


— Nici nu pot să-ți spun cât mă bucur că te văd, zâmbi 
Marvot, când Grace fu adusă în biroul lui. Întotdeauna am 
presimțit că vom fi din nou împreună. Zău c-a fost foarte urât 
din partea ta să mă laşi să aştept atât de mult. 

— Unde-i fiica mea? 

— N-a păţit... aproape... nimic. 

Lui Grace îi tresări inima în piept. 

— Aproape? 

— Păi, azi-noapte a încercat să scape din frânghii şi şi-a 
ros încheieturile până-n carne. A fost cât pe ce să reuşească. 
Dacă unul dintre paznicii mei nu se ducea să verifice, în zorii 
zilei s-ar fi putut ca acum să nu mai am ce să negociez. Cu 
siguranță, una dintre santinele ar fi împuşcat-o. 

— Vreau s-o văd. 

— Ai s-o vezi. 

— Acum. 

Marvot ridică din umeri. 

— Ce pretențioasă eşti. Ar trebui să-ţi aduc aminte că aici 
eu dau ordine. Se ridică în picioare. Dar pot înțelege că eşti 
copleşită de grija maternă. Vino cu mine. Putem vorbi în drum 
spre grajd. 

— Vreau s-o văd pe Frankie. 

— Te-am auzit. Fiica ta e într-o boxă a grajdului. După ce 
s-a purtat atât de urât cu Hanley, am hotărât să fie tratată ca un 
animal, după cum se comportase. Hanley a aprobat decizia 
mea din toată inima. O conduse pe cărarea care ducea la grajd. 
Nu şi-a uşurat deloc situația, cu atitudinea ei sfidătoare. Până 
şi pe fiul meu, Guillaume, l-a provocat. Cred că nimic nu i-ar 
plăcea mai mult decât s-o arunc într-una din boxele Perechii. 

— Nu mă mir, din moment ce e fiul tău. Probabil că pofta 
de sânge e o trăsătură a familiei. 

— Credeai că asta o să mă irite? O avem într-adevăr în 
familie, şi nu mi-e ruşine cu ea. Tatăl şi bunicul meu au fost 
amândoi oameni puternici, iar sângele este moneda puterii. 
Pe tot parcursul istoriei, niciun cuceritor nu şi-a lăsat vreodată 
amprenta fără a fi dispus să verse sânge. Napoleon, Alexandru, 
Iulius Caesar... 


— Attila Hunul, Hitler, Saddam Hussein... 


Marvot chicoti. 

— Şi mai bine. Puterea supremă, fără grija consecințelor 
aşa-zis civilizate. 

Şi totuşi, nu arăta ca un barbar, îşi spuse ea. Marvot era 
un om de patruzeci şi ceva de ani, cu păr cărunt, tuns scurt, şi 
trăsături armonioase. Trupul său robust era îmbrăcat în 
pantaloni şi cămaşă largă, ambele albe şi scumpe, care-i dădeau 
un aer de eleganță sportivă. 

— Ăştia au fost eroii tăi? 

— Nu, toţi au făcut greşeli prosteşti, răspunse el, deschizând 
uşa grajdului. O eroare de judecată e acceptabilă. Prostia, nu. 
De exemplu, am crezut că Kilmer uitase cum l-am învins, cu 
ani în urmă. O eroare de judecată — dar rectificată destul de 
uşor. Îi făcu semn să intre în grajd. Prima boxă. 

Grace alergă pe lângă el. 

O, Doamne, Frankie. 


Se opri în uşă, privindu-şi fiica. Murdară, cu părul încâlcit, 
legată şi aruncată în gunoi... 

— Bună, mamă. Frankie se târî spre peretele boxei, 
rezemându-se cu spatele de el. Nu te uita aşa, că n-am nimic. 
Cinstit, 


— N-ai pe dracu”! îngenunche Grace alături, strângând-o 
la piept. Dar o să fie bine, fetiţo. Începu s-o legene, cu ochii 
umplându-i-se de lacrimi. Aranjez eu, îți promit. Am să 
aranjez totul. 

Frankie şopti: 

— E un adevărat bătăuş. Va trebui să avem grijă. 

— Ştiu, răspunse Grace, privindu-l pe Marvot peste umăr. 
Ticălosule. Chiar trebuia să te porți aşa cu ea? 

— Da, am considerat că efectul va fi mai clar. Acum ai să 
fii mult mai cooperantă, nu-i aşa? Dar voi fi generos, acum, 
că am obținut impactul dorit. Privi în jos spre Frankie. Am să 
te las chiar şi să-i cureți rănile alea de la încheieturi, înainte să 
se infecteze în mizeria asta. 

Privind mâinile lui Frankie, Grace se simți străbătută de 
furie. Rănile erau superficiale, dar se umpluseră deja cu pământ 
şi bălegar din grajd, 

— Adu-mi nişte apă şi un antiseptic. 

— O să trimit pe cineva, după ce ajungem la o înțelegere. 
Lucrezi cu Perechea până vor fi docili. De acord? 

— Nu vor fi niciodată docili. 

— Atunci, până fac ceea ce e necesar. 

Grace dădu din cap, cu mişcări smucite. 

— Dacă mă laşi în pace, să lucrez cum ştiu eu. 

— Sigur că da. Am cel mai înalt respect pentru aptitudinile 
tale. Şi nu mă tem că ai să te lași pe tânjală. O fetiță aşa de 
drăgălaşă... Se întoarse spre ieşire. Acum te las singură cu 
fiica ta, ca să vezi ce bine m-am purtat cu ea. Mă rog, relativ 

bine. Când termini, să vii în casă. Voi fi în biroul meu şi vom 
putea discuta detaliile. Vei avea voie să circuli liberă prin 
incintă, dar, evident, vei fi supravegheată îndeaproape. 

Grace îl aşteptă să iasă din grajd, înainte de a o întreba pe 
Frankie: 

— Te mai doare şi în altă parte? Începu să-i palpeze trupul. 
Te-au lovit sau rănit în vreun fel? 

— Omul ăla, Hanley, m-a pălmuit. După ce l-am muşcat, 
adăugă ea. 

Grace îi văzu vânătaia palidă pe obrazul stâng. 

— Şi altceva? La accident? La cap nu te-ai lovit? 

Frankie clătină din cap. 

— Sunt OK. 

— Ba nu eşti OK. Îi privi încheieturile sfâşiate şi iar o 
cuprinse furia. Uite ce ţi-au făcut. 

— Pe-asta singură mi-am făcut-o. Mi-ai spus mereu că 
trebuie să mă lupt cu bătăuşii, şi legată de mâini nu puteam. 

— Am o gură prea mare. Nu trebuia să... 

— Dar ai avut dreptate, se încruntă Frankie. Cinstit, mamă, 
sunt bine. Azi-noapte mi-a fost puţin cam frig, dar atâta tot. Și 
eram aşa de ocupată încercând să scap din funiile astea, că 
nici n-am prea observat. Cobori vocea. Dar mi-e frică de ei. 
Cred că va trebui să plecăm de-aici cât mai curând. 

— O să plecăm, o asigură Grace, aşezându-se pe călcâie. 
Dar o să fie complicat şi va trebui să mă ajuţi. Trebuie să te 
supui ordinelor fără discuție. Nu mă poți contrazice nici pe 
mine, nici pe vreunul dintre oamenii ăştia. Poţi face asta? 

Frankie se încruntă. 

— Nu ştiu. Sunt nişte bătăuşi. Ziceai că... 

— Ştiu ce ziceam, dar acum situația e alta. O să-mi fie mai 
greu dacă tot trebuie să mă îngrijorez în legătură cu conflictele 
dintre tine şi ei. Ai s-o faci? 

După o scurtă ezitare, fetița dădu din cap. 

— Dacă nu te lovesc. Cred că vor să-ți facă rău. 
— Nu-mi vor face niciun rău, atâta vreme cât le voi da 
ceea ce doresc. 

— Perechea... Jake mi-a povestit despre ei. Am să-i văd 

şi eu? 

— Voi încerca să aranjez cu Marvot să lucrezi cu mine. 

Aşa, vei fi mai în siguranță. De-asta trebuie să-mi promiți ce 
ţi-am cerut. Dacă vede că mă încurci în loc să mă ajuţi, o să te 
l ia de lângă mine. 
— Crezi c-o să mă lase? 
Se ruga la toți sfinții să fie de acord. Uneori, şansele de 
evadare apăreau pe neaşteptate, din senin. Dacă prindea o 
| ocazie, Frankie trebuie să fie cu ea. 

— Voi face tot ce pot ca să te lase. Dar trebuie să pot avea 
| încredere în tine, Frankie. Perechea poate fi destul de 
| înspăimântătoare, şi n-o să se poată să plângi sau să țipi, chiar 
, dacă ți se pare că-s gata să mă lovească. 
| Frankie tăcu un moment. 

— Dar n-au să te lovească, nu-i aşa? Vor fi ca şi caii 

de-acasă. Poţi vorbi cu ei? 

Văzând că tremura, Grace o cuprinse în braţe. Era clar că 

încerca să-şi ascundă de ea tulburarea. 
, — N-au să-mi facă nimic. Dar mi-e mai greu să-i fac să mă 
i asculte. Va dura un timp. Au fost obişnuiţi să facă numai ce 
vor ei, prea multă vreme. 

— Mai ţii minte când a trebuit să îmblânzeşti armăsarul 
ăla pentru domnul Baker? El credea că era rău, dar tu ai spus 
că era doar speriat. Poate că şi caii ăştia sunt speriați. 

— Poate... O mângâie pe păr, încercând să se gândească la 
un mod de a-i distrage atenţia. Şi cred că e timpul să nu-i mai 
numim Perechea. Nu sunt două roți dintr-un motor. Sunt cai 


individuali, și va trebui să mă ocup de ei separat. Hai să le 
dăm nume. 

— Amândoi sunt albi? Arată la fel? 

— Aproape la fel. Una e iapă, iar celălalt e armăsar. 
Amândoi au ochii albaştri, dar iapa e puţin mai scundă şi are 
coama mai închisă la culoare. Armăsarul e mai mare, mai 
puternic şi are o cicatrice mică într-o parte. S-ar putea să i-o fi 
făcut un pinten. 

— Vezi? Probabil, le e frică să nu fie răniţi. 

— Nume! insistă Grace. 

Frankie se încruntă. 

— Mi-e greu... Se gândi câteva momente. Poate Hope, 
pentru iapă. Fiindcă asta facem, nu? Sperăm să le placă 
de noi? 

— A, da. Fără îndoială că sperăm asta. Şi pentru celă- 
lalt cal? 

Frankie clătină din cap. 

— La ce te-ai gândit când l-ai văzut prima oară? 

Moarte şi groază venind spre ea cu ropot de tunet. 

— Cred că eram prea preocupată ca să mai şi gândesc. 
Fetiţa tăcu un moment. Hai să-i zicem Charlie. 

— Cum? 

— Charlie, aşa vreau să-l cheme. 

— Frankie, calul ăsta nici nu se compară cu Charlie. E 
foarte sălbatic. 

— Dar eu l-am iubit pe Charlie. O să-mi fie mai uşor să-l 
iubesc şi pe calul ăsta, dacă mă gândesc la Charlie de fiecare 
dată când îl văd. Poate că aşa o să-ţi fie şi ție mai uşor. 

Grace încercă să zâmbească. 

— Poate... Îşi drese glasul. OK, Charlie să fie. 


— Nu fi absurdă, spuse Marvot. Fetei nu i se va permite să 
se apropie de tine. Va fi ţinută închisă, iar dacă cooperezi, vei 
avea voie să-i faci vizite. 

— De ce? Trebuie să ştii că Frankie a mai lucrat şi în trecut 
cu caii, la fermă. Ar putea să mă ajute. Făcu o pauză. Sau te 
îndoieşti că gărzile tale ne-ar putea împiedica să evadăm? Cred 
că ai motive de îngrijorare. Cu Kilmer şi oamenii lui, n-ai 
făcut o treabă prea grozavă. 

— Asta se voia o replică usturătoare? N-a reuşit. Am 
corectat problema. 

— Nu vreau să-mi fac griji pentru fiica mea, când va 
trebui să mă concentrez asupra Perechii. O să-mi fie destul 
de greu. Dacă nu ai niciun motiv serios, lasă-mă să-mi iau 
cu mine şi fiica. 

— Şi spui că te va ajuta să îmblânzeşti Perechea? Ce 
interesant! 

Grace deveni rigidă. Zâmbetul lui era o idee cam prea 
malițios. $ 

— Spun că-mi va fi de folos. 

— Atunci, mai bine te las să încerci. Evident, mă voi aştepta 
să călărească un cal din Pereche, după un interval de timp 
rezonabil. Te voi lăsa chiar să alegi pe care anume. 

Hristoase. 

Ochii lui îi iscodeau expresia feței. 

— Nu? 

Ideea o speria de moarte. Dar se vedea clar că avea s-o 
refuze dacă ea nu-i accepta condiţiile. Poate reuşea să tragă de 
timp până găsea o cale de evadare. 

— E posibil. 

— Ba nu, e sigur, chicoti el. Şi eu voi decide acel interval 
de timp rezonabil. Guillaume şi cu mine vă vom face frecvent 
vizite, ca să vedem cum progresați. Abia aştept ca Guillaume 
s-o vadă în şaua calului. Se îndoia c-am s-o tratez la fel ca pe 
tine, Şi va fi o lecţie utilă pentru el. 

— Dacă mă grăbeşti, n-am să pot face nimic cu Perechea. 

— Pot avea şi răbdare. Dacă nu mă superi. Făcu o pauză. 
Şi dacă nu mă supără nici Kilmer. 

— Kilmer n-are nimic de-a face cu povestea asta. Apoi 
schimbă subiectul. Vreau un pat de campanie pentru mine și 
unul pentru Frankie, instalate în grajd. 

— Serios? Aveam de gând să-ți acord un spaţiu de locuit 
mai confortabil. 

Grace clătină din cap. 

— Vreau să mănânc şi să dorm lângă Pereche. Trebuie să 
se acomodeze cu mine. Sunt convinsă că vei lua măsuri să 
avem o pază cât mai bună. 

— Şi eu sunt convins. Ridică din umeri. Cum vrei. În grajd 
e un duș, iar paznicii vă vor aduce de mâncare când o să cereți. 
Aştept rezultate rapide, şi-ţi voi da tot ce ţi-e necesar ca să le 
obţii. Atâta vreme cât văd că lucrurile merg cum vreau eu. 
Altfel, voi fi foarte furios şi-am să mă asigur că vor merge. 

— Vei avea rezultatele dorite. 

Grace se răsuci în loc, ieşi din birou şi porni pe culoarul 
pardosit cu dale lucioase de marmură spre glasvandul care 
dădea la cărarea dinspre grajduri. Totul în acea vilă palatină 
în stil mediteranean vorbea despre luxul şi puterea destinate 
să-i intimideze pe toți vizitatorii. Grace însă n-avea de gând 
să se lase intimidată. O fi avut el puterea, dar orice putere 
putea fi înfrântă. 

Însă, Iisuse, în ce se băgaseră, ea şi Frankie? Fetiţa se 
pricepea la cai, dar era un copil. Grace n-ar fi lăsat-o cu niciun 
chip să se apropie de Pereche. Spera s-o poată ţine în preajmă, 
dar în afara spaţiului de lucru.. 

lar asta n-avea să se întâmple. OK, nu-i mai rămânea decât 
să accepte situația. Aşa, îi era mult mai dificil s-o ţină pe Frankie 
în siguranţă, dar avea să găsească o cale. 

O văzu pe Frankie aşteptând în uşa grajdului şi zâmbi 
forţat. 

— Salut, l-am convins. O să fim împreună. Nu-i aşa că-i 
extraordinar? 

xX 


Auziră nechezăturile și tropăielile nervoase ale Perechii 
imediat ce intrară în grajd. 

- Par furioşi, remarcă Frankie. Şi gălăgioşi. Azi-noapte 
cum de nu i-am auzit? 

- Probabil erau în padoc. Nu le place să stea închişi și-și 
manifestă nemulţumirea. Grăjdarii se tem de ei şi nu-i aduc 
înăuntru decât ocazional. Sau, mai bine zis, deschid poarta şi 
uşa, şi-i aleargă până în grajd. E un adevărat spectacol. Data 
trecută când am fost aici, a trebuit să-i pun să scoată o piatră 
din copita unuia din Pereche. 

— A cui? 

Întocmai — trebuia să se obişnuiască să nu-i mai numească 
doar „Perechea“. 

— A celui pe care l-ai numit Charlie. 

— Ce frumoși sunt...! şopti Frankie. Ochii îi străluceau, 
căci zărise pentru prima oară caii, în cele două boxe. Nu cred 
c-am mai văzut vreodată nişte cai atât de frumoşi. Tu ai mai 
văzut, mamă? 

— Stau destul de bine şi pe lista mea. 

Salut, prieteni. E mult de când nu ne-am mai văzut. A fost 
rău de voi aici? Sper că nu. Presupun că aţi dat înapoi tot 
ce-aţi primit, cu vârf şi-ndesat. Se apropie. Voi încerca să vă 
uşurez situația cât de... 

— Dumnezeule mare! 

Frankie ridică privirea spre ea, alarmată. 

— Ce s-a întâmplat? 

— lapa, răspunse Grace, pornind spre telefonul interior de 
pe un stâlp al grajdului. Uită-te la ea. Ridică receptorul şi apăsă 
pe butonul casei principale. De ce nu mi-ai spus? întrebă ea, 
când Marvot răspunse. Şi cum te-aştepți să lucrez cu ea, când 
va fi nervoasă ca o lamă de oţel? 

— Mă aştept să faci lucrul pentru care te-am adus aici. Și e 
nervoasă tot timpul. 

— Dar nu e şi gestantă tot timpul. 

— Da, acum i s-a întâmplat pentru prima oară. Am avut 
prijă să mă asigur că erau despărțiți când intra în perioada 
fertilă. Nu voiam să intervină nimic. Din păcate, am lipsit de 
la fermă o perioadă, iar grăjdarii mei au făcut o greşeală. N-au 
s-o mai repete niciodată, 

— Când urmează să fete? 

— În orice clipă. 

— Şi ai un veterinar la dispoziţie? 

— Înţeleg că există un veterinar priceput în sat, la treizeci 
de mile de aici. Dacă ai probleme, am să-l chem. 

— Dacă eu am probleme? 

— Prefer să nu încredinţez iapa nimănui altcuiva, decât 
ție. Cu siguranţă, ai experienţă la aşa ceva, nu? 

— Da. Am încetat însă să mai împerechem cai la fermă 
acum patru ani, ca să ne concentrăm asupra dresajului, dar 
evident că înainte de asta am fost prezentă la numeroase fătări. 
Însă întotdeauna aveam de faţă şi un veterinar. 

— Nu vreau să aduc străini aici. Rezolv-o tu. Nu-ţi cer 
decât să iei toate măsurile pentru ca iapa să trăiască. De mânz 
nu-mi pasă. 

— Îmi pasă mie. 

— Atunci, va trebui să-ți dai toată silința ca să scape cu 
bine amândoi, nu-i aşa? 

— Ascultă, iapa va fi indisciplinată ca toți dracii. S-ar 
putea să trebuiască să aştept până fată, înainte de a începe să 
lucrez cu ei. 

— Nu e acceptabil. 

Şi închise. 

Grace puse receptorul la loc în furcă şi se rezemă de stâlp, 
obosită. Şi când te gândeşti că înainte îşi spusese că situaţia 
era aproape imposibilă... 

— Iapa e cu mânz? întrebă Frankie. Ştiu că acum îţi spui 
că-i foarte rău, dar mie mi-s dragi puii. 

— Ştiu că ţi-s dragi. Puii de cai, pisoii, căţeii... Dar aici e 

puțin mai altfel, Frankie. Se îndreptă de spate, făcând un efort 
să zâmbească. Dar am să mă descurc eu. Mă bucur că i-ai pus 
numele Hope. Va trebui să sperăm din tot sufletul c-o să 
coopereze. Arătă spre celălalt cal. Iar el e Charlie. Eşti sigură 
că nu vrei să-i schimbăm numele? 

Frankie clătină din cap. 

— Nu, e... potrivit. Acum ce facem? | 

— Le dăm drumul. De-asta am lăsat deschise uşa grajdului ` 
şi poarta padocului. Dă-te la o parte. 

Frankie se retrase, în timp ce Grace debloca uşa boxe. 

— Aici e bine? 

— Şi mai departe. Charlie a călcat, uneori, în picioare pe 
oricine se afla în apropiere. 

Deschise ambele uşi şi sări înapoi tocmai la timp pentru a 
evita caii care se repezeau afară din boxe. Se încordă, când 
Charlie ezită o clipă, privind ostil spre Frankie. Dar uşa 
deschisă a grajdului era prea tentantă. Se întoarse şi se repezi 
afară, după Hope. 

— Nu-i place de mine, comentă Frankie. Credeam... 

— Lui Charlie nu-i place de nimeni, se grăbi Grace să 
intervină. Şi nu e nevoie să ne placă pe noi. Dacă ne tolerează, 
doar, e foarte bine. Hai, vino. Urmară caii afară din grajd. 
Trebuie să ne apucăm de lucru, spuse ea, plimbându-şi privirea 
prin curtea grajdurilor. 

Trei paznici înarmați cu puşti stăteau la posturi în fața 
grajdului şi arătau ca niște oameni care știau cum să şi le 
folosească. Grace era sigură că toată ferma era plină de gărzi. 

— Caii trebuie să se obişnuiască treptat cu noi, spuse ea, 
intrând în padoc şi închizând poarta. Sau, cu mine. Cu tine am 


să le fac cunoştinţă după ce se vor deprinde cu ideea că eu 
le-am invadat teritoriul. 

Cei doi cai erau deja conștienți de intruziune. Hope şi 
Charlie se uitau la ea cu ferocitatea precaută pe care şi-o 
amintea atât de bine. Grace se crispă, încordându-se. 

Haideţi, treceţi peste asta. Arătaţi-mi cât de puternici 
sunteți. Nu fin neapărat să vă fiu stăpână. Mă mulțumesc să 
mă acceptați şi ca prietenă. Încă nu ştiţi ce înseamnă asta. 
Daţi-mi voie să vă învăţ. 

— Mamă! 

Se repezeau spre ea. 

N-o să meargă. Nu vă pot lăsa să mă loviți. 

Rămase pe loc, nemișcată, în aşteptare. 

N-aveau să se despartă în ultimul moment al atacului, aşa 
cum făcuseră cu atâția ani în urmă. Era prea devreme. Dar 
trebuia să le arate că nu se temea, iar asta însemna să aştepte 
până în ultima clipă. 

— Mamă, ieşi afară! 

Câteva secunde încă, 

Acum. 

Sări pe scândura de sus a padocului şi o încălecă din 
aceeaşi mişcare. 

Hope se izbi de gard, în locul unde Grace stătuse cu doar 
câteva secunde în urmă. Charlie o urmă, ridicându-se pe 
picioarele dinapoi şi rupând a treia şipcă a gardului. 

Apoi plecară, alergând prin padoc. 

Grace trase adânc aer în piept, privindu-i cum se îndepărtau 
în goană. 

Prima întâlnire. N-o să fie şi ultima. Vă mai acord puţin 
timp, dar am venit aici pe termen lung. 

Aruncă o privire spre Frankie, care se uita după cai. 

— Te-ai speriat? 

Fetița dădu din cap. 

- Bine. Asta o să te ţină la distanță de padoc până voi fi 
pata să te aduc. 

Dacă avea să fie vreodată gata s-o introducă pe Frankie în 
acelaşi padoc cu Hope şi Charlie. Ferocitatea lor era întru totul 
la fel de extremă pe cât şi-o amintea. 

— Vreau să te ajut, spuse Frankie. Ce pot să fac? 

— Uită-te la ei. Trebuie să ştiu care conduce, când atacă. 
Şi mai am nevoie să aflu dacă le mai declanşează şi altceva 
atacul, în afara prezenţei mele pe teritoriul lor. 

— Nu-ţi poți da seama? 

-- În momentul ăla, sunt atentă la altele, spuse sec Grace. 

— Ai mai lucrat cu ei. N-ai aflat atunci? 

— Nu mă interesa să-i călăresc. Nu urmăream decât să-i 
determin să se lase conduşi de mine într-un trailer pentru cai, 
ca să-i putem duce de-aici. 

— Dar acum va trebui să-i călăreşti? 

Grace dădu din cap. 

— Aşa cred. Dacă nu reuşim să plecăm de-aici foarte 
curând. 

Frankie aruncă o privire peste umăr, spre gărzile din jur, 
şi clătină din cap. 

— Ar fi posibil, spuse Grace. Dar vom presupune că avem 
nevoie de asta ca să lucrăm cu caii. Şi acum, spune-mi: când 
s-au repezit la mine, care dintre ei a făcut prima mişcare? 

— Nu mai țin minte. Mi-era frică. 

— Şi mie mi-era. Încearcă să-ți aminteşti. 

— Cred că era Hope. Dădu din cap. Da, Hope a fost. 

— Serios? Grace se uită din nou la cei doi cai. Dar asta 
n-ar trebui să mă surprindă. În mod normal, aş fi pariat pe 
Charlie, însă acum Hope e complet imprevizibilă. Probabil că 
agresivitatea ei a crescut enorm. 

— Din cauza mânzului? Frankie stătu un moment pe 
gânduri. Hope arăta... nervoasă. Poate că şi ei îi e frică. 

— Poate, îi zâmbi Grace. Vezi, ai început deja să mă ajuţi. 
Nu e nevoie să intri în padoc pentru asta. 


— Nu vreau să intri nici tu, șopti Frankie. Vor să te lovească. 

— Fiindcă nu înțeleg că noi nu vrem să le facem niciun 
rău. De fapt, Hope şi Charlie nu sunt cu nimic diferiți de alți 
cai pe care i-am îmblânzit. 

Acest lucru nu era adevărat. Perechea avusese, de-a lungul 
anilor, un lung şir de victorii care măreau puterile oricărui 
animal. lar Hugh Burton îi învățase, în anii copilăriei, cum să 
reziste și să învingă. 

. — Împreună, vom reuşi. Cobori de pe gard, în padoc. Acum, 
mă duc la o plimbare. Cred că au avut timp să-şi revină din 
beţia primului succes. Trebuie să le dau de veste că nu m-au 
descurajat. 

— Te vor ataca din nou? 

— Da, răspunse Grace, pornind parale! cu gardul. Stai cu 
ochii pe ei, ca să vezi dacă fac ceva neobişnuit... 

Pe lângă că vor încerca s-o strivească sub copite. 


— Te aştepţi să te ajut, Kilmer? Şeicul Ben Haroun clătină 
din cap. Tribul meu a pierdut unul dintre cei mai buni dresori 
de cai, de mâna oamenilor lui Marvot. Karim îl plăcea pe 
Burton şi încerca să-l apere de ticălosul ăla de Marvot. 

— Atunci, aş crede că vrei să te răzbuni, Adam. 

” — L-am spus lui Burton că trebuia să se descurce singur, 
dacă Marvot îi dădea de urmă. La fel le-am spus şi oamenilor 
mei. Nu aveam de gând să-l sacrific pe nici unul dintre ei, 
pentru ca Burton să-şi țină la adăpost motorul acela miraculos. 
Buzele i se răsfrânseră. E foarte bine şi frumos să încerci să 
ajuţi civilizaţia să meargă înainte, dar noi, nomazii, suntem o 
specie muribundă, Kilmer. Cultura noastră se stinge tot mai 
repede, cu fiecare pas pe care civilizaţia îl face în Sahara. Peste 
câteva decenii, vom merge şi noi pe urmele dinozaurilor. 

— Nu te pot contrazice. Aş vrea să pot. Tot ce pot spune e 
că am trăit alături de oamenii tăi şi ştiu că nu l-ar lăsa pe Marvot 
să învingă. 


255 


Şeicul tăcu. 

— Poate că ai dreptate. Dar noi nu avem armele pe care le 
are Marvot. Noi creştem cai, nu luptători. De aceea, nu m-am 
dus după Marvot să-l pedepsesc, când l-a ucis pe Karim. 

— Vă pot face eu rost şi de arme, şi de oameni. Şi voi 
încerca să nu vă implic în lupta propriu-zisă. 

— Dar apoi vei lua motorul şi vei pleca. 

— Da, însă nu înainte de a mă încredința că sunteţi cu toții 
în siguranță. Făcu o pauză. Şi nu e numai motorul la mijloc. 
Marvot le mai are la el şi pe fiica mea şi pe mama ei. Dacă nu 
le eliberez, o să le omoare. 

Şeicul îl privi lung, apoi zâmbi uşor. 

— Aha, deci nu de răzbunare e vorba. 

— Ba e răzbunare. Vreau să-l castrez pe netrebnicul ăla, 
pentru că mi-a răpit familia. 

— În sfârşit, ne întâlnim pe un teren comun, zâmbi Ben 


Haroun. Sentimentele de familie le înțeleg. Tot tribul mi-l 
consider familia mea. 


— Atunci, spune-mi că ai să... 

— Destul, ridică şeicul mâna. Nu mă forța, Kilmer. Am să 
mă gândesc şi vom mai vorbi. 

— S-ar putea să nu avem mult timp la dispoziţie. 

— Atunci, fă ceea ce ai de făcut. Eu n-am să mă las zorit. 

Kilmer îşi dădea seama că alte progrese n-avea să mai 
facă. Se ridică în picioare. 

— Şi dacă-i cer doar o recunoaştere, şi un liman sigur 
când voi avea nevoie de el? 

~ N-am să mă las grăbit. 

Kilmer dădu din cap, smucit. 

-~ Scuză-mă. 

Ieşi din cort, iar afară se opri, încercând să-şi stăpânească 
frustrarea care-i străbătea tot trupul. Nu-l putea acuza pe şeic 
că nu voia să rişte. Păstrează-ți calmul. Încă nu ţi-a dat un 

răspuns negativ categoric. Încă se mai putea ca şeicul să-i 
acorde tot ajutorul de care avea nevoie. Mama lui Adam Ben 
Haroun fusese pe jumătate englezoaică, iar el studiase în 
Anglia, ceea ce, fără îndoială, îi influențase modul de a gândi. 
Şeicul Ben Haroun şi tot tribul său erau neobişnuiți. Majoritatea 
triburilor nomade din Sahara erau formate din tuaregi, dar 
Adam făcea parte dintr-unul dintre puţinele triburi de origine 
arăbească. 

Kilmer privea spre dunele pustii de nisip auriu care 
înconjurau tabăra. Îi plăcuse șederea alături de trib, cu peste 
un an în urmă. Îi găsise pe oameni atât prietenoși, cât şi 
inteligenţi, după ce răzbise dincolo de acel zid al rezervei şi 
neîncrederii. Nu voia să-i pună în pericol, dar, Dumnezeule, 
avea nevoie de ajutorul lor. Salvarea lui Grace şi a lui Frankie 
din mâinile lui Marvot nu era decât primul pas. Chiar dacă 
Grace reuşea să-i dea lui Marvot ceea ce voia de la ea, Kilmer 
era sigur că Marvot avea de gând să le omoare. 


Totul nu era decât o chestiune de timp. 


| Pe zi, comentă Marvot. Dar n-am văzut prea 
multe progrese. 

— Eu, da, replică Grace, fără să-l privească, în timp ce 
închidea poarta padocului. Spre sfârşitul zilei, Perechea a avut 
de două ori ocazia să mă atace prin surprindere. N-au făcut-o. 
Haide, Frankie, să ne spălăm şi să mâncăm ceva. 


~ Ziua întâi, continuă Marvot. Şi n-am văzut prea multă 
participare din partea fetei. 
Ticălosul. 


~ Mi-a fost de folos. Ajutorul a constat mai mult în 
observaţie, ca să vadă ce mergea azi şi ce nu. O înghionti uşor 
pe Frankie, ca să i-o ia înainte. Nu te poţi aştepta la prea mult. 

— Dimpotrivă, mă aştept la tot. Ard de nerăbdare s-o văd 
călare pe un cal din Pereche. Ai stabilit care va fi? 

— Nu, răspunse ea, conducând-o repede pe Frankie înapoi 
spre grajd. Simţea privirea lui Marvot îndreptată asupra ei, la 
tot pasul. 

Frankie tăcu până când ajunseră în grajd. 

— Ce tot vorbea? Trebuie că călăresc unul dintre cai? 

— Aşa vrea el, dar asta nu înseamnă că vei fi obligată 

faci. 

— De ce vrea asta? 


— Fiindcă ştie că pe mine m-ar îngrijora. Zice că ar da 
un exemplu bun pentru fiul lui, dar nu cred că ăsta e 
adevăratul motiv. 

— Guillaume, spuse Frankie, îngândurată. Mă întreb cum 
e să ai un tată ca el. Nu mi-a plăcut Guillaume, dar poate că, 
dacă tatăl lui era mai drăguţ, ar fi fost şi el un băiat mai bun. 
Nu crezi? 

— Cred că nu e cazul să-ți mai faci griji şi pentru Guillaume. 
Avem şi aşa destule pe cap. 

Frankie încuviință. 

— Voi încerca să-l călăresc pe unul dintre cai, dacă vrei. 

— Nu vreau. 

Dar acest gând o frământase toată ziua. Şansele de a o 
ține pe Frankie lângă ea depindeau de capacitatea ei de a dovedi 
că fetița o ajuta să lucreze. Nu se mirase să-l vadă pe Marvot 
lângă padoc. 

— Dar, dacă te-ar vedea făcând-o măcar o dată, s-ar putea 
să nu mă mai preseze aşa. Ce zici? 

— Mi-e frică. Fetiţa făcu o mutră. La naiba, mi-a fost frică 
şi prima oară când am sărit cu Darling. 

Însă Darling era un pisoi, în comparație cu Perechea. 

— Mi-ai spus de trei ori pe ziua de azi că Hope e cea care 
dă semnalul atacurilor. Ai prefera să-l călăreşti pe Charlie în 
locul ei? 

Frankie clătină din cap. 

— Îmi place de Hope. Şi-mi pare rău pentru ea. 

— Chiar dacă acum ea e cea mai agresivă? 

— Îmi place, repetă cu îndărătnicie Frankie. Cred că, dacă 
o iei de lângă Charlie, s-ar putea ca şi ei să-i înceapă să-i placă 
de mine. Când e cu Charlie, n-are nevoie de nimeni altcineva, 
numai de el. 

— Am încercat să-i despărțim, data trecută când am fost 
aici. N-a avut niciun efect asupra lor. 

— Am putea încerca şi acum? 
Grace dădu din cap. 

— Mâine. 

Fetița zâmbi. 

— Bine. N-o să-mi mai fie nici pe departe la fel de frică, 
după ce vom ajunge să ne cunoaştem. Tăcu un moment. Mie 
mi-e mai greu decât ție. Ştiu că mereu faci bancuri când încerc 
să vorbesc despre asta. Dar Charlie mi-a spus că pe tine caii te | 
înţeleg cu adevărat, că unii oameni au pur şi simplu aşa, un fel | 
de... magie. 

— Nu sunt magiciană. Nu vorbi prostii. 

— Dar Charlie zicea că poți să... 

— Mă pricep la cai. Asta nu înseamnă că... Se opri. 
Întotdeauna dorise ca Frankie să trăiască în lumea reală, 
iar acel talent era, fără îndoială, puţin cam ciudat. Totuşi, 
( se aflau în acea situaţie infernală şi ar fi fost mai bine să 
fie sinceră cu ea. Nu sunt ca Doctor Doolitle, nici nu 
cunosc limba cailor, dar de pe vremea când aveam vârsta 
ta am simțit că mă înțelegeau, şi-i înțelegeam şi eu pe ei. 
Nu ţi-am ascuns niciodată asta. 

— De la vârsta mea? Şi cum ai aflat? 

— Stăteam la ferma bunicului meu şi aveam o iapă care se 
îmbolnăvise. Veterinarul local n-a putut descoperi ce avea, 
dar eu mi-am dat seama. 

— Ţi-a spus ea? 

— Nu, am ştiut pur şi simplu. Ridică din umeri. Dar el a 
spus că ghicisem. 

— lar caii fac ceea ce le spui tu, nu-i aşa? 

Hai, recunoaşte! 

— Uneori. lar alteori, nu-mi dau nici cea mai mică atenție. 
Asta nu înseamnă decât că mi-e mai uşor să mă descurc cu ei 
decât le este altor oameni. 

— Eu cred că tot timpul îţi dau atenție, Tie, Darling nu ţi-a 
creat niciodată probleme. 

— Şi ție a încetat să-ți mai dea de furcă. Era nevoie doar să 
ştie că nu avea niciun motiv de teamă. 

— După ce i-ai spus tu. 

— Tu eşti cea care i-ai spus, mai ţii minte? 

- Mamă. 

După o scurtă ezitare, Grace dădu din cap. 

— OK, poate am întărit şi eu puţin. Dar dacă Darling 
n-ar fi avut încredere în tine, niciodată n-ar fi sărit peste 
bariera aia. 

Frankie zâmbi. 

— Mamă, n-ai de ce să te simţi prost. E OK. Cred că ştiam 
deja. Nu înţeleg de ce nu eşti mândră de asta. E foarte mişto să 
ai o mamă care poate vorbi cu... 

— Ți-am mai spus că nu ştiu limba... 

— Mda, dar acum am să mă simt mai bine călărind-o pe 
Hope, când voi şti că ascultă ce-i spui tu. 

Şi poate că era mai bine aşa, îşi spuse Grace. Încrederea 
nu făcea rău în nicio situaţie, şi aveau nevoie de toate armele 
pe care le puteau obține. Ducă-se dracului orice realism şi 
pragmatism. 

— Poți fi sigură c-am să pun o vorbă bună pentru tine. Dar 
acum să-i lăsăm în pace pe Hope şi Charlie şi tot ceea ce-o să 
se întâmple mâine. Trebuie să mănânci şi să te culci. 

— Şi tu? 

— Sigur. Intră în grajd şi privi Perechea, care fusese deja 
adusă înăuntru şi primea de mâncare de la doi grăjdari foarte 
speriaţi. Dacă Hope şi Charlie vor fi destul de cuminţi ca să ne 
lase să dormim. 


Charlie şi Hope nu erau cuminţi. Mare noroc aveau că 
Frankie era atât de obosită, încât dormea cu tot zgomotul pe 
care-l făceau. Grace rămase întinsă pe pat, ascultând vacarmul, 


până fu sigură că fetița n-avea să se trezească. Atunci se ridică 
încet şi ieşi în uşa grajdului. Paznicul de serviciu, aflat la câțiva 
paşi distanţă, se îndreptă de spate, apucându-și mai bine puşca. 
— Nu plec nicăieri. Voiam doar să respir puţin aer curat. 
Paznicul o privi fără să răspundă, doar cu un zâmbet in- 
solent. 
ÎL ignoră şi privi spre pădurea întunecoasă din jurul fermei. 
Oare Kilmer era acolo? Se simţea foarte singură şi izolată în 
acel moment. Voia să-l vadă. Ciudat — deşi sexul juca un rol 
atât de important în relația lor, când se gândea la Kilmer, de 
când plecaseră de la fermă, nu-l vedea zăcând gol peste ea, în 
hambar, ci şi-l amintea zâmbindu-i lui Frankie, în timp ce 
i călăreau amândoi pe câmpie. 

În ciuda a ceea ce-i spusese lui Marvot, avusese o zi 
descurajantă. Dacă Perechea îşi amintea cât de cât de ea, acest 
lucru nu se observa. Toate progresele pe care le făcuse cu ei în 
urmă cu atâția ani li se şterseseră din minte, şi acum trebuia 
s-o ia de la capăt. Dar poate că se înşela. Avea să vadă în 
următoarele câteva zile. 

Dar câte zile avea să-i acorde Marvot? L-ar fi crezut în 
stare să încerce s-o zorească, luând-o pe Frankie de lângă ea. 
Tar asta nu trebuia să se întâmple, fir-ar să fie! 

Şi nu-i folosea la nimic dacă se uita la copaci ca o fecioară 
din Evul Mediu, aşteptând să vină cavalerul şi s-o salveze. Ea 
era singura pe care putea să conteze pentru o salvare. Putea să 
aibă încredere în Kilmer că avea să intervină dacă găsea vreo 
posibilitate, dar, în ultimă instanță, ea urma să fie aceea care 
să-şi asume toată responsabilitatea. 

ŞI era timpul să se întoarcă la muncă, în loc să mai stea 
acolo, amărâtă, lăsându-l pe paznic să se zgâiască la ea. 

Se întoarse şi intră înapoi în grajd, pornind pe culoarul 
dintre boxe. Când cei doi cai o văzură, hărmălaia deveni şi 
mai putemică. 

OK, nu vă bucuraţi. V-am invadat spaţiul. Obişnuiţi-vă 
cu asta. O să se mai întâmple, iar şi iar. 

Se aşeză în cealaltă parte a culoarului, față-n față cu cele 
două boxe, rezemându-se de perete. 

Obişnuiţi-vă cu mine. N-am să vă fac niciun rău. Şi eu 
sunt prizonieră aici, la fel ca voi. Ştiu că ați mai fost trataţi 
rău, dar dacă vă aliaţi cu mine, niciodată nu va mai trebui să 
vă temeţi că ar mai încerca şi altcineva să vă călărească ! 
eu o voi face cât mai puţin posibil, doar atât cât să vă menține 
sănătoşi şi în formă. 

O ascultau? Şi dacă da, avea vreun efect? Ştia că putea să 
comunice cu unii cai, dar niciodată nu-şi putuse da seama la 
ce nivel sau în ce măsură o înțelegeau. Nu putea decât să spere 
că-i percepeau sentimentele. 

Însă violența primirii pe care i-o făceau nu era deloc 
încurajatoare. 

Nu vreţi să auziţi ce vă spun. Pot înțelege asta. Însă trebuie 
s-o spun întruna, fiindcă ăsta e adevărul şi fiindcă omul care 
vă este duşman e şi duşmanul meu. Aşa că voi fi aici în fiecare 
noapte şi în fiecare zi, până vom putea să ne înţelegem. Mâine 
o să fiţi despărțiți pentru un timp, dar să nu vă temeţi. Nu 
vrem decât să vă cunoaştem mai bine. Nu va dura mult. Veţi fi 
împreună din nou. 

Reacţia cailor deveni şi mai violentă. Putea fi un semn 
bun. Cel puţin, avea, măcar, un oarecare efect asupra lor — fie 
şi negativ. Poate. 

E cu mine şi fiica mea, Frankie. Aţi văzut-o azi. E mică, 
doar ca o mânză, şi va fi foarte bună cu voi. Vă promit că nu 
e niciun pericol din partea ei. 

Trebuia să repete încontinuu aceste cuvinte. Frankie nu 
reprezenta o amenințare. Frankie era bună. La nesfârşit, până 
ajungeau s-o creadă. Avea o şansă. Din câte ştia, niciun copil 


263 


nu se apropiase vreodată de Pereche. Fiul lui Marvot era 
fascinat de cai, dar se temea de ei. Caii simțeau frica şi 
răspundeau agresiv. 

Şi Frankie se temea. Ei bine, atunci Grace trebuia să 
încerce să elimine acea frică sau măcar s-o reducă. 

V-a ales nume. Tu eşti Hope şi tu eşti Charlie. Nu-s foarte 
mărețe, dar ei i-au plăcut, şi însemnau ceva pentru ea. Primul 
om care v-a crescut v-a dat nume? Nu cred că mi-ar fi plăcut 
de el. Şi-a lăsat propria înverșunare să vă rănească. 

Nicio reducere a violenţei din comportamentul lor. 

Să vorbească întruna. Orice-i trecea prin cap. Singurul 
lucru pe care trebuia să-l repete încontinuu era fragmentul 
despre Frankie. Iar şi iar şi iar... 


— Şi acum ce fac? întrebă Frankie, în timp ce stătea în fața 
lui Hope. Încerc s-o mângâi? | 

— Numai dacă vrei să rămâi fără un deget, zâmbi Grace. 
Stai jos aici şi vorbeşte-i — atâta tot. Eu am să intru în 
padoc cu Charlie, să văd dacă-l pot consola pentru pierderea 
prietenei lui. 

Frankie se aşeză pe podea. 

— Şi ce să-i zic? 

— Orice vrei, răspunse Grace, pornind pe culoarul dintre 
| boxe. De-acum, totul e numai între voi două. Eu am să revin 

peste câteva ore. Să nu te apropii de boxă. Dacă ai nevoie de 

mine, vino în padoc. 

— OK. 

În dimineața aceea, Frankie era foarte nesigură, îşi spuse 
| Grace. Şi cine-ar fi putut s-o condamne? Și ea se mişca şovăitor. 

Se opri lângă gard, uitându-se la Charlie, care o privi crunt. 

Ti-am spus că aşa are să se întâmple. O să se întoarcă 
peste căteva ore. Știu că e neplăcut să te simţi neputincios, 
dar nu va dura decât puţin timp. E nevoie ca Frankie s-o 

cunoască. Omul care vă e duşman vrea să-i facă rău, şi se 
poate salva, dacă Hope o s-o ajute. Știu că nu-ţi pasă. Dar 
poate o să-ţi pese, cândva. 

Ultimele cuvinte erau cam naive. Lui Charlie nu-i păsa 
de ziua de mâine. Prezentul era singurul care avea importanță. 

Grace deschise poarta padocului. 

— Şi acum, ia să vedem noi dacă mă mai urăşti la fel de 
mult ca ieri... 

Abia apucă să rostească aceste cuvinte, când o şi atacă. 
Se feri, smucindu-se într-o parte, şi sări pe gard. 

Simţi capul lui Charlie atingându-i în treacăt coapsele, 
când trecu tropotind pe lângă ea. 

Dar nu se întoarse pentru a încerca s-o calce în copite. Îşi 
continuă drumul până în mijlocul padocului, țanţoş, cu 
mândria, aroganța şi sfidarea citindu-i-se în toate liniile 
trupului. În timp ce se întorcea, îi aruncă o privire, iar Grace 
aproape că-i putu recunoaşte în ochi satisfacția triumfului. 

Trase adânc aer în piept, încercând să-şi reprime speranța 
şi exuberanţa care o străbătură, în timp ce se dădea jos de pe 
gard. Era prea devreme. Mult prea devreme. 

Nu la fel de mult venin ca ieri. Dar mi-ai arătat categoric 
care mi-e locul. Acum, putem să ne calmăm şi să stăm 
împreună fără să tot sărim așa în toate părţile? Sunt obosită. 
Niciunul dintre noi n-a prea dormit azi-noapte. 

Se părea că nu puteau să se calmeze. Charlie se ridică pe 
picioarele dinapoi şi o atacă din nou. 

Grace sări spre gard, dar nu reuşi să ajungă până sus. 

O muşcă de fund, ca o ciupitură, apoi îşi azvârli capul în 
altă parte. 

Al naibii ce-o mai durea! Îşi frecă fesa, întorcându-se încet 
spre afurisitul de cal. 

Dumnezeule, aproape că râdea de ea! 

Se juca? 


Deveni rigidă, în timp ce o străbătea speranţa. 

Mda, acum eşti fericit. N-a fost frumos. Ar trebui să te las | 
singur. Ştii că n-am s-o fac, dar ar mai trebui să ştii şi altceva: | 
dacă mai faci asta, s-ar putea să nu mai fiu o tovarăşă de. 
joacă la fel de amuzantă. Nu am la fel de multă putere ca tine | 
şi pot fi rănită. Nu cred că vrei să mă scoţi din joc. 

Sau, poate că voia. Poate că se înşela. 

Cobori încet de pe gard, cu privirea fixată prudent asupra 
lui Charlie. 

O atacă din nou! 


— Ce proastă e, spuse Guillaume. Calul o s-o omoare, şi 
aşa o să-i trebuiască. 

— Taci. Marvot n-o scăpa pe Grace din privire. o observa 
de peste o oră. Atacurile calului, eschivele femeii, toate se 
compuneau aproape ca într-un balet pe viață şi pe moarte. 


Abia în ultimele câteva minute se convinsese că baletul nu 
era chiar atât de mortal pe cât păruse la început. Nu e deloc 
proasta, Şi nu cred nici c-o s-o omoare. 

A... 

Marvot îşi privi fiul. 

— Eşti dezamăgit? De ce? 

— Nu vreau să îmblânzească Perechea. Vreau să rămână 
la fel ca acum. Aşa, sunt ai mei. 

— N-au fost niciodată ai tăi. Ai mei sunt. Şi aşa cum sunt 
acum nu mi-s de niciun folos. Nu tolerez obiectele care nu-mi 
folosesc la nimic. În cele din urmă, trebuie să fie distruse. 

Guillaume o privea pe Grace. 

— Şi ea îţi foloseşte la ceva? 

Marvot dădu din cap, privind-o cum se apropia încet de 
armăsar. Acesta stătea nemişcat şi, de fiecare dată, o lăsa să se 
apropie tot mai'mult, înainte de a se repezi s-o atace. 

— Da, îmi foloseşte. Dintr-o dată chicoti, privindu-l din 
nou pe Guillaume. Dar nimic nu durează o veșnicie. N-am 
nicio îndoială că până la urmă dorința ți se va împlini. 


— Cum merge? o întrebă Grace pe Frankie, intrând în 
grajdul răcoros. 

— Nu prea bine, răspunse fetița, făcând o mutră cam 
abătută. Cred că nu mă bagă în seamă. Nu ştiu dacă mai poate 
şi altcineva să vorbească, în afară de tine, cu caii. 

— Cel puţin, se obișnuiește cu sunetul vocii tale. Eşti gata 
de masă? 

Frankie confirmă, apoi îşi înclină capul într-o parte, pe 
când se ridica în piciore. 

— Pari... fericită. 

Grace dădu din cap. 

— Charlie a fost puțin mai receptiv decât Hope. Aveam 
senzația că mergeam împotmolindu-mă printr-o mlaștină, dar 
încet-încet tot mă îndreptam într-o anumită direcție. O strânse 
de umăr. Şi asta-i tot ce putem spera, pentru moment. N-au 
trecut decât două zile. Jocul e abia la început. 

— Cât timp o să... Întrerupându-se, Frankie oftă. Îmi 
pare rău, ştiu că n-ai de unde să ştii. Vreau doar să se 
termine mai repede. 

— N-am idee cât o să dureze. 

Dar, nu încăpea nicio îndoială că n-avea să piardă nicio 
clipă, cel puţin din timpul cât stătea trează — dacă nu şi atunci 
când ar fi trebuit să doarmă — încercând să grăbească procesul 
cât mai mult. 

— Dar dacă te temi că te-aş sili s-o călăreşti pe Hope, află 
că asta n-o să se întâmple. Dacă fac progrese însemnate cu 
Charlie, Marvot va trebui să fie mulțumit cu atât. 

— Şi dacă n-o să fie? 

Ar fi trebuit să ştie că Frankie nu accepta nimic fără o 
discuție. 

— Ne vom face griji în legătură cu asta când va veni 
momentul. 

Fetiţa tăcu o clipă. 

— Crezi că Jake va încerca să ne ajute? Pe Donavan l-a 
ajutat. 

— Sunt sigură că o să încerce. 

— Dar pe-aici sunt mulți oameni înarmaţi. O să-i fie 
greu, nu? 

— Foarte greu. 

Frankie zâmbi. 

— Dar el ştie toţi paşii. Aşa mi-ai spus. 

— Cred c-ar fi mai bine să ne bazăm una pe cealaltă. Jake 
nu va fi decât o surpriză extraordinară, dacă reuşeşte să ajungă 
la noi. 

— Cred c-o să reuşească, răspunse ea, aşezându-se pe pat. 
Îi place de noi. 

— Stai aici, îi spuse Grace, pornind spre uşă. Am să trimit 
un paznic să ne aducă mâncarea. 

După ce-l trimise la bucătărie, rămase cu privirea spre 
Charlie, care păştea în padoc. Părea indiferent şi leneş, dar 
Grace ştia că-i simţea prezenţa în apropiere. 

— Două ore, Charlie, şopti ea. Pregăteşte-te. Mă întorc. 

Capul calului se ridică, dar fără să se uite la ea. 

Grace privi dincolo de el, spre pădure. Curios că Frankie 
menţionase posibilitatea venirii lui Jake. Intenţionat nu mai 
vorbise despre el de când ajunsese acolo. Frankie era discretă, 
dar nu era decât un copil totuşi, iar Grace nu voia s-o încarce 
cu conştiinţa faptului că, fără îndoială, Kilmer avea să figureze 
în orice tentativă de evadare. 

Charlie necheză şi porni la trap spre gard. 

Grace zâmbi. 

— Nu mă zori. O să ai destule ocazii, după-masă. 

Se apropia apusul soarelui, când Frankie ieși în fugă din 
grajd, strigând: 

— Mamă, vino repede! Se întâmplă ceva cu Hope! 

Grace închise poarta şi o luă la goană spre grajd. 

— Acum vin. Ce-a pățit? 

— Zace pe-o parte. Dintr-odată, a făcut o mutră ciudată, 
şi-n clipa următoare a căzut la pământ. 

— Şi înainte de asta s-a întâmplat ceva? 

— Era agitată. Se tot învârtea prin boxă şi-şi dădea cu botul 
peste burtă. Vine mânzul? Ar fi trebuit să te chem mai devreme? 

— Nu, e foarte bine aşa, răspunse Grace, oprindu-se în fața 
boxei. Oricum, n-aş fi avut ce să fac. 

— Mânzul e? 

— Cred că da. Am observat că ieri a avut ugerul plin toată 
ziua. De obicei, ăsta e un semn că se apropie fătarea. 

— De ce zace pe jos? 

— Probabil i s-a rupt apa. După ce i se rupe apa, iapa zace, 
de obicei, pe o parte, cu picioarele întinse. Se pregăteşte pentru 
fătare. 

— Aşa e, ar fi trebuit să-mi amintesc. Dar n-am mai 
văzut cum se naşte un mânz de la Darling, şi de-atunci au 
trecut trei ani. 

— Nu e de mirare c-ai uitat. Aveai doar cinci ani pe atunci. 

— Şi acum ce facem ca s-o ajutăm? 

— Eu intru în boxă. Mânzul ar trebui să apară în cel mult 
douăzeci de minute. Du-te la paznic şi spune-i că am nevoie 
de o găleată cu apă caldă cu săpun, prosoape de bumbac, fâşii 
de pânză ca să leg placenta, şi tinctură de iod doi la sută pentru 
ciotul ombilicului. Le-ai reținut pe toate? 

Frankie dădu din cap şi se repezi afară din grajd. 

— OK, Hope... 

Încet, Grace deschise uşa boxei. 


— Nu mă placi şi n-ai încredere în mine, dar acum nu ești 
în poziţia să faci mofturi. Am venit să te ajut să-ți meargă cât 
mai uşor. 

Hope înălță capul, privind-o cu duşmănie. 

— Nu te încorda. Nu-ţi face bine. Se aşeză lângă ea. N-am 
să fac nimic până nu văd că e nevoie. Las totul în seama ta. Fă 
ceea ce-ţi spune trupul tău să faci. 

Capul lui Hope căzu pe spate, iar iapa intră în spasme; 
începea travaliul. 

După ce trecură primele zece minute, mânzul încă nu se 
vedea. 

— Haide, Hope, îi şopti Grace. Hai să fătăm frumos, nor- 
mal. Nu sunt veterinar. Habar n-am cât de bine am să mă 
descurc, dacă avem probleme. 

— Am adus, mamă! Frankie aducea găleaua cu apă caldă. 
A durat un timp. N-au înţeles de ce aveam nevoie, până când 
a apărut unul dintre grăjdari. Ce face? 

— Bine, cred, oftă uşurată Grace. Au apărut capul şi 
picioarele dinainte. Slavă Domnului. Intră aici, Frankie. E prea 
ocupată ca să-ncerce să-ţi facă ceva. 

— Uite capul mânzului! exclamă Frankie cu uimire. E încă 
în sac. N-ar fi trebuit să se rupă de-acum? 

— O să se rupă într-un minut, iar mânzul va începe să 
respire. Dar sacul amniotic nu se rupea. Grace mai aşteptă 
puţin, apoi spuse: OK, micuţule, ia să-ți dăm noi o mână 
de ajutor. Rupse cu grijă membrana, iar mânzul trase pentru 
prima oară aer în plămâni. Și acum, hai mai departe. 
Îndură-te de mămica ta... 

— Nu se mişcă. A ieşit doar pe jumătate, constată Frankie, 
îngenunchind lângă iapă. Ce-i cu el? S-a înțepenit? 

— Nu, se odihneşte. Mai ţii minte? De obicei, un mânz se 
odihneşte zece, douăzeci de minute, până iese şi restul. Nu 
trebuie să-i tăiem cordonul ombilical. Trebuie s-o lăsăm pe 
iapă să-l rupă singură. 

— Cred că-i e destul de incomod, spuse Frankie, mângâind 
umărul lui Hope. O să fie bine. Imediat se termină. 

Grace observă surprinsă că Hope nu reacționa agresiv la 
atingerea lui Frankie. Poate că era prea epuizată. 

Zece minute mai târziu, mânzul ieşi cu totul, după 
care Hope începu să se agite. Cordonul ombilical se rupse, 
iar Grace spuse: 

— Repede, dă-mi tinctura de iod, până nu i se trezeşte 
interesul pentra mânz. 

Înmuie ciotul buricului în iod, ca să se usuce, apoi fu 
nevoită să se dea la o parte, căci Hope începuse să-şi caute 
progenitura. 

— Hai, Frankie, să ieşim de-aici. E timpul să-şi formeze 
legătura. 

— E un băiat! Nu-i aşa că-i super? Am terminat? 

— Aşteptăm să elimine şi placenta, dar asta poate să dureze 
până la trei ore. Închise uşa boxei. Acum, totul depinde de 
mânz şi de Hope. 

— Ce drăgălaş e! se rezemă Frankie de uşa boxei, cu 
privirea spre iapă şi mânz. Uite, îl linge. 

Hope mângâia încet mânzul cu botul, fără a încerca să 
se ridice. 

~ Legătura, zâmbi Grace, privindu-i. 

Nimic nu era mai deşirat, mai dizgrațios şi mai totalmente 
adorabil decât un mânz nou-născut. Din când în când, afurisitul 
se întorcea pe burtă şi încerca să se ridice în picioare. 

— Supraveghează-i un minut, până-l sun pe Marvot. Când 
iapa de hotărăşte să se ridice, trebuie să avem grijă să nu-l 
calce în picioare. 

— O să fiu atentă. 

Grace clătină din cap. Se vedea clar că Frankie era 
înnebunită după mânz — şi cine-ar fi putut să i-o reproşeze? 

Luă receptorul telefonului interior şi formă numărul casei. 

— Îți aşteptam telefonul, spuse Marvot. Sper că iapa € 
sănătoasă, da? 

— Da, şi mânzul la fel. Am nevoie de ivermectin, de la 
veterinar, până mâine-dimineaţă cel mai târziu. E necesar 
pentru ca iapa să nu facă paraziți intestinali, după fătare. 

— Am să trimit după el. 

Şi închise. 

Grace puse receptorul la loc în furcă şi reveni la iapă. 
Hope stătea în picioare, iar mânzul încerca stângaci să sugă, 

— ÎL putem ajuta? întrebă Frankie. Doar la început? 

— Nu, o să înveţe singur. Îi puse o mână pe umăr. Minunat, 
nu-i aşa? 

„Frankie dădu din cap. 

— O minunăţie. Dar e atât de mic... Pot să am grijă de el, 
mamă? Când n-ai nevoie de mine să fac altceva? 

— Excelentă idee. Îi va dovedi lui Marvot că şi tu eşti de 
valoare. S-ar putea chiar să te ajute să te apropii de Hope. 
Acum pare destul de blândă. 

— M-am gândit la un nume pentru el. Cum ţi se pare 
Maestro? 

— E un nume destul de măreț pentru un micuţ ca el. 

— Dar îmi dau seama încă de pe-acum vă va ajunge 
deosebit. Uită-te cum îşi ţine capul sus. Are un soi de... fler... 

Şi cum putea Frankie să vadă asta la un mânz născut doar 
de câteva minute? 

— Atunci, Maestro e un nume excelent. 

Îşi strânse fiica de umăr şi se întoarse iar spre ușă. 

— Vin imediat. Mă duc până în padoc. 

Frankie dădu din cap, fără să scape mânzul din privire. 

Peste câteva momente, Grace se rezemă de gardul 
padocului. 

Eşti tată, Charlie. E cel mai drăgălaş mânz din câți am 
văzut, iar Frankie e îndrăgostită de el. Mă întreb ce vei simți 
tu când ai să-l vezi... 

— Vreo veste de la şeicul ăla al tău? întrebă Donavan, când 
Kilmer răspunse la telefon. 

— Nu e şeicul meu. E independent al naibii şi m-a lăsat să 
aştept şase afurisite de zile. 

— Niciun răspuns? 

— Nici măcar o sprânceană nu i-a tresărit, ca să-mi dea 
vreun semn. Făcu o pauză. Acolo cum merge treaba? 

— La fel ca ieri. Sau, mă rog, poate nu chiar la fel. Unul 
dintre cai a lăsat-o pe Grace să-l mângâie, azi după-amiază. 

— Fir-aş al dracu... Care? 

— Nu ştiu. De la distanța asta nu pot să-i deosebesc. În 
fiecare zi îi desparte pentru câteva ore, iar seara îi lasă 
împreună. 

— Pe Frankie ai văzut-o? 

— Numai de vreo două ori, în ultimele câteva zile. Stă tot 
timpul în grajd cu mânzul, în afară de momentele când îl aduc 
afară în padoc. Dar arată bine. 

— Şi Grace? 

— Pare să mai fi slăbit puţin. Nu m-ar mira, dacă stau să 
mă gândesc că lucrează cu calul ăla din zori şi până-n asfințit. 
Tăcu un moment. Nu mă aveai aici acum nouă ani, când lucra 
cu Perechea. E extraordinară. Cred că-i citeşte gândurile. 

— Să nu-i spui asta. O enervează foarte tare orice 
comparaţie cu ăia care vorbesc cu caii. 

— Totuși, e fascinant să mă uit la ea. În jumătate din timp, 
cred că o s-o calce-n picioare, iar în cealaltă jumătate mă întreb 
de ce nu se grăbeşte şi nu încearcă să-l călărească mai repede. 

— Atât de aproape a ajuns? 

— Destul de aproape ca să-ți spun să-ţi pui fundul la treabă. 
Mi-ai spus că Marvot nu va aştepta decât până când caii vor 
putea fi călăriți, ca să-i ducă-n Sahara. În fiecare zi vine să 
vadă ce progrese au mai făcut. 

— Se poartă bine cu Grace şi Frankie? 

— Din câte pot eu să văd, da. Paznicii le aduc mâncare şi 
păstrează distanța. Dar au în jur destule gărzi ca să păzească 
până şi bijuteriile coroanei. Ai avut dreptate, va fi greu ca toți 
dracii să le scoatem de-acolo. 

— Atunci va trebui s-o facem în deşert. 

— Aşa zic şi eu. 

— Tu cum te mai simţi? 

— Aproape perfect. Tot zăcutul ăsta pe jos, cu ochii spre El ` 
Tariq, e o cură de odihnă ideală. Mă mănâncă palmele după 
puţină acțiune. 

— Presimt că va începe destul de curând. Nu mai pot 
aştepta. Voi încerca să aprind un foc sub fundul şeicului. 
Imediat ce obțin un răspuns clar, vin acolo şi-ţi iau locul. Te 
sun mâine, mai spuse Kilmer și închise. 

Rahat. Fierbea tot de frustrare. Dacă Grace se apropia de 
momentul când avea să poată călări calul, însemna că Marvot 
putea porni spre deşert oricând. 

Traversă cu paşi mari tabăra şi intră în cortul şeicului. 

~ OK, pân-aici. M-am săturat de toate aerele astea 
impenetrabile. Am nevoie de un răspuns. 

— Ai înțeles greşit, zâmbi şeicul. Orientalii sunt cei care ar 
trebui să fie impenetrabili, nu noi. Şi nu eşti deloc curtenitor. 
La urma urmei, tu eşti cel care mi-a cerut mie o favoare. 

— Da sau nu? 

— Eşti încordat. Ai nevoie de o femeie? Voi aranja. Fatima 
s-a simţit foarte bine cu tine, când ai fost aici data trecută. 
Mi-a spus că oricând mai... 

— N-am nevoie de nicio femeie. Răspunde-mi. 

Zâmbetul şeicului se lăți şi mai mult. 

— Te-ai enervat. Nu făceam decât să-ți dau un exemplu de 
curtoazie. E clar că ai nevoie de el. 

— Timpul trece. L-am lăsat pe prietenul meu să-mi țină 
locul la El Tariq. Trebuie să fiu acolo. 

— M-am gândit la asta, spuse şeicul. Nu e o problemă uşor 
de rezolvat. Să-mi risc oamenii, doar pentru a satisface dorința 
de răzbunare a cuiva? Sau să stau la locul meu şi să mă uit 
cum Marvot trece peste tine şi obține ceea ce vrea? 

— Dacă nu te hotărăști, n-o să mai ai de ales. 

— A, dar m-am hotărât. Mă tem că nu sunt un conducător 
atât de responsabil pe cât aş putea fi. 

— Jar asta înseamnă? 

— Păi, înseamnă c-am să-l rad pe nemernic. 


Armăsarul stătea drept şi nemişcat în padoc, privind-o. 
Lumina lunii îi arginta părul, şi arăta ca un animal dintr-o lume 
a legendelor şi a vrăjitoriei. Grace simțea cum o străbătea 
emoția, în timp ce mâinile i se strângeau pe stinghia de sus a 


gardului. Charlie nu era o făptură de legendă. Era un cal în 
came şi oase, şi curând avea să vadă dacă propriile ei oase şi 
carnea aveau să supraviețuiască întâlnirii cu el. 

În câteva minute o aduc afară pe Hope să te vadă. De 
când s-a născut Maestro, a început s-o placă pe Frankie. Vede 
cât de bună şi iubitoare e cu mânzul. Şi ştie că fiica mea nu o 
pune în niciun pericol. La fel cum şi tu ştii că eu nu reprezint 
niciun pericol pentru tine. 

Mâine am să te încalec. Nu de dimineaţă. Va fi seara, 
cam pe la ora asta. Nu vreau ca duşmanul nostru să fie 
prin preajmă când am s-o fac. N-am să-ţi pun şaua, fiindcă 
ştiu că asta fi-ar răni mândria şi ţi-ar aminti de toţi ceilalți 
oameni care te-au rănit. Va fi cu atât mai greu pentru 
mine, să te călăresc pe deşelate. Poţi să mă arunci şi, 
dacă nu mă mişc destul de repede, să mă omori. Dacă vrei 
s-o faci. Sper să nu vrei. 

— Mamă, e timpul? Frankie apăruse lângă ea. Hope începe 
să se agite. | 

— Da, e timpul. Deschide ușa boxei. Coborî de pe gard şi | 
deblocă poarta. Să-i lăsăm să stea împreună. 

Un moment mai târziu, o privi pe Hope cum năvălea în 1 
padoc, unde Charlie o întâmpina vesel. În asemenea momente, 
termenul Perechea dobândea un nou înţeles. În seara asta îi 
era uşor să uite de brutalitatea şi sălbăticia pe care cei doi cai. 
le manifestaseră de-a lungul anilor. Afecţiunea dintre iapă şi 
armăsar era evidentă. Doi împotriva lumii întregi... 

Ceva asemenea legăturii dintre ea şi Frankie. 

Închise poarta. Mâine, Charlie. 

M: duc în padoc, Frankie, spuse Grace. Să ai grijă de 
mânz şi de Hope. 

— Să nu-i aduc şi pe Hope şi pe Maestro în padoc? 

— Nu, şi nici pe Hope să n-o trimiți decât dacă-ți spun eu. 

— Nu pot să vin şi eu cu tine pentru câtva timp? În clipa 
următoare, îi văzu expresia feței şi se încordă. Ai s-o faci, 
şopti ea. În seara asta? 

— Am să încerc. Dac-am s-o fac într-adevăr sau nu, depinde 
de Charlie. 

— Vreau să vin şi eu să mă uit. 

— Mai bine nu. S-ar putea să sfârșesc grămadă la pământ. 

— Te-am mai văzut aruncată de pe cal. Buzele lui Frankie 
tremurau. Nu de-asta nu vrei să mă uit, aşa-i? 

Grace ezită. 

— Da, nu ăsta e adevăratul motiv. 

— Ți-e teamă că Charlie s-ar putea să-ți facă ceva. 

— E o posibilitate. 

— Atunci, n-o face. 

— Frankie... 

— Așteaptă până eşti sigură de el. 

— S-ar putea să nu fiu niciodată sigură de el, decât după ce 
reuşesc. În ultimele trei zile am făcut progrese, dar cine ştie 
dacă sunt de ajuns? 

Frankie îşi strânse fălcile. 


— Am să fiu şi eu acolo. S-ar putea să ai nevoie de mine. 

Grace o privi un moment, apoi o cuprinse scurt în brațe. 

— Dacă mă aruncă, să nu intri în padoc. Paznicii au să 
vadă şi vor veni să mă scoată. Marvot nu vrea să mi se întâmple 
nimic. 

Spera din tot sufletul să fie aşa. Toţi cei de-acolo erau 
îngroziţi de Pereche şi se putea să tărăgăneze până era prea 
târziu. 

— Dar nu vreau să te fac să crezi că se va întâmpla asta. 
cred că n-am să păţesc nimic. 

Frankie trase adânc aer în piept şi se întoarse spre uşă. 

— Atunci, hai să mergem şi s-o facem. 


— Fir-ar a naibii de treabă! murmură Kilmer. 

Îşi schimbă poziția pe ramura copacului, strângând şi mai 
tare în mână binoclul cu infraroşii. 

Avea s-o facă. 

În timp ce mergea spre armăsar, i se simţea tensiunea în 
tot trupul, o anume elasticitate a pașilor, ca şi cum ar fi mers 
pe un teren minat. 

Iar dacă ajungea în spinarea armăsarului, era foarte posibil 
ca efectul să fie la fel de exploziv. 

Se opri în faţa lui, vorbindu-i. 

Armăsarul nu se mişca. 

Porni încet într-o parte, pentru a sta lângă el, vorbindu-i 
mai departe. 

Iisuse, era nebună. Calul nu era nici măcar înşeuat. 

Acum stătea alături, ridicând mâinile pentru a-l lua de 
coamă, vorbind, vorbind, vorbind... 

Kilmer vedea gărzile adunându-se lângă gard, privind. 

Opriţi-o, fir-aţi ai dracu” să... 

Era călare pe el! 

Calul stătea absolut încremenit. 

Grace se aplecă înainte, iar Kilmer îi văzu buzele 
mişcându-se. 

Un minut. 

Două minute. 

Trei minute. 

Apoi armăsarul explodă, învârtindu-se într-o serie de 
smucituri care o răsuceau pe Grace ca pe o păpuşă. 

Şi zbură, căzând în țărână. Deasupra ei, calul se ridică în 
două picioare. 

Kilmer îşi înhăță puşca. Probabil era prea departe, dar 
poate că împuşcătura avea să... 


Grace o auzi pe Frankie țipând, când copitele lui Charlie 
căzură la doar câţiva centimetri de capul ei. 

Se rostogoli într-o parte, dar Charlie se cabra din nou. 
Lovind şi mai aproape, de astă dată. 

Dar tot fără s-o atingă... 


— Mamă! 

Tar se ridica. Grace se mișcă înnebunită, vrând să se dea la 
o parte. 

Apoi se opri, încremenind, când îi veni o idee. 

Blufezi. OK, descarcă-te. Am făcut ce-a trebuit să fac, iar 
acum îmi arăţi că nu-ţi place. Dar nici nu-ţi displace chiar 
atât de tare încât să mă omori. 

Cu coada ochiului, văzu poarta deschizându-se. Gărzile. 

— Nu! Nu intrați. E-n regulă. 

Făcu un efort să zacă nemişcată, în timp ce armăsarul se 
ridica iar pe picioarele dinapoi. Hristoase, era nebună. Copitele 
alea îi puteau sfărâma craniul într-o clipă. 

Bulgări de țărână îi zburară în față, când copitele izbiră 
iar pământul. 

Cu un nechezat furios, calul se răsuci în loc şi pomi la 
galop prin ocol. 

Se terminase. 

Pentru moment. 

Încet, Grace se ridică în picioare şi porni spre el. Avea 
dureri de la căzătură şi tremura de pe urma reacției. N-o lua în 
seamă. Sosise momentul socotelilor. Nu putea să se oprească 
până n-o accepta. 

Ne aşteaptă o noapte lungă, Charlie. 


Stai pe el. 

De două ori în jurul padocului. 

Ştie ce obosită eşti. 

Ştii şi tu ce obosit e. 

Lumina cenușie a zorilor se infiltra printre copaci, iar 
Grace vedea fața palidă a lui Frankie, în timp ce trecea pe 
lângă ea. 

Ar fi trebuit s-o trimită la culcare de câteva ore. Dar se 
temuse să lase armăsarul singur fie şi doar un minut. 


Încă două ture şi gata, OK? 

Charlie grăbi pasul şi, o clipă, Grace crezu că avea să 
se repeadă în gard, aşa cum făcuse de nenumărate ori în 
noaptea aceea. 

Încetini din nou. 

O tură. 


Era ameţită de oboseală. Nu te moleşi. Ține-ţi spatele 
drept. 

Te rog, nu te scutura, Charlie. Ne-ar fi prea greu, la 
amândoi. Aproape am reuşit. O să ne oprim când ajungem la 
Frankie. Atunci am să mă dau jos, şi ne vom putea odihni 
amândoi. Data viitoare va fi mai uşor. Vei şti că n-am să-ţi fac 
niciun rău. Şi eu voi şti că n-ai să-mi faci... prea mult rău. 
Treaba asta cu călăria n-o să se întâmple prea des, dar va 
trebui să mă laşi s-o fac, atunci când am nevoie. Crede-mă, 
ție ţi-a fost mai uşor decât mie. 

Dumnezeu îi era martor să spunea adevărul. 

Frankie era chiar în fața ei, şezând pe gard. 

Îi făcu din mers cu mâna. 

Am reuşit, Charlie. 

Se lăsă să alunece de pe cal şi se ținu de coama lui, când 
genunchii i se îndoiră. 

Spre surprinderea ei, armăsarul nu se mişcă până când 
Grace nu-şi regăsi echilibrul. Apoi, în timp ce ea pornea 
clătinându-se spre poartă, se întoarse şi plecă la trap. 

Frankie deschidea poarta, aruncându-se în brațele lui 
Grace. 

— Trebuia să aştepţi, murmură ea, strângând-o ca într-o 
menghină. Mi-a fost aşa de frică... Trebuia să mai aştepţi... 

— Nu puteam să mai aştept, răspunse ea, trecându-şi cu 
blândeţe degetele prin buclele lui Frankie. Sosise momentul. 

— A durat aşa de mult... 

— Nu-l puteam părăsi. Ar fi trebuit ca mâine să iau 


totul de la început. Aruncă o privire spre cerul care se 
lumina. Adică, azi... 
— Bună treabă. 


Grace deveni rigidă, apoi se întoarse spre Marvot. 

— Aşa crezi? 

— Excepţională. Se uita la ea cu admiraţie rece. Arăţi cam 
şifonată, dar sunt impresionat. 

— N-am încercat să te impresionez. Nici măcar nu știam 
că eşti aici. 

— Abia acum câteva ore am venit. Uneori, oamenii mei 
sunt foarte proşti. N-au vrut să mă trezească. Zâmbi. Dar 
spectacolul ăsta a meritat lipsa de somn. Chiar nu eram sigur 
dacă-l puteai îmblânzi sau nu. 

— Nici nu l-am îmblânzit. Nu cred că ar putea cineva s-o 
facă. N-am reuşit decât să ajung la o înțelegere cu el. 

— Merge şi aşa. ÎI poţi călări? 


Dădu din cap. 

— Nu sunt sigură, dar cred c-o să mă lase să stau în spatele 
lui. Dacă-i pot spune unde să se ducă, şi el să fie atent? Cam 
improbabil. 

— Nici chiar dacă foloseşti o zăbală? 

— N-am să folosesc zăbale. l-am văzut gura. Cei care au 
încercat să-l îmblânzească ar merita să fie împuşcaţi. 

Marvot ridică din umeri. 

— S-a vindecat. A trebuit să încerc toate metodele. Doar o 
dată s-a întâmplat. Era evident că nu mergea, iar armăsarul ar 
fi murit înainte de a se supune. 

Ticălosul. 

— Cu excepția ta, înclină el capul. Te felicit. Şi mă mai 
felicit şi pe mine însumi, pentru inteligenţa ideii de a te aduce 
aici. Nu e cu adevărat necesar ca armăsarul să-ţi execute 
ordinele. Vrea doar să te conducă. Ochii i se îngustară, 
privind-o atent. Văd că nu eşti surprinsă. Când Kilmer a furat 
harta, m-am gândit că probabil avea idee de ce era Perechea 
atât de importantă. Sunt sigur că a fost foarte dezamăgit când 
a văzut că e atât de vagă. 

— Sunt surprinsă numai că încă mai crezi că Perechea te-ar 
putea duce la motor. Sunt doar nişte cai. 

— Cred în puterea răzbunării, iar Burton voia să se răzbune. 
Îmi pot imagina ce plăcere răutăcioasă a simțit când m-a lăsat 
să fur cheia, după ce se asigurase că se va rupe în broască. Se 
întoarse să plece. Dar am avut răbdare, iar acum îmi voi primi 
răsplata. Mâine plecăm în Sahara. 

— Nu, spuse ea. Mai dă-mi o zi. 

O privi peste umăr. 

— Tragi de timp? 

— Trebuie să fiu sigură de armăsar. 

Marvot ridică din umeri. 

ON 


282 


— Şi luăm şi iapa? 

— Fireşte. Am încercat să-i despart înainte, când i-am dus 
la oază. Nu merge. Nu se clintesc din ocol. Cel puţin, când 
sunt împreună, ne lasă să-i ducem în deşert. 

— Și mânzul. 

— Nu e necesar. 

~ Ba e foarte necesar. Suge, şi s-ar îmbolnăvi. 

— Puțin îmi pasă. 

— Dacă-i iei mânzul, iapa se va tulbura, iar asta îl va tulbura 
şi pe armăsar. 

Privirea lui se îndreptă spre Frankie. 

— Eşti sigură că iapa e cea care se va tulbura? 

Nu-i răspunse. 

— Ia şi mânzul. 

— Şi dacă o lăsăm pe fiica ta aici, ca să aibă grijă de mânz? 

— Nu! 


Marvot zâmbi. 


— Dă-mi un singur motiv de a lua şi fata. 

— Vrei să mă concentrez ca să determin caii să facă ceea 
ce vrei tu. Nu i-aş putea convinge, dacă sunt îngrijorată din 
cauza lui Frankie. 

— Subţire, subțire de tot. Dar vom lua şi fata. S-ar putea să 
am nevoie de ea la faţa locului, ca să te stimulez. 

— Şi mânzul? întrebă Frankie. 

Marvot ridică din umeri. 

— S-ar putea să fie ceva adevărat în ceea ce spune mama 
ta. Nu vreau ca nimic să perturbe posibilitatea pe care o 
întrezăresc în sfârşit. Poate să vină. 

Grace îl privi cum se îndepărta. Obținuse ceea ce voia, iar 
asta era foarte bine, dar nu reuşea să alunge fiorul înghețat 
care o cuprinsese pe neaşteptate. Când ajungea în oază, acela 
avea să fie semnalul de începere a acțiunii. Aici, Kilmer nu 
avea nicio posibilitate să intervină, dar când soseau în Sahara 
urma să fie nevoit să încerce. 

— De ce te încrunți? o întrebă Frankie. Am reuşit să-l luăm 
cu noi pe Maestro. 

— Cred că sunt cam obosită. Şi tu trebuie să fii obosită, 
adăugă Grace, pornind spre grajd. Să vedem dacă apucăm să 
dormim câteva ore, înainte de a ne începe ziua. 

— Mai întâi, trebuie să văd ce fac Hope şi Maestro, spuse 
Frankie, alergând pe lângă ea. Ne vedem în câteva minute. 

Grace nu se grăbi s-o urmeze. Era înțepenită, încolțită de 
dureri şi frântă de oboseală. Poate-ar fi fost mai bine s-o lase 
pe Frankie să rămână acolo. Odată ce ajungeau la oază, avea 
să nimerească în toiul acțiunii. S-ar fi putut baza pe Kilmer să 
aleagă un om capabil s-o protejeze aici, la El Tariq. 

Ce-i tot trecea prin cap? Şi-ar fi ieşit din minţi, dacă risca 
s-o lase pe Frankie în seama altcuiva. Un singur telefon de la 
Marvot, şi-ar fi putut să moară. 

Nu, nicio variantă nu era bună. Nu-i rămânea decât să 
aleagă răul cel mai mic. 


Hristoase, îl treceau năduşelile. 

Şi-i venea rău de la stomac. 

Kilmer îşi rezemă obrazul de ramură şi închise ochii. 
Fusese o noapte infernală. Probabil urma să aibă coşmaruri 
cu armăsarul ăla ridicându-şi copitele deasupra trupului căzut 
al lui Grace. 

Brusc, îl străbătu o străfulgerare de furie. De ce dracu” nu 
se lăsase păgubaşă? Ce idioțenie o îndemnase să se tot țină 
după el? 

i venea s-o omoare. 

Şi-i mai venea şi s-o strângă la piept şi s-o apere de toți 
armăsarii nebuni şi de ucigaşii ca Marvot şi toată lumea asta 
blestemată. 

Şi mai voia şi să-i spună cât de mândru era de ea. 

Şi mai mult decât orice voia să se poată stăpâni, să nu se 
ducă la ferma de cai ca s-o ia şi să distrugă toată izbânda pentru 
care luptase ea o noapte întreagă. 

— Mamă, eşti OK? E zece. 

Încet, Grace deschise ochii, pentru a vedea deasupra ei 
faţa îngrijorată a lui Frankie. 

— Zece...? Se ridică în capul oaselor, scuturând din cap ca 
să se dezmeticească. Îmi pare rău. Se pare că am fost mai 
obosită decât crezusem. Tu când te-ai sculat? 

— Acum două ore. Am văzut de mânz, şi pe urmă m-am 
întors aici. Credeam că aveai să te trezeşti şi tu, imediat. 

— Vin acum... Dumnezeule, toate încheieturile-i erau 
înțepenite, Nu știa dacă aveau s-o ţină picioarele până la 
duş, în timp ce pleca şonticăind într-acolo. Trebuie să mă 
spăl, şi pe urmă să mănânc ceva. Când am ajuns aici, am 
căzut de pe picioare. Vrei să cauţi în rucsac şi să-mi aduci 
ceva să iau pe mine? 

— Sigur. Ceva anume? 

— Nişte blugi. Intră în cabina duşului şi începu să se 
dezbrace. Şi cămaşa kaki. 


— Poartă cămaşa kaki, îi spuse Kilmer lui Donavan, la 
telefon. Asta înseamnă că încearcă să ne anunţe apropierea 
unei schimbări. 

— Ce fel de schimbare? întrebă Donavan. După o clipă, 
adăugă: Încearcă să evadeze? 

— N-aş crede. Sunt prea multe gărzi care patrulează prin 
jurul ei. Nu, cred că pleacă şi pornesc spre tine. 

— De ce-ar... Dumnezeule, a călărit armăsarul? 

— Azi-noapte. 

— Fir-aş al dracu”! Ce-aş mai vrea să fi fost şi eu acolo! 

— Şi eu. Era cât pe ce să mor. I-a luat aproape toată noaptea. 

— Să fiu al naibii, să ştii că sunt mândru de ea. 

— Încearcă să ne dea un avertisment. Nu-l lăsa să se piardă. 
Pregăteşte totul acolo. Vin şi eu imediat ce mă conving să se 
îndreaptă spre oază. 

— Voi fi gata cât pot de repede. 

Şi închise. 

Kilmer îşi băgă telefonul în buzunar şi ridică iar binoclul 
la ochi. Grace era în padoc, iar interacțiunea dintre ea şi armăsar 
părea s-o repete pe cea din noaptea trecută. 

Nu, nu tocmai... O lăsa să-l încalece. 

Stătu în spinarea lui doar câteva minute, apoi descălecă. 
Plecă de lângă el şi se urcă pe gard, vorbindu-i. 

Peste cincisprezece minute, se duse iar la el şi-l încălecă 
din nou. 

Să fiu al naibii, să ştii că sunt mândru de ea, îi reveniră în 
minte cuvintele lui Donavan. 

Nu putea fi mai mândru decât Kilmer. Acum, că o parte 
din teroarea interacțiunii dintre armăsar şi Grace scădea, putea 
lăsa să iasă în avanscenă mândria feroce. Era puternică, 
deşteaptă şi curajoasă. Ce mai femeie... 

Femeia lui. 

A lui? Dacă Grace i-ar fi putut citi gândurile în acel mo- 
ment, probabil, i-ar fi tăiat fuduliile. Şi totuşi, nu putea izgoni 
acel sentiment posesiv pe care îl simţea pentru ea. Participase 
şi el la crearea femeii care era acum. Cu nouă ani în urmă, O 
învățase lucruri pe care nu le ştia, însă nici nu avea idee cât de 
multe îl învățase şi ea, în schimb. 

Destul. Oricât de mult ar fi vrut să-şi revendice un rol în 
făurirea excepționalei persoane care era Grace Archer, în ultimă 
instanță, ea nu-şi aparţinea decât sieşi. 

lar el trebuia să se asigure că acea femeie şi fiica lui aveau 
să rămână în viață pe parcursul următoarelor câteva zile. 


— Au ajuns la oază în dimineaţa asta, la ora patru. Şeicul 
făcu o mutră. Cu o caravană de maşini de teren, trailere pentru 
cai şi camioane pline cu armata particulară a lui Marvot. E ca 

o pată în peisaj. Mai ţii minte când ţi-am spus că suntem împinși 
afară din habitatul nostru? La aşa ceva mă aştept peste tot în 
deşert, în următorii câțiva ani. 

— Poate că n-o fi tocmai aşa, spuse Kilmer. Marvot e un 
criminal, care-şi croieşte drum prin viață cu bocancii. Ceilalţi 
trebuie să fie mai puţin agresivi. 

— Dar intruziunea va exista, totuşi. Şi întotdeauna vor fi 
unii ca Marvot în lume, la fel cum întotdeauna va exista răul, 
ca să contrabalanseze binele. Şeicul desfăşură o hartă pe masa 
acoperită cu piele roasă. A trimis deja santinele pentru a încerca 
să localizeze pe oricine ar putea să-i stea în drum, spuse el, 
strângând din buze. De parcă ar putea să ne găsească, atunci 
când nu vrem să fim găsiți. Noi cunoaştem deşertul ăsta. Dar 
ridicăm tabăra într-o oră, aşa că hai să ne grăbim. Arătă un 
punct pe hartă. Asta-i oaza. E cea pe care Marvot o foloseşte 
ca bază tot timpul. Prima oară când a început să aducă aici 


caii, a pus să i se construiască un ocol şi un şopron. La tabără 
mai sunt şi câteva corturi mari, dar Marvot locuieşte într-o 
rulotă cu aer condiţionat de toată frumuseţea. Înfipse degetul 
într-un loc din centrul taberei. Aici. 
— Şi înconjurat de armata pe care ai menționat-o. Câţi sunt? 
— Omul meu a numărat douăzeci şi şapte. Unde-i harta pe 
care ai furat-o de la Marvot? 


Kilmer scoase punga din buzunar şi dădu la iveală harta, 
desfăcând-o lângă cea a şeicului. 

— Unde se duce Marvot, de obicei, când scoate Perechea 
în deşert? 

Şeicul îi arătă un cvadrat de pe hartă. 

— Aici. Sunt mai mult dune, cu excepţia unui mic sat 
părăsit. Dar, la două mile spre nord, începi să dai peste poalele 
colinelor din jurul Munţilor Atlas. Indică un alt loc pe hartă. 
În sat e apă, așa că Grace a ta s-ar putea opri să adape caii. Cu 

un zâmbet strâmb, comentă: Caii ar trebui să se simtă ca acasă 
în sat. Acolo erau daţi jos din trailere şi acolo stăteau. Marvot 
nu-i putea face să se clintească din loc. 

— Există vreo posibilitate ca motorul să fie ascuns în sat? 

— Nu. Marvota întors tot satul pe dos, căutându-l. Perechea 
era pur şi simplu prea încăpăţânată ca să se umească. 

— Sau prea bine dresată. 

Şeicul ridică din umeri. 

— Se poate şi asta. Burton era pe deplin fanatic în 
legătură cu dresajul Perechii. I-a luat cu el timp de şapte 
luni şi nu ştiu ce le-a făcut. Strânse din buze. Sau, poate 
că nu vreau să ştiu. Dar erau complet ascultători cu el, 
când i-a adus înapoi în tabără. 

— Nu sunt sigur că le era mult mai bine cu el decât le e cu 
Marvot, spuse Kilmer, aruncând o privire spre satul de pe hartă. 
E pe-aici vreun loc unde să putem aranja o întâlnire cu Grace? 

— Sunt câteva. Dar Marvot îşi va trimite oamenii înainte, 
în cercetare. Aşa face întotdeauna. 

— Putem să-i evităm. Atâta vreme cât nu umblă nedezlipiţi 
de Grace... 

— Numai dacă Marvot vrea să piardă orice șanse ca 
Perechea să coopereze. A adus-o tocmai aici, deoarece caii 
erau foarte irascibili în compania oamenilor lui. Putem spera 
Că, în atâția ani, a învățat lecţia. Şeicul făcu o pauză. Dar va fi 
urmărită tot timpul, de la distanță. Binocluri, telescoape... Va 
fi ca o insectă sub microscop. Dacă dispare un minut, Marvot 


va şi porni după ea. Adu un elicopter, şi-ai să te trezeşti cu 


toată armata lui pe cap. 

— Ştiu. S-ar putea să fiu nevoit să-i atac tabăra de bază. 
Ştii cumva unde le ține pe Grace şi Frankie? 

— Într-un cort, la marginea oazei. Un cort foarte bine păzit, 
Şi ştii ce se va întâmpla dacă Marvot bănuiește c-o s-o piardă 
pe Grace? 

— Ştiu, N-o să se întâmple. 

— La fel am spus şi eu, când Marvot mi-a devastat tabăra 
şi mi-a omorât dresorul. 

— N-o să se întâmple, repetă Kilmer. Grace şi Frankie 
trebuie să fie plecate din oază când va avea loc atacul. 

— De acord. Aşezându-se, şeicul privi gânditor harta. Nu-i 
deloc uşor. Însă s-ar putea să existe o cale... 

— Care? 

— Lasă-mă să mă consult cu Hassan. Mi-a dat o veste 
interesantă, azi-dimineaţă. 

— Ce veste? 

— La un moment dat, în următoarele câteva zile, va începe 
un sirocco. S-ar putea să reuşim să profităm de el. 

— O furtună de nisip? De unde naiba ştie? Furtunile de 
nisip sunt imprevizibile ca toți dracii. 

— Cunoaşte deşertul ăsta. Are optzeci şi nouă de ani şi a 
trăit aici din ziua în care s-a născut. O furtună de nisip e o 
mare primejdie pentru tribul meu. Trebuie să ştim când ne 
putem deplasa în siguranță. Hassan nu greşeşte prea des. 

— Dar, uneori, i se mai întâmplă şi lui? 

— Se mai întâmplă. Nu e profet, în fond. Nu poate decât 
s-o simtă că vine, s-o miroasă... Ridică din sprâncene. Nu te 
surprinde? 

—Nu, Şi Grace are instinctul ăsta. Mereu putea să prevadă 
când venea ploaia. 

— Cred c-o să-mi placă Grace asta a ta, zâmbi şeicul. 
Atunci, te va crede când ai să-i spui că va avea acoperire, dacă 
reuşeşte s-o scoată pe fiica ta din tabără? 

— Îi poţi transmite un mesaj? 

Şeicul clătină din cap. 

— Nu-i voi spune niciunuia dintre oamenii mei să intre în 
tabăra lui Marvot şi să ia legătura cu ea. Asta depinde numai 
de tine. 

— Poţi măcar să-mi spui când ar trebui să înceapă furtuna 
aia de nisip? 

— Crede că poimâine, cel mai probabil. De obicei, Hassan 
ştie mai multe chiar cu o zi înainte. 

— Asta-i încurajator. Şi cum ar putea Grace să-l amâne pe 
Marvot, până va fi Hassan sigur că începe? 

— Asta iar e problema ta. Iar o femeie care poate spune 
când o să plouă ar trebui să fie destul de deşteaptă ca să ţină în 
loc un broscoi râios ca Marvot. 

— Nici el nu-i prost. 

— Adevărat... Tăcu o clipă. Uite cum facem. Am să-i trimit 
diseară lui Marvot o diversiune, dacă vrei ca ei să-i parvină 
nişte informații. 

— Cum? 

— Din când în când, prin oază trei caravane comerciale. 
L-au mai vizitat pe Marvot şi înainte, când era aici. N-o să fie 
prea suspect, dacă apare o caravană mică. Îți voi da câteva 
instrucțiuni şi hainele potrivite, ca să te poți amesteca printre 
ei. N-o să ai la dispoziţie mult timp, înainte ca Marvot să-i 
alunge, dar s-ar putea să fie de ajuns. Bătu iar cu degetul în 
cortul indicat pe hartă. Şi nu uita garda de la cortul ei. 

— Imposibil s-o uit. Kilmer se întoarse spre intrarea 
cortului. Şi ţi-aş fi recunoscător dacă ai insista ca Hassan să 
restrângă cât mai mult intervalul ăla de probabilitate. Nu mi-ai 
dat prea multe informații utile pe care să i le transmit lui Grace, 

— Kilmer. 

~ Ce? 

— N-ai menţionat motorul. Ai renunţat la el? 

— Pe dracu”, cum să renunţ? N-am să-l las pe Marvot să 
pună mâna pe nimic din ceea ce-şi doreşte, declară el repezit. 
Dar nu voi risca viața lui Grace şi a lui Frankie, ca să i-l iau. 
Există oricând şi o altă zi. 

— Foarte înţelept. Sper să le salvezi cu bine din mâinile lui 
Marvot. Și mai sper şi să-ți găseşti motorul. 

— Fiindcă nu-ţi place cartelul petrolului? 

— Parțial. Pune-o pe Fatima să-ți coloreze faţa şi trupul 
mâine, înainte de a te îmbrăca, îi mai spuse şeicul, zâmbind. 
O să-i facă mare plăcere. 

— Mi le fac singur, replică Kilmer, ieşind din cort. 

La vederea lui, Donavan se îndreptă de spate. 

— Când plecăm? Ce fel de ajutor primim de la el? 

— Nu al naibii de mult. Cred că putem conta pe el, la nevoie. 
Până nu începem ofensiva, nu riscă pe nimeni. Se strâmbă. 
Dar îmi pune la dispoziţie serviciile meteorologului tribului. 
Deci, cred că n-ar trebui să mă plâng. 

— Meteorolog? 

— Am să-ţi explic în drum spre cortul meu. Ridică privirea 
spre cer. Era limpede precum cristalul şi presărat cu stele. Nici 
urmă de nor sau de vreo turbulență. Mă rog la toți sfinții ca 
acest Hassan să fie la fel de bun ca şi Grace la prezicerea 
vremii... 

(caute încearcă să dărâme țarcul! anunță Frankie, 
alergând în cort. Şi mânzul e speriat, mamă. 

— Vin imediat. 

Grace aruncă prosopul de vase și ieşi în fugă. 

Frankie avea dreptate. Charlie se zbuciuma de furie, lovind 
cu copitele în barele de lemn. Una se rupsese deja, iar iapa 
începea să se agite și ca. Într-o clipă, avea să se alăture jocului 
distrugerii. 

— Opreşte-l! Marvot venea și el grăbit spre ocol. O să se 
rănească. Nu mi-am dat atâtea osteneală doar ca acum să-şi 
rupă un picior. 

-Îmi creşte inima când văd câtă considerație ai, răspunse 
Grace, care dezlega deja poarta. Am să-l opresc. Nu-ţi lăsa 
oamenii să se apropie de el. Probabil crede că a fost trădat, 
Recunoaşte locul ăsta. Mi-am dat seama, când l-am coborât 
din trailer. 

Încă o scândură se rupse, lovită de copita lui Charlie. 

Termină. Nu mă ajuţi deloc, Charlie. Nu e ceea ce crezi. 
Nimeni n-o să-ți facă vreun rău, nici ţie, nici lui Hope sau 
mânzului. Trebuie să ne prefacem că le jucăm jocul, o vreme. 
O să fie pentru ultima oară, îți promit. 

O altă scândură se frânse. 

Charlie... 

Intră în ocol şi porni spre el. Cu ochii scânteindu-i 
înnebuniți, armăsarul se ridică pe picioarele dinapoi. Şi o luă 
la fugă spre ea. 

Grace se opri, aşteptând. 

Charlie coti în ultima clipă. 

Îşi promit, Charlie. Dă-mi doar o şansă. Putem rezolva 
totul împreună. 

Calul o luă la fugă spre locul unde stătea Marvot, dincolo 
de gard. 

Marvot făcu involuntar un pas înapoi, când Charlie se 
opri, derapând. 

Grace îşi stăpâni un zâmbet. 

Bravo ţie. Măcar ştii care-i ținta. Acum, calmează-te şi te 
odihneşte puţin. S-ar putea să avem nevoie. 

Charlie mai dădu cu copita într-o scândură, apoi porni la 
trap spre latura opusă a țarcului. 

Bine. Dar să nu omori niciun grăjdar în timp ce încearcă 
să repare ocolul. Nu vreau să încerce vreunul dintre ei să vă 

facă rău niciunuia dintre voi. Oi fì tu puternic, dar mânzul e 
slab. 

Se întoarse şi ieşi din țarc. 

— Mâine va trebui să faci mai mult de-atât, remarcă Marvot. 
N-ai fost prea autoritară. 

— Nu eşti mort, aşa-i? Se juca doar cu tine. Legă poarta la 
loc. Mâine? Pornim de dimineaţă? 

— Nu mai avem niciun motiv să aşteptăm. 

— Caii au nevoie de odihnă. Sunt stresaţi. 

— Au să supraviețuiască, aruncă el peste umăr, întor- 
cându-se să plece. Juriul e încă retras pentru deliberare, în 
legătură cu tine şi fiica ta. 

Grace se uită după el în timp ce mergea spre rulota lui. 
Juriul nu mai delibera nimic. Marvot se hotărâse deja, când le 
adusese la El Tariq. 

— Mâmă, pot să intru în şopron şi să-l văd pe Maestro? 
întrebă Frankie. 

Absentă, Grace dădu din cap. 

— Dar să nu te apropii de Charlie. 

— Nici nu voiam. Nu-i place de mine. 

— O să înveţe să te placă. Dar acum nu e momentul. E | 
nervos. 

— Mda, răspunse sec Frankie, mi-am dat seama, după cum 
a încercat să dea Jos ocoiul. Şi eu eram cam nervoasă. 

Grace o privi cum ocolea cu grijă zona unde domnea | 
Charlie, grăbindu-se spre şopron, unde stăteau împreună Hope | 
şi mânzul. Nu încăpea nicio îndoială că Frankie era în siguranță 
cu ei. Fusese acceptată de Hope, iar mânzul o considera practic 
o a doua mamă. 

Se întoarse şi pomi înapoi spre cortul ei. | 

Clopote. | 

Strigăte. | 

Dangăte de metal pe metal. | 

Ce naiba...? 

Deodată, în fața ei apăru un paznic. 

— În cort, şi nu te mişti de-acolo. 

— Ce se întâmplă? 

— O caravană de negustori, răspunse omul, împingând-o 
spre cort. Stai înăuntru până pleacă. 

Grace aruncă o privire peste umăr şi zări o rulotă, câțiva 
călăreți pe cai şi, pentru numele lui Dumnezeu, pe cămile... 

Paznicul închise intrarea în cort, lăsând-o în penumbra cu 
miros de mucegai. O caravană? Cam mare coincidența. Cu 
siguranță, Marvot avea să suspecteze orice intruziune în... 

Două mâini o prinseră de umeri, din spate. 

— Nu striga, Grace. 

Kilmer! 
Se smulse din mâinile lui şi se răsuci cu fața spre el. 

— ldiotule! Tocmai îmi spuneam că-i prea suspectă treaba. 
Marvot o să te prindă şi-o să te-atârne la uscat. 

— Şi mie mi-a fost dor de tine. 

Grace i sc aruncă în braţe. 

— Pleacă de-aici. Acum nu ne poţi ajuta. Sunt prea multe 
gărzi, şi... 

— Am să plec, răspunse el, strângând-o la piept. Dacă taci 
din gură şi mă laşi să vorbesc. 

Nici n-avea de gând să-l lase să plece. Îşi îngropă fata 
lângă umărul lui. Dumnezeule, ce dor îi fusese de el! Nici 
nu-şi dăduse seama cât de singură se simțea, până-l atinsese. 
Şi mirosea ciudat. A loţiune de bronzat şi a alune şi a ceva 
dulce... 

— Vorbeşte. 

— Când trebuie să începeţi căutările cu Perechea? 

— Mâine. Dacă Charlie nu-şi rupe un picior încercând să 
spargă țarcul. 

— Charlie? 

— Aşa a vrut Frankie să-l numim pe armăsar. Pe iapă o 
cheamă Hope. 

— Trebuie să mai tragi de timp. Avem nevoie de încă o zi. 

— Pot să-ţi amintesc că nu prea am de ales? Şi de ce, 
mă rog? 

— Poimâine va izbucni un sirocco. Aşa, ne va fi mai uşor 
să vă luăm de-aici, pe tine şi pe Frankie. 

— Îmi dau seama. Dar de unde naiba ştii c-o să fie o furtună 
de nisip? Nimic nu e mai imprevizibil decât un sirocco. Astea 
încep din senin. 

— La fel am spus şi eu. Dar Adam are propriul lui 
guru-al-vremii în trib. După el, dacă Hassan zice c-o să se 
întâmple, se va întâmpla. 

— Când? La ce oră? 

— Aici e cam neclar. Hassan crede că va începe 
după-amiază. 

— lar dacă e dimineaţă, atunci nici măcar n-am să pot ieşi 
din tabără. 

— Şi va trebui să ne gândim la altă soluție. Făcu o pauză. 
Frankie ce face? 

— Minunat. Ai să fii mândru de ea. 

— Sunt încă de pe-acum. Şi de tine. Îi dădu drumul şi făcu 
un pas înapoi. Acum trebuie să ies de-aici. Adam a spus că nu 
pot sta mai mult de câteva minute. 

Grace nu voia să-l lase să plece. Iisuse, ce frică-i era 
pentru el! 

— Ai idee cum o să-l amân pe Marvot? 

— Da. 

Vâri mâna în buzunar şi-i dădu un pacheţel. 

— Asta te va îmbolnăvi îngrozitor pentru douăsprezece 
ore. Vomismente. Diaree. Crampe la stomac. Va fi clar pentru 
Marvot că nu eşti în stare de nimic. 

— I-auzi, mersi! replică ea sarcastic, luând pachetul. Cred 
că bate chiar şi o pastilă de cianură. 

— Mâine s-ar putea să fii de altă părere, spuse Kilmer, 
strângând din buze. Nu-mi convine că trebuie să ţi-o dau. Dacă 
găseşti vreo altă cale, foloseşte-o. 

— Aşa voi face. 

Pentru prima oară, îi observă îmbrăcămintea de băştinaş 
Şi pielea mai închisă la culoare. 

— Arăţi de parc-ai fi din „Ali Baba şi cei patruzeci de hoți“. 
Strâmbă din nas. Şi puți. 

— M-am gândit că puţină marijuana mă va face să fiu mai 
autentic, deşi oamenii lui Adam n-au voie să se atingă de ea. 

Porni spre capătul opus al cortului, unde slăbise legăturile 
ca să se târască pe sub pânză. Din mers, îi mai aruncă o privire. 

- O să fie OK, Grace. Încearcă doar să-l convingi s-o lase 
pe Frankie să vină şi ea cu tine. Vă vom putea culege pe 
amândouă dintr-o mişcare. 

— Şi dacă n-o s-o lase? 

— Atunci, va trebui să trimitem alt grup după ea. De vreme 
ce n-o să fie sigur că te-am luat pe tine, o să meargă mai uşor. 

— Cu condiţia ca acel sirocco miraculos să înceapă din 
senin. 

— O să înceapă, spuse el, ridicând marginea pânzei. Cred 
că merităm şi noi un miracol. 

O străbătu un fior de teamă. 

— Ai pus pe cineva să stea de veghe lângă cort? Ai să... 
Sigur că da. 

Kilmer zâmbi. 

— Mai mult ca sigur. 

Şi plecă. 

Unghiile lui Grace se înfipseră în palme, în timp ce asculta. 
Ar fi vrut să fugă afară şi să vadă ce se întâmpla. Şi nu putea 
decât să stea acolo, ciulind urechile pentru a prinde fiecare 
sunet, ca să încerce să-şi dea seama dacă lui Kilmer nu i se 
întâmpla nimic. 

O împuşcătură! 

O, Doamne. 

Râsete. Clopote. Vocea lui Marvot. 

Nu striga. Părea doar nemulțumit. 

Încă un foc de armă. 

Alergă la uşa cortului şi dădu pânza la o parte. 

Paznicul care o împinsese în cort tocmai se apropia din 
nou, trăgând-o după el pe Frankie, care se zbătea. 

— Mamă, spune-i! Trebuie să mă întorc la mânz. Toate 
împuşcăturile astea l-au speriat. 

Grace n-o luă în seamă, întrebându-l doar pe paznic: 

— Cine trage şi de ce? 

Omul ridică din umeri. 

— Încearcă să ne vândă arme. Foarte proastă calitate. 
Unele-s aşa de vechi, c-au fost folosite în războiul dintre Iran 

şi Irak. Vor pleca în curând. Le-am permis să stea doar fiindcă 
ne interesau armele. O împinse pe Frankie spre ea. N-are pie 
de respect. Dacă era a mea, o băteam de nu se mai putea ține 
pe picioare. 

— Nu mă îndoiesc! Grace o trase pe Frankie în cort. Să ne 
spui când au plecat, ca să ne putem întoarce la cai. Lăsă pânza 
la loc şi, când Frankie vru să protesteze, ridică o mână. Taci, 
Nu e nevoie să cocoloşeşti mânzul chiar tot timpul. O vreme, - 
trebuie să stăm la locul nostru. 

— De ce? Mânzul este... Se întrerupse, adulmecând. 
Miroase... ciudat. 

— Într-adevăr, cam miroase. Şi trebuie să dai afară mirosul 
ăsta de-aici imediat ce ne lasă să deschidem cortul. Foloseşte 
tot ce găseşti ca să-i faci vânt. 

— Dar ce e... Făcu ochii mari. Jake? 

Încă o detunătură. 

La naiba, de ce semănau bărbaţii aşa de mult cu copiii, 
când era vorba de arme? 

— Jake, confirmă Grace, încrucişându-şi braţele pe piept 
ca să le oprească tremurul. Dar încă nu ne poate ajuta. Trebuie 
să mai aşteptăm. 

— Cât de mult? 

— N-am să-ți spun asta. Nu că n-aş avea încredere în tine. 
Vreau doar ca reacțiile tale să pară naturale, orice s-ar întâmpla. 
Înţelegi? 

Fata dădu încet din cap. 

— Cred că da. Ce trebuie să fac? 

— Să ai grijă de mânz şi de Hope. Tăcu o clipă. Şi s-ar 
putea să trebuiască să ai grijă şi de Charlie. 

— De ce? Ţi-am spus, nu-i place de mine. 

— Nu vreau să i se întâmple nimic. Şi n-am încredere în 
paznici că vor avea grijă de el. 

— Dar vei fi şi tu aici, ca să... Nu? 

— Eu am să fiu destul de rău bolnavă, pentru un timp. S-ar 
putea să n-am cum să te ajut. 

— Adică ai să te prefaci bolnavă, da? 

Grace clătină din cap. 

— N-am să mă prefac. Îngenunche în fața fetiţei, luându-i 
mâinile într-ale ei. Mă voi îmbolnăvi anume, puişor. Dar n-o 
să dureze decât o zi, apoi am să-mi revin. 

~ De ce? insistă Frankie, apucându-i strâns mâinile. Nu 
vreau să fii boinavă. Dacă nu te mai faci bine? 

— Am să mă fac bine. 

~- De unde ştii? 

— Fiindcă Jake mi-a dat medicamentul care o să mă 
îmbolnăvească, şi am încredere în el. Trebuie să ai încredere 
în el şi tu. 

Frankie clătină din cap. 

— Ba, dacă te îmbolnăveşte, n-am. 

— Nu mi-ar face niciun rău, Frankie. Cum nici ție nu ţi-ar 
face. Nu reuşea s-o convingă. Frankie era îngrozită — şi cine-ar 
fi putut să i-o reproşeze? Cea mai groaznică spaimă prin care 
putea trece un copil era teroarea că şi-ar fi putut pierde un 
părinte. Ține la noi, Frankie...Of, ce naiba, spune-i! Ştii de ce 
trebuie să avem încredere în el? 

— Fiindcă-i un om bun? 

Trase adânc aer în piept. 

— E tatăl tău, Frankie. 

— Ce? 

Şocul de pe faţa lui Frankie făcu s-o străbată un val de 
teamă nelămurită. Făcuse o greşeală? Ar fi trebuit să mai 
aştepte? Ar fi fost mai bine să nu-i spună deloc? 

— Ăsta-i adevărul. 

— Nu m-a... vrut? 

— Nu, nici pe departe, se grăbi ea s-o asigure. Te-a dorit. 
Dar voia să fii în siguranță, să fim amândouă în siguranță. 

Privirea lui Frankie îi cercetă faţa. 

— Sincer? 

— Sincer. Nu-şi dăduse seama până în clipa aceea că 
într-adevăr credea tot ceea ce-i spusese Kilmer. Aşa că trebuie 
să ai încredere în Jake fiindcă te iubeşte foarte, foarte mult. O 
strânse pe Frankie la piept, apoi o îndepărtă din nou, ca s-o 
privească în ochi. Şi niciodată nu mi-ar da ceva care să mă 
îmbolnăvească, dacă pe urmă n-aş putea să mă vindec. 

~ Ca în filmul ăla la care ne-am uitat. Ăla cu mormântul. 

La început, nu înțelese. Apoi... 

— A, Romeo şi Julieta... Chicoti. Da, cu siguranţă c-am să 
revin la viață în douăsprezece ore. Dar până atunci, va trebui 
să te ocupi tu de toate. 

Frankie dădu din cap. 

— Şi când ţi-e rău, am să mă prefac că mi-e frică. 

— Nu cred că va fi nevoie să te prefaci, replică Grace, 
sărutând-o pe frunte. Dar nici să nu te sperii prea tare. M-ar ` 
face să mă simt şi mai rău. OK? | 

— OK. Fetiţa îşi umezi buzele. Când? 

— Voi lua medicamentul noaptea, pentru ca mâine să-mi 
fie rău aproape toată ziua. O mângâie pe păr, înlăturându-i-l 
din jurul feţei. Şi nu poți face pentru mine nimic altceva decât 
să ai grijă de cai. O să te doară să mă vezi aşa, şi va trebui să 
fii foarte curajoasă. 

— Poate că medicamentul n-o să meargă. 

— Ba o să meargă, fiindcă aşa a zis Jake. Şi acum, hai să 
mâncăm ceva și să vedem dacă ne lasă să ne ducem înapoi la 
cai. N-am mai auzit împuşcături. Tu? 

— Nici eu. Frankie tremura. M-am tot gândit, şi nu-mi 
place treaba asta, mamă. 

— Nici mie. lar mâine o să-mi placă şi mai puţin. Dar e 
şansa noastră, Frankie. Trebuie să profităm de orice şansă ni 
se iveşte. Se ridică în picioare. Şi acum, hai să mergem să ţi-l 
liniștim pe Maestro. 

Grace potrivi cu grijă pătura în jurul lui Frankie, care 
adormise, și porni încet spre ieșirea din cort. În clipa următoare 
ajunse afară şi fu interceptată de paznic. 

— Nu încerc să fug, spuse ea obosită. Trebuie doar să mai 
controlez o dată caii. Marvot n-o să se supere, te asigur. 

— E trei dimineaţa, spuse bănuitor omul. Du-te înapoi 
în cort, 

— Ascultă, nu mă simt prea bine şi nu-mi arde de ceartă. 
Vrei să-l trezesc pe Marvot şi să-i explic că m-ai împiedicat 
să-mi fac treaba? N-o să-i convină. 

Paznicul ezită, apoi se dădu la o parte. 

— Pot să văd ocolul de-aici, spuse el. Stai aşa încât să nu te 
pierd din ochi. Îți dau zece minute. 

— N-o să am nevoie de atâta timp. 

Charlie stătea în celălalt capăt al țarcului, dar, la apropierea 
ei, înălță capul. 

N-am venit aici ca să te deranjez. Trebuia să-ţi spun 
că mâine n-o să ne vedem. Frankie va fi aici, şi-o să fie 
speriată şi îngrijorată, aşa că mi-ar plăcea să nu te porţi 
de tot rahatu' cu ea. Voi încerca să vin la tine mâine-noapte, 
iar în ziua următoare o să mergem în deşert. Nu va mai 
fi ca înainte. Nu-mi pasă dacă mă duci să găsesc ceva sau 
nu. Dacă vrei să hoinăreşti toată ziua, excelent. Dar 
ajută-mă, numai, şi-ţi promit că tu şi Hope veţi scăpa de 
duşman. OK? 

Charlie se mai uită o clipă la ea, apoi îşi mută privirea. 

Încurajator răspuns. 

Întorcându-se în loc, Grace porni înapoi spre cort. 

Charlie necheză. 

Îi aruncă o privire peste umăr. Nici acum nu se uita la ea. 

Ce naiba? Se aştepta să pălăvrăgească la fel ca Mr. Ed din 
serialul ăla vechi de la televizor? Nici măcar nu ştia cât de 


mult înțelege din spusele ei. Dacă înțelegea ceva. Încă din 
copilărie crezuse că, în unele momente, putea pătrunde acea 
putere de înțelegere. Că între cai şi oameni se pot crea legături 
strânse, dacă ţin destul de mult unii la alții. Acum însă era 
îndeajuns de descurajată ca să se întrebe dacă nu cumva se 
amăgea singură. 

Ei bine, las-o baltă. N-ai cum să faci mai mult decât poți. 
Doar n-o să... 

Charlie necheză din nou. Iar când întoarse din nou capul 
spre el, îl văzu venind în locul unde stătuse ea, la gard, 
uitându-se în urma ei. 

Dacă mă înţelegi, să fii bun cu Frankie. Ajut-o. 

Se întoarse grăbită la cort şi trecu pe lângă paznic, fără a-l 
învrednici nici măcar cu o privire. 

Frankie dormea adânc. 

Atât de frumoasă... N-o trezi până nu e cu adevărat nevoie. 
Avea să fie deranjată destul de curând. 

Se uită la ceas. Patru fără un sfert dimineața. Sosise 
momentul. 

Scoase pachetul şi luă o ceaşcă de apă din găleata de ` 
lângă pat. 

Nu mai sta pe gânduri. Fă-o şi gata. 

Înghiţi praful, apoi bău şi apa, ca să-i alunece mai bine pe 
gât. Rupse repede în bucățele pacheţelul gol și-l îndesă în 
fundul rucsacului. Acum trebuia să se miște repede. Nu ştia 
cât de curând avea să-şi facă pulberea efectul. Puse ceaşca 
metalică la loc lângă găleata cu apă, se culcă şi se acoperi cu 
pătura. Făcuse tot ce putea. Pregătise terenul, spunându-i 
paznicului că nu se simțea prea bine. Luase praful la termenul 
cel mai logic. Dacă avea s-o facă să se simtă rău douăsprezece 
ore în cap, aşa cum îi spusese Kilmer, însemna că nu putea 
să-şi revină decât spre seară. 

Nu se simţea rău. Poate că Kilmer îi dăduse alt... 

Ai încredere în el, îi spusese ea lui Frankie. Zâmbi amar. 
Ce ciudat, să trebuiască să aibă încredere în el apropo de o 
doză care s-o... 

Icni de durere. 

Stomacul i se încorda, sfâşiat în chinuri. 

Abia ajunse la găleata cu apă, înainte de a voma. 


— Arăți îngrozitor, se încruntă Marvot, privind-o. Paznicul 
spune că de-o oră tot verşi. Ce-i cu tine? 

~ De unde să ştiu eu? Închise ochii, în timp ce o străbăteau 
valuri-valuri de greață. M-ai otrăvit? 

— Nu fi idioată, replică el scurt. Am nevoie de tine. 

— Mare minune. Atunci, o fi o toxiinfectie alimentară, sau 
o gripă, sau... m-o fi muşcat vreo gânganie. Nu ştiu... Tu decizi. 
Se împletici iar spre găleată. Eu am treabă. 

Icni, dar nu mai avea nimic în stomac, ce să elimine. 
Dumnezeule, rău îi mai era! 

— Mă simt puţin mai bine decât acum o oră. Poate că ce-a 
fost mai rău a trecut. 

— Arăţi dezgustător. Buzele lui se strâmbară a silă. Iar în 
cortul ăsta miroase a vomă, remarcă el, pornind spre ieşire. 
Nu-mi place deloc ce se întâmplă. 

— Nici mie. 

Avea frisoane şi tremura de pe urma reacției. Iisuse, 
Kilmer, chiar a fost nevoie să faci o treabă atât de bună? Da, 
fusese nevoie, altfel n-ar fi arătat convingător. 

— Vine şi la mine un medic...? 

- Pe naiba, nici să nu te gândeşti. N-am să permit 
amestecuri din afară. Aici nu se aplică prevederile convenției 
de la Geneva. O privi pe Frankie, care stătea ghemuită într-un 
colț. Poate-ai să te vindeci mai repede, dacă-ți amintesc că, 
fără tine, ea nu mi-e de niciun folos. 

— Mai lasă-mă doar puțin timp... Se aplecă iar peste găleată, 
când o străbătu un nou val de greață. Doar câteva ore... 

Când ridică din nou capul, Marvot dispăruse. 

— Nu credeam c-o să fie aşa, mamă, şopti Frankie, cu ochii 
uriaşi pe faţa palidă. Ai să mori? 

— Nu, ţi-am spus... Fu nevoită să închidă iar ochii. După 
ziua de azi o să-mi treacă. Va fi totul bine. 

— Jake nu trebuia să te îmbolnăvească aşa de rău. 

— Ba da, a făcut ce trebuia. Îi era greu să discute cu ea în 
contradictoriu, când o durea tot trupul. Iar tu n-ar trebui să stai 
aici, cu mine. N-ai cum să mă ajuţi. Du-te afară şi mergi să te 
ocupi de cai. 

— Nu vreau să plec de lângă tine. 

— leşi afară de-aici, Frankie. Mi-e mai greu când te văd 
cum stai şi te frămânţi. 

Încet, Frankie se ridică în picioare. 

— Pot să mă întorc curând? 

— in patru ore. Doar ca să te uiţi şi să te asiguri că sunt 
bine. Pe urmă, ai să te întorci la caii tăi. | 

— Nu vreau... Se întrerupse, întorcându-se spre uşă. Nu-mi 
place când ţi-e rău. Ar fi trebuit să... Nu-mi place. f 

Dar ieşi din cort, iar Grace îi fu recunoscătoare. Era destul 
de rău că se simţea atât de îngrozitor, fără a mai fi nevoie s-o 
încurajeze şi pe Frankie. Deşi o prevenise, ştiuse că fetița nu-şi 
putea păstra deloc caimul, la vederea efectelor bolii. Era prea 
iubitoare, aveau între ele o relaţie prea strânsă. 

O, Doamne, iar îi venea să verse... 

Rezistă şi atât. Orele vor trece, iar durerea şi grețurile au ` 
să înceteze. 

Dar dacă furtuna aia de nisip nu vine mâine, conform 
programului, am să te omor, Kilmer. 


Pe la amiază, diareea şi vomismentele lui Grace se 
opriseră, dar frisoanele continuau. În jurul orei trei, și frigurile 
încetaseră treptat, lăsând-o slăbită şi complet epuizată. Pe la 
cinci, putea să bea puţină apă. 

La cinci şi jumătate, Marvot îi făcu încă o vizită. 

— Te simți bine? 

— N-aş spune asta. Nu mi-ar strica încă o zi de odihnă. 

— N-ai s-o capeţi, replică el scurt. M-ai făcut să pierd destul 
timp. Începi de la opt, mâine-dimineaţă. 

— Dar susţii că ai avea atât de multă răbdare... 

— Am ajuns la capătul ei. Sunt prea aproape de destinaţie. 

— Foarte bine, atunci — la opt. Făcu o pauză. Vreau s-o iau 
şi pe Frankie cu mine. 

— Nu. 

— Se înţelege bine cu iapa. Am nevoie de ajutor. 

-N-a călărit-o niciodată. Ai armăsarul, iar iapa o poți duce 
de dârlogi. 

— Aş avea şanse mai mari dacă... 

— Nu, zâmbi el crud. Sunt absolut sigur c-ai să te 
concentrezi din toată inima asupra căutării, dacă fata rămâne 
în custodia mea iubitoare. Fiindcă, dacă nu obțin fie un rezultat 
concret, fie măcar un indiciu privind locul unde e ascuns 
motorul, am să împuşc mânzul ăla în fața fetiţei. Şi nu cred că 
ți-ar plăcea asta. 

Grace văzu pe fața lui Frankie teroarea cauzată de această 
amenințare. 

Ticălosul. Spuse printre dinți: 

— Îmi voi da toată silința să-ți găsesc ceea ce doreşti. 

— Ştiu, răspunse el, plecând. Nu trebuie decât să apăs pe 
butoanele potrivite. 

Moartea mânzului. Poate şi moartea lui Frankie. 

— N-am să-l las s-o facă, spuse Frankie cu ferocitate. N-am 
să-l las să-i facă nimic lui Maestro. 

— A fost doar o amenințare, Frankie. 

— Ar face-o. Ştiu că ar fi în stare. N-am să-l las. 

Frankie era furioasă şi speriată, dar nu se temea mai mult 
decât Grace, care dorise cu disperare ca Marvot să-i permită 
fetiţei s-o însoțească. 

Păstrează-ţi calmul. Kilmer va şti că Frankie a rămas în 
tabără şi că va trebui să-şi adapteze planurile în funcție de 
situaţia asta. 

Însă i-ar fi fost mai uşor dacă Frankie era cu ea, astfel 
încât să se asigure că n-o pândea niciun pericol. 

— Ascultă, Frankie, Jake o să vină după tine, şi nu trebuie 
să laşi ca mânzul să te împiedice să te duci cu el. Marvot nu va 
împuşca mânzul decât dacă are ceva de câştigat din asta. Dacă 
nu eşti aici, n-o să ne poată face rău, omorându-l. 

— Ba ar putea. În ochii fetiţei luceau lacrimi. Şi numai eu 
aş fi de vină. N-am să plec fără Maestro. 

Grace îşi privi neputincioasă fiica. 

— Frankie, n-ar fi... OK, vom găsi o cale să-l scoatem și pe 
Maestro de-aici. Tu fii doar pregătită. 

Frankie dădu din cap. 

— Şi-am să-l pregătesc şi pe el. 

Şi cum naiba avea să-l ia pe mânzul ăla lung în picioare 
de sub nasul lui Marvot? 

Să cânte după ureche. Era tot ce puteau face când n-aveau 
cum să planifice cu certitudine ceva, de la un minut la altul. 

— Aşa să faci. Se ridică în capul oaselor, după care închise 
pentru câteva momente ochii, înfruntându-şi ameţeala. Dar, 
în momentul de față, am nevoie de tine ca să faci ceva mult 
mai simplu. Vrei să te duci şi să-i ceri paznicului să-mi aducă 
o farfurie cu borş de carne, de orice fel? Trebuie să-mi refac 
puterile până mâine-dimineaţă. 

— Sigur, răspunse Frankie, sărind în picioare. Şi altceva? 

Grace clătină din cap. 

— Voi încerca puţină hrană solidă, mai încolo. Strâmbă 
din nas. Şi pe urmă, am să mă spăl şi facem curat şi în cortul 
ăsta. Miroase îngrozitor. Mi se face rău din nou doar când ` 
simt mirosul de vomă. 

— Exact, răspunse Frankie şi ieşi în fugă. 

Grace se puse pe picioare şi o urmă până la uşa cortului, 
de unde ridică privirea spre bolta cerului. 

Un cer albastru, doar cu câțiva norişori albi. Nicio boare 
de vânt. 

Mizaseră totul pe siroccoul care trebuia să izbucnească a 
doua zi, şi nu se zărea niciun semn că s-ar fi pregătit aşa ceva. 
Ei bine, dacă nu începea, aveau s-o ia în altă direcţie. Kilmer 
trebuia să aibă un plan de rezervă. Iar ea nu trebuia să-și piardă 
încrederea. 

Marvot începea să-şi piardă răbdarea. Amenințarea lui la 
adresa lui Frankie nu era doar o vorbă-n vânt. 

Atunci, avea să se ocupe şi de el. Urma să găsească o cale 
de a-l opri până se punea la punct un alt plan. 

Dar, fir-ar să fie, ar fi vrut să simtă cel puţin o adiere, să 
zărească măcar un freamăt al nisipului de pe dune, care să 


indice cea mai mică turbulenţă în liniştea naturii. 
Nimic. 


Trailerele cailor şi două rulote plecară din oază în 
dimineața următoare, la ora opt şi jumătate. Ajunseră în satul 
părăsit Kartal peste o oră. 

Cinci minute mai târziu, Blockman se lăsă să alunece pe 
panta dunei, spre locul unde-l așteptau Kilmer şi Adam. 

-— Tocmai au coborât caii din remorci. Frankie nu-i cu ei. 

— La naiba. Kilmer se întoarse spre Adam. Va trebui să 
împărțim echipa în două. Noi o luăm pe Grace, iar pe Donavan 
îl trimit s-o salveze pe Frankie. 

Adam dădu din cap. 

— Va trebui să vă mişcaţi repede, spuse el, întorcându-se 
s-o ia din loc. Acum eu mă duc să văd unde-şi postează Marvot 
garda pentru Grace a ta. Când începe furtuna, va trebui să 
ştim unde e, ca să nu nimerim peste el. 

— Dacă începe. 

— Va începe, azi. Hassan zice că-l dor dinţii. E un semn 
sută la sută sigur. 

— Perfect. Kilmer începu să se târască în susul dunei. Să 
sperăm că nu-i doar o simplă carie. 


— Plecaţi de-aici. Toată lumea! ordonă Grace, făcând un 
pas spre Charlie. Prezența voastră îl enervează, Marvot. 

— Plecăm, răspunse Marvot, întorcându-se la rulotă. De 
fapt, e de un calm uluitor. De obicei, la vremea asta încercase 
deja să-i calce în picioare pe toți grăjdarii aflați mai aproape 
de zece metri de el. Sunt impresionat. 

— Asta nu înseamnă c-o să pornească la trap până la 
ascunzătoarea lui Burton, spuse Grace, punând o mână pe 
coama lui Charlie; armăsarul era încordat, dar nu se feri de ea. 
Care, probabil, nici nu există. Mai degrabă a distrus motorul, 
ca să nu puteţi pune voi mâna pe el. 

— Ba există. Burton avea un orgoliu gigantic. N-ar renunța 
la şansa de a deveni un nume de marcă la nivel mondial. Şi pe 
undeva prin zona aia e. Dacă n-aş fi fost nevoit să-l omor pe 
nenorocit, ne-ar fi spus locul exact. O privi în ochi. Începe 
imediat, iar noi vom reveni să instalăm o bază aici. Pe seară, 
ne întoarcem să vă luăm. Mi-am pus oamenii să cercetez toată 
regiunea, iar Kilmer nu e nicăieri prin apropiere. Totuşi, cineva 
o să stea cu ochii pe tine tot timpul. Nu încerca să fugi, altfel 
am să mă întorc la oază să mă socotesc cu fiica ta. 

— Cum crezi c-aş putea să fug, cu doi cai nărăvaşi şi un 
deşert întreg de traversat? Se întoarse şi porni spre Hope. Iapa 
părea mult mai calmă decât Charlie. De la naşterea mânzului, 
se liniştise considerabil. Aş avea nevoie de un djinn în sticlă, 

Marvot dădu din cap. 

— Iar Kilmer nu e un vrăjitor. 


308 


Şi o luă din loc, urmat de toată suita lui de vehicule. 

Grace o bătu pe Hope pe gât, apoi se întoarse spre Charlie. 

— Ei, băiete, acum suntem de unii singuri... 

Se uită spre deşertul din jur, clătinând din cap. Dunele 
erau enorme, iar soarele care le scălda în razele lui aurii avea 
să devină pârjolitor de fierbinte în doar câteva ore. În depărtare 
se distingeau poalele Munţilor Atlas, care arătau răcoroase şi 
îmbietoare, în comparaţie cu goliciunea aridă care o înconjura. 
Citise undeva că în Sahara exista o dună gigantică, mare cât 
Rhode Island. Uitându-se la acele dune, nu-i era deloc greu 
s-o creadă. 

Kilmer nu e un vrăjitor. 

Kilmer nu e nicăieri prin apropiere. 

Dar Marvot se înşela. Grace lucrase cu Kilmer şi ştia că 
putea deveni şi vrăjitor, în unele ocazii. Dacă nu voia să fie 


găsit, nimeni nu-l putea găsi. Şi avea să-i fie alături, când avea 
nevoie de el. 


— Să mergem... 

Se săltă pe spinarea lui Charlie şi începu să strângă funia 
lui Hope. 

Apoi se opri, privind spre iapă. Frânghia aia era cea mai 
mare prostie. Doar nu putea controla iapa cu ea. Hope avea 
să-l urmeze pe Charlie fără funie, care ar fi putut chiar să-i 
încurce. Îi dădu drumul. 

- Vino, Hope. Hai, să terminăm cât mai repede, ca să te 
poţi întoarce la mânzul tău. 

Hope necheză şi veni repede spre ei. 

— Charlie? 

Oare avea să se mişte? Sau urma să refuze să se clintească, 
aşa cum făcuse întotdeauna în trecut, când era adus acolo? 

Charlie, fir-ar să fie. Mergi. Nu contează încotro. 
Mişcă-te doar. 

Armăsarul făcu un pas înainte, apoi încă unul. 

Vom fi tot aici când o să se întoarcă Marvot, dacă nu 
mergi mai repede. Personal, n-am niciun chef să-l revăd prea 
curând. 


Charlie porni la pas, apoi la trap. 

Aleluia. Picioarele ei se strânseră în jurul lui. 

Şi acum, plimbă-te şi simte-te bine până vine Kilmer să 
ne ia. 

Dar cerul continua să fie limpede precum cristalul, de un 
albastru atât de intens, încât o dureau ochii privindu-l. 

lar Kilmer n-avea să vină decât odată cu furtuna. 

| 5/55 blestematul ăla de sirocco? mârâi Kilmer, 
ştergându-şi fruntea de sudoare. De trei ore umblă pe-acolo, 
şi nu putem face o mişcare. 

Adam ridică din umeri. 

— Curând. Ai răbdare. 

— Pe-asta spune-i-o lui Marvot. Caii ăia umblă fără nicio 
destinaţie precisă, se vede clar că nu fac decât să se plimbe. 
Dacă ajunge la concluzia că Grace nu-i e de niciun folos, o s-o 
omoare fără să clipească. 

— Poate c-o să-i mai acorde încă o zi. 

— Încă o zi? Ai zis că furtuna o să izbucnească azi. 

— S-ar putea ca Hassan să se fi înşelat. Ți-am spus că le 
nimereşte doar cu o precizie de nouăzeci la sută. 

Kilmer înjură printre dinți. 

— Adam, asta-i cea mai... 

— Stai, îl opri şeicul, ridicând capul. Simţi? 

— Ce? 

~ Vântul. 

— Nu simt nimic. 

— Atunci, poate că mi s-a părut. Nici eu nu-l mai simt. 


— Te învârteşti în cerc, Charlie, spuse Grace, luând o 


înghițitură de apă din bidon. Ştiu al naibii de bine c-am mai 
văzut albia asta de râu secat. In ultimele două ore, se abătuse 

de câteva ori tot mai aproape de poalele Munţilor Atlas. La 
naiba, poate căuta apă. Ţi-e sete? Cobori de pe cal şi turnă apă 
în vasul pe care-l adusese cu ea. N-ar trebui să mă plâng. Ai 
făcut o treabă foarte bună, cu toate plimbările astea. Îmi pare 
rău că s-ar putea să fie degeaba. Cred că meteorologul şeicului 
e nebun. Se pare că va trebui să încerc să-l conving pe Marvot 
încă o dată... | 

Charlie ridică atât de repede capul, încât vărsă apa din 
vas. Necheză, cabrându-se. 

— Ce naiba? 

Hope se ridica şi ea pe picioarele dindărăt, cu o lucire 
înnebunită în ochi. 

Spaimă. Erau speriați. 

Iar Charlie se uita spre apus. 

Capul lui Grace se răsuci brusc într-acolo. 

Întuneric. 

Cu un moment înainte, orizontul fusese senin. Acum îl 
învăluia o ceaţă nepricioasă. 

Sirocco. 

Un voal de nisip, întins cât vedeai cu ochii, se apropia cu 
repeziciune. În câteva minute, avea să ajungă la ea. 

Ascunzând-o de Marvot şi de oamenii lui. 

— Hai, Kilmer, şopti Grace. Hai şi salvează-ne. 

Îşi scoase repede bluza pe care o purtase peste tricou şi 
eşarfa cu care-şi legase părul la spate. Cu puțin noroc, Kilmer 
şi oamenii lui aveau să ajungă acolo în câteva minute, dar 
stratul acela de nisip putea să-i înăbuşe dacă-l inhalau, ea sau 
caii. Rupse cămaşa în două şi umezi ambele bucăți. 

— N-o să vă placă, îi spuse ea lui Charlie, apropiindu-se, 
dar trebuie să ai încredere-n mine. Cred că Hope o să mă lase 
să-i fac asta şi ei, dacă te vede. Şi dacă vrei s-o salvăm, va 
trebui să mă laşi s-o fac. 

Nisipul începuse deja să-i înțepe faţa, iar furtuna încă nici 
nu ajunsese la ei. 

Charlie se retrăgea din fața ei. 

— Trebuie să mă laşi să te ajut, Charlie, insistă ea, 
auzindu-şi disperarea în voce. Ai încredere-n mine. 

Armăsarul continua să se retragă. 

Oprindu-se, Grace inspiră adânc. 

— Nu te pot sili să primeşti. Dar eu nu te-am mințit 
niciodată. Niciodată nu ţi-am făcut vreun rău. N-am să-ți fac 
nici acum. 

Calul se opri, privind-o. Coama îi era ridicată de vântul în 
rafale, iar muşchii-i stăteau încordaţi. 

Grace mai făcu un pas. 

— Te rog, Am să-ți pun asta peste ochi şi nas, ca să poți 
respira mai uşor. Şi pe urmă, vom sta împreună până vine 
ajutorul. OK? 

O lăsase să se apropie. Încet, îi petrecu cârpa umedă peste 
ochi şi nas și o înnodă. 

— Foarte bine, spuse ea cu o voce liniştitoare. N-are de ce 
să-ți fie teamă. Acum, am s-o leg şi pe Hope, şi o aduc la tine. 
Vă voi prinde unul de altul cu frânghia, ca să nu vă pierdeţi, 
iar eu am să țin de frânghie, ca să nu vă încurcaţi în ea. Gata, 
nu te mai mişca. 

Ca prin miracol, deşi se foi în loc nervos, Charlie nu se 
repezi. În câteva secunde, Grace puse cealaltă cârpă peste ochii 
şi botul lui Hope şi trecu între ei. 

Nu putea să respire. Nisipul se învolbura de jur împrejurul 
lor, lovind pielea expusă ca mii şi mii de vârfuri de cuțit. 

Grace îşi legă eşarfa peste față şi cuprinse fiecare cal cu 
câte un braţ, îngropându-şi mâinile în coamele lor. 

— Vă rog, nu intrați în panică, şopti ea. O să fie bine. 
Rezistaţi doar şi nu vă speriați. 

Încercă să-i întoarcă, astfel încât să nu stea cu faţa spre 
vânt, care acum sufla cu forța unui uragan. Trebuia să se ţină 

de ei din răsputeri, ca să nu cadă. Să le vorbească. Să le spună 
ceva, orice. Numai să nu-i lase s-o ia la fugă prin furtună, cu 
riscul de a-şi rupe vreun picior. 
Vorbea. Cânta. Recita strofe de pe vremea grădiniţei. 
Kilmer, unde eşti? 


— La naiba, unde e? Mâinile lui Marvot se strânseră pe 
binoclu. N-o văd nicăieri pe curva aia. 

— Sirocco, spuse Hanley. Furtună de nisip. 

— Ştiu că-i furtună de nisip, replică sarcastic Marvot. Vreau 
să aflu cât o să dureze. 

Hanley ridică din umeri. 

-~ O oră. O zi. O săptămână. Din câte ştiu eu, nimeni nu 
poate spune dinainte. 

— La dracu”, Zi-i lui Capriano să se ducă după ea. 

— Dac-o poate găsi. Caii ăia au să intre în panică şi... 

— S-o aducă. 

Hanley dădu din cap şi încercă să deschidă ușa rulotei. 
Vântul o trânti la loc. 

— Rahat. O deschise din nou, cu forța. Trebuie să... 
Telefonul celular începu să sune, şi răspunse. Hanley. Ascultă 
o clipă. Fir-aș al dracu’. Dacă-i lăsaţi să ia puştoaica, sunteți 
morţi. Închise telefonul. Tabăra de la oază e sub atac. 

— Kilmer. 

— Aşa cred şi eu. Poate că nu ştie că Archer e aici. 

— Dar poate că ştie. Poate că e cu ea acolo, chiar 
acum. Marvot stătu un moment pe gânduri. S-ar putea să 
mă fi tras pe sfoară, cățeaua. Părăsim poziţiile şi ne 
întoarcem la oază. Spune-le oamenilor să lase femeia în 
pace şi să pornească spre bază. 

— O laşi aici? 

— Crezi că n-o să se întoarcă să-şi ia copilul? Ne 
concentrăm toată puterea de foc asupra menţinerii controlului 

la bază. Pe urmă, nu va mai trebui decât să aşteptăm ca ea şi 
Kilmer să vină după fiică-sa. 

— Şi folosim fata ca ostatică? 

— A, da. Da” de mine nu-şi bate nimeni joc. Porni motorul 
rulotei. Va avea o surpriză când se va întoarce la bază. O să 
vedem noi cum o să-i placă boarfei s-aibă o fată cu câteva 
degete lipsă. 


Focuri de armă! 

Frankie se ghemui lângă Maestro, în colțul şopronului. 

— E OK, băiatule, şopti ea, cuprinzându-l strâns cu braţele 
pe după gât. N-am să las pe nimeni să-ți facă vreun rău. 

Mânzul fornăi încet, nervos. 

Venea Marvot? 

Am să omor mânzul. 

Şi ar fi făcut-o, îşi spuse Frankie, terorizată. Ar fi făcut-o. 

Ba nu — n-ar fi făcut nimic. Nu-l lăsa ea. 


Alte împușcături. Ce se întâmpla? 
Mama... 


Cerul se întuneca, iar pe lângă ocol se vedea o umbră, un 
om mişcându-se. 

Marvot? 

Vino, mamă. Vino, mamă. Te rog, vino. 


Forţa siroccoului se întețea. 

lar Charlie începea să se cabreze din nou, aproape 
doborând-o pe Grace de pe picioare. 

— Nu. Încă puţin, doar... Vocea îi tremura. Îţi promit o 
să fie... 

— Dă-i drumul. 

Kilmer. 

O năpădi uşurarea. Îşi smuci în jos eşarfa şi-l văzu prin 
vârtejul de nisip înțepător. Nu se distingea decât ca o umbră, 

dar arăta de parc-ar fi venit de pe o altă planetă. Purta o mas 
de scafandru şi un rezervor de oxigen, cu tubul respirato 
atârnându-i pe după gât. 

În spatele lui, mai erau câţiva oameni, dar se aflau prea 
departe ca să-i poată recunoaşte, prin furtuna de nisip. 

Însă, oricine-ar fi fost, îi tulburau pe Charlie şi Hope. 

— Spune-le să se îndepărteze! strigă ea. Şi tu! 

Kilmer făcu un gest, iar oamenii se retraseră. 

— Plec şi eu într-un minut, spuse el, în timp ce-i aplica şi 
ei o mască şi butelii de scafandru. 

— Frankie... Aţi luat-o pe Frankie? 

— Donavan şi Blockman au primit ordine să atace tabăra 
de la bază în clipa când izbucnea furtuna. Trailerul cailor e 
cam la treizeci de iarzi în dreapta ta. Dacă poți urca Perechea 
în remorcă, oamenii şeicului vor avea grijă s-o aducă înapoi la 
tabăra lui. 

— Dă-te la o parte. 


Grace inspiră adânc oxigenul din butelii, apoi trase uşurel 
de funie. Mergem orbeşte, Charlie. Hai, doar puţin. Pe urmă, 
o să se termine. 


Oare avea să vină cu ea sau să se smulgă şi să fugă? 

Charlie se ridică pe picioarele dindărăt. Hope se cabră 
Și ea. 

Rahat. 

Grace smuci din nou, apoi abandonă funia, îi apucă pe 
amândoi de coame şi trase. 

Armăsarul făcu un pas înainte. 

Încă unul, Charlie. Pas cu pas — hai. 

N-ar fi trebuit să dureze mai mult de câteva minute, dar 
fură cei mai lungi treizeci de iarzi din viața ei. 

Îl conduse pe Charlie în susul rampei, apoi se întoarse la 
Hope şi o urcă şi pe ea în remorcă. Vântul plin de nisip sufla 

destul de rău şi înăuntru, dar acolo caii puteau să respire mai 
ușor, Totuşi, preferă să le lase măştile de pânză la nas. Îi bătu 
ușor pe gât. 

— O să vă ducem de aici şi vom avea grijă de voi. Vă 
promit c-o să fiți în siguranță. 

Fugi afară din remorcă şi le făcu semn celor doi oameni 
de la capătul rampei să închidă uşile. 

Kilmer o apucă de braţ. 

— Haide. Trebuie să ajungem la Frankie. 

O străbătu un fior de gheaţă. 

— Ai spus că Donavan s-a dus după ea, îi aminti, alergând 
pe lângă el, spre SUV. N-a raportat nimic? 

— Nu, dar se poate şi să nu fi reuşit să stabilească legătura, 
prin furtuna asta. Siroccoul a lovit aici mai întâi, iar când am 
vorbit cu el ultima oară, încă nu ajunsese şi la oază. E ca o 
pătură întinsă pe o suprafață de o sută de picioare. Îl ştii pe 
Donavan ce bun e. O s-o scoată de-acolo. 

— Nu ştiu nimic, replică Grace, sărind în SUV. Şi nici tu 
n-ai de unde să ştii, aşa că nu mai încerca să mă îmbeți cu apă 
rece şi hai să mergem la ea. Vezi ceva prin vijelia asta? 

— Nu, dar am acoperit motorul şi am instalat un sistem 
GPS de orientare automată spre oază. Porni maşina. Eram sigur 
că n-aveai să aştepţi până o aducea Donavan la noi. 

— Dar tu ai fi aşteptat? Vezi să nu. Ai fi plecat fără mine. 

Kilmer dădu din cap. 

— Pe bune că da. 


Ajunsese la doar câteva mile de oază, când Donavan reuşi 
să intre în contact cu el. 

— Am securizat tabăra. A trebuit să respingem un atac al 
lui Marvot cu haidamacii pe care-i luase cu el ca s-o păzească 
pe Grace. Nu s-au dus după ea aşa cum speram cu toții. Noroc 
că ne-am făcut aici o bază solidă. 


— Frankie? 

— Nu e nicăieri. Am căutat prin toate colţurile. Nu-i în 
tabără. 

— Ce? Trebuie să fie acolo! Făcu o pauză. Doar dacă nu 
cumva Marvot a dus-o într-un alt loc. 

— A dispărut? şopti Grace. 

Kilmer dădu din cap. 

— Vreun semn de ia Marvot? îl întrebă el pe Donavan. 

— Nu, a luat-o la fugă când i-am respins atacul. Dar i-am 
interogat pe câţiva oameni de-ai lui, puţin mai dur. Au zis că 
fetiţa era în cortul ei. 

— Nu intra în panică, îi spuse Kilmer lui Grace. Marvot 
nu-i acolo. Gărzile credeau că Frankie încă mai era în 
cortul vostru. 

— Nu-mi spune să nu intru-n panică, răspunse ea, cu vocea 
tremurându-i de spaimă. Putea să dea un telefon şi să ordone 
s-o omoare. Ce ştim noi, s-ar putea să fie îngropată în nisip, 
pe undeva... 

— Donavan şi Blockman au atacat fulgerător, în clipa când 
a izbucnit furtuna. Toată acțiunea s-a încheiat în câteva minute. 
N-ar fi avut timp. 

Poate. Gândul era prea insuportabil, aşa că Grace încercă 
să imagineze un scenariu alternativ. 

— Spune-i lui Donavan să se ducă să vadă ce face mânzul, 
în șopron. Să se uite dacă mai trăieşte. Marvot a ameninţat c-o 
să-l omoare. 

— Perfect. 

Kilmer îi transmise mesajul lui Donavan. 

Trecură cinci minute chinuitoare, înainte ca Donavan să 
revină la telefon: 

— Nici urmă de mânz. M-am uitat peste tot. 

— Nici urmă de mânz, îi repetă Kilmer lui Grace. 

— Dumnezeule... murmură ea. A luat mânzul. 

— Ce? 

— Se temea c-o să-l omoare. Probabil că împuşcăturile au 
speriat-o şi a fugit cu el. 

— Pe furtuna asta? 

Cu o mişcare spasmodică, Grace dădu din cap. 

— E topită după mânzul ăla. Spune-i lui Donavan să-ncerce 
să se ia după... Îşi trecu degetele prin păr. Iisuse, nu este posibil 
să existe niciun fel de urme. Cu tot nisipul ăsta... Ar putea să 
moară în pustiu. 

— O s-o găsim, Grace. 

— Da, o s-o găsim. La altceva nici n-ar fi suportat să se 
gândească. E o fată deşteaptă. Nu s-ar fi dus orbeşte în deşert, 
fără să se pregătească, oricât de speriată ar fi fost. Trebuie 
doar să ne gândim la o cale de a-i da de urmă. 

— Imediat ce furtuna mai slăbeşte puţin, luăm elicopterul 
şi-o să căutăm... 

Parbrizul se sparse, iar un glonț intră în spătarul de piele 
al fotoliului din dreapta. 

— Rahat! Jos! Kilmer călcă pe frână şi se rostogoli afară, 
pe portiera de lângă volan. Stai aici. 

Din ce direcţie venise glonțul? 

O altă împuşcătură răscoli nisipul, chiar în fața lui. inta 
era prea precisă. Trăgătorul se afla într-un loc protejat şi putea 
să vadă bine când ochea. O rulotă sau un SUV? Iar oamenii 
lui Marvot n-ar fi tras decât la ordin. 

— Credeai c-am să mă dau bătut, Kilmer? Glasul lui 
Marvot. E doar o retragere temporară. Ştiam c-aveai să vii 
după copil, şi n-a trebuit decât să aştept. Ascultă, Archer, încă 
mai putem ajunge la o înțelegere. Crezi că eşti în siguranță, că 
fata e-n siguranță? N-o să fiți în siguranță niciodată. Dă-mi 
ceea ce vreau, şi fata rămâne în viață. Dacă nu lucrezi cu mine, 
o să muriți amândoi, şi pe urmă va muri şi ea. Îți jur pe 
mormântul tatălui meu. Nu e decât o chestiune de timp. 

— A sosit momentul, murmură Grace. 

Kilmer o văzu culcată lângă el, cu o puşcă în braţe. Nu fu 
surprins. Grace n-ar fi stat ascunsă în SUV. 

— Nu disting nimic. Tu vezi ceva? 

— Nu. Apoi, când vântul îşi schimbă direcţia, întrezări 
rulota. Aia-i ţinta. La ora trei. Întăriri nu văd. Eu am să-l ţin 
ocupat. Tu ia-l prin învăluire şi găureşte-i rezervorul de 
benzină. Vreau să-l văd cum se frige de viu, nemermnicul. 

Nu-i aşteptă răspunsul, ci se ridică şi o lă la fugă în zigzag 
peste dune. 

Gloanţe. 

Aproape. 

Foarte aproape. 


Să ajungă în spatele rulotei... 
Grace se târa printre dune, urcându-le în patru labe şi 


lăsându-se să alunece pe burtă la coborâre. 

Auzea focuri de armă. 

Fugi, Kilmer. 

Dar cum ar fi putut să fugă prin nisipul ăla atât de gros? 
Ea de-abia putea să se târască. Se scufunda, se scufunda tot 
mai adânc, şi... 

— L-am ras, Hanley! 

Glasul lui Marvot, răguşit, triumfător. Şi înfiorător, fiindcă 
despre Kilmer vorbea. Probabil că unul dintre acele gloanţe îl 
nimerise. 

Apoi, un șir de obscenități. 

— Nu, tot viu e, Iar s-a ridicat. Încă o detunătură. Cum 
naiba... Şi femeia unde-i? 

În spatele tău, bestie. 

Grace ochi cu grijă rezervorul rulotei. 

În spatele tău, pui de cățea. 

Apăsă pe trăgaci. 


Rulota explodă, într-o vâlvătaie de flăcări şi metal! 

Grace îşi îngropă trupul şi capul în nisip, pe când schijele 
aruncate de explozie zburau în toate direcţiile. 

Când ridică privirea, flăcările epavei erau înăbușite deja 
de lipsa oxigenului din cauza furtunii. Dar nu încăpea nicio 
îndoială că explozia îi ucisese pe Marvot şi pe cine-o mai fi 
fost în rulotă. Nimeni n-ar fi putut scăpa cu viață dintr-un 
asemenea infern. 

— Bine ţintit. Kilmer venea spre ea, şchiopătând. Dar nu 
mi-ar fi stricat să ajungi în poziţie puţin mai devreme. 

O străbătu uşurarea. 

— Mi-a fost teamă... Trebuia să... Se întrerupse. E mort. 
Marvot e mort. 

— Perfect. Păcat că nu s-a chinuit puţin mai mult. Ca la 
vreo treizeci, patruzeci de ani, aşa... 

Grace închise ochii, înțelegând dintr-odată. Toţi acei ani 
de fugă şi spaimă se terminaseră. Dispăruseră în fracținea de 
secundă a exploziei. 

Ba nu, încă nu se terminaseră. Fiindcă faptele lui Marvot 
continuau să trăiască. Din cauza lui rătăcea Frankie prin furtuna 
aceea de nisip. Chiar şi de dincolo de moarte, încă mai putea 
s-o ucidă, 

— Frankie. 

— Mda, ştiu. Kilmer şchiopăta înapoi spre SUV. O să ne 
ducem la oază şi organizăm un grup care s-o caute. 

— Stai, îl ajunse ea din urmă. Stai jos şi lasă-mă să-ţi 
bandajez piciorul. Sângerează? 

— Nu prea mult, răspunse el, fără să se oprească. Şi 
n-avem timp. 

— Dacă sângerează cât de puţin, trebuie să fie bandajat. 
N-o să-mi ia decât un minut. 

— Ți-am mai spus. Ajunsese la SUV şi încerca să se urce 
la volan, cu mişcări îngreunate. Nu e important. 

— Ba e foarte important, insistă ea, împingându-l spre locul 
din dreapta. Şi am să conduc eu. 

Se aşeză la volan şi luă de pe bancheta din spate trusa de 
prim ajutor. 

— Nu mai face pe martirul. Nu-ţi stă bine. 

Îi tăie pantalonul și-l desfăcu, pentru a-i dezvălui rana. 
Glonţul trecuse prin carne, dar sângera mai mult decât 
spusese el. 

— Pe oricare om din echipa ta l-ai muştrului, dacă ar ignora 
o rană. 

— Trebuie să ajung la Frankie. Buzele i se arcuiră. Mă mir 
că vrei să-ți pierzi timpul cu mine, fie şi doar un minut... 

— Nu e nicio pierdere, spuse ea, aplicându-i un bandaj cu 
presiune. Când e vorba de tine, fiecare minut e prețios. 

Kilmer rămase nemișcat. 

—Zău? 


Terminând de pus bandajul, Grace se întoarse și porni 
motorul. 
—Zău. 


Donavan ieşi din cort, venindu-le în întâmpinare, când 
SUV-ul intră în oază. 

=, Frankie nu-i nicăieri. I-am trimis pe Vazquez şi 
Blockman să caute orice urme. Nimic. Nici măcar nu ştim în 
ce direcție a luat-o. Se uită la Grace. Îmi pare rău... Doamne, 
ce rău îmi pare... Dacă stătea pe loc şi atât, am fi cules-o fără 
nicio problemă. 

— Îi era frică pentru mânz, spuse Grace, sărind jos din 
SUV. Trebuie s-o găsim, Donavan. 

— Am organizat deja încă o expediție de căutare, spuse el, 
ridicând privirea spre cer. I-am dat lui Blockman una dintre 
balizele alea GPS pe care le-a adus Kilmer, şi vom şti dacă o 
găseşte. Furtuna a început să slăbească, dar încă nu putem 

risca să decolăm cu elicopterul. La naiba, Kilmer, meteorologul 
lui Adam nu ţi-a spus şi cât o să dureze? 

— Nu, răspunse Kilmer, coborând şi el din SUV. Dar dacă 
pot lua legătura cu Adam, trebuie să-l sun şi să-l chem aici cu 
toţi oamenii lui, ca să ne ajute. Porni spre cort. ÎI voi întreba şi 
dacă lui Hassan a început să-i treacă durerea de dinți. 

— Şchiopătezi, constată Donavan. Ai avut probleme? 

— Marvot, răspunse Grace. Şi trebuie să-i spele cineva 
piciorul și să i-l bandajeze din nou, înainte de a porni iar 
la drum. 

— Marvot, repetă Donavan. Şi pot să sper că l-aţi lichidat 
pe ticălos? 

— E mort. Grace l-a expediat pe lumea cealaltă, spuse 
Kilmer, intrând în cort, 

— Excelent, o felicită Donavan. Măcar atâta lucru a ieşit 
ca lumea. 

Pe moment, Grace nu vedea nimic ca lumea în jurul ei. 
De ce nu înceta odată furtuna? 

— Eşti sigur că niciunul dintre oamenii lui Marvot n-a 
văzut-o pe Frankie plecând? 

— Îți garantez că mi-ar fi spus. Dacă furtuna slăbeşte 
îndeajuns, ridicăm de la sol elicopterul şi-o s-o putem găsi 
imediat. 

— Nu mai putem aştepta, insistă Grace, strângând pumnii. 
E doar o fetiță. Ar putea să moară acolo, în pustiu. 

— Ştiu, ştiu. Pornim iar în altă direcție, imediat ce echipa 
se întoarce la tabără. 

/ Şi probabil tot nimic n-o să găsiţi, replică ea în sinea ei, 
chinuită. Deşertul era imens. Şi totuşi, în furtuna aceea, Frankie 
şi mânzul puteau fi la doar câteva mile distanţă, fără ca ei să-i 
vadă. Gândeşte. Trebuie să existe o cale. 

Incremeni. Poate că exista... 

Se îndreptă spre cortul unde intrase Kilmer. 

— Anunțaţi-mă când se întoarce echipa de căutare. 

Echipa de căutare reveni la tabără peste douăzeci de 
minute. 

Frankie nu era cu ei. 

Grace îi privea pe oamenii răvăşiți, jerpeliți, de 
nerecunoscut, venind spre oază. Nici nu se așteptase la altceva, 
dar panica i se intensifica, totuşi. Cât timp putea Frankie să 
supraviețuiască acolo? 

— A venit Adam, Grace, spuse Kilmer din spatele ei. 

Se întoarse spre el. 

- l-a adus? 

— Da, răspunse el, cu buzele crispate. E o nebunie. N-o să 
meargă. 

— Ba s-ar putea să meargă. Altă soluție nu-mi trece prin 
minte. Furtuna slăbeşte, dar e încă intermitentă: încetează şi 
reîncepe cam o dată la fiecare zece minute. Nu vreau să mai 
aştept afurisitul ăla de elicopter. Se întoarse şi pomi spre grupul 
de oameni adunaţi lângă ocol. Care e şeicul vostru? 

— Fac eu prezentările, interveni Kilmer, ajungând-o din 
urmă. Grace Archer, Şeic Adam Ben Haroun. 

Omul care se întorsese cu fața spre ea era înalt şi oacheş, 
în vârstă de aproape patruzeci de ani. Avea un chip interesant, 
cu trăsături mai degrabă occidentale decât din Orientul 
Mijlociu. Se înclină. 

— Încântat de cunoştinţă, şi regret că s-a întâmplat în 
împrejurări atât de triste. Oamenii mei vor face tot posibilul 
pentru a găsi fetița. 

~ Mulţumesc. Privirea i se îndreptă dincolo de el, spre 
trailerul cailor. Şi vă mulțumesc şi pentru că aţi adus caii. 

Şeicul ridică din umeri. 

— Ajutoarele mele s-au bucurat să scape de ei. Nu ştiau 
cum să-i dea jos din remorcă. Nu că oamenii mei n-ar fi 
pricepuţi, dar aceşti cai sunt... altfel. 

— Am să-i scot eu din remorcă. 

— Şi de ce...? 

-Îi voi lăsa să încerce s-o găsească pe Frankie. 

— Pe furtuna asta? 

— Nu mai e chiar atât de rea. Când se opreşte, când începe 

„„ Kilmer v-a întrebat despre glugile de protecţie? 

Ben Haroun dădu din cap. 

— Ați avut dreptate. Întrucât trăim în deşert, uneori trebuie 
să folosim dispozitive construite special, pentru a le proteja 
cailor ochii şi alte orificii — deşi pe o asemenea vreme preferăm 
să nu ne deplasăm deloc. 

Dar acela era un trib nomad, astfel încât împrejurările când 
călătoria devenea inevitabilă erau fireşti. Grace primise tocmai 
răspunsul dorit. 

— Şi ați adus două cu dumneavoastră? 

— Da, dar cailor nu le plac. Îi fac să transpire. Probabil vor 
intra în panică şi-i veți pierde şi pe ei. 

— N-au să intre în panică. Voi lucra eu cu ei. Voi fi cu ei tot 
timpul. Spera să spună adevărul. Caii fuseseră la un pas de 
panică, înainte de a-i urca în remorcă. Trebuie să-mi asum 
acest risc. Fiica mea l-a luat cu ea pe mânzul iepei. Sper ca 
instinctul să-i conducă spre mânz. Am auzit că s-au mai 
întâmplat asemenea lucruri. 

— Să-i conducă? repetă Kilmer. Vorbeşti despre amândoi? 
N-ai nevoie decât de iapă. 

— Aşa am crezut şi eu la început, dar au fost împreună 
toată viața. Ei sunt Perechea. Fără el, iapa devine nervoasă. 
Nu pot fi sigură cum ar reacționa dacă-i dau drumul de 
una singură. Deschise uşa trailerului şi coborî rampa. Şi 
nu pot nici să stau aici, lungindu-mă la vorbă. Trebuie să-i 
pregătesc de plecare. Slavă Domnului, nisipul nu mai 
înțeapă atât de rău. 

— Vin şi eu cu tine, spuse Kilmer. 


— Ba nu vii nicăieri. Pentru ei, eşti un străin. Ți-am spus 
că şi aşa vor fi destul de nervoşi. Vreau să se concentreze 
asupra lui Frankie şi a mânzului. Dă-mi o baliză GPS şi, când 
îi găsesc, ai să mă poți localiza. Pomi în sus pe rampă. Şi între 
timp, Donavan şi Robert pot să plece cu altă echipă, încercând 
să-i găsească la rândul lor. Trebuie să ne folosim toate 


— Şi eu să stau cu mâinile-n sân? Nici nu mă gândesc. 

— Fă ce vrei, dar cu mine n-ai să vii. Chiar dacă n-ai € 
rănit la picior, tot m-ai încurca. 

Intră în remorcă. lisuse, cât de mult ar fi vrut să-l ia cu ea! 
Era speriată, iar el o ajuta întotdeauna să se simtă mai puternică. 
Şi se săturase să tot stea singură. Se săturase să stea fără el. 

Ei bine, în situaţia asta era nevoită să acționeze singură. 
Doar cu Charlie şi cu Hope. Aşa că nu-i rămânea decât să 
pornească. 

Mângâie uşor gâtul armăsarului. 


Bună, Charlie. Nu mă aşteptam să te revăd atât de curând, 
dar avem o problemă... 


Vintu se întețea din nou. Îi era greu să respire. De cât 
timp umbla prin furtună? 

De câteva ore? 

Probabil că nu. Era posibil să fi plecat din oază chiar foarte 
recent. Însă i-ar fi fost greu să spună. Parcă ar fi intrat într-o 
deformație temporală. 

Respirația sacadată a lui Charlie răzbătea prin masca de 
plastic transparent ce-i acoperea ochii și nasul. Era deschisă 
în partea de jos, pentru a lăsa să circule aerul, dar acesta era 
încă plin de nisip. Hope părea să facă față puțin mai bine. 

Charlie se opri şi îşi înălță capul. 

Mergi mai departe, Charlie. Unde naiba e instinctul ăla 
minunat? Trebuie să-i găsim. 

Dintr-odată, Charlie porni înainte. Apoi coti în altă direcție 
şi grăbi pasul. Hope îl urmă numaidecât. 

Nu aşa e normal. De data asta, Hope ar trebui să conducă. 
Ea e mama, fir-ar să fie. 

Dar Hope era obişnuită să-l urmeze pe Charlie. Grace nu 
putea decât să se roage că avea să-şi afirme autoritatea când i 
se activa instinctul matern. 

Pe creasta acelei dune, stratul de nisip adus de vânt era 
mai gros, însă ea era dezorientată şi nu-şi putea da seama cât 
de aproape se aflau de panta dunei. 

Charlie alunecă, derapă, se redresă. Grace abia reuşi să se 
țină în spinarea lui, fără să cadă. 

Hope necheză nervoasă. 

Şi mie mi-e fiică. Parcă ne-am fi pierdut în iad. Dar dacă 
eu sunt atât de speriată, oare cum s-o fi simțind Frankie? 

Acum Charlie cobora, drept în josul pantei, alunecând, 
derapând, smucindu-se. 

La a treia smucitură, Grace fu catapultată peste capul lui. 

Beznă. 

Scutură din cap, încercând să se dezmeticească, şi fu cât 
pe ce să verse. 

— Charlie? 

Nu-l vedea nicăieri. Nu putea să vadă nimic altceva decât 
nisip şi un întuneric intermitent — când mai dens, când mai 
slab. Să scoată baliza de semnalizare din buzunar... Să apese 
pe buton... Să-i spună lui Kilmer unde era... 

Nu lipsi mult să zbiere, când încercă să-şi mişte brațul 
drept. Ceva era în neregulă cu umărul... 

Cotrobăi cu mâna stângă până găsi baliza şi apăsă pe buton. 
Vino să mă iei, Kilmer. Am încurcat-o. Acum totul depinde de 
tine. Tu trebuie s-o găseşti pe Frankie. 

— Charlie! 

Acolo era, la doar câțiva paşi, cu Hope în spatele lui. 

Încercă să se ridice în capul oaselor, apoi căzu la loc, când 
o străbătu durerea. Trase adânc aer în piept şi aşteptă ca durerea 
să treacă. Nu putea lăsa caii singuri şi neajutoraţi, când ea 
însăși era neajutorată. Puteau să intre în panică şi să se rănească. 
Furtuna slăbise din nou îndeajuns pentru ca nisipul să nu mai 
amenințe cu orbirea, fiind doar neplăcut de înțepător. Se târî 
spre Charlie şi, încet, se săltă în genunchi. Încă un minut, şi 
reuşi să se ridice în picioare. Controlă cât de sigur era prinsă 
masca de plastic pe faţa lui, apoi făcu acelaşi lucru şi cu Hope. 

Acum sunteți de capul vostru. Întoarce-te la ocol, Charlie. 
Du-o pe Hope acasă. 

Calul nu se mişcă. 

Întoarce-te la ocol. Ce mai aştepţi? 

Necheză şi nu se mişcă. 

Du-te! 

În sfârşit, se întoarse şi, după un moment, amândoi 
dispărură dincolo de vălul de nisip. 

Grace se culcă la loc, îngropându-și capul în îndoitura 
braţului stâng. 

— OK, Kilmer, unde eşti? 

Şi tu, Frankie, puiule — tu unde eşti? 


— Grace! 

— Aici... se chinui ea să se ridice într-un cot. Aici sunt, 
Kilmer! 

Dintr-o dată, ajunse lângă ea, îngenunchind. 

— Ce s-a întâmplat? 

— Am făcut-o de oaie. O prostie. Am căzut... Trebuie s-o 
găseşti pe Frankie. Caută prin zona asta. Charlie se purta ca şi 
cum ar fi reperat o direcție, chiar înainte să cad. Grăbeşte-te. 

— Donavan şi Blockman sunt chiar în spatele meu, cu toată 
echipa. Unde te-ai lovit? 

— La umăr, cred. I-ai văzut pe Charlie şi Hope? I-am trimis 
înapoi la oază. Charlie e deştept, şi speram să înțeleagă şi să... 

— Nu i-am văzut. Care umăr? 

— Dreptul. 

Îi pipăi braţul, apoi umărul. 

— Nu cred că ţi l-ai fracturat. Cred că a ieșit doar din 
articulație. 

— Atunci, pune-mi-l la loc şi lasă-mă s-o caut pe Frankie. 

Kilmer clătină din cap, ridicându-se în picioare. 

— Cred că pe-asta am s-o las în seama lui Donavan. 

ÎI privi fără să-i vină a crede. 

— Ce? 

— M-ai lăsat la tabără şi ai plecat de una singură. Te-am 
lăsat, fiindcă argumentele tale aveau sens. Dar acum 
argumentele alea nu mai fac nici două parale. N-am să te las 
să şchiopătezi prin deșert, chinuită de durere, când la fel de 
bine ca tine pot să caut şi eu. Porni în susul dunei. Am să-i 
spun lui Donavan că te-am găsit şi, când îmi găsesc fiica, am 
să te anunț. Din mers, îi mai aruncă o privire peste umăr. E 
fiica mea, Grace. Nu voi lăsa să-mi scape şansa de a o salva. 
Îmi aparţine şi mie. 

— Lua-te-ar drac”, Kilmer. Drege-mi umărul. 

Nu-i răspunse. Ajunsese deja la jumătatea dunei. 

— La dracu”. La dracu. La dracu”. 

Simţea cum lacrimile îi înțepau ochii. Îi venea să-l omoare. 

— Donavan! strigă ea. Donavan! 


Pe culmea dunei, Kilmer dădu peste Donavan. 

— Grace are un umăr dislocat. Pune-i-l la loc în articulaţie, 
da” nu te grăbi. Va avea dureri destul de mari, şi vreau s-o 
găsesc pe Frankie înainte de a trece prin calvarul ăsta. Apoi se 
întoarse spre Blockman. Grace credea că s-ar putea să existe 
o şansă ca Frankie să fie prin zona asta. Ia-o spre est, cu 
Vazquez, iar eu mă duc spre vest. 

— Eu sunt cel care va trece printr-un calvar, strigă Donavan 
după el. Va şti că trag de timp. 

— Probabil. Vezi ce faci. 

— Canalie. Donavan tăcu o clipă. Succes, Kilmer! 

— Mersi. 

Succes. Avea nevoie de tot norocul pe care putea să-l ceară, 
să-l împrumute sau să-l fure. O fetiță atât de mică, să aibă o 
influenţă atât de puternică asupra tuturor... Pe furtuna aceea i 
s-ar fi putut întâmpla orice, şi niciodată în viaţa lui nu-i fusese 
mai frică. 

Nu, nu era adevărat. Când o văzuse pe Grace zăcând pe 
nisip, rănită, se speriase şi mai îngrozitor. 

Las-o pe Grace. Ea e în siguranță. 

Gândeşte-te la Frankie. Pe Frankie s-o găseşti. 

Grace spusese că putea fi undeva prin apropiere. Se ruga 
la toți sfinții să aibă dreptate. Din furtună nu mai rămăsese 
acum decât un voal subțire de nisip şi praf, dar încă se mai 
putea să n-o găsească. 

Strig-o. Strig-o încontiram 

Îşi scoase masca de pe faţă. 

— Frankie! Frankie, răspunde-mi! 

Niciun răspuns. 

— Frankie! 


— Frankie! 

Dumnezeule, avea glasul spart şi răguşit. De cât timp îi 
tot striga numele? De cincisprezece minute? De treizeci? Gâtul 
îi era uscat şi-l durea de la nisipul pe care-l inhalase. 

— Frankie! Poate că nu-i putea răspunde. Poate era rănită, 
sau... Frankie! strigă el iar, disperat. Eu sunt, Jake! 
Răspunde-mi! 

Niciun răspuns. 

— Frankie! 

Un sunet slab se auzi prin şuieratul vântului. 

Kilmer împietri. Un țipăt? 

— Frankie? 

Sunetul răsună din nou, la stânga, în josul dunei. 
| Şi nu era un glas omenesc. 

Era un nechezat, țipătul unui cal. 

Iar Frankie luase cu ea mânzul. 

Kilmer cobori duna, alunecând şi patinând. 

De ce nu-i răspunsese Frankie? Dacă era conştientă, 
trebuia să-l fi auzit. Ajunsese chiar deasupra ei. Sau poate că 

Frankie nu era acolo. Poate că mânzul se pierduse de ea. 
Hristoase, nici nu voia să se gândească la asta... 

— Frankie! 

Apoi văzu grămada acoperită cu pătura, în nisip, la 
poalele dunei. 

— Rahat! 

Ajunse acolo în câteva secunde. Smulse pătura. 

Frankie zăcea ghemuită lângă mânz, cu brațele în jurul 
lui. Avea fața palidă şi plină de nisip, şi-şi ținea ochii 
strâns închişi. 

Vie? 

Ochii i se deschiseră încet. 

— Jake? 

Dumnezeule. Gâtlejul îi era atât de comprimat de emoție, 
încât nici nu putea vorbi. Dădu din cap, smucit. 

Fetiţa se aruncă în brațele lui. 

— M-am gândit că se putea să fie Marvot. Vrea să-i facă 
rău mânzului. 

— Ştiu. 

Frankie începu să se zbată. 

—~ Mă strângi prea tare. Nu pot să respir. 

— lartă-mă, se scuză el, cu glasul frânt. Nu mă pricep la 
Situaţii din astea. Și am fost puţin cam îngrijorat pentru tine. 
Şi mama ta la fel. Acum trebuie să ne întoarcem imediat la ea. 

— E OK? Se temea că Marvot o să... 

— Marvot n-o să ne mai supere niciodată. lar mama ta e 
bine. S-a rănit puțin la umăr, căutându-te, dar nu e nimic serios. 
Hai, să te iau de-aici. 

Apăsă pe butonul balizet. 

— Mânzul e bine? 

— Minunat. Apoi, făcu o grimasă. Dar Maestro încă nu-i 
prea deștept. Nu voia să stea sub pătură. Îi tot spuneam că 
trebuia să se ascundă, dar cred că n-a înţeles. Aș fi vrut să fie 
mama aici. 

Mânzul încerca să se ridice în picioare. 

— Uite, vezi? îi arătă ea, dezpustată. 

— Cel puţin, a avut destulă minte ca să mă anunţe că 
aici erai. 

— A, ăla nu era mânzul. Charlie a fost. 

— Charlie? 

— Charlie şi Hope. Uite-i acolo, arătă ea cu capul spre 
stânga. Au venit acum o oră şi ceva. Ce-au făcut, au fugit? 

— Nu, n-au fugit... 

Da, acum putea să distingă și Perechea, prin pâcla de nisip. 
Vântul de furtună încetase în sfârşit, slavă Domnului. 

— Te căutau. 

— Ştii, m-am gândit eu. Charlie stătea acolo, în fața noastră, 
ca şi cum ar fi făcut de strajă. Şi lui nici nu-i prea place de 
mine. Dar poate că avea grijă de mânz. Ştii, e tatăl lui. Cred că 
asta contează cu ceva. 

Kilmer o ridică în picioare şi începu s-o scuture de nisip. 
Nu că folosea cine ştie cât... 

— Poți fi sigură de asta. 


Baliza lui Donavan începu să semnalizeze în timp ce 
termina de legat eşarfa pentru susținerea brațului lui Grace. 
Încremeni o clipă, apoi o privi. 

— Ăsta-i Kilmer. Trebuie s-o fi găsit pe Frankie. 

Grace îi dădu mâna la o parte şi se chinui să se ridice în 
picioare. 

| — Să mergem. 

Donavan dădu din cap. 

- Da’ o să aibă multe ajutoare. Toţi oamenii din echipă și 
mulți dintre oamenii lui Adam vor năvăli peste dune, când au 
să vadă semnalul. 

— Să mergem. 

— Mă gândeam doar să-ți spun. Încercă s-o ajute să urce 
duna, dar Grace îl respinse. Chiar dacă n-ai chef să mă asculți. 
— N-am chef să ascult pe nimeni, numai pe Frankie. 

— O să ţi-o aducă, Grace. 

Ştia şi ea asta, dar îngrijorarea o chinuia prea tare. O 
găsiseră pe Frankie, dar era cumva rănită? Nu voia să se 
gândească dincolo de această posibilitate. 

— Nu va fi nevoie s-o aducă la mine. Mă duc eu la ea. 

— Atunci, lasă-mă să te ajut. 

Fusese furioasă, frustrată şi revoltată pe el, dar acum nimic 
din toate astea nu mai conta. Trebuia să ajungă la Frankie. 
Dădu din cap. 

- Da, Donavan, ajută-mă să ajung la ea. 


Zece minute mai târziu, o văzu. 

Mai întâi o auzi, iar peste câteva momente o distinse prin 
ceața de nisip. Şedea pe umerii lui Robert Blockman, cu gura 
şi nasul acoperite de o eșarfă. Kilmer mergea pe lângă ei. 

— Bună, mamă! îi făcu Frankie cu mâna. Robert m-a luat 
în cârcă. l-am spus că puteam să merg şi pe jos, dar el a zis că, 
probabil, sunt destul de obosită. 

— Şi nici nu s-a gândit dinainte să-şi aducă un cal pe care 
să-l călărească, zâmbi Kilmer. Dar Blockman e bun ca animal 
de povară — mușchi cât încape, şi creier, ioc. 

Robert râse. 

— Eu cel puţin n-am fost împuşcat, cum ai păţit tu, de 
data asta. 

Glumeau, îşi dădu seama Grace, cu uimire. Ea era atât de 
sfârşită, încât avea impresia că se desfăcea în bucăţi, iar lor le 
ardea de râs. 

— Pune-o Jos, Blockman, spuse Kilmer, privind fața lui 
Grace. Ía şi tu o pauză, un minut, două. 

Cu grijă, Robert o cobori pe Frankie de pe umeri. 

— Oricum, trebuie să mă duc să văd dacă vin şi caii 
după noi, spuse el, şi porni cu paşi mari, înapoi în direcția 
din care veniseră. 

— Mda, dar Maestro părea să ne urmeze fără nicio 
problemă, şi cred că Charlie nu se îndepărtează ce el. 

Deodată, zărind umărul bandajat al lui Grace, fetița se 
încruntă. 

— Eşti OK, mamă? 

Dintr-un salt, Grace străbătu distanţa care le mai despărțea 
ŞI căzu în genunchi în faţa ei. 

— Minunat, şopti ea cu voce răguşită, în timp ce o cuprindea 
pe Frankie cu braţele, îngropându-şi faţa în părul ei. Măi... 
M-ai speriat îngrozitor... Niciodată să nu mai fugi aşa de la 
locul tău... 

— Trebuia să apăr mânzul. Mi-ai spus, când s-a născut, că 
treaba mea e să am grijă de el. O strânse pe Grace în braţe cu 
putere, apoi făcu un pas înapoi. Am luat o pătură şi ne-am 
acoperit cu ea, ca să ne ascundem. Mânzul era destul de agitat, 
dar am reuşit să-l liniştesc cu vorba. Strâmbă din nas. Nu la 
fel ca tine. Dar ştia că-l iubeam, şi cred că a ajutat şi asta. 

— De obicei, ajută. Se uită peste umărul lui Frankie, la 
Kilmer. N-a pățit nimic? 

— E puţin deshidratată, dar cam atâta tot, răspunse el. Şi 
mai e şi foarte obosită. Cred c-o să doarmă bine la noapte. 
SUV-ul e parcat pe drum. Hai să mergem acolo şi s-o ducem 
înapoi la oază. Ce-ţi face umărul? 

— Nu prea grozav, răspunse Donavan. Şi nici tempe- 
ramentul. Îi zâmbi lui Frankie. Probabil, va trebui să pui o 
vorbă bună pentru mine. Ce zici? 

— Cu ce-ai greșit? îl întrebă Frankie. 

— I-am pus prea încet bandajul. Voia să vină după tine. 

— Jake m-a găsit, mamă. L-a auzit pe Charlie. 

— Pe Charlie? 

— A zis că Charlie a stat de pază lângă ea şi mânz, spuse 
Kilmer. Crede că îl păzea cu adevărat pe Maestro, fiindcă el e 
tatăl lui. I-am spus că s-ar putea. Zâmbi. Taţii au un sentiment 
cu totul special pentru progeniturile lor. 

— I-am găsit! anunță Robert, făcându-şi din nou apariţia. 
Vin încoace. Dar mânzul ăla nu se grăbeşte deloc. | 

-— E mic, îi luă apărarea Frankie. Putem să-l luăm în SUV? 

— Nu cred că ar fi o idee foarte bună, spuse Grace. N-ar | 
avea loc. Şi, probabil, vrea să stea cu mama lui. 

Fetița se încruntă. 


— Atunci, am să vin şi eu pe jos cu el. E responsabi- 
litatea mea. 


— Ba nici să nu te gândeşti, i-o reteză Grace. Vreau să 
pleci cât mai repede din deşertul ăsta şi să te întorci la oază. 

Frankie îşi repezi bărbia înainte, sfidător: 

— Când o să iasă şi mânzul din deşert. 

— Frankie... 


— ÎL trimit eu pe Blockman să escorteze caii înapoi la tabără, 
propuse Kilmer. 


— Cine, eu? se strâmbă Robert. Pot să-ncerc, dar cred că 
mai de ajutor ar fi Vazquez. 

— Trebuie să am grijă de Maestro, repetă Frankie. 

— Cât mai avem de-aici până la tabără? se interesă Grace. 

— Patru mile, răspunse Kilmer. Prea mult ca să meargă pe 
jos, după toate prin câte-a trecut. Până la drum avem două 
mile. Putem să aducem un trailer, imediat ce ajungem la tabără. 

— Nu la Frankie mă gândeam, spuse Grace, zâmbindu-i 
fiicei sale. Ai dreptate, mânzul e responsabilitatea ta, dar de 
Charlie şi Hope eu răspund. l-am adus în deşert ca să te 
găsească, şi şi-au făcut datoria. Nu i-aş putea lăsa aici, fără 
nimeni în care au încredere ca să-i aducă înapoi la ocol. 

Frankie dădu din cap. 

— Atunci rămânem amândouă. 

— Ar fi o prostie să stăm amândouă. Poţi să verifici trailerul, 
când ajungi înapoi la tabără, ca să te convingi că e-n regulă. 
Ar fi de mare ajutor. 

Fetiţa refuză din nou. 

— Frankie, ţi-ai făcut treaba. Datorită ție, acum Maestro e 
în siguranță. E timpul să te mai gândeşti şi la oamenii ăştia 
care v-au căutat atâta, pe tine şi mânzul. Nu vor avea linişte 
până nu vor şti că ai ajuns cu bine în tabără. 

— Dar nu vreau să... Oftă. OK. Mă duc şi verific rulota. 
Dar am să mă întorc cu Jake. Se răsci spre Kilmer. Trimite pe 
cineva cu mama mea, s-o ajute. Nu vor putea să se atingă de 
Charlie şi de Hope, dar nu vreau să rămână singură. 

— Nici eu, spuse el încet. Dacă rămân eu, îţi convine? 
Donavan poate să te ducă la tabără şi să aducă trailerul. 


Frankie îl privi un moment nehotărâtă. 
— Îmi convine. 
— Excelent. 


Kilmer o îmbrățişă scurt, apoi se întoare spre Donavan. 
— Atunci, voi trei, luaţi-o din loc. Ar fi foarte bine dacă aţi 
putea scoate trailerul ăla pe drum până ajungem noi acolo. Se 
întoarse spre Grace, în timp ce Blockman, Donavan şi Frankie 
porneau la drum. Îi putem grăbi puţin pe caii ăia, în vreun fel? 
— N-aş crede. Cel mai probabil, le e sete şi-i ustură 
toate orificiile. Asta înseamnă că şi dispoziţia le e destul 
de usturătoare. Blockman a verificat măştile alea pe care 
li le-am pus. 
— Le-am verificat eu. Cu multă prudență. 
— Atunci, am să le mai verific o dată. Ridică privirea spre 
cer, Parcă s-a mai luminat. Trece, în sfârşit? 
— Greu de spus. Dar s-a potolit mult vântul, spuse Kilmer, 
uitându-se înapoi, în lungul drumului. 

— Cred că văd Perechea. 

— Charlie şi Hope, îl corectă ea. 

— Tot aia e. 

— Nu etot aia. A găsit-o pe Frankie. Numele de „Perechea“ 
îi face să rămână... anonimi. Nu merită asta. 

Aruncând o privire peste umăr, Kilmer zâmbi. 

— Atunci, Charlie şi Hope să fie. 

— Încă mai şchiopătezi. Ar fi trebuit să-l laşi pe Donavan 
cu mine, Şi... 

— Ba n-ar fi trebuit, o întrerupse el, privind-o drept în ochi. 
Aici e locul meu, şi nu în altă parte. 

Iisuse. Nu-şi mai putea la ochii de la el. 

Kilmer dădu din cap, apoi își mută privirea spre caii care 
veneau spre ei. 

~- Nu par să se grăbească deloc. De ce nu stai puțin de 
vorbă cu ei, ca să le spui că noi suntem cam grăbiţi? 

— Nu mă ascultă întotdeauna. Vocea-i suna cam înfundată, 
chiar şi în propriile ei urechi. Și ei au trecut prin momente 
grele. 

— Cu toţii am trecut. Se opri în loc, când Charlie, la vederea 
lui, se cabră. Lasă, că nu-mi fac nimic, se strâmbă el. E cam 
ridicol, nu? Ar putea să mă strivească la fel ca un elefant care 
calcă pe un gândac. OK, spune-mi ce să fac. 

— Lasă-mă să mă ocup eu de ei. Tu vezi de mânz. 

— Ce umilință. Sunt retrogradat la nivel de creșă. Aruncă 
o privire spre mânz. Da-i drăgălaş. Foarte drăgălaş. Hai, amice. 

Grace făcu încă un pas spre Charlie şi îl mângâie. Calul 
tresări, mişcându-se dintr-o parte în cealaltă. Aşa cum spusese 
ea, în ziua aceea trecuseră prin niște experiențe care ar fi 
zguduit alte animale, chiar şi mai blânde decât ei. Era incredibil 
că acum se liniştiseră atât de mult. 

— Calmează-te. E aproape gata. Încă puţin, doar, şi-o să vă 
scoatem de-aici. Apoi îi şopti: Îți mulțumesc, băiatule. 

— Mamă, spuse încet Frankie. S-a luminat de ziuă, iar 
furtuna a încetat. Nicio boare de vânt nu mai adie. Pot să mă 
duc jos la țarc să văd ce face Maestro? 

Şase jumate dimineața. Grace căscă. 

— Abia a răsărit soarele. Toţi am căzut frânți de oboseală 
aseară, după ce-am adus înapoi caii. Mânzul are şi el nevoie 
de somn. 

— Vreau doar să-l văd. După ce-a fost ieri... m-am speriat 
aşa de tare. Ridică din umeri. Doar să-l văd, atâta. 

Pentru că se temuse că avea să-l piardă. La fel cum şi 
Grace se temuse că putea s-o piardă pe ea. 

— Ştiu, îi răspunse, desfăcând braţele. Vino aici. O 
strânse la piept şi o legănă. Azi, ţi-am spus vreodată cât de 
mult de iubesc? 

— Nu fi plângăcioasă. Totuşi, îşi îngropă capul în umărul 


lui Grace şi o cuprinse şi mai strâns. Rămase aşa câteva clipe. 
Şi pentru tine mi-a fost frică ieri. Dar mi-am amintit tot ce 
mi-ai spus despre Jake, şi că pot să am încredere în el. El a 
făcut totul, nu-i aşa? 

— Da, el, răspunse Grace, îmbrăţişând-o din nou. Şi tu. Şi 
cu mine. A fost o acțiune combinată. 

Frankie zâmbi. 


— Şi n-a fost amuzant cum l-a chemat Charlie pe Jake să 
vină să ne ia? 

— Charlie e foarte deştept. 

Frankie dădu din cap. 

— La fel ca Charlie al nostru. Am avut dreptate să-i 
dau numele după el, nu-i aşa? Poate că şi lui Charlie i-a 
plăcut. Ce zici? 

— Zic că Charlie ar fi fost foarte mândru că un armăsar 
care a ajutat la salvarea ta poartă numele lui. 

— Ştii, când zăceam cu Maestro în nisip, mă gândeam la 
Charlie. Şi tot auzeam în minte muzica lui. Mă făcea să mă 
simt, aşa, mai... protejată. Nu-mi mai era frică. 

Grace îşi înghiți nodul din gât. 

— Foarte bine, Frankie. 

— Iar când a venit Jake, am ştiut că totul avea să fie bine. 
Nu fiindcă mi-ai spus tu că e tatăl meu. I-am cunoscut pe taţii 
unor prietene de-ale mele care-s nişte neisprăviți. 

— Şi ce părere ai că Jake e tatăl tău? 

Frankie clătină din cap. 

— Nu ştiu. E destul de... ciudat. Va trebui să mă obişnuiesc. 

— Mă consideri vinovată? 

O privi surprinsă. 

— De ce să te consider vinovată? Îmi place de Jake, 
dar tu eşti mama mea. Te iubesc. Şi ne-am înţeles foarte 
bine şi fără el. 

Grace chicoti. 

— Te întrebam, doar. Apoi se ridică în picioare. Hai, du-te 
și vezi de mânz. Cobor şi eu la ocol, imediat ce mă îmbrac. 


Peste trei sferturi de oră, când Grace ajunse şi ea la ocol, 
şeicul stătea lângă gard, privindu-i pe Charlie şi pe Hope. 

— Nu par să se resimtă după ce-au înfruntat furtuna. 

Grace dădu din cap. 

— Aparatul ăla cu mască de plastic i-a ajutat mult. Dar ați 
avut dreptate, amândoi caii transpirau prea mult. Frankie şi cu 
mine i-am curăţat şi le-am spălat ochii, aseară, când am ajuns 
înapoi aici. S-a strâmbat. Nu ne-a fost uşor. 

— Mă şi mir că aţi putut. 

— Şi eu. Probabil că lupta i-a ajutat să înveţe puţin ce 
înseamnă încrederea. 

— Excepționali cai, îi lăudă el. Ţin minte că-mi spuneam 
ce frumoşi erau, când îi dresa Burton, dar uitasem cât de 

minunaţi sunt cu adevărat. Ce plănuieşti să faci cu ei? Cu 
un zâmbet, adăugă: M-aş putea lăsa convins să-i iau de pe 
capul dumitale. 

— Sunteţi prea amabil, îi zâmbi şi Grace. Cred că urmaşii 
lui Burton au dreptul de proprietate asupra lor, dar nu-i vor 
obține. Au avut o viață grea, şi nu voi risca să-i las să mai 
sufere din nou. 

— Sunt foarte bun cu caii mei. 

Grace clătină din cap. 

-— L-am promis lui Charlie că voi avea grijă de el. Am 
s-o fac. 

Şeicul confirmă. 

— Pot înţelege asta. E vorba de responsabilitate. Apoi se 
întoarse să plece. Şi eu aş face bine să mă întorc la tabăra mea 
şi să-mi văd de propriile mele răspunderi. A fost o plăcere să 
te cunosc. Sper să te revăd curând — şi pe fiica dumitale. 

— Aţi fost foarte bun, dar cred că Frankie şi cu mine vom 
prefera să evităm un timp partea asta a lumii. 

— Amintirile se şterg, şi vă pot arăta un deșert atât de 
incredibil, încât veți fi stupefiate. 

— M-a stupefiat destul furtuna aceea de nisip. 

— Într-adevăr, zâmbi el. Dar daţi-ne măcar o şansă. 

ÎI privi cum se îndepărta. 

— A vorbit foarte serios, să ştii. 

Întorcându-se, îl văzu pe Kilmer care tocmai ieşea din 
şopron. 

— Adam nu spune niciodată vreun lucru pe care nu-l crede. 
E foarte mândru de deşertul lui, și şi-a dat seama că trecuseşi 
printr-o experiență neplăcută. 

Grace clătină din cap. 

— Vreau să mă duc acasă. 

— La Charlie? 

Încuviinţă din nou. 


— Frankie are nevoie să ducă iar o viaţă normală. Iar 
eu trebuie să-mi iau rămas-bun de la prietenul meu Charlie. 
N-am apucat niciodată s-o fac cu adevărat. Dacă prietenii 
lui nu i-au organizat deja vreun soi de comemorare, am 
s-o fac eu. 

- OK, e de înţeles, spuse Kilmer, revenind cu privirea 
spre ea. Dar în situaţia asta, eu cum stau? 

— Poftim? 

— Nu te las să pleci. Nici pe tine, și nici pe Frankie. 
Nu vă las. 


O străbătu o imensă bucurie amestecată cu teamă. 

~ N-ai încotro. Niciuna dintre noi nu-ţi aparţine. 

— Atunci, am să mă apuc de treabă şi n-am să mă las până 
nu veţi fi ale mele. Întoarse capul spre ea. Cu Frankie nu va fi 
chiar atât de greu. E dispusă să-mi dea o şansă. Tocmai mi-a 
spus că i-ai mărtusisit că-s tatăl ei. De ce? 


— Părea cel mai indicat lucru în acel moment. Grace 
îşi umezi buzele. A suportat bine ideea. Cu tine cum se 
poartă? 

— Foarte firesc. Fără lacrimi sau îmbrățişări. Cred că-s 
într-o perioadă de probă. Îmi convine de minune. Nici nu 
mă aştept la altceva. Tot ce-mi doresc e o şansă. 

— Ți-am spus c-am să te las s-o vezi. 

— O şansă cu tine, Grace. O şansă de a construi ceva. 

Cu mişcări smucite, Grace clătină din cap. 

— N-avem nicio bază solidă pe care să construim. A, da, 
sigur, sexul... Dar atâta nu e de ajuns. 

— E un început al naibii de bun. Făcu o pauză. Şi cred că 
mai avem multe altele şi pe lângă sex. Respect, simpatie... 
iubire, poate... Cel puțin din partea mea. Ţin la tine. Hai să ne 
dăm unul altuia ocazia de a descoperi ce mai avem. Îi zâmbi. 

Îţi promit că voi face în aşa fel, încât să fie cât mai distractiv 
pentru tine. 

În timp ce-l privea, Grace simţi un val de furnicături 
fierbinţi străbătând-o din creştet până-n tălpi. 

— Nu vreau să mă distrez. 

— Ba vrei. În momentul ăsta, chiar, îți aminteşti ce bine 
ne-am distrat împreună. Eu nici n-am nevoie să-mi amintesc 
— nu uit nicio clipă. 

Grace clătină din cap. 

— Nu pot să fac faţă la aşa ceva acum. Nici nu ştiu ce 
sentimente am pentru tine. Nu ştiu dacă-mi convine să risc să 
faci parte din viața mea şi a lui Frankie. 

Privirea lui îi cercetă expresia. 

— Da, observ. Te cam grăbesc. OK, am să mă retrag şi-ţi 
acord câtva timp. Strânse din buze. Dar nu prea mult. Când 
vrei să te întorci în Alabama? 

— Cât de curând posibil. Trebuie să pregătesc transportul 
pentru Charlie, Hope şi Maestro. 

— Asta o să ia timp. N-ai actele cailor şi nu e uşor să aranjezi 
transportul unor animale dintr-o țară străină în Statele Unite. 

Grace se încruntă. Încă nu apucase să se gândească la toate 
detaliile logistice. 

— La naiba. 

— Am să vă trimit în SUA mâine, pe tine şi pe Frankie. Și 
îi voi cere lui Adam să trimită nişte oameni de-ai lui care să 
ajute la îngrijirea cailor, în timp ce eu voi face aranjamentele 
ca să ţi-i expediez. Îți convine aşa? 

— Da, mulţumesc. 

— Nu-mi mulțumi. Vreau să am grijă de tine în toate felurile 
posibile. Am nouă ani de compensat. O privi drept în ochi. Şi 
până reuşesc să-ți trimit caii ăştia, o să ținem legătura. Am să 

te sun în fiecare seară și vom sta de vorbă, și vom ajunge să ne 
cunoaştem tot mai bine. Poate că, dacă nu suntem atât de 
aproape unul de altul, încât să ne putem atinge, ne va fi mai 
uşor să comunicăm la nivel cerebral. Se întoarse şi porni înapoi 
spre corturi. Şi am să încep imediat. 
— Kilmer. 
Întoarse capul spre ea, privind-o peste umăr. 
— Şi motorul? ÎI mai vrei? 
— La naiba, normal. 
— Chiar dacă-l găseşti, crezi că CIA te va lăsa să-l 
păstrezi? 
~ Dacă-l pot găsi destul de repede. Posesia face nouă 
zecimi din lege. Zâmbi. Şi mi-am făcut şi asigurarea, acum 
un an. Am luat legătura cu doi dintre moştenitorii legali ai 
lui Burton şi am cumpărat toate drepturile lor viitoare pe 
proprietatea lui. Le-am oferit o sută de mii de dolari şi 
zece la sută din tot ce reuşesc să salvez. Au spus că era o 
nebunie să cred într-un vis ca ăsta, dar au luat banii, au 
semnat hârtiile şi au fugit. 
— Foarte isteți. 


— A fost corect. Eu mi-am asumat riscul, iar ăia zece 
la sută i-ar putea îmbogăţi ma: mult decât în visele lor cele 
mai avântate. Ochii i se îngustară. Da’ de ce mă întrebi 
asta tocmai acum? 

— Poate n-ar strica să te întorci în zona pe unde mă 


învârteam cu Charlie, ieri. Undeva lângă vâlceaua aia stâncoasă 
de dincolo de dune. 


— De ce? 


— Tot revenea acolo. Eu n-am fost prea atentă. Oricum, 
nici nu eram sigură dacă să cred că Charlie şi Hope puteau 


duce pe cineva la ascunzătoarea lui Burton. Mă gândeam că 
nu făcea decât să se plimbe în cerc. 

— Poate că asta şi făcea. 

— Dar aseară, când o căutam pe Frankie, părea să ştie unde 
se ducea, şi într-adevăr a găsit-o. I-a funcționat instinctul. Poate 
că acelaşi instinct îi funcţiona şi ieri după-amiază. Instinctul 
Şi memoria. 

- Posibil. Merită să încercăm. Îi susţinu privirea. Instinctul 
şi memoria pot forma nişte baze foarte solide, nu-i aşa? 

Trecu un moment până când Grace să-şi poată desprinde 
ochii dintr-ai lui. 

— Uneori, răspunse ea, silindu-se să-şi mute privirea. Cum 
spuneai, merită să încercăm. 

— Exact, spuse el încet. Asta am şi spus, Grace. 


EPILOG 


Şase luni mai târziu 


A, venit, mamă! strigă Frankie, năvălind în grajd. Îi 
văd că se apropie, tocmai au trecut de cotul drumului. 

Grace încremeni o clipă, după care se întoarse dinspre 
Darling. Inima-i bătea cu putere şi simțea cum i se înfierbântau 
obrajii. 

— Ce-ar fi să le ieşi în întâmpinare? Vin şi eu, imediat. 

— Să te grăbeşti! îi mai spuse Frankie, ieşind în fugă din 
grajd. 

Nu voia să se grăbească. Închise ochii, încercând să se 
adune. Doar ştiuse că avea să sosească şi acel moment. lar în 
seara trecută, Kilmer o sunase şi-i spusese că a doua zi urmau 
să ajungă acolo. 

Dar faptul că ştia acest lucru n-o împiedicase să zacă trează 
toată noaptea, nici să se agite în febra nerăbdării. Și nu-i risipea 
nici dorinţa de a o lua la fugă pe drum, împreună cu Frankie. 

Trase aer în piept, se întoarse și ieşi din grajd. Blockman, 
Donavan şi Frankie tocmai deschideau poarta, lăsându-i pe 
Charlie, Hope şi Maestro să intre în padoc. Cosmo ţipă vesel 
Şi porni la trap spre ei. 

lar Kilmer venea spre ea. 

— Ai primit nişte animale noi. Am auzit că ai nevoie de un 
grăjdar. 

Dumnezeule, minunat mai arăta! 

— Eşti supracalificat. Îmi place ca ajutoarele mele să învețe 
din mers. 

— Voi învăţa şi eu. Pune-mă la încercare. 

— Mi-ai spus că ai găsit motorul ăla. E chiar aşa cum se 
dusese vorba? 

— Da, testele preliminare sunt uluitoare. 

— Atunci, n-ai nevoie de nicio slujbă. 

— Ba am nevoie. Şi de tine am nevoie, spuse el, zâmbind-i. 
Gândeşte-te ce prestigiu o să ai, în comunitatea cabalină. Vei 
fi singura proprietară de cai cu un grăjdar miliardar. 

— Ideea are meritele ei... Ajunsese destul de aproape ca 
să-l atingă. Iisuse, cât mai voia să-l atingă! Trecuse prea mult 
timp. Ştii cât preţ am pus întotdeauna pe poziția mea socială. 
Desigur, voi fi dispusă să-ți acord unele beneficii colaterale. 

— Contez pe ele. Le anticipez. Nici nu pot trăi fără ele. 

— Nici eu. 

Sosise momentul. Nu mai putea aştepta. 

Mai făcu un ultim pas înainte şi ajunse în braţele lui. 


Sfârşit 


